
I 
MANILLA 


Dincolo de ziduri, rebeliunea era în toi. Străzile din Manilla nu 
mai erau decât o maree umană. Zeci de mii de filipinezi urlau 
„Marcos - demisia!”. La periferia oraşului, ocupau cazărmi şi 
puncte strategice pe care trupele încă fidele dictatorului 
încercau, fără pic de avânt, să le recucerească. Se trăgea 
aproape de pretutindeni, dar fără prea mare convingere. Marcos 
încercase din răsputeri să trimită tancurile împotriva rebelilor, 
dar mulțimea le tăiase calea, iar generalul care comanda coloana 
de blindate preferase să se retragă decât să ajungă la un 
masacru ce părea inevitabil. 

Aici, în palatul prezidențial, nimic nu părea să se fi schimbat. 
Aceeaşi servitori în uniformă roşie se strecurau prin culoarele 
pustii, treceau dintr-o cameră în alta ducând fie o vază, fie câte 
un platou cu fructe. 

— Ea unde este? întrebă Giancarlo. 

— In apartamentele sale de la primul etaj, răspunse căpitanul 
gărzii care-l însoțea. 

Urcară împreună scara de marmură care ducea la sala de sus. 
Era un hol imens presărat cu mici separeuri gen salonaş, luminat 
de impozante candelabre de cristal care se reflectau în zeci de 
oglinzi cu marginile tăiate oblic, oglinzi ce acopereau aproape în 
întregime pereţii înalţi de cinci metri. Chiar atunci când totul 
mergea bine, pe vremea când familia Marcos ţinea bine în mână 
frâiele ţării, Giancarlo nu intrase niciodată în această sală fără o 
anume teamă. Drept în capăt, în dreapta marelui orologiu, era 
uşa ce dădea în anticamera Preşedintei. Dar această înşiruire de 
oglinzi care îi reflectau frumosul său chip de patrician îi dădea 
răgazul să suprime acea nelinişte care îl cuprindea de fiecare 
dată când se apropia de Preşedintă. 

Pe măsură ce înainta, aceste oglinzi îi permiteau să-şi 
corecteze ţinuta şi totodată să-şi şlefuiască masca de aristocrat 
trufaş, schimbându-şi în luciul lor expresia gurii sau alura 
capului. In faţa ultimei oglinzi, reuşea chiar, printr-o uşoară 
coborâre sau ridicare a pleoapelor, să dea o expresie şi mai 
stranie privirii albastre a ochilor săi spălăciţi. 

După această serie de oglinzi, urma o uşă dublă care dădea în 
anticameră. De-a lungul anilor, acolo o întâlnea Giancarlo pe 
Preşedintă. Şi, în faţa acestei uşi, după ce ciocănea 
regulamentar, de patru ori, căpitanul gărzii se retrăgea. 

Astăzi, protocolul era respectat. Căpitanul gărzii ciocăni de 
patru ori, uşa se întredeschise cu prudenţă, dar în locul 
obişnuitului majordom, apăru un soldat cu pistolul mitralieră, la 
şold. 

— Contele Potzo-Berghese, preciză căpitanul soldatului. 

ltalianul măsură din cap până în picioare santinela care era 
mai scundă cu vreo cincisprezece centimetri decât el şi intră. De 
obicei, când intra în această încăpere, Giancarlo găsea vreo 
douăzeci de persoane: oameni de afaceri, bancheri, politicieni, 
poliţişti, membri ai serviciilor secrete, ofiţeri, oameni buni la 
toate şi pentru treburile murdare din poliţia politică, care 
discutau, în grupuri de câte trei sau patru, aşteptând să fie 
primiţi de către Preşedintă. 

Astăzi, Camera era goală. Giancarlo îşi zise în sine: „şobolanii” 
au părăsit, deja corabia. Şi se gândi cu duioşie şi respect la 
strămoşii săi, acei prinți machiavelici care ştiuseră întotdeauna 
până unde trebuia să rămâi fidel, să rezişti, să faci faţă, pentru a 
putea obţine un profit cât mai mare dintr-un gest care nu ar 
putea părea decât elegant. In timp ce ei, „şobolanii” nu se 
preocupau niciodată de valoarea epavei. Giancarlo ar fi putut să 
citeze cel puţin vreo zece familii venețiene care făcuseră avere 
aducând în port navele prea devreme abandonate. 

Giancarlo simţea că are la îndemână cea mai frumoasa epavă 
care existase vreodată: averea familiei Marcos. 

Soldatul care-i deschisese uşa îşi pusese arma pe un scaun, 
iar acum stătea în picioare, cu braţele încrucişate, lângă intrare. 
Giancarlo se aşeză într-unul din numeroasele fotolii care 
înconjurau camera. Ă 

Va fi punctuală, ca de obicei, gândi italianul. Imi mai rămân 
cinci minute ca să mă pregătesc de confruntare. 

In acele clipe, Giancarlo era mândru de el, ba chiar aproape 
admirativ. El era cel care văzuse totul, prevăzuse, canalizase, 
structurase şi, de fapt, chiar ţesuse de-a lungul anilor această 
imensă pânză de păianjen financiară. Sfaturile îi fuseseră 
ascultate chiar şi atunci and sugerase ceea ce era cel mai greu 
de înghiţit: crearea de conturi care aveau să fie abandonate în 
caz de vreo nenorocire. Astăzi, nenorocirea era acolo, iar acele 

„conturi-paravan”, care aveau să fie lăsate haitei de justiţiari 
aidoma unui os aruncat la câini, erau marea sa mândrie. 
Bineînţeles, ştia că nu fusese singurul consilier, dar transmiterea 
anumitor operaţiuni ca ceea ce era esenţial în planurile sale 
fusese adoptat. Singurul lucru de care se temuse venind aici era 
ca nu cumva un altul dintre fidelii Preşedintei să-i fi putut 
convinge pe alde Marcos să meargă pe urmele lui şi să continuie 
fără el eşafodul financiar pe care-l construise cu atâta migală. 
Dar astăzi, teama îi dispăruse. Nu mai era nimeni în afară de el. 
El era singura cheie care putea să deschidă lacătul pe care-l 
pusese la uşile ce lăsau drum liber spre imensa avere a 
dictatorului. El va fi omul indispensabil pentru această tranzacţie 
de cumpărare, vânzare şi girare a banilor, iar prin aceasta, cel 
mai puternic financiar din lume. Singura încurcătură în care ar fi 
fost pus era aceea de a alege o bancă particulară elveţiană care 
să-i permită să se camufleze, neîncetând să tragă sforile şi să 
aştepte în umbră ca presa şi marile conştiinţe să se calmeze. 

Uşa din fund, îmbrăcată în țesătură roşie, se întredeschise. 
Prin deschizătură se ivi un cap. Era majordomul care vroia să se 
asigure că el este acolo. Un minut mai târziu, uşa se deschise de 
tot şi, ţopăind ca o şcolăriţă, Preşedinta se avântă spre el. 
Giancarlo abia avu timp să se ridice că ea îl strângea deja în 
braţe. s 

— Giani, dragule! îi suflă Preşedinta în ureche. Îl cuprinsese în 
braţe, apăsându-şi pieptul ei mare pe stomacul lui. Rămase aşa 
câteva momente bune, apoi se dădu înapoi, fixându-l cu ochii ei 
căprui ce aveau în acelaşi timp un aer grav şi amuzat: 

— Tu, măcar tu, eşti aici! 

Apoi schiţă un surâs de amărăciune şi adăugă: 

— Ce păcat, zău, ce mare păcat! 

— Da, doamnă, dar acum trebuie să ne gândim la viitor... La 
viitorul dumneavoastră. Şi timpul ne presează. 

— Noroc că mă agăţ de această idee, suspină Preşedinta, 
altfel... 

Giancarlo se prefăcu supărat: 

— Altfel? Să nu-mi spuneţi că sunteţi neliniştită. Doar am pus 
totul în aplicare în ideea că s-ar putea întâmpla ceea ce se 
petrece azi. Am prevăzut totul. Pentru dumneavoastră nu e 
vorba decât de o simplă retragere. Preşedintele Marcos şi 
dumneavoastră înşivă aţi văzut altele şi mai şi. Vă daţi puţin la 
fund, doar nu-i sfârşitul lumii! 


— Sfârşitul lumii, poate nu, Giani. Dar sfârşitul unei lumi, da! 

Acum Preşedinta îl privea într-un fel ciudat. La dracu! Îmi dă 
frisoane, se gândi Giancarlo. Apoi privirea Doamnei Marcos 
deveni mai blândă, aproape naivă. 

— Ah! Giani, spuse ea, cuibărindu-se în braţele sale, ai 
dreptate; dar ce o să ne facem fără consilierii noştri cei mai 
preţioşi, cei mai fideli? 

Giancarlo începu să mângâie părul Preşedintei cu gesturi 
foarte părinteşti: 

— Ei, haide, liniştiţi-vă, doar nu sunteţi abandonată, sunt aici. 

— Desigur, Giani, acum eşti aici, dar acolo... 

— E doar o chestie de câteva zile, cel mult de câteva 
săptămâni. Exact ce vă trebuie să vă instalaţi în noua 
dumneavoastră locuinţă, pentru ca între timp presa şi duşmanii 
să vă uite. 

Preşedinta stătea nemişcată şi nu scotea nici un sunet. Semn 
bun, gândi Giancarlo şi continuă pe aceeaşi idee: 

— Dar trebuie să fim foarte atenţi. E dar că e mai bine să nu 
vă văd câteva săptămâni. Aveţi destui bani în Statele Unite, fără 
să mai socotim cei pe care o să-i luaţi cu dv., ca să rezistaţi unui 
asediu de un an de zile şi să mai şi aruncaţi câteva oase la câinii 
cei mai turbaţi. Şi după câtva timp, când totul se va linişti, când 
lumea va uita de dv., ne vom putea pune pe treabă: să vedem ce 
conturi abandonăm pentru noul guvern filipinez, să le 
inventariem pe cele care vor trebui să dispară, să le reactivăm 
pe cele care vor trebui să funcţioneze pentru nevoile dv. curente 
şi cele de care veţi avea nevoie pentru afacerile dv. în general şi 
pentru susţinerea fidelilor dv. în particular. Maşina este gata, nu 
mai trebuie decât să alegem momentul potrivit ca s-o punem în 
funcţiune. 

Sigur de el şi de puterea sa, o cuprinse pe Preşedintă pe după 
umeri şi o privi. Se aştepta să întâlnească privirea unei femei 
supuse, uşurate de griji şi recunoscătoare. Dar nu descoperi 
decât un chip dur şi nişte ochi care-l sfidau. 

— Dragă Giani - glasul metalic al Preşedintei abia răzbătea 
printre buzele ei strânse - sper că nu eşti întru totul convins că 
lucrurile se vor petrece chiar aşa?! 

Giancarlo îşi luă mâinile de pe umerii Preşedintei: 

— Ce vreţi să spuneţi? 

— Nimic, despre care să nu ai deja cunoştinţă, Giani. Suntem 
obligaţi să ne despărţim de fidelii noştri consilieri... De toţi 

consilierii noştri! 

— Bine, dar... conturile? 

— Care conturi? 

— Vreau să spun societăţile, trusturile pe care le-am creat noi, 
va trebui neapărat să le conducem, nu putem lăsa toate astea pe 
mâna oricui! 

— Nu înţeleg ce vrei să spui. 

Pentru Giancarlo aceste cuvinte căzură ca o condamnare la 
moarte. Asta însemna că fidelii lui din Elveţia, din Liechtenstein, 
din Jersey, din Caraibe şi din Olanda îl trădaseră. Probabil că 
ticăloşii făcuseră sa dispară totul, în afară, poate, de unele 
conturi rămase foarte, la vedere, gata să fie sacrificate pe altarul 
căinţei şi pe care erau dispuşi să le înapoieze acestui cumsecade 
popor filipinez. Şi apoi, probabil că mai erau vreo două sau trei 
conturi în care s-ar putea găsi şi numele lui, dovadă că fusese 
complice la combinaţiile dictatorului. In acest fel, se asigurau că 
nu va vorbi şi nici nu va putea face nimic împotriva lor: Giancarlo 
îşi dădu seama, dintr-odată, că fusese înşelat pe toată linia! 

Chipul lui trăda atâta zăpăceală şi confuzie, încât cel al 
Preşedintei se mai îmblânzi: 

— Hai, nu mai fă mutra asta, Giani! Trebuie să înţelegi că 
Preşedintele şi cu mine vom trece printr-o adevărată inchiziţie, 
cu un tribunal alcătuit din cei mai mari profesionişti din lume. 
Vom avea pe urmele noastre o întreagă haită de avocaţi, de 
oameni de finanţe, de speculanţi, de oameni politici care vor 
profita de noi şi de situaţia noastră ca să-şi facă puţină 
publicitate şi care vor fi, mai ales, atraşi de setea de putere şi 
speranţa de câştig. Prea mulţi oameni te cunosc, te-au văzut aici, 
la Manilla. Vei fi supravegheat, spionat. lţi vor întinde o 
sumedenie de capcane. Poate o să reuşeşti să scapi de o sută 
dintre ele, dar până la urmă tot o să cazi într-una. Vezi tu, Giani, 
noi nu trebuie să ne mai întâlnim niciodată, nici măcar ca să bem 
ceva împreună. Dragul meu Giani, Preşedintele are datoria să 
pună la adăpost fiecare bănuţ din fondurile pe care atât de bine 
ne-ai sfătuit să le punem deoparte. 

Giancarlo încercă să o facă să vadă lucrurile corect: 

— Dar tocmai eu sunt cel care... 

— Hai, Giani, judecă şi tu! Preşedinta îl mângâie pe obraz. 
Cum ne-am putea sprijini pe un om care a lucrat pentru noi? O 
vedetă cunoscută şi recunoscută. Dovadă că eşti aici şi sute de 
oameni o ştiu. 


Giancarlo devenea nervos: 

— Vreţi să spuneţi că fidelitatea mea... 

— Dizgraţia şi decăderea ta, îl corectă Preşedinta 
batjocoritoare. Nu fi melodramatic, Giani, nu-i stilul tău. 
Fidelitatea ta a fost răsplătită din plin. 

— Cum aşa? 

Era rândul Preşedintei să se enerveze: 

— Prima dată când ne-am întâlnit, tu nu erai decât un ajutor 
de băgător de seamă la o bancă fără importanţă. lar noi am 
preferat să vă acordăm sute de lansări de împrumuturi; am 
acordat băncii tale toate facilităţile ca; să poată încheia 
contracte grase în beneficiul clientelei ei şi datorită acestui fapt, 
tu ai devenit asociatul uneia dintre cele mai mari bănci 
internaţionale. Cred că n-ai uitat asta, Giani? A 

— Nu, n-am uitat nimic. Dar eu nu-s totuna cu banca. Indată 
ce mă voi întoarce la Londra, or să mă dea afară... graţie 
dumneavoastră. Cincisprezece ani de muncă duşi pe apa 
sâmbetei şi pe deasupra şi concediat ca un umil servitor. Găsiţi 
că e corect? j 

Preşedinta nu răspunse pe loc. Il fixa cu privirea pe italian: 

— Nu, spuse ea în cele din urmă, nu e corect. Dar asta-i regula 
jocului! 

— Deci, să înţeleg că aşa ne despărţim?! Pur şi simplu?! 

— Da. Giani, aşa ne despărţim! Pur şi simplu! 

Dădea să iasă, când Preşedinta îl opri, apucându-l de braţ: 

— Nu, aşteaptă. Mai e încă un lucru mărunt pe care-l pot face 
pentru tine. Vino, o să-ţi arăt. 

Giancarlo se lăsă condus de-a lungul unui culoar fără ferestre, 
care primea lumină, indirect, dintr-o sursă camuflată de un fals 
tavan de abanos. Era incapabil să reacționeze, să gândească şi 
faptul că se lăsa astfel condus, era pentru el o mare uşurare. Cel 
puţin picioarele îl duceau singure. 

Se opriră în faţa unei uşi mari, sculptate, cu mânere de bronz 
aurit. Preşedinta scoase o cheie din corsaj, o răsuci în broască, 
întredeschise unul din canaturi şi îi făcu semn lui Giancarlo să se 
apropie: 

— Priveşte! 

Giancarlo crezu că Preşedinta înnebunise. Ştia că acela era 
dormitorul ei. Doar nu-i trecea prin cap, totuşi, să-i propună un 
mic răsfăţ drept cadou de adio! 

— Priveşte! repetă ea. 

Giancarlo se apropie şi-şi trecu capul prin deschizătură; 
camera era imensă. Dintr-o privire, zări rânduri de lăzi pe care 
doi oameni le închideau cu lovituri de ciocan. Lăzile, încă 
deschise, erau pline ochi cu teancuri de dolari. 

„Doar nu are de gând să-mi dea bacşiş o ladă dintr-astea!” 

Apoi se aplecă spre Preşedintă şi-i murmură la ureche: 

— Văd că nu o să aveţi probleme ca să plătiţi taxiul când 
ajungeţi la destinaţie! 

— Taci din gură şi uită-te în stânga, lângă pat. 

— Fata? 

— Da, da, uită-te bine la ea. 

Intr-adevăr, fata avea ceva straniu, chiar privită din spate. Mai 
întâi de toate era foarte înaltă, cu umeri largi, o talie subţire, fese 
superbe, totul acoperit de o rochie lungă de mătase bej. Părul ei 
castaniu deschis, prins cu o panglică, îi cădea pe spate într-o 
coadă împletită. Dădea ordine unui servitor rostind fraze scurte 
care sunau ca nişte melodii. Când se întoarse eu faţa, Giancarlo 
fu de-a dreptul fascinat. Deşi purta ochelari şi nu era machiată, 
avea un chip uluitor. Nasul era fin dar bine desenat, maxilare 
puternic conturate, aproape masculine, iar ochii, imenşi, aveau o 
culoare pe care Giancarlo nu o mai văzuse niciodată: un amestec 
de mov şi verde străbătut de reflexe albăstrui. 

— O cheamă Eloisa, preciză Preşedinta. E protejata mea. Nu ai 
văzut-o niciodată la palat pentru simplul motiv că o păstram 
pentru mine şi pentru o ocazie, să zicem, o eventualitate cu totul 
specială. E orfană de la vârsta de opt ani şi a fost luată în grijă de 
una dintre instituţiile create imediat după ce am ajuns noi la 
putere. Am educat-o cu cei mai buni profesori particulari din ţară. 
Ştie de toate: contabilitate, bucătărie, istorie, geografie, filosofie 
şi vorbeşte cinci limbi, printre care şi pe a ta, Giani. Şi-a luat 
diplome în economie şi drept la două universităţi europene şi la o 
şcoală de înalte studii comerciale din America. Toate prin 
corespondenţă, căci încă nu a ieşit niciodată din Filipine. A mai 
urmat şi cursuri foarte speciale de, să zicem, secretară 
particulară. 

— O gheişă europeană, ce mai! comentă Giancarlo care ştia 
foarte bine ce se ascundea în spatele şcolii de secretare 
particulare de la palat. 

— Mă rog, dacă vrei tu, admise Preşedinta, puţin vexată. Dare 
cea mai bună elevă pe care am avut-o vreodată. Şi cea mai 
discretă. În afară de câţiva fideli, nimeni nu ştie de raporturile ei 

cu mine. Eloisa îmi este devotată trup şi suflet. 

Giancarlo îşi luă un aer entuziasmat: 

— Bravo, doamnă! Cu un om de o asemenea anvergură lângă 
dv. n-o să vă fie deloc greu să vă gospodăriţi averea. De fapt, 
ceea ce vă trebuia era o târfă. 

Preşedinta închise rapid uşa şi se sprijini cu spatele de ea: 

— Să taci, imbecilule! Toţi oamenii din lumea asta sunt nişte 
târfe: tu, eu, Preşedintele, generalii, adversarii noştri care 
trâmbiţează peste tot ce morali sunt ei dar care sunt gata de 
orice ca să pună mâna pe putere şi pe bani. Eşti aşa de naiv să 
crezi că scumpa mea concurentă, Madam Aquino este o sfântă? 
Provine dintr-una dintre cele mai bogate familii din ţară, iar alde 
Aquino au devenit bogaţi sub domnia noastră. Nimeni nu putea 
să devină bogat fără sprijinul generalilor noştri, al politicienilor 
noştri, al oamenilor noştri de afaceri şi al funcţionarilor noştri. 
Aşa că să nu scuipi niciodată pe calităţile care ţi-au permis să te 
cocoţi deasupra celor prăpădiţi... Şi nu-ţi mai tot lua aerul ăla 
dispreţuitor al glorioşilor tăi strămoşi, că şi ei erau maeştri în 
materie de curvăsărie. 

Preşedinta îşi trase sufletul înainte de a-i arunca în faţă: 

— Vă înşelaţi încă o dată, domnule conte. Eloisa n-a fost 
niciodată destinată să vadă de bunurile noastre, ci doar să le 
servească. E capabilă să îndeplinească sarcini incredibil de 
delicate. Şi pe deasupra... mai e şi virgină! Este un cadou regesc 
pe care vi-l ofer. 

— Imi oferiţi o fecioară târfă şi martiră. Acesta e cadoul pentru 
cei cincisprezece ani de loiale servicii? O târfă, fie ea regală şi 
fecioară, tot târfă rămâne. Pur şi simplu am senzaţia că visez! 

— Asta este, răspunse într-o şoaptă dulce Preşedinta, visează, 
visează cât mai mult, dar mai ales nu consuma. Păstreaz-o 
pentru altcineva cu adevărat important care va şti s-o aprecieze. 
Acum am multă treabă, Giani. Cadoul care-ţi este destinat îţi va 
fi livrat mai târziu chiar dacă nu-l vrei. 

Fără să-l slăbească pe Giancarlo din ochi, deschise uşa 
camerei sale şi dispăru. ltalianul nu mai reuşea să facă nici o 
mişcare. Sprijinit de peretele culoarului, nu se putu abţine să nu 
asculte. 

— Eloisa, urla preşedinta, de ce au fost lăsate cuferele astea? 
Ar fi trebuit să fie deja în camioane. 

— Credeam că vreţi să mai puneţi în ele câteva lucruri, 
doamnă Preşedintă. 

— Să nu mai crezi, Eloisa, închide cuferele. Şi pune să fie 
cărate jos. 

Cu vocea ei gravă şi fermă, Eloisa, transmise ordinul 
servitorilor. Timp de câteva minute, Giancarlo nu mai auzi decât 
zgomotul lăzilor şi cuferelor târâte şi împinse prin încăpere. Apoi 
vocea Preşedintei întrebă: 

— Eloisa, avem ceva veşti de la clovnii ăia americani cărora li 
se spune senatori? 

— Este unul care aşteaptă la postul de gardă. 

— Cine este? 

— Senatorul O'Reilly, doamnă. 

— Slavă Domnului, este cel bun. Adică cel care trebuia. 

— Să anunţ să fie condus sus? 

— Aşteaptă să fie strânse toate astea de pe aici. Dacă vede 
toate cuferele şi lăzile astea ar putea să-mi ceară suprapreţ. 


Giancarlo, în continuare sprijinit de peretele culoarului, nu mai 
asculta, ci trăgea de-a binelea cu urechea. Surâse la gândul că 
trebuise să ajungă la vârsta de patruzeci şi cinci de ani ca să se 
dedea la această oroare: să asculte pe la uşi. 

— Eloisa! vocea Preşedintei urcase cu un ton. 

— Da, doamnă. 

— Pe pat, paşapoartele... ar trebui să se afle în caseta mea de 
mână. Nu crezi că avem şi aşa destule necazuri? Dar ce faci? 

— Ei bine, pun paşapoartele în caseta dv. de mână! 

— Numai paşaportul Preşedintelui şi al meu. 

— Vreţi să-l păstrez pe al meu, pe al majordomului şi pe al 
generalului? 

— Tu nu vii cu noi, Eloisa. Nu luăm cu noi decât strictul 
necesar şi uite şi tu câte bagaje sunt! Pur şi simplu nu este loc 
pentru toată lumea. Şi oricum, împreună cu noi îţi asumi prea 
multe riscuri. Deocamdată, nimeni, sau aproape nimeni, nu ştie 
cât eşti de ataşată de familia noastră, dar dacă s-ar afla asta, 
pentru tine ar începe necazurile. Nu te-am mai putea scăpa de 
un interogatoriu, iar tu ştii prea multe lucruri care ar putea să „îi” 
intereseze. Dacă ai veni cu noi până la aeroport te-ai 
compromite şi dacă dintr-un motiv sau altul nu ţi s-ar permite să 
pleci... Înţelegi? 

— Atunci, voi veni după dv. mai târziu, cu un alt avion? Dar 
unde veţi fi? 

— Nu vei veni după noi nicăieri. Ne despărţim definitiv. Dar nu 

vei avea nici o problemă ca să părăseşti ţara, căci vei avea un 
paşaport elveţian. Noi, vreau să spun Preşedintele şi cu mine, nu 
avem bafta asta. Suntem în război, Eloisa şi cred că nu ai vrea să 
fii obligată să spui lucruri urâte despre noi? Sau să te simţi 
obligată să te sinucizi? Ştii, viaţa în închisoare nu-i deloc uşoară! 

Amenințarea era abia voalată. 

— Atunci ce trebuie să fac? 

— Mai întâi să părăseşti cât mai degrabă ţara asta blestemată. 
După aceea îl vei contacta pe acest domn la Londra. lată adresa 
lui. Te aşteaptă. A venit timpul să pui în practică cei 
cincisprezece ani de educaţie pe care ăi primit-o, să începi să 
cunoşti viaţa. Fii ascultătoare şi ţine-mă la curent cu toate 
lucrurile care ar putea să-mi dăuneze. 

Giancarlo auzise destul. Cu siguranţă, se gândi el, era ziua 
marii reduceri de preţuri la fidelitate. Se retrase fără zgomot şi 
hotărî în sinea lui: să vină ea la Londra şi va fi bine primită. 

Giancarlo, conte de Potzo-Berghese, al optsprezecelea care 
purta acest nume, nu avea de gând să se înhăiteze cu o târfă, fie 
ea frumoasă şi fecioară, în afară de cazul în care, fireşte, era tot 
atât de titrată, bogată şi influentă! 

Ceea ce, în aparenţă, nu era cazul frumoasei Eloisa. 

Mergând de unul singur pe culoare, Giancarlo se miră de 
calmul său. Bineînţeles, fusese tras pe sfoară, iar parşiva asta de 
madam Marcos era şi mai pui de lele decât îşi închipuise el, dar 
italianul avea pielea tăbăcită. Ştia să piardă „pe moment”. Şi 
când trecu din nou prin faţa oglinzilor din holul cel mare, 
constată că aspectul său nu se schimbase deloc. Oglinzile 
trimiteau spre el aceeaşi imagine a unui om elegant, sigur de el, 
puţin dispreţuitor, cu mersul uşor sacadat. Ajuns la capătul 
holului se surprinse clipind din ochi, semn că în cap prindea 
contur un plan! 

Căpitanul gărzii îl aştepta în josul scării de marmură. 

— Ce face Preşedinta? întrebă ofiţerul. 

— Tot superbă, răspunse Giancarlo. Ea este unul dintre acei 
oameni politici de mare ţinută care nu ies în evidenţă decât în 
momentele de cumpănă. 

— Am să vă conduc pe la ieşirea din spate, e mai bine aşa, 
sugeră căpitanul. 

Merseră de-a lungul unei întregi serii de culoare care se 
întretăiau în unghi drept, coborâră vreo zece rânduri de scări de 
cinci sau şase trepte înainte de a ajunge într-o curte imensă care 

semăna în acest moment cu zona de livrare a unui 
supermagazin. Zeci de camioane aşteptau la rampă. Soldaţi şi 
servitori alergau de colo-colo şi îngrămădeau în ele lăzi şi cutii de 
carton legate cu grijă. Cei doi traversară curtea fără să se 
grăbească, ferindu-se din calea celor care ajutau la mutat, 
strecurându-se printre camioane şi maşini. Când ajunseră în faţa 
postului de gardă, căpitanul se întoarse către italian şi îl sfătui: 

— După ce ieşiţi din incinta palatului, luaţi-o pe drumul din 
stânga, e mai puţin riscant. 

Trecând pragul porţii, Giancarlo remarcă doi oameni care 
aşteptau în interiorul postului de gardă. Pe unul dintre ei il 
recunoscu. Era senatorul american O'Reilly. Celălalt, presupuse 
Giancarlo, trebuie să fie un tip de la CIA însărcinat să 
supravegheze marea mutare. Trupa de schimb era asigurată. 
Când îl văzu, senatorul întoarse repede capul. 

— Prea târziu, necioplitule, urlă Giancarlo, te-am recunoscut! 

Mergând de-a lungul zidului de incintă, italianul surâdea. 

— Luaţi-o la stânga, îl sfătuise căpitanul gărzii. 

Giani o apucă pe strada din dreapta, jurându-şi că din acel 
moment nimeni nu avea să-i mai dea ordine. 

Când se întoarse ca să mai vadă pentru ultima dată palatul, 

căpitanul gărzii îl conducea pe senator la D-na Marcos. 
__ Giancarlo nu mai avea nimic de făcut la Manilla. Urma să se 
intoarcă la Londra şi să înfrunte ceea ce ştia deja că va fi 
prăbuşirea lui. Se duse la hotel ca să-şi ia bagajele şi să ceară o 
rezervare la primul zbor al companiei British Airways. 

Portarul, un elveţian roşu la faţă, căruia odinioară îi putea cere 
orice serviciu, îi răspunse sec: 

— Dezolat, domnule conte, este imposibil. Locurile sunt 
ocupate pentru toate cursele şi vă trebuie cam două sau trei 
ceasuri ca să obţineţi o rezervare la British Airwais. 

— Foarte bine, replică Giancarlo, mă voi ocupe eu însumi de 
asta. 

— Minunat, aprobă portarul dar m-ar mira să puteţi găsi un loc 
mai devreme de două sau trei zile. E un adevărat exod, domnule 
conte. 

Apoi adăugă cu perfidie: 

— Aţi putea încerca să vă urcați în avionul Preşedintelui, căci 
toţi „şobolanii” din Manilla vor fi acolo! 

Lui Giancarlo i se tăie răsuflarea. Ani de-a rândul, tipul ăsta 
profitase de dărnicia bancherilor şi a oamenilor de afaceri aflaţi 

în trecere prin Manilla. De fiecare dată când îi făcuse un cât de 
mic serviciu, Giani îi mulţumise cu o hârtie de o sută de dolari. 
Giani ştia că elveţienii sunt oportunişti şi nu prea au scrupule, 
dar nu-şi închipuia că sunt şi meschini. Mai ales tipul ăsta pe 
care-l servise transferându-i în două rânduri, discret, fără 
comision şi la un curs mai mult decât avantajos, pesoss filipinezi 
a căror origine preferase să n-o cunoască. Şi uite că acest rege al 
mişmaşurilor şi combinațiilor, acest peşte în uniformă de portar, 
care de ani de zile furniza fete tinere şi băieţi oricui îi cerea, îşi 
permitea să-l insulte făcându-l „şobolan”. 

Giancarlo îşi îmblânzi pe cât putu privirea, îşi pironi ochii lui 
albaştri, spălăciţi în cei ai portarului şi îl întrebă: 

— Spune-mi, te rog, nu-i aşa că pe tine te cheamă 
Schumacher? 

— Exact, domnule conte, aveţi o memorie bună. 

— In orice caz, se pare că mai bună decât a ta, Schumacher! 
Căci în afară de numele tău îmi mai amintesc că ai un cont bine 
garnisit la banca Grumbach din Berna. O bancă excelentă, 
Schumacher, crede-mă. Grumbach îmi este foarte bun prieten şi 
ultima dată când ţi-am făcut acel mic serviciu pe care-l ştii, acest 
cumsecade Grumbach se întreba cum dracu se face că un portar 
fie el de la un mare hotel, a reuşit să câştige atâţia bani într-un 
timp atât de scurt. 

Inainte de a se îndrepta spre lift, Giancarlo avu răgazul să 
vadă cum faţa roşie a lui Schumacher devine dintr-o dată albă ca 
varul. 

Nu trecuseră cinci minute de când intrase în cameră şi 
telefonul începu să sune. Chiar înainte de a ridica receptorul, ştia 
că îi fusese rezervat locul la cursa spre Londra. 

— Domnule conte, aici portarul. Avionul dv. pentru Londra 
decolează peste două ore. V-am pregătit nota de plată şi un boy 
va veni să vă ia bagajele. Cu toate cele câte se întâmplă e mai 
prudent să plecaţi mai devreme. 

Surâzând, Giancarlo puse receptorul în furcă, fără să 
mulţumească. 

II 
LONDRA 


Lui Giancarlo îi plăcea tare mult iarna la Londra. Casa lui din 
Chester Terrace avea privelişte spre Regent Park. Era una din 
acele clădiri cu coloane de marmură albă, al cărei peristil înainta 
spre parc, dând întregului ansamblu un oarecare aer de palat 
greco-roman. Casele din acest cartier îi aduseseră gloria D-lui 
Nash, marele arhitect englez, care construise acest decor de 
teatru la începutul secolului trecut. 

In acest sezon, arborii desfrunziţi nu blocau vederea iar parcul 
îi părea imens. Din biblioteca aflată la parter şi unde stătea de 
obicei, putea să vadă reşedinţele particulare de pe Prince Albert 
Road - de pe partea mai puţin frumoasă a parcului - unde aveai 
impresia că se înşiruie aceleaşi case, care de fapt nu erau decât 
palide copii ale marelui Nash. La acea oră din zi nu se auzea 
decât un fel de zvon slab de circulaţie. Dar ceea ce-i plăcea cel 
mai mult lui Giancarlo, erau zorile, atunci când se întorcea de la 
câte o petrecere şi când Chester Terrace devenea o lume aparte. 
Se auzeau urlete stranii, zgomote de junglă în care se amestecau 
mugetul elefanților, răgetul leilor, ţipătul strident al maimuţelor, 
o cacofonie de răcnete care părea că vine dintr-o altă lume, dar 
care, de fapt, venea dinspre grădina zoologică din vecinătate, ale 
cărei sute de animale se trezeau. 

Şi apoi, Chester Terrace mai oferea şi alte avantaje. Mai întâi 
nu se afla decât la două sute de metri de staţia de metrou care 
mergea spre City. li trebuia mai puţin de jumătate de ceas. Ca să 
meargă de acasă la bancă. lar Chester Terrace era lângă London 
Clinic, ceea ce-i permitea ca duminică dimineaţa, când îşi făcea 
plimbarea prin parc, să le facă vizite prinților arabi frânţi de 
oboseala vieţii, politicienilor de toată mâna, industriaşilor, 
bancherilor şi miliardarilor stresaţi care veneau din toată lumea 
să-şi oblojească aici ficat, inimă, nevroze, toate bubuţele mai 
mari sau mai mici care constituie apanajul celor care gustă din 
plin toate plăcerile vieţii, dar şi consecinţele loviturilor ratate la 
Bursă. Pentru toţi aceştia, două sau trei săptămâni petrecute la 
London Clinic Insemnau speranţa de a se mai putea agăța de 
bani şi de putere câţiva ani în plus. 

Nu era moment mai prielnic de a vizita aceste epave mai mult 
sau mai puţin refăcute de pe urma tratamentului, căci se putea 
profita de o intimitate forţată care îi îndepărta pe consilierii 
acestora dar şi pe concurenţi. Da, duminicile, îţi puteai face 
repede prieteni în camerele luxoase cu mochete groase de la 
London Clinic. Giancarlo ar fi putut menţiona vreo douăzeci de 
afaceri care începuseră acolo, între două injecții şi răgazul oferit 
de luarea temperaturii. 


De cum ajunsese, Giancarlo se culcase şi dormise până la 
prânz. Călătoria de la Manilla la Londra fusese epuizantă. 
Portarul acesta elveţian, roşu la faţă, îi rezervase într-adevăr 
locul, dar la clasa turist pentru nefumători. Aşa că suportase 
optsprezece ore de zbor, înghesuit între un filipinez burtos, 
căruia i-ar fi trebuit două scaune şi o englezoaică bătrână care 
nu încetase să se foiască. Dar unsprezece ore de somn îl 
refăcuseră, ceea ce însă nu însemna că se simţea în plină formă. 

Gerard, majordomul său francez, îi servise micul dejun în 
biblioteca de la parter. Era la a treia sa ceaşcă de ceai şi îşi 
ungea cu unt al doilea sanviş, când Gerard îi aduse ziarele. Toate 
aveau titluri cu litere de-o şchioapă despre averea familiei 
Marcos şi despre sosirea acestora în Hawai. 

„Averea familiei Marcos a ajuns în Hawai cu un avion militar 
american” titra TIMES care continua: „Efectele personale ale 
expreşedintelui filipinez şi ale celor vreo nouăzeci de persoane 
care îl însoțeau - o avere de mai multe milioane de dolari, după 
presa americană - au fost transportate cu un avion militar 
american în Hawai, unde continuă vămuirea. Vameşii, care mai 
întâi au trebuit să numere valuta - pesos filipinezi şi dolari 
americani - au fost nevoiţi să facă o pauză şi să-şi odihnească 
degetele amorţite, în momentul în care nu ajunseseră decât la 
suma de trei milioane de dolari. Le-a mai rămas să inventarieze 
aurul şi bijuteriile, certificatele bancare şi titlurile de proprietate 
care se află - împreună cu arme cu tot - în cele trei sute de lăzi 
transportate de US Air Force şi a căror valoare s-ar putea ridica 
la cincizeci de milioane de dolari. Unii experţi apreciază că 
averea familiei Marcos în străinătate se ridică la mai multe 
miliarde de dolari”. 

Articolul continua cu o lungă declaraţie a unui oarecare 
Henerson Alvarez, consilier în Statele Unite al noii preşedinte 
Corazon Aquino, consilier care afirma că guvernul filipinez va 

folosi toate mijloacele legale pentru a recupera fondurile pe care 
familia Marcos le transferase în străinătate. 

Incepe vânătoarea, se gândi Giancarlo deschizând WALL 
STREET JOURNAL care vorbea şi el despre bunurile fostului 
dictator. Articolul preciza că averea D-lui Marcos în lume era 
estimată la trei miliarde de dolari şi că bunurile acestuia în 
Statele Unite atingeau suma de şase sute milioane de dolari. 

Din NEW YORK DAILY NEWS, Giancarlo află că într-o reşedinţă 
particulară, somptuos mobilată, din plin centrul New Yorkului, 
fuseseră descoperite obiecte de artă aparţinând familiei Marcos, 
estimate la zece milioane de dolari. In această casă, proprietate 
a republicii Filipineze şi care servea de anexă a consulatului, 
obişnuia Preşedintele Marcos să locuiască atunci când venea în 
vizită la New York. Ziaristul de la NEW YORK DAILY NEWS, care 
vizitase această peşteră a lui Aii Baba, povestea că locuinţa era 
plină de vaze chinezeşti şi veselă de porțelan aurit. Văzuse acolo 
o cadă cu jacusi, paturi cu aşternuturi de mătase, iar la ultimul 
etaj - o sală de proiecţie şi o discotecă private. 

Dând de-o parte NEW YORK DAILY NEWS, Giancarlo surâdea: e 
curios că nu spune nimic despre tablouri, gândea italianul, care 
îşi amintea perfect de acea casă. 

Revedea holul de la intrare cu covoarele sale persane şi 
pânzele de pictori florentini pe pereţi. Mai erau şi un Utrillo şi cei 
doi Goya din salon şi un Velasquez deasupra şemineului venețian 
pe care Preşedinta îl adusese special din ltalia pe la sfârşitul 
anilor şaptezeci. 

Probabil că cineva pusese mâna pe ceea ce era mai important, 
pentru că numai la parter erau valori de peste zece milioane de 
dolari. lar casa avea douăzeci şi două de camere repartizate pe 
patru etaje. 

ltalianul bănuia cam cine ar putea fi la mijloc. 

La rândul său, NEW YORK TIMES scria că expreşedintele 
Marcos ar fi dispus să restituie guvernului filipinez mai bine de 
două miliarde de dolari pentru „a-şi cumpăra liniştea”. După cum 
spunea ziarul, Dl. Marcos transmisese acest mesaj d-lui, Juan 
David, un avocat filipinez de temut, care-i fusese apărător lui 
Benino-Aquino, soţul asasinat al actualei preşedinte şi al mai 
multor personalităţi comuniste. Articolul preciza că negocierile ar 
putea duce la restituirea a două miliarde o sută de milioane de 
dolari guvernului filipinez. 

Într-un ziar din Miami, se vorbea despre averea familiei Marcos 

plasată în băncile elveţiene. Giancarlo trebui să recunoască 
faptul că tipul care scrisese articolul era destul de bine informat. 

„Fondurile băneşti din Elveţia ale familiei Marcos sunt evaluate 
la circa optzeci de milioane de dolari, care sunt plasați în cele 
mai mari trei bănci elveţiene. Doi oameni de afaceri new-yorkezi, 
care fuseseră mandataţi de către expreşedintele filipinez să 
cumpere proprietăţi funciare la New York au dezvăluit, în faţa 
subcomisiei Camerei Reprezentanţilor care anchetează asupra 
bunurilor din America ale familiei Marcos, că două bănci 
elveţiene îi facilitaseră Imeldei Marcos să cumpere, în 1981, 
Crown Building, unul dintre cele patru imobile pe care cuplul le 
poseda în Manhattan. După spusele celor doi oameni de afaceri, 
D-na Marcos poseda, la acea vreme, un cont de o sută douăzeci 
şi cinci de milioane de dolari la Paribas - Geneva”. 

O sută douăzeci şi şapte de milioane de dolari - rectifică în 
gând Giancarlo - care fu atras de o notiţă din josul paginii: 

„Familia Marcos nu se poate deplasa nicăieri. Cei doi, au sosit 
în Hawai fără paşaport, iar noul guvern filipinez refuză să le 
elibereze altele!” 

— la te uită, exclamă Giancarlo, oare târfuliţa aia mică a lor le- 
o fi jucat vreo festă? 

III 
SIANFORD-PRINGLE 


În ciuda celor doar patruzeci şi cinci de ani ai săi şi a alurii 
decontractate, Giancarlo avu senzaţia că are o sută de ani în 
momentul în care intră în ascensorul care ducea la etajul 
rezervat asociaţilor băncii. Slavă Domnului, nu întâlni pe nimeni 
în timp ce străbătea lungul culoar, acoperit cu o mochetă groasă 
de culoare verde şi placat cu lambriuri vechi, care ducea la 
anticamera biroului său personal. Acolo, oficiau secretara sa şi 
recepţionera şefă a Prea Onorabilului Charles Stanford-Pringle. 

Le salută pe cele două femei forţându-se să pară bine dispus 
şi amabil. Recepţionera Marelui Şef îi răspunse la salut cu un aer 
înţepat. Secretara sa, care părea o idee cam încordată, se 
strădui să-i facă o primire convenabilă, deşi probabil că ştia deja 
că era ultima ei zi la bancă. Cu o mişcare aproape felină, 
recepţionera se ridică de la birou şi se strecură în biroul Marelui 
Şef. 

Telefonul nu va întârzia să sune, se gândi Giancarlo intrând în 
biroul său. 

Abia luă loc la „masa partenerilor” că telefonul începu să 
ţârâie: 

— Giani? 

Recunoscu fără greutate vocea tăioasă a Prea Onorabilului 
Stanford-Pringle. Obosit, Giancarlo apăsă butonul de răspuns: 

— Da, Charles? Bună ziua... 

— Hm! Da, bună ziua, Giani, văd că te-ai întors teafăr şi 
nevătămat. 

— Mă rog, Charles. Ce pot face pentru dumneavoastră? 

Giancarlo mototoli o foaie de hârtie în dreptul microfonului ca 
să arate limpede cât de puţin îl interesa această conversaţie 
formală. 

— Să faci ceva pentru mine? Nu ai ce, dragul meu Giani. Dar 
aş dori să fii prezent la o reuniune a asociaţilor pe care am fixat- 
o în timpul prânzului în „partners dining-room”. Vom fi şapte. 
Igor şi Martin au trebuit să plece ieri ca să se întâlnească cu 
asociaţii noştri new-yorkezi. Dar toţi ar dori să audă cât mai 
curând aprecierile tale în legătură cu situaţia din Filipine. Le vei 

face o dare de seamă la telefon. Legătura este prevăzută pentru 
ora 14,30. 

Giancarlo aruncă o privire la corespondenţa rânduită cu grijă 
pe birou. Scrisorile, cele comerciale, precum şi facturile sau 
propunerile de afaceri fuseseră desfăcute. Răspunsurile erau 
prinse de ele cu agrafe, gata pregătite de semnat de către perla 
sa de secretară. Scrisorile personale încă nu fuseseră deschise, 
iar o notiţă preciza că pentru cele care aveau adresa menţionată 
pe plic, secretara trimisese deja un răspuns prin care explica că 
şeful ei este plecat în călătorie şi că le va răspunde el însuşi, 
îndată ce se va întoarce. Mai era şi teancul de mesaje telefonice 
şi groasa agendă neagră, deschisă la pagina pentru zilele 
următoare, dar care era teribil de puţin încărcată, în afară de trei 
întâlniri pentru discuţii referitoare la crearea de noi societăţi. 
Aceste întâlniri fuseseră tăiate cu o linie cu menţiunea următoare 
„în absenţa dv., Dl. Pringle a luat, personal, dosarele”. 

— Abia am ajuns, Charles. Cred că ar fi de dorit să-mi dai un 
răgaz de câteva ore ca să-mi eliberez biroul de afacerile curente 
şi să redactez un raport complet asupra călătoriei pe care am 
făcut-o. 

Giancarlo se întreba dacă nu cumva, în mod inconştient, 
încerca să câştige timp. În cele din urmă aprecie că nu, deoarece 
nu avea răci un plan suficient de seducător ca să-şi salveze 
capul. Nu remarca decât graba cu care dragii şi scumpii săi 
asociaţi aşteptau să-l vadă luându-şi tălpăşiţa! 

— Giani, tranşă Pringle, lasă de-o parte detaliile acestea. 
Timpul presează. Mai avem încă aproape trei miliarde de dolari în 
obligaţiuni şi împrumuturi diverse către guvernul filipinez şi 
diverse societăţi, a căror activitate principală se desfăşoară în 
această ţară şi în fruntea listei de emisiuni publice şi private ale 
acestora se află numele nostru. E vorba de lucruri precise şi 
urgente care trebuie rezolvate cât mai repede posibil. Îţi vei 
rezolva micile probleme după aceea. Atunci, rămâne pentru ora 
douăsprezece în „dining-room”... de acord? 

Giancarlo nu avu răgazul să spună da. Marele Şef închisese 
telefonul. 

Işi privi ceasul: o oră de linişte şi odihnă! Fatalist, începu să 
semneze, maşinal, răspunsurile pe care i le pregătise secretara. 
Apoi parcurse în diagonală scrisorile personale. Frunzări o ultimă 
dată groasa agendă neagră ca să fie sigur că nu uita nimic. La 
pagina zilei de miercuri era o adnotare destul de lungă pe care o 

făcuse secretara: „Dl. Jaoques Mattel, ziarist la televiziunea 
franceză, solicită o întrevedere. Pretinde că vă cunoaşte dar mi 
s-a părut prudent să-i spun că încă nu v-aţi întors de la Manilla. 
Ştia că vă aflaţi acolo. E posibil să vă telefoneze acasă.” 

Giancarlo îl cunoştea destul de bine pe acest ziarist puţin 
nebun, avid de glorie şi oarecum inconştient. Il prezentase chiar 
şi D-nei Marcos care îi acordase un interviu. O intervenţie care, 
venind din partea lui, nu era complet gratuită, Giancarlo avea 
astfel în mânecă o carte destul de bună, căci erau vreo doi, trei 
ziarişti care nu aveau să ezite să-i ridice mingea la serviciu. 

Interfonul sună pentru a doua oară: 

— Domnule? 

Giancarlo recunoscu vocea secretarei sale: 

— Domnul Stanford-Pringle m-a rugat să vă anunţ că vă 
aşteaptă în „dining-room”. 

Işi privi ceasul: era douăsprezece şi cinci. Se ridică şi în drum 
se opri o clipă în faţa oglinzii ca să-şi rectifice ţinuta înainte de a 
înfrunta eşafodul. 

Giancarlo deschise uşa grea de lemn de la sufrageria 
asociaţilor. Era o încăpere mare, rectangulară, bine luminată 
graţie unui şir întreg de ferestre cu ochiuri mici de geam. Un foc 
de butuci artificiali ardea, fără nici un fel de farmec şi zgomot, 
într-un şemineu de lemn sculptat. Tablouri de preţ, reprezentând 
cai de curse, decorau pereţii îmbrăcaţi în lambriuri patinate. 
Masa era pusă: pahare de cristal pentru trei soiuri de vin, iar 
vinul pus cu grijă în carafe. Vinurile din rezerva băncii Lukens 
and Barnard nu aveau niciodată mai puţin de douăzeci şi cinci de 
ani vechime, iar Porto, niciodată mai puţin de cincizeci. Aşa era 
de un secol şi jumătate şi, pentru moment, nu era nici un motiv 
ca într-o bună zi să fie altfel. Tacâmurile din argint masiv erau în 
stil rococo în afară de enorma cupă de punch câştigată de către 
un cal aparţinând asociaţilor, care puseseră mână de la mână ca 
să cumpere superbul animal în unicul scop de a i-l sufla de sub 
nas unui bancher francez şi concurent. Cupa trona pe servanta 
pentru aperitive în faţa căreia cei şapte asociaţi ai băncii, în 
costume cu vestă, închise la culoare, aşteptau să deschidă focul. 
Peretele din fund era acoperit de o frescă gigantică reprezentând 
o bătălie navală între francezi şi englezi care nu lăsa nici cea mai 
mică îndoială asupra învingătorului. Ocupaţi cu pregătirea 
băuturilor, asociaţii nu părură să remarce sosirea lui Giancarlo şi 
oricum, nimeni nu avea s-o facă înainte ca el să-şi prepare 

cocktailul. Oricare ar fi fost împrejurările, aşa ceva nu se cădea. 

Semnul de bun venit sub forma unui „Ah! Giani, te-ai întors?” 
nu se făcu auzit decât după ce italianul dădu drumul - oh ce 
oroare! - unui cub de gheaţă în paharul său cu sherry din 1929. 

Apoi salutările de bun venit veniră fără nici o reţinere. Erau 
cordiali, chiar joviali. La urma urmei, gândi Giancarlo, au şi de ce 
să fie aşa: au profitat cât au putut de pe urma muncii mele şi nu 
lor le stă capul pe butuc. 

— Domnilor, spuse asociatul principal, la masă! 

Prânzul se termină repede, în intimitatea fără fasoane a celor 
obişnuiţi să fie împreună. Apoi veni momentul pentru Porto şi 
brânzeturi, momentul adevărului! 

In timp ce fiecare îşi tăia felii groase de cheddar şi-şi alegea 
biscuiţii preferați dintr-un coşuleţ de argint, The Right 
Honourable Stanford-Pringle trase spre el carafa pântecoasă şi îşi 
turnă un pahar plin cu Porto. Apoi trecu carafa vecinului său: 

— Deci, Giani, ce s-a petrecut pe acolo? 

Glasul asociatului principal stopă brusc conversațiile. 

Giancarlo trecu rapid în revistă numele fiecărei bănci şi al 
fiecărui  industriaş pe care îl vizitase, dădu numele 
personalităţilor care fuseseră înlocuite, de către cine şi de ce. 
Apoi abordă în detaliu problemele de transferuri de fonduri sau 
de plăţi, sugeră să se folosească cutare sau cutare serviciu la 
cutare sau cutare bancă, recomandă un birou englez de schimb 
din Hong Kong pe care îl prefera celui din Singapore. La început, 
evită să vorbească despre „situaţie” pentru a-l agasa la 
maximum pe Stanford-Pringle, dar şi în speranţa că ceilalţi 
asociaţi îi vor preţui calmul, munca şi vor aprecia că faimoasa 
„situaţie” nu era altceva decât un accident. 

Spre marea uimire a italianului, tactica părea să-i reuşească. 
Toţi îl ascultau cu interes şi simpatie, unii mergând până acolo 
încât îşi luau notițe şi puneau întrebări. Era pe punctul de a 
încheia, când asociatul principal îl întrerupse: 

— Toate acestea sunt foarte interesante, Giani şi văd că 
evenimentele nu te-au făcut să-ţi pierzi busola, în ciuda 
scandalului pe care îl fac ziarele şi televiziunea. Bravo, dragul 
meu. Dar ce ai reuşit să faci ca să ne asiguri afacerile cu noua 
echipă? 

Giancarlo se prefăcu mirat: 

— Nu înţeleg, tocmai v-am spus-o adineaori, Charles, clienţilor 
noştri de acolo nu le este absolut deloc teamă de politica pe care 

o va duce D-na Aquino. La urma urmei şi familia ei este tot atât 
de capitalistă - dacă pot folosi acest cuvânt pentru a descrie 
afacerile de acolo - ca şi familia Marcos. E evident că ea va 
înlocui şefii câtorva afaceri cu prieteni de ai ei, dar nu va încerca 
să distrugă nici lumea businessului şi nici băncile. Nu are nici un 
interes să distrugă credibilitatea financiară a ţării sale. 

— Crezi? 

— Sunt sigur de asta. Familia ei ar fi prima care ar suferi din 
această cauză şi nu fără motiv s-au deplasat la faţa locului şapte 
senatori americani, fără a-i mai pune la socoteală pe chinezi şi 
pe japonezi. 

— Eu credeam că ea îi urăşte cumplit pe yankei din cauza 
sprijinului pe care i l-au acordat familiei Marcos, nu? întrebă 
vecinul din dreapta sa. 

— Senatorii americani sunt cei care au denunţat fraudele 
electorale. Ei sunt cei care au convins familia Marcos să-şi ia 
traista-n băț şi au fost foarte convingători. Dacă nu erau ei, alde 
Marcos rămâneau pe loc şi nu era deloc sigur, în ciuda a ceea ce 
se putea citi în ziare, că D-na Aquino ar fi putut să pună mâna pe 
putere şi pe ţară. Dovadă că familia Marcos nu era deloc 
neliniştită când a părăsit palatul. Doar un singur senator se afla 
la postul de gardă pentru a le asigura transferul la baza 
americană. Cât priveşte mulţimea dezlănţuită, aceasta s-a 
masat, în mod miraculos, în faţa intrării principale a palatului, 
dar la ieşirea din spate nu era nimeni. 

— E incredibil! exclamă unul dintre asociaţi. Sunteţi sigur de 
ceea ce spuneţi? 

— Eram acolo! răspunse Giancarlo fără să se gândească. 

Imediat după aceea îşi dădu seama că tocmai comisese 
„greşeala”. g 

Stanford-Pringle nu rată momentul. Işi pironi privirea cu 
reflexe albăstrui ca de oțel asupra italianului: 

— Eram sigur că noțiunea ta „continentală” - spuse el fără să 
se poată abţine - despre cavalerism te va împinge să faci 
această prostie. Dar nu merită să angajăm o polemică asupra 
faptului că ai fost văzut la familia Marcos şi că acest lucru 
subliniază cât de ataşat ai fost de ei. Ceea ce mă deranjează, 
Giani, este faptul că în expunerea ta ai uitat punctul cel mai 
important, adică întrebarea pe care toți asociații băncii Lukens 
and Barnard, cei de față şi în special cei de la New York şi-o pun: 
care sunt contactele pe care le-ai avut cu D-na Aquino? 

— Contacte? Sper că nu te gândeşti că ar putea fi vorba de 
aşa ceva, Charles! D-na Aquino era şi în plină luptă electorală, 
dar şi prinsă cu mini-revolta ei armată, başca o haită de 
americani care o asediau, fără să mai pun la socoteală anturajul 
ei aproape isteric care o păzea zi şi noapte. N-aş fi reuşit 
niciodată să ajung până la ea! 

Charles înlătură această obiecţie: 

— Poate nu chiar pe Aquino în persoană, dar nu era imposibil 
să îi contactezi pe unii dintre partizanii sau prietenii ei. 

— Nu am contactat pe nimeni, Charles. 

Ceea ce nu era adevărul adevărat. Căci dacă nu contactase el 
însuşi pe nimeni, îl contactaseră, în schimb unii dintre prietenii D- 
nei Aquino. Se întâlnise cu aceştia în două rânduri. Prima dată, 
târgul propus era cât se poate de gras: D-na Aquino ar fi avut 
nevoie să facă mai multe împrumuturi de stat, enorm de mari, pe 
termen de un an în cursul căruia comerţul risca să fie 
dezorganizat. Continuând să folosească serviciile aceleiaşi bănci 
cunoscute şi recunoscute pe plan mondial, ea ar fi reuşit să 
menţină credibilitatea finanţelor şi să asigure o bună desfăşurare 
a comerţului, pe viitor, cu Filipinele. Deci, D-na Aquino era 
dispusă să uite „legăturile” pe care banca Lukens and Barnard le 
avusese cu vechiul regim doar pentru ca ea să se angajeze să-şi 
liniştească confrații şi să-şi asume riscul să fie cap de coloană 
pentru cel puţin zece împrumuturi bancare însumând un miliard 
şi jumătate de dolari pentru următorii cinci ani. La rândul său, 
noul guvern ar fi fost şi el dispus să închidă ochii asupra legăturii, 
să zicem mai deosebite, a tânărului bancher italian cu D-na 
Marcos. Dar, în ambele cazuri, trebuia să facă dovada 
corectitudinii şi a bunăvoinţei sale prin colaborarea activă la 
recuperarea fondurilor pe care familia Marcos le transferase în 
loc sigur. Aceştia insistaseră, în aşa fel încât el să priceapă cât se 
poate de bine că mărturia lui despre şmecheriile financiare ale 
cuplului Marcos era capitală pentru viitorul lui şi al băncii sale. li 
lăsaseră două zile ca s-o contacteze pe D-na Marcos. In aceeaşi 
seară, Giancarlo află că un avocat care se ocupa de afacerile D- 
nei Marcos încasase douăzeci de milioane de dolari pentru a 
dezvălui bunurile pe care ex-Preşedintele le avea în Statele 
Unite. 

A doua întâlnire fusese doar de formă. Prietenii D-nei Aquino îl 
aduseseră pe avocatul cu pricina ca să depună mărturie despre 
bunăvoința noii preşedinte a Filipinelor. Giancarlo îl cunoştea 

foarte bine. Era unul dintre cei mai credincioşi prieteni ai familiei 
Marcos. Niciodată nu-şi putuse închipui că ar fi în stare de 
trădare. Nu era convenabil să se asocieze cu un astfel de 
„Şobolan” şi, îngrozit şi scârbit la gândul că ar putea fi tentat, 
comise o greşeală fatală: nu numai că refuză colaborarea în ceea 
ce-l privea pe el, dar lăsă să se înţeleagă că le vorbise despre 
toate, influenţându-i şi asociaţilor săi. După cât se pare, 
colaboratorii D-nei Aquino nu îl crezuseră decât pe jumătate, 
deoarece se interesaseră direct la bancă. lată de ce Charles 
Stanford-Pringle se transformă dintr-o dată în călăul care tocmai 
deschisese trapa spânzurătorii. 


Ochii asociatului principal se îngustară, iar Giancarlo fu sigur 
în acea clipă că era la curent cu totul. Doar nu degeaba, la 
cincizeci şi doi de ani era el şeful incontestabil al asociaţilor de la 
Lukens and Barnard şi asta încă de la vârsta de treizeci şi doi de 
ani. Giancarlo nu avea nici o scuză. Alegerea pe care o făcuse 
fusese o mare eroare deontologică. Rămânând „fidel” familiei 
Marcos, îşi trădase asociaţii, trădase City şi deci Anglia. Era deja 
mort. O citea limpede în ochii şefului său. Crezuse cu sinceritate 
că aflându-se la cârma unei averi atât de mari ca cea a familiei 
Marcos, foştii lui asociaţi ar fi profitat de afacerile grase pe care 
le-ar fi oferit, că jocul pe care-l gândise el era mult mai rentabil şi 
mult mai sigur decât propunerile noului guvern filipinez. In acel 
moment, enormitatea iluziilor sale îl strivea. 

Stanford-Pringle, ca un adevărat gentleman ce era, evită să 
dea de gol minciunile lui Giancarlo de faţă cu ceilalţi asociaţi; aşa 
că se mulţumi să spună esenţialul: 

— Giani, dragul meu, se pare că nu înţelegi situaţia în care ne- 
ai amestecat pe noi toţi. Noi avem reputaţia de a fi „prima casă” 
de emisiuni bancare. Practic, toate emisiunile care poartă 
numele nostru, domeniu în care suntem primii pe listele 
„Tombstones” au fost adevărate succese şi sunt sinonime cu cea 
ce înseamnă calitate. lar aceste succese sunt datorate în mare 
parte faptului, că, spre deosebire de concurenţii noştri, am 
urmărit în totdeauna evoluţia clienţilor noştri care au făcut 
împrumuturi de la noi şi am făcut în aşa fel încât să nu se abată 
de la datoria de a rambursa ceea ce ne datorau... 

— Cel puţin în City şi pe Wall Street se ştie că noi facem cât 
mai mult posibil în acest sens. „Slăbiciunea” ta ne obligă la 
acrobaţii diplomatice inimaginabile ca să îndreptăm situaţia. Ca 

să nu mai vorbim de pierderile de venituri: trebuie să retrocedăm 
douăzeci şi cinci la sută, sau mai mult, confraţilor noştri ca să 
binevoiască să ne ajute să vindem marfa. In plus, a apărut o 
nouă problemă: cea a piruetelor pe care le fac monedele forte şi 
dolarul. Giani, tu ştii că îl plătim pe economistul nostru cu cinci 
sute de mii de dolari pe an ca să ne calculeze cât mai exact 
limita acceptată de către bănci pentru ca ele să ne poată 
cumpăra emisiunile. Şi dacă el se înşeală cu un sfert de punct, se 
pierd comisioane de două sute cincizeci de mii de dolari, fără să 
mai punem la socoteală căderea preţului obligaţiunilor care ne 
poate costa milioane. Giani, cred că înţelegi foarte limpede că în 
acest moment, buna noastră reputaţie este legată de 
îndepărtarea şi plecarea ta. 

— Oare nu exagerezi puţin, Charles? îl întrerupse Giani. 

— Ne poţi garanta următoarele noastre lansări de 
împrumuturi?  Propuse, cu răutate, Stanford-Pringle, care 
continuă fără să mai aştepte răspunsul: Cred, dragă Giani, că în 
virtutea fidelității de care ai dat dovadă în trecut... şi a prieteniei 
noastre, vei fi de acord că singura soluţie la această problemă 
este una singură: demisia ta imediată! E de la sine înţeles că 
răscumpărarea părţii pe care o deţii în cadrul asociaţiei noastre 
se va face pe baza beneficiilor de anul trecut, în afară de cazul în 
care nu preferi să aştepţi bilanţul anului în curs. Poţi alege 
varianta care ţi se pare cea. Mai profitabilă, Giani. Ce zici? 

Era limpede că Charles Stanford-Pringle ştia deja răspunsul. 
Anul trecut fusese o perioadă excelentă pentru bancă, iar cu 
ceea ce se întâmpla acum în Filipine anul în curs, se anunţa mai 
degrabă sumbru! 

Giancarlo bătu cu vârful degetelor în paharul său de Porto, îl 
pipăi şi apoi îl ridică ca pentru un toast. Apoi se sculă în picioare: 

— Domnilor şi dragi prieteni, nu pot decât să accept analiza 
principalului nostru asociat. Deci, aşa cum o cere obiceiul, 
demisionez. Demisionez repetându-vă că am crezut, sincer, că 
alegerea pe care am făcut-o era cea mai bună pentru noi toţi. Şi 
încă mai cred acest lucru. Doar timpul şi evenimentele vor hotărî 
cine a avut dreptate. Să bem...! 

Toţi îşi goliră paharele. Apoi Giancarlo strânse pe rând mâna 
foştilor săi asociaţi, primind cu un aer solemn inevitabilele păreri 
de rău „Sorry old boy”, iar când ajunse în dreptul lui Charles 
Stanford-Pringle, acesta îi murmură: 

— Frumoasă încercare, bătrâne. Vei reuşi data viitoare! 

Lui Giancarlo nu-i veni să-şi creadă urechilor. Ascunzându-şi 
emoția, îi răspunse sec: 

— Vreau imediat un cec pe biroul meu. 

Stanford-Pringle surâse: 

— Este deja acolo, bătrâne prieten. Şi încă rotunjor bine... 
Succes! 

Giancarlo nu păru surprins. Se lucra cu eficienţă la firma asta, 
era cât se poate de clar. Se puseseră de acord până şi în privinţa 
sumei, ca să nu mai fie cazul să se discute în plen. 

Trecând prin faţa biroului secretarei sale, constată că aceasta 
îşi deschisese ziarul la rubrica „Oferte de serviciu”. 

IV 
CEALALTĂ REGULA A JOCULUI 


În faţa gurii de metrou, Giancarlo se uită la ceas: 15,15. Ezită, 
apoi făcu semn unui taxi. Aproape uitase că printre puţinele 
întâlniri pe care le stabilise secretara sa, un anume Luigi Ferrero 
îl aştepta la ceai, la Claridge. Ferrero... O pală de căldură şi de 
soare... Abia aştepta să-l revadă pe acest vechi mafiot. Cu cecul 
în buzunar, cu frumoasa sa proprietate de lângă Veneţia şi cu o 
ocupaţie în politica regională, Giancarlo spera să facă pace, cât 
de cât, cu viitorul. In timp ce taxiul se strecura cu greu prin 
ambuteiaje, începu să viseze la ceea ce ar putea face în Italia ca 
să uite mocirla în care intrase. 

Portarul de la Claridge îl salută cu toate onorurile cuvenite 
unei persoane care timp de cincisprezece ani închiriase sau 
ocupase adesea apartamentele hotelului. 

— Bună ziua, domnule conte, ciudat timp, nu-i aşa? DI. Ferrero 
vă aşteaptă în salon. 

Luigi tocmai servea o ceaşcă de ceai, înghițind în acelaşi timp 
o enormă bucată de cake. Nu-l observă pe Giancarlo decât în 
ultima clipă. Ţâşni prea repede în picioare, lovi cu pântecul colţul 
mesei iar ceaşca se vărsă pe faţa de masă. 

— La dracu! exclamă el, ştergându-şi firimiturile de prăjitură 
de pe costumul reiat. 

Apoi îşi ridică ochii căprui spre Giancarlo şi izbucni în râs: 

— Ar trebui să-mi cumpăr o vopsitorie în loc să-mi cheltuiesc 
banii în politică. Cu un client ca mine n-ar da niciodată faliment. 

Apoi îşi puse prăjitura pe masă şi se aruncă în braţele lui 
Giancarlo, bătându-l prieteneşte şi cu putere pe spate. 

— Lasă-mă să mă uit la tine, Giani! Nu cumva eşti cam obosit? 
Km! Da! Înţeleg... Pungi la ochi, tenul palid! Ar trebui să fii atent, 
Giani. La patruzeci şi cinci de ani stresul nu e ceva grav, cu 
condiţia să nu dureze până la cincizeci. E timpul să te întorci 
acasă ca să te odihneşti, iar mama Ferrero să-ţi bucătărească 
nişte mâncăruri bune. 

— Ai dreptate, Luigi. Mă voi întoarce chiar mai repede decât 
crezi. Poate chiar săptămâna viitoare şi pentru o bună bucată de 
vreme. 

— Bravo, bravo! A/ora tutti va bene! 

— Da, Luigi, am să-ţi dau o mare veste. 

— Să nu-mi spui că te însori! 

— Luigi, ţine-te bine să nu cazi: am luat hotărârea să plec de 
la banca mea şi să mă dăruiesc trup şi suflet pentru succesul 
partidului tău. De acuma înainte, nu vei mai avea lângă tine doar 
un candidat de formă, ci unul activ. 

— Ah! Nu, răspunse tranşant politicianul, pentru moment 
treaba e oablă! 

— „Oablă”? Giancarlo tresări. Te-ai retras? 

În ochii cei mari ai lui Luigi se citea o mare jenă, în timp ce 
mâinile îi fluturau prin aer: 

— Nici vorbă de aşa ceva, Giani. De data asta vizăm ceva 
foarte sus. De fapt, nici mai mult, nici mai puţin decât locul de 
deputat de Roma. Partidul Naţional e convins că cel pe care l-am 
propus candidat îl va câştiga. 

— Şi atunci? 

— Atunci înseamnă că nu mai poate fi vorba de nici un 
candidat de formă... 

— Dar îţi spun că sunt gata să... 

Ochii solidului Luigi căpătară o expresie aproape paternă, în 
timp ce mâinile sale se agăţară de reverele de la haina contelui: 

— Giani, tu ai pierdut alegerile locale de anul trecut cu toate 
că ne-ai pus la dispoziţie o grămadă de bani. De data aceasta, 
partidul va avea nevoie de şi mai mulţi bani. Ne trebuie un nume 
care să atragă finanţele, un nume cu care italo-americanii să se 
identifice, fie că se află la New York, Los Angeles sau oriunde în 
altă parte. 

— Pot fi omul potrivit pentru această situaţie. 

___— Numele tău e prea legat de micuța doamnă din Filipine. 
Inţelegi, Giani? 

— Nu zău, se enervă Giancarlo, tu chiar crezi că inculţii din 
Italia sunt în stare să facă vreo apropiere între mine şi... 

— Şi încă cum. Deja săptămâna trecută televiziunea italiană a 
difuzat o serie de reportaje despre mărirea şi decăderea familiei 
Marcos. Şi cine crezi că a fost văzut în mai multe rânduri lângă 
madam Marcos? la ghici? Reuşeşti să-ţi imaginezi cam ce front 
comun ar face împotriva noastră ziariştii şi opoziţia, din cauza ta? 

— Bine, de acord! Jos cu Giancarlo pentru postul de vedetă. 
Dar cu siguranţă că trebuie să existe ceva ce pot să obţin după 
alegeri. O nominalizare la... 

— Nu, Giani. Partidul Naţional nu vrea să fii amestecat în 
campania noastră. E prea periculos. Am venit la Londra tocmai 
pentru ca să-ţi spun lucrul ăsta. Nu vroiam să-l afli de la alţii. Hai, 
Giani, fii rezonabil, ei au dreptate. Eu unul, le dau dreptate. Asta- 
i regula jocului! 

Un surâs răutăcios încremeni pe chipul lui Giancarlo: 

— Oamenii înalţă adesea scutul raţiunii pentru ca să nu se 
vadă din ce cotlon se va naşte laşitatea! Ciao, Luigi, Sărut-o pe 
mama din partea mea... 

Şi Giancarlo îşi lăsă tovarăşul în mijlocul salonului, mormăind: 

— Hotărât lucru, azi e ziua despărţirilor! 

Făcu un mic semn de salut către portar şi hotărî să se întoarcă 
acasă pe jos. Privi cerul şi gândi în sinea lui: „Azi, singurul lucru 
care nu o să-mi cadă în cap, este ploaia. E prea frig ea să plouă” 

Cât de tare se înşela! 

V 
CHESTER TERRACE 


Abia ajunsese la marginea parcului Regent că ploaia începu să 
cadă. Lungul şir de case cu coloane abia se mai distingea pe 
fundalul cenuşiu şi un fel de pâclă plutea deasupra peluzelor, se 
învălătucea în jurul arborilor, asedia în falduri groase casele. 

Era aproape noapte. De obicei, era exact felul de vreme care îi 
plăcea. Insă astăzi, pâcla asta lipicioasă şi muiată de ploaie îl 
deprima şi simţi o imensă nevoie de căldură, indiferent ce fel de 
căldură, chiar şi cea a casei sale goale. O luă la fugă ca să nu îl 
cuprindă frigul şi să înceapă să tremure şi ajunse în faţa uşii cu 
sufletul la gură. Trebui să încerce de trei ori până reuşi să bage 
cheia în broască, deschise nervos uşa şi urcă, tot în fugă, scara 
ce ducea în camera de zi. Işi aruncă mantoul pe un divan şi se 
repezi spre bar. Luă un pahar mare şi-şi turnă ce mai rămăsese 
într-o sticlă de Chivas. Paharul dădu pe dinafară. Se aplecă să 
soarbă prea plinul, apoi ridică paharul cu intenţia vădită de a-l 
goli dintr-o înghiţitură. Dar se înecă şi-l apucă tuşea, stropind 
nucul masiv al barului. 

Hotărât lucru, se gândi Giancarlo, azi nu-mi reuşeşte nimic! 

Se îndreptă spre consola stereo bombănind: „Ar trebui să se 
producă o minune ca să pot să pornesc drăcia asta de sculă”. 

Umblă pe la butoane şi clape, minunea se produse şi 
încăperea fu inundată de Mozart. Trecu din nou în spatele 
barului, luă paharul cu whisky şi se duse să se aşeze în fotoliul 
de piele de lângă birou. Apoi îşi puse paharul pe birou şi apucă 
cu stângăcie teancul de scrisori. Cinci sau şase dintre ele căzură 
pe covor. Le adună de pe jos suspinând şi le deschise maşinal. 
Primele două, neinteresante, sfârşiră în şemineu. Cea de-a treia 
conţinea extrasul de cont de la trustul său din Jersey. In 
scrisoarea care-l însoțea, bancherul său explica de ce vânduse 
aproape toate titlurile englezeşti şi dădea motivele clasice care-l 
constrânseseră să cedeze în pierdere două sau trei acţiuni 
pentru ca să urmeze lichidarea generală. Ochiul său se fixă 
asupra a ceea ce era esenţial, adică asupra ultimei cifre înscrise 
în dreptul rubricii „Totalul bunurilor”: un milion opt sute optzeci 
şi trei de mii cinci sute nouăzeci de lire sterline. La cursul zilei, 

asta însemna frumuşica sumă de trei milioane şase sute de mii 
de dolari. Giani adună în minte şi suma de pe cecul încasat după- 
amiază şi dintr-o dată se simţi mult mai bine. Opt milioane şase 
sute de mii de dolari, cu o dobândă de numai cinci la sută i-ar 
permite să trăiască confortabil până la sfârşitul zilelor. Şi-ar 
putea menţine acelaşi nivel de viaţă şi-ar putea păstra castelul 
de familie din Italia, casa de la Londra şi n-ar fi nevoit să renunţe 
la vânătorile sale din Austria, Scoţia şi Spania. 

Dar această euforie nu fu decât de scurtă durată. Giancarlo 
ştia că invitaţiile la mai marii acestei lumi necesitau întotdeauna 
o contrapartidă. Cu condiţia să aibă ceva de oferit, ar trebui să 
multiplice geometric invitaţiile pe care le-ar primi. lar asta ar 
costa foarte scump. Ar fi fost probabil posibil după vreo zece luni, 
răstimp în care să pună mâna pe vreo afacere. Dar cu numai opt 
milioane de dolari nu puteai pune o afacere pe picioare de unul 
singur. Ar fi obligat să se mulţumească doar cu o participare, 
chiar şi o participare minoritară. Hotărârile importante ar fi luate 
fără el şi, fireşte, toate lichidităţile lui ar fi blocate. Inevitabil, 
nivelul său de viaţă ar primi o lovitură serioasă căci acest gen de 
operaţie este de lungă durată. Dar ceea ce nu suporta, era mai 
ales gândul de a ajunge un ajutor de băgător de seamă, un „al 
doilea stilou” cum se spune în mediul bancar şi asta în ciuda 
fondurilor pe care le deţinea. 

Deschise o ultimă scrisoare şi începu s-o citească atent: „Lady 
Alexandra şi Lord Elie Seligman ar fi bucuroşi să-l primească la 
Landson House pe contele Giancarlo de Potzo-Berghese, vinerea 
viitoare, la un cocktail urmat de un dineu în ţinută de gală - 
cravată albă şi decoraţii - în onoarea senatorului Statelor Unite, 
Richard K. O'Reilly”. 

Giancarlo privi plicul; fusese expediat prin poşta pneumatică 
în aceeaşi dimineaţă. Lordul Seligman, unicul patron al celei mai 
mari bănci de emisiuni fără prea mare importanţă, era totuşi 
campionul de necontestat al informaţiilor de ordin financiar. 
Darul lui de a adulmeca loviturile perfide era legendar, snobismul 
sau aproape că făcea parte din folclorul naţional şi dacă, din 
întâmplare, îi scăpa ceva, un zvon, de exemplu, soţia lui, 
băgăcioasă, scormonitoare şi intrigantă fără pereche, nu lăsa să-i 
scape nimic. De patruzeci de ani cuplul se înţelegea de minune şi 
cu siguranţă că erau la curent cu decăderea lui. Atunci pentru ce 
această invitaţie? 

Bizar şi faptul de a organiza un dineu de gală, la Londra, într-o 

sâmbătă, când se ştie foarte bine că pentru englezi weekendul 
este aproape sacrosanct. În fine, Lord Seligman, recent înnobilat 
de către laburişti pentru generoasele sale contribuţii făcute 
partidului - peste optzeci de milioane de lire sterline - şi pentru 
un dar de aceeaşi valoare către statul Israel, nu se simţea 
niciodată în largul lui în înalta societate. Pentru el, a obliga înalta 
societate să rămână în capitală nu era decât un mod de a-şi 
încerca puterea. Faptul că reuşise să-l aducă la masa lui pe 
senatorul O'Reilly era o realizare. Toată lumea ştia că americanul 
detestă reuniunile mondene în timpul cărora nu-şi putea permite 
să alerge după fuste şi să bea pe săturate. Fără să mai punem la 
socoteală că, de două săptămâni, senatorul era pe prima pagină 
a tuturor ziarelor care-l porecliseră Domnul. „Fix-it” (care 
aranjează totul) pentru că supraveghease ultimele ore ale 
cuplului Marcos în Filipine. El era americanul pe care-l ţintuise cu 
privirea la postul de gardă al palatului din Manilla. 

In mod normal, o asemenea invitaţie l-ar fi copleşit. Dar azi, 
după înfrângerile sale succesive, Giancarlo nu o vedea decât ca 
pe o nouă şi foarte probabilă încercare de a-l umili. Căci era 
limpede că dizgraţia şi decăderea lui nu putuseră să scape 
acestei adevărate rachete cu cap radar care era cuplul Seligman. 

Il vedea deja pe Lord Seligman primindu-l cu braţele deschise, 
cu un aer fals proteguitor, plângându-se de zvonurile care 
circulau pe seama decăderii lui dar vorbind exact cât trebuia de 
tare pentru ca toată protipendada londoneză să nu scape nici un 
amănunt. Astfel ar fi pus în situaţia de a accepta o colaborare de 
doi bani care l-ar face să lucreze în anonimat în umbra familiei 
Seligman. Giancarlo îşi mai închipuia şi schimbarea de atitudine 
a oamenilor pe care îi tratase fără complezenţă şi menajamente, 
victime ale spiritului său răutăcios şi incisiv care nu doar o dată 
deranjase toată această lume de laşi şi de pupincurişti. Statutul 
său social era singurul lucru pe care încă mai putea spera să-l 
salveze. 

Decizia lui era luată: nu se va duce să intre singur în această 
capcană! 

Incă un gât de whisky îl făcu să-şi schimbe părerea. Se aşeză 
la măsuţa de abanos la care obişnuia să-şi scrie corespondenţa şi 
scrise o scrisoare de acceptare în care preciza că îşi va permite 
să vină însoţit. Era o insolenţă care îi era iertată pe vremea când 
încă mai era cineva! 

Apoi se întoarse în fotoliu, dădu din nou peste scrisoarea de la 

bancherul său pe care, de astă dată, o citi cu mare atenţie şi în 
care îi reţinu atenţia fraza în care acesta îşi exprima neliniştea în 
legătură cu evoluţia haotică a dolarului şi cu neputinţa agenţilor 
de schimb de a controla monedele. Apoi puse pe un magnetofon 
sofisticat o rolă de şase ore, înşfăcă sticla de whisky şi îi adresă 
un toast solitar celui de-al optsprezecelea conte Potzo-Berghese 
care urma să-şi ofere o răzbunare memorabilă după ce avea să 
tragă o beţie de pomină. 

Preşedinta Marcos îi spusese că este o curvă, după Charles 
Stanford-Pringle era un trădător, iar după Ferrero era un gigolo. 
Chiar aşa? Fie! Dar oricum, cele trei la un loc ar fi putut să dea 
naştere unei maladii dăunătoare pe care se simţea întru totul 
capabil să o răspândească. 

Ochii i se pironiră asupra şemineului şi se apucă de băut! 

VI 
CHIVAS REGAL 


Giancarlo plutea într-o pâclă groasă, auzea zgomote vagi, 
cuvinte care îi pătrundeau cu greu în cap. Zări faţa deformată a 
servitorului său pe care-l dădu afară în momentul în care 
picioarele îi călcau pe sticle goale. Căzu cât era de lung fără să 
încerce să-şi menţină echilibrul, răsturnă gheridonul cu trei 
picioare pe care stătea vaza Ming la care ţinea atât de mult şi 
întins cum era - aşteptă ca încăperea să binevoiască odată şi 
odată să înceteze să se mai învârtească. Acesta fu momentul în 
care soneria găsi cu cale să-i sfredelească creierul. Pentru o 
clipă, Giancarlo avu impresia că o freză de dentist îi străpunge 
urechea. Simţi o mare uşurare când îşi dădu seama că era 
soneria de la intrare şi, mergând de-a buşilea, reuşi să ajungă în 
capătul scărilor. Se agăţă de balustradă, îşi încordă încheieturile 
mâinilor şi se ridică în picioare şi, fără să ştie cum, se trezi 
nevătămat la picioarele scării. Era gata să deschidă, când îi veni 
ideea să se uite în oglinda în care îşi verifica ţinuta în fiecare 
dimineaţă înainte de a ieşi din casă. 

— Fir-ar al dracului să fie! Oare arătarea asta sunt chiar eu? 
Apoi urlă către vizitatorul care aştepta la uşă: 

— Aşteptaţi, vin îndată, nu găsesc cheia! 

Urcă, mai mult căţărându-se, până la etajul doi, unde era baia, 
goli pe jumătate un spray cu spumă de ras şi începu să se 
bărbierească nervos cu o maşină de ras de unică folosinţă. Apoi 
îşi vâri capul sub robinetul de apă rece, se şterse pe jumătate 
înainte de a trage pe el o cămaşă şi un pantalon curate, trase 
dintr-un cuier o vestă de brocart verde închis, în timp ce soneria 
răsuna şi mai avan. Coborî năvalnic pe trepte gândind că toate 
astea îi luau, de obicei, o oră întreagă. 

In momentul în care deschise uşa, se întrebă dacă va reuşi să 
nu vomite. O pală de aer rece îl făcu să dea înapoi. Din cauza 
luminii de afară trebui să-şi pună mâna pavăză la ochi. La 
început nu văzu decât o pereche de picioare care se pierdeau 
sub un mantou negru de lină. Apoi recunoscu imediat ochii 
migdalaţi cu acel amestec de mov şi verde, străbătut de reflexe 
albăstrui. 

— La dracu, lăsă Giancarlo să-i scape, târfa Preşedintei! 

— Contele Potzo-Berghese? Vocea era aproape răguşită. Vin 
din partea D-nei Preşedinte Marcos. Mă numesc Eloisa Bonv... 

— Bună ziua şi adio, o întrerupse Giancarlo trântind uşa. 

Deja pusese mâna pe balustrada scării când se opri brusc. 
Făcu cale-ntoarsă şi se apropie în vârful picioarelor de fereastra 
din stânga uşii de la intrare şi, încetişor, dădu la o parte un colţ 
de perdea: fata era tot acolo, nemişcată. 

Deschise uşa brusc: 

— Intră, mormăi Giancarlo, poate am ceva de lucru pentru 
dumneata. 

Se aplecă şi ieşi pe jumătate pe uşă, privind în stângă şi-n 
dreapta ca şi cum tocmai băgase în casă o femeie periculoasă, 
căutată de toată poliţia din regat. 

— Unde îţi sunt bagajele? 

Fata trase de cureaua pe care o purta în bandulieră şi scoase 
la iveală o geantă de voiaj în formă de cârnat. 

— Asta-i tot? întrebă Giancarlo. 

— Asta-i tot, confirmă fata. 

— Începe bine, comentă italianul. Şi nu mai sta acolo ca o 
momâie, intră şi vino după mine. 

Se întoarse şi începu să urce scările, lăsându-i fetei grija să 
închidă uşa de la intrare. În timp ce urca, îi spuse să-l aştepte în 
salonaşul de pe dreapta de la primul etaj. 

Giancarlo dădu buzna în camera de zi şi începu să strângă 
discurile sparte, cravata, sticlele, hârtiile, paharele sparte, toate 
martori martirizaţi ai beţiei sale. Aplecându-se sub birou dădu 
nas în nas cu încălţările sale: 

— La dracu, de mii şi mii de ori, la dracu! 

Tocmai îşi dăduse seama că era în picioarele goale. De draci, 
îşi aruncă cravata împreună cu trei discuri ciobite în şemineu. 
Apoi, adună cinci sticle şi se duse să le pună în bar. 

— Vrei o cafea? întrebă Giancarlo. 

O voce de copil îi răspunse din salon: 

— Nu, mulţumesc, am servit deja prânzul. 

— Prânzul? 

Giancarlo se uită la ceas. Era ora 15,30. Masându-şi tâmplele 
se îndreptă spre locul de unde venea vocea. Fata stătea cuminte 
pe marginea canapelei, cu mâinile pe genunchi. 

— Dacă vrei un ceai, mă tem că n-ai decât să ţi-l faci singură. 
Se pare că servitorii mei nu au apărut astăzi (oare chiar îi dăduse 

afară?). Bucătăria este la parter. E nişte cake într-o cutie, lângă 
maşina de prăjit pâine şi, poate şi nişte sandvişuri cu creson în 
frigider. 

Fata se ridică de pe canapea fără să spună un cuvânt şi se 
îndreptă spre scară. Giancarlo se lăsă să cadă pe canapea, 
închise ochii şi adormi pe dată. 

Zăngănitul platoului de metal aşezat pe masa din salon îl făcu 
să tresară din somn. i 

Fata era aplecată deasupra mesei. Işi scosese mantoul, iar 
rochia pe care o purta nu lăsa deloc frâu liber imaginației. Se 
întoarse încet şi-i întinse o ceaşcă cu ceai aburind. 

— Nu am pus decât un cub de zahăr, e de ajuns? 

— Sunt zile în care poţi bea orice, oricum, numai cald să fie, 
mormăi Giancarlo. 

Apoi, fata îi întinse cu ambele mâini o bucată de cozonac pusă 
pe o farfurie, împreună cu un şerveţel şi o furculiţă. Giancarlo 
puse repede mâna pe cozonac şi renunţă la farfurie. Calmă, 
Eloisa îşi luă ceaşca cu ceai şi se aşeză pe canapeaua din faţa 
lui. 

Giancarlo nu se putea împiedica să se iute la ea. Fata asta 
lungă de 1,80 metri care se mişca şi se comporta ca o şcolăriţă 
de opt ani îl scotea din sărite. Timidă, tot timpul cu privirea în 
jos... ltalianul găsea că pentru o „târfă regală” ce era, cam 
exagera. 

— Ai prieteni aici? 

— Nu. 

— Familia îţi este în Europa? 

— Nu am familie. 

— Te gândeşti să stai mult timp la Londra? 

Ea ridică capul şi îşi înfipse privirea în ochii lui Giancarlo: 

— Atâta timp cât veţi avea nevoie de mine! 

— Mda... bine... o să vedem. Mă îndoiesc că o să meargă, dar 
nu se ştie niciodată. Până atunci am să-ţi arăt camera în care o 
să stai. Presupun că vrei să te odihneşti dar fiindcă e vineri, va fi 
foarte greu să găsim o masă la un restaurant bun. Tot ce putem 
spera la ora asta, este să cinăm la una din cafenelele alea 
chinezeşti sau vietnameze de mâna a treia pe care le găseşti la 
orice colţ de stradă. Sau, dacă nu, la Gaylord, dacă crezi că 
suporţi mâncarea indiană pregătită la Londra. Mai este şi... Dar 
de ce dracu te uiţi aşa ciudat la mine? 

— Pur şi simplu pentru că aţi spus că azi e vineri şi, de fapt, e 

sâmbătă toată ziua! 

El aruncă o privire rapidă la calendarul de la ceas: 

— La dracu, totuşi aşa este şi dineul de la Seligman e chiar în 
seara asta! 

O privi cu amabilitate pe Eloisa şi o întrebă: 

— Nu cumva ai din întâmplare vreo rochie de seară printre 
lucrurile tale? 

Ea făcu semn că da! 


După o şedinţă de saună şi un duş rece ca gheaţa, Giancarlo 
se simţea gata de atac. Işi îmbrăcase fracul de zile mari şi arbora 
o groază de decoraţii câştigate, e drept, fără glorie, dar nu fără 
riscuri financiare. Cea mai mare parte dintre aceste medalii îi 
fuseseră decernate de către guvernele îndatorate cărora el le 
dăduse concursul pentru a obţine împrumuturi de stat. Intenţiile 
lui din ziua aceea erau departe de a fi curate, aşa că renunţase 
la o serie de decoraţii printre care cravata de Cavaler de Onoare 
şi Devoţiune a Ordinului Militar al Sfântului lon de lerusalim, de 
Cipru, de Rhodos şi de Malta. 

Eloisa îl aştepta la piciorul scării. Purta o rochie lungă de 
mătase, roz-somon, cu o croială diabolic de simplă. De la umeri 
până la şold, rochia cădea dreaptă. De la jumătatea coapsei, 
materialul, care atingea uşor pământul, era despicat într-o parte. 
Numai bustul rochiei, puţin plisat, desena cu o curbă dulce un 
balcon care ascundea cu greu impetuoasa linie ce trăda locul din 
care porneau sânii. Părul, pieptănat pe spate şi prins într-o 
pamblică, lăsa liberi nişte umeri largi pe care rochia nu-i 
acoperea decât pe jumătate. Singura bijuterie pe care şi-o 
îngăduise erau două clipsuri în formă de margaretă. Nimic 
altceva, nici la încheietura mâinii, nici în jurul gâtului, nici un inel 
cât de mic la deget. 

De altfel, aprecie Giancarlo, nici o piatră prețioasă nu poate 
rivaliza cu ochii fetei ăsteia. 

— Merge? întrebă Eloisa. 

— O să meargă, bolmoji Giancarlo. Am închiriat o limuzină cu 
şofer. Probabil că ne aşteaptă deja. Nu e nevoie să-ţi mai iei 
mantoul. 

italianul profită de drumul cu maşina ca să-i explice Eloisei ce 
aştepta de la ea. li spuse cine va fi probabil de faţă, de cine să se 
ferească, ce probleme să treacă sub tăcere - în special cele 
legate de trecutul ei - ce-i plăcea fiecăruia şi mai ales îi dădu de 

înţeles indirect, folosind tot tactul de care era în stare, 
importanţa pe care o dădea el unui contact agreabil, dar distant, 
cu senatorul O'Reilly. 

Eloisa asculta fără să scoată un cuvânt. Oare înţelesese? Era 
într-adevăr super-gheişa anunţată? 

Aceste întrebări fără răspuns accentuară angoasa latentă a 
italianului. 


Parcul de la Landson House, adevărat palat în centrul Londrei, 
era deja plin de Rolls Royce, de Bentley, de Cadillacuri şi de 
acele imense Austin negre, special fabricate pentru Curtea 
Angliei. Holul de la intrare fusese transformat în vestiar, unde o 
duzină de servitori îi îndrumau pe invitaţi după ce îi debarasau 
de mantouri, cape, etole şi alte blănuri de lux. Ajuns la primul 
etaj, Giancarlo se opri ca să observe sala. Un bancher elveţian s- 
ar fi crezut în paradis. Tot ce avea mai de preţ elita 
capitalismului de rasă albă era în păr acolo: industriaşi, 
financiari, armatori, politicieni. Nu lipseau decât peştii şi şmenarii 
de mare anvergură care reuşeau aproape întotdeauna să se 
strecoare la acest gen de recepții. Pe lista invitaţilor figurau şi 
câţiva bijutieri care făcuseră ca gâturile despuiate de bătrâneţe 
să fie din plin împodobite cu pietre preţioase demne de acea 
ocazie. Ca să supravegheze cele vreo cincizeci de milioane de 
lire sterline, cât valorau splendorile ce scânteiau pe pielea acelor 
doamne, prudenţi, bijutierii angajaseră vreo zece haidamaci care 
năduşeau în fracurile lor de închiriat. 

In rest, nici un negru, nici un arab. Pentru ei se organizau alte 
petreceri! 

Preludiu la dineu, cocktailul era servit în sala mare. Bărbaţii, 
toţi cu cravate albe, se îndreptau spre bufete, urmaţi de un val 
de rochii somptuoase, cu decolteuri largi, care mai toate 
proveneau de la marile case de modă pariziene. Gâturile, 
încheieturile mâinilor şi degetele scânteiau de smaralde, 
diamante, safire şi rubine. Rămăşiţele Imperiului Britanic erau 
strălucite şi se ţinea neapărat ca acest lucru să fie cunoscut de 
invitaţii străini care, încercaseră să facă mai bine, era limpede 
acest lucru, dar fără succes. 

Vechea aristocrație engleză era acolo, echilibrând noua 
nobilime, cea a finanţelor şi a dinamismului economic. 

Aplecându-se la urechea Eloisei, Giancarlo îi enumeră pe 
reprezentanţii acestui nou val: Sir Harry Gold, lanţ de mari 

magazine, Sir Elie Hirsh, monopolul linii, Lord Eliot Hreshberg, 
proprietarul a 136 de hoteluri internaţionale, Sir Allen Ginsberg, 
magnat în industria de bere şi whisky, Lord Issy Klein, regele 
afacerilor imobiliare, Sir Yehudi Smith, 275 de agenţii de scont, 
Sir Charles Simon, al cărui trust tocmai cumpărase a o suta sa 
afacere industrială în Statele Unite, Lord Nathan Jacob, regele 
metalelor preţioase etc. 

— Vezi, comentă Giancarlo, toţi sunt aici. Toţi se distrează şi 
se susţin. In asta constă marea lor putere. Au pornit la cucerirea 
Lumii Noi şi vor reuşi. 

Era un fapt cunoscut că Anglia, ruinată de război şi apoi de 
Partidul Laburist, devenise, graţie acestei noi aristocrații, o vastă 
placă turnantă a serviciilor financiare. Ceea ce nu se mai putea 
spera câştiga în insulele britanice fără să te laşi sugrumat de 
impozite şi de greve, te duceai să cauţi în altă parte. Prin anii 
şaptezeci, un anume domn Foot, tribun al Partidului Laburist, 
aflat pe atunci la putere, afirmase că-i va stoarce pe cei bogaţi 
ca pe o lămâie. Dar se trezise în mână cu un săpun care-i 
alunecase printre degete. Afacerile din Anglia fuseseră lăsate să 
moară, iar lumea cumpără cu grămada sute de societăţi sub alte 
ceruri al căror climat financiar era mai îngăduitor. Nu a fost 
repatriat decât atât cât trebuia ca să fie satisfăcut fiscul şi Banca 
Angliei să fie mulţumită, căci ea, sensibilă la problema asta, 
dăduse mină liberă industriaşilor şi financiarilor ca să-şi exporte 
capitalurile, necerând în schimb decât ca ei să-şi repatrieze 
beneficiile. 

De altfel nu era decât o revenire la tradiţie, căci englezii au 
ştiut dintotdeauna să-i facă să muncească pe alţii. 


Giancarlo sosise cu întârziere. Cu toate acestea, Lordul şi Lady 
Seligman, care-şi primeau oaspeţii la intrare, îl întâmpinară 
călduros. Lady Seligman îl felicită că a adus o creatură aşa de 
drăguță ca să înfrumuseţeze Landson House, iar stăpânul casei îl 
asigură că după dineu va fi prezentat invitatului de onoare. 

Lord Seligman făcu semn către maître d'hotel că se putea 
trece la masă. 

Giancarlo nu se simţea în largul său. Planul său, dacă ideea 
care-l rodea putea fi numită „plan”, nu beneficiase încă nici 
măcar de umbra unei împrejurări favorabile ca să poată fi pus în 
aplicare. Il căuta din ochi pe senator dar era prea multă lume, iar 
slugile începuseră deja să îndemne invitaţii să se îndrepte spre 

sufragerie. 

Giancarlo fusese plasat departe de masa de onoare. Nu se 
formaliza din cauza asta căci, la urma urmei, în mijlocul acestei 
strălucite adunări, el nu cântărea prea mult. Aruncă o privire 
rapidă la mesele învecinate şi în câteva secunde reuşi să 
identifice pe cumnata unui preşedinte de stânga care discuta cu 
un dictator de dreapta, o prinţesă de sânge flancată de un rege 
al bideurilor italiene, o ducesă oribil de bogată şi un duce slab 
din punct de vedere economic, dar, care, totuşi, prezida destinul 
unui club foarte select. Probabil că până făcuseră planul meselor 
le trecuse părul prin căciulă! 

In cele din urmă Giancarlo era destul de mulţumit: tovarăşii 
săi de masă făceau parte dintr-un grup de chefilii veseli din înalta 
burghezie londoneză, vecina sa din dreapta era una dintre 
fostele lui amante care tocmai se căsătorise pentru a treia oară 
cu „un tip care avea mulţi bani”. Cât o privea pe Eloisa, ea nu 
avea de ce să trebuiască să se frământe, căci vecinul ei din 
stânga, un bărbos de vreo cincizeci de ani, genul de ecologist de 
lux, părea să fie tot atât de timid ca şi ea. Cât timp dură masa, 
Giancarlo captă atenţia tuturor, povestind, între altele, cum 
trebuie procedat ca să câştigi o bătălie electorală pentru 
deputăţie în Italia. Mai câştigase şi înalta consideraţie a celor de 
faţă, explicându-le  veselilor cheflii care-l înconjurau cum 
procedase o damă „prezentă printre invitaţi” care - graţie 
acestui gen de serate de la care pleca cu câte zece rânduri de 
tacâmuri - reuşise să-şi pună la punct serviciul de argintărie. 

— Necazul e că nu mai poate invita, pe nimeni de teamă ca 
lumea să nu-şi recunoască obiectele, hohoti de râs Giancarlo. 

Tocmai îşi termina istorisirea când Lord Seligman îl bătu pe 
umăr: 

— Giani, dragul meu Giani, e cineva aici care ar dori tare mult 
să te vadă. Fii, te rog, gentil şi vino până la noi... împreună cu 
încântătoarea ta însoţitoare, fireşte. Numai dacă am putea s-o 
răpim de lângă vicontele Dudley! 

Abia în acel moment observă Giancarlo că Eloisa era prinsă 
într-o discuţie, care părea cât se poate de serioasă, cu vecinul ei 
cel bărbos. 

— lan? Hei! Hei! laan? făcu Lord Seligman. 

In sfârşit, bărbosul se întoarse. 

— Mă tem că va trebui să ţi-o răpim pe această Venus înainte 
de a o pune într-o vitrină de sticlă în muzeul tău! glumi Lord 

Seligman. 

— Oh! Da, desigur. Scuzaţi-mă. 

lan Dudley roşi, se ridică brusc şi sărută mina Eloisei: 

— A fost o mare onoare să vă cunosc, miss Eloisa. Nu am avut 
niciodată ocazia să vorbesc cu cineva care să cunoască atât de 
bine arta celtică. Şi mai ales care s-o şi înţeleagă. Sunteţi oricând 
binevenită la British Museum. Ar fi o plăcere să vă pot arăta 
comorile noastre cele mai de preţ. 

Privirile lui Lord Seligman şi Giancarlo se întâlniră, amuzate. 

Emoţia bărbosului era atât de mare, încât încercă să se 
disculpe: 

— Dragul meu Seligman, această tânără este cu adevărat 
epatantă! Concepţiile ei despre şarpe ca simbol internaţional al 
vechilor civilizaţii care vedeau în el apa, viaţa, infinitul şi care 
făceau din el un element de legătură între lumea fizică şi lumea 
de dincolo sunt deja uimitoare prin ele însele. Dar ca să ajungi 
până acolo încât să vezi în senzualitatea şarpelui forţa motrice 
care-i permite omului să atingă erotismul este ceva cu totul şi cu 
totul... Cum să spun? Absolut... De-a dreptul... 

— Excitant! completă sec Giancarlo. 

Eloisa se ridică de pe scaun fără să spună nimic. Lord 
Seligman îi conduse către un grup care se refugiase în 
apropierea bufetelor. Cu mult înainte de a ajunge la el, Giancarlo 
recunoscu vocea puternică şi fonfăită a senatorului ale cărui 
spuse stârneau râsul adulatorilor prezenți. 


Când ajunseră în cercul admiratorilor săi, senatorul tocmai le 
povestea sosirea familiei Marcos în Hawai: 

— Ar fi trebuit să vedeți ce mutră a făcut ofițerul de la 
serviciul de imigrări! D-na Marcos i-a dat paşaportul ei şi al 
soțului cu un gest de parcă ar fi aruncat un rahat de câine la 
coşul de gunoi. Apoi, mutra ofițerului când a început să le 
examineze. Mai întâi s-a făcut stacojiu, apoi s-a albit ca varul 
înainte de a bâigui: „Unde sunt aceste persoane?” Jignită că nu 
fusese recunoscută, D-na Marcos se întoarse către 
reprezentantul Departamentului de Stat: „Zău aşa, îţi putea să 
aveţi măcar un ofiţer care să citească ziarele, nu?” Apoi, 
adresându-se ofițerului, stuchi furioasă: „Noi suntem DI. şi D-na 
Marcos!”. 

Grupul izbucni într-un hohot de râs repede întrerupt de către 
senator care continuă: 

— Dar asta nu e totul. E abia începutul. Ştiţi ce i-a răspuns 
ofiţerul D-nei Marcos? „Ştiu cât se poate de bine cine sunteţi, 
doamnă, dar cine sunt şi unde sunt un anume general 
Fernandez-Hernandez şi Julio Amus, de profesie maître d'hotel?” 
D-na Marcos îi smulse paşapoartele din mână, examină la rândul 
ei documentele şi se făcu la fel de verde ca şi reprezentantul 
Departamentului de Stat care citea peste umărul ei. Ei da, dragi 
prieteni! Afară erau descărcate trei sute de lăzi burduşite cu 
dolari, bijuterii şi alte lucruri personale, şapte senatori fuseseră 
mobilizați ca să negocieze permisele de liberă trecere ale familiei 
Marcos, fuseseră luate toate precauţiile pentru ca totul să se 
petreacă fără necazuri şi tâmpiţii luaseră din greşeală alte 
paşapoarte! 

Un imens hohot de râs urmă după cuvintele senatorului care, 
mândru de succesul lui, trecu în revistă asistenţa. 

— He! He! exclamă americanul fixând chipul Eloisei. Ce-mi văd 
ochii?! 

Se apropie de fată şi-i depuse pe mână un sărut ceremonios şi 
umed. Era deja uşor beat şi era cât pe ce să-şi piardă echilibrul. 

— Seligman, bătrâne prieten, unde naiba ai ascuns minunea 
asta toată seara? La mine în ţară am fi scos-o goală dintr-un tort 
imens în momentul desertului! 

— Probabil pentru că nu ştiţi să le scoateţi din altceva, replică 
Eloisa. 

Senatorul se dădu înapoi clătinându-se, prefăcându-se 
exagerat de surprins: 

— Oh! Şi pe deasupra mai şi muşcă! Hai, Seligman, fără 
mistere cu mine, spune-mi de unde vine această... surpriză? 

— Este... Hm! Domnişoara... 

Bancherul îl căută din priviri pe Giancarlo, cerându-i să-i vină 
în ajutor: 

— Eloisa. 

— Escorta dumitale, ai? Trase concluzia senatorul întorcându- 
se spre Giancarlo. 

Americanul îşi îngustă pleoapele, il examină pe Giancarlo din 
creştet până-n tălpi şi exclamă: 

— Dar pe dumneata te cunosc de undeva? 

— Nu cred, interveni Lord Seligman, dar vroiam să vi-l prezint 
astă seară: Giancarlo Potzo-Berghese, un concurent redutabil, 
dar totuşi un prieten. 

Senatorul îl salută scurt pe italian şi începu să tragă cu coada 

ochiului la fată. 

— Oare această fermecătoare Eloisa are şi un nume de 
familie? 

— Bonvin, răspunse fata. 

Pe Giancarlo îl apucă sughiţul. 

— Oh! La dracu, Bonvin! Un nume mai comun nici că se putea. 
Pur şi simplu îmi vine să mor! 

— Bonvin! Goodwine! exclamă senatorul. Hei! Yehudi! 

Sir Yehudi Smith înaintă pe picioarele sale scurte. 

— Uite numele pe care trebuia să ţi-l iei atunci când te chema 
Weinstein. 

Omuleţul începu să râdă strâmb. 

— Fără îndoială, domnule senator, dar nu-mi plac francezii. 

— Dar elveţienii, da? glumi senatorul făcând aluzie la noua 
reşedinţă pe care Sir Yehudi şi-o cumpărase de curând lângă 
Geneva. 

— Eloisa Bonvin, murmură senatorul, dezbrăcând-o din priviri 
pe tânăra femeie, aţi putea fi muza mea! 

— lar dumneavoastră aţi putea fi un senator, replică prompt 
Eloisa. Apoi întorcându-se spre Giancarlo care rămăsese cu gura 
căscată: Călătoria m-a obosit foarte tare Giani. Am putea să ne 
întoarcem acasă? 

Şi fără să-i mai aştepte răspunsul, îi mulţumi gazdei şi lui Lady 
Seligman, îl măsură pe senator din cap până-n picioare şi îi 
întinse mâna, pe care acesta o luă maşinal: 

— La revedere, senator O'Reilly, povestea dv. despre sosirea 
familiei Marcos m-a încântat. Sper că vom mai avea ocazia să 
mai auzim şi alte povestiri interesante din pasionanta dv. viaţă. 

Apoi luându-l la braţ pe Giancarlo aproape că-l purtă pe sus 
până la maşină. 

Giancarlo se cufundă în moliciunea pernelor maşinii, 
străduindu-se să-şi redobândească calmul. Pentru el, dezastrul 
era complet iar când Eloisa îl întrebă ce nu este în regulă 
explodă: 

— Cuuum, urlă el, domnişoara mai şi îndrăzneşte să întrebe ce 
nu este în regulă?! O invit pe domnişoara Rahat Bonvin la un 
dineu important, li spun cum nu se poate mai limpede ce are şi 
ce nu are voie de făcut, în special să-şi ţină fleanca şi doar să se 
străduiască să facă impresie bună! Şi ea, poftim! Se apucă să-l 
facă de râs pe invitatul de onoare de faţă cu cele mai importante 
douăzeci de personaje din regat! 


46 


Furia lui Giancarlo creştea pe măsură ce-şi amintea de 
replicile tinerei femei, dar în sinea lui era obligat să recunoască 
că era un pic gelos pe tupeul ei. 

Maşina se oprise la uşa casei lui. Giancarlo îşi trecu mâna pe 
frunte şi murmură: 

— M-ai făcut să trăiesc cel mai prost moment din viaţa mea, 
fără să mai pun la socoteală că ai reuşit să strici petrecerea 
gazdei mele. Da doamnă, iată ce nu este în regulă. În principiu 
nu trebuia decât să-l acroşezi pe senator ca să-mi creezi 
oportunitatea de a-l mai putea revedea şi tu, uite ce-ai făcut? L- 
ai băgat în rabat până-n gât şi apoi ai tras apa! Ţi-am răspuns 
bine la întrebare? 

Eloisa se mulţumi să-şi privească picioarele. 

— Răspunde-mi, de ce ai stricat totul? 

Atunci ea îşi ridică privirea, îl fixă pe Giancarlo cu imenşii ei 
ochi mov şi îl întrebă: 

— Sunteţi sigur că e chiar aşa? 

Giancarlo începu să se uite la lămpiţa care indica că şoferul 
deschisese portiera: 

— Mâine e duminică. Mă scol la ora opt şi jumătate, iar micul 
dejun e la ora nouă, iar la nouă şi cinci minute vreau ca valiza ta 
şi curişorul tău nostim să fie de cealaltă parte a uşii de la intrare. 
Adică afară! 

Apoi cobori din maşină şi se îndreptă spre casă. 

VII 
CONTRACT LA UN PAHAR DE 
BOURBON 


În timp ce aştepta să-i fie servit micul dejun, Giancarlo se uită 
în treacăt prin ziare. Lumea financiară era în efervescenţă, 
dolarul făcea salturi precum crapul la bătaia peştelui, titra 
FINANCIAL TIMES în timp ce WALL STREET JOURNAL vorbea de 
creşterea vertiginoasă a yenului iar BARON întreba: „Cât de jos 
va cobori dolarul?” în articol, Volcker preconiza o reducere a 
dobânzilor în Europa în timp ce Backer era de părere că dolarul 
urma să mai scadă. La rândul său, senatorul O'Reilly, întors din 
Filipine, considera că politica majorităţii era dezastruoasă pentru 
dolar, dar că, în timp ce guvernele europene şi cel japonez îşi 
cântau victoria, popoarele lor cumpărau produse americane şi îşi 
făceau afacerile în dolari US. Atunci să-i lăsăm pe miniştri să-şi 
vadă de jucărelele lor, afirma senatorul, Americii puţin îi pasă. 
Dolarul va fi întotdeauna suveran căci, în materie de monedă, 
până la urmă popoarele sunt cele care hotărăsc, iar popoarele 
votează dolarul care câştigă de fiecare dată! 

Giancarlo luă un pix gros cu vârf de fetru şi sublinie 
consideraţiile senatorului, mormăind: 

— Beţivanul ăsta începe să-mi placă! 

Când ridică privirea văzu că Eloisa stătea în picioare lângă uşa 
de la sufragerie. Ceea ce pentru el fu ca un duş rece. La ce bun 
acum consideraţiile lui O'Reilly! 

li făcu semn să intre: 

— la loc! N-am să te înghit. Micul dejun este pregătit pentru 
două persoane. 

Eloisa luă loc fără să scoată un cuvânt în timp ce Giancarlo se 
cufunda din nou în lectura lui BARON şi constata satisfăcut că 
fata îşi pusese geanta de voiaj la picioarele scaunului. 

In momentul acela, telefonul fără fir, aşezat lângă teancul de 
ziare începu să sune. Fără să-şi ia ochii din ziar, răspunse: 

— Da? 

Dintr-o mişcare, Giancarlo fu în picioare. 

— Lady Seligman? Bună dimineaţa, Alexandra, vroiam să te 

sun mai târziu ca să-ţi mulţumesc... A fost formidabil ieri seară. 
Te rog să mă crezi că-mi pare nespus de rău... 

— Dragul meu Giani, îi tăie doamna vorba şi mie îmi pare rău 
că te sun aşa de dimineaţă. Sper că nu te deranjez. 

— Nu, nici vorbă, sunt deja două ceasuri de când sunt pe 
punte! 

— Exact ce-mi spunea soţul meu: un om de afaceri dinamic se 
scoală devreme chiar şi în weekend. In fine, bine că am reuşit să 
dau de tine înainte ca să pleci de acasă! 

— Ce pot face pentru dv. Alexandra? 

— Cum să-ţi spun... îl avem pe senator pe cap până mâine. Şi 
nici nu poate fi vorba să pregătim prânzul la noi, personalul este 
foarte obosit, ultimii invitaţi au plecat azi dimineaţă la cinci, aşa 
că m-am gândit că am putea organiza o mică masă într-un 
restaurant. Senatorul adoră fructele de mare! 

— Vă pot recomanda restaurantul Wheelers, este pe Duke of 
York Street şi toate produsele sunt proaspete acolo; şi stridiile şi 
peştele. Nu sunt decât câteva mese la fiecare etaj şi se poate 
mânca fără să fii nevoit să suporţi conversațiile vecinilor. Nu o să 
vă deranjeze nimeni acolo. Vreţi să vă rețin o masă? 

— Splendid! exclamă Lady Alexandra. Oare ce ne-am face noi, 
bătrânele cupluri care stau mai mult pe lângă casă, fără prietenii 
noştri celibatari? Chiar ce ne-am face? Apropos, Giani, ai putea 
să-mi mai faci un serviciu, tot la fel de mare? 

— Desigur, Alexandra, tot ceea ce doriţi. Ştiţi foarte bine că 
sunt pe de-a-ntregul la dispoziţia dumneavoastră şi că acest 
lucru îmi face plăcere! 

— Eşti sigur? 

— Hai, curaj! Spuneţi, doar, ce vă doreşte inima şi o să vedeţi 
că aşa este. 

— Ei bine, uite Giani... Soţul meu este obosit. Mă tem că a 
băut cam mult aseară, iar eu nu mă simt în stare să fac faţă unei 
conversații cu senatorul. Aşa că... ar fi foarte drăguţ din partea 
ta dacă ai reuşi s-o convingi pe fermecătoarea ta prietenă să vă 
sacrificați planurile de prânz şi să veniţi cu noi la masă. 

Lady Alexandra înţelesese greşit tăcerea care urmă: 

— Se poate? Giani! Te rog, fă-o pentru mine...! Aseară se 
părea că vă înţelegeţi de minune! 

— Desigur, Alexandra, pentru nimic în lume nu v-aş lăsa 
singură în faţa unui asemenea pericol! 

— Mulţumesc, Giani, mulţumesc. La ora unu, e bine? 


49 


În receptor se auzi un sărut şi Lady Alexandra se grăbi să 
închidă telefonul de teamă, poate, ca el să nu se răzgândească. 

Giani nu-şi mai revenea din uluială: 

— Asta-i bună! Ghici cine era la telefon? spuse el /a adresa 
Eloisei. Lady Seligman... 

Scaunul Eloisei era gol, iar geanta ei de voiaj dispăruse. 
Cuprins de panică, Giancarlo se repezi la uşa de la intrare, 
aproape că o smulse din balamale deschizând-o şi se uită în 
toate părţile urlând: 

— Eloisa! 

Dar aleea era pustie. 

— Ce idiot! Doamne Dumnezeule, ce idiot pot să fiu! repeta în 
gând Giancarlo în timp ce intra în casă. 

— M-aţi chemat? întrebă Eloisa. 

Stătea în picioare, în capul scării, cu picioarele încrucişate, cu 
o mână pe balustradă. Cu capul plecat pe un umăr, se uita la el 
cu un surâs nostim. 

— Ce faci acolo sus? 

Ea îşi îndreptă picioarele şi-şi aplecă capul pe celălalt umăr: 

— Păi mi-am dus geanta de voiaj în cameră, domnule conte. 

Giani se uita la ea, nevenindu-i să creadă. Rămase cel puţin 
cinci secunde cu gura căscată, apoi râsul său izbucni din toată 
inima şi inundă întreaga casă. Se aşeză pe ultima treaptă a 
scării, ştergându-şi cu dosul palmei lacrimile ce nu încetau să-i 
curgă de atâta râs: 

— O! Doamne! Ce bine e să râzi! 

Eloisa se aşezase lângă el, aşteptând să-şi revină în simţiri. 

— Acum ce facem? 

Giancarlo se uită la ceas. Era zece fără un sfert: 

— Ei bine, draga mea domnişoară Bonvin, mai întâi voi rezerva 
o masă de cinci persoane la Wheelers, apoi am să fac o baie pe 
cinste după care mergem să luăm prânzul cu senatorul. lată ce 
vom face. 

— Nu, răspunse Eloisa, dv. veţi face o baie şi veţi servi prânzul 
împreună cu senatorul. Eu... 

Giancarlo o întrerupse: 

— Ascultă Eloisa, dacă e din cauza a ceea ce s-a întâmplat 
aseară în maşină, te rog să mă ierti. De o săptămână încoace am 
avut numai necazuri şi toată lumea s-a purtat urât cu mine. Eram 
la capătul puterilor, parcă eram beat de oboseală, pricepi? 

— Voi profita de lipsa dv. de acasă ca să-mi calc câteva haine 

căci, în afară de rochia de seară, n-am nimic impecabil cu care 
să mă îmbrac. 

— Şi după aceea vii direct la restaurant? 

— Nu o să am timp. Trebuie să mă duc la coafor ca să fiu 
prezentabilă la dineul de diseară. 

— Dar nu va fi nici un dineu diseară, ci doar un prânz cu 
senatorul. 

Eloisa îl privi drept în ochi şi murmură: 

— Credeţi? 

In loc de orice alt răspuns, Giancarlo întrebă: 

— Ai bani? 

— Nu, dar simt că dv. aveţi! 

— In sertarul de la birou sunt două mii de lire... la-le! 

După ce făcu baie, Giancarlo nu mai găsi prea mare lucru de 
făcut. Cum se săturase să se tot învârtă fără rost prin bibliotecă 
se hotărî să-i scrie bancherului său din Jersey ca să-i ceară să 
găsească şi să cumpere o societate „offshore” (din exterior) care 
să fi servit doar pentru investiţii de acţiuni sau obligaţiuni şi să 
trimită, pe rând, echivalentul a un milion două sute cincizeci de 
mii de dolari la banca din Elveţia. 

Apoi îi dădu un telefon acasă bancherului său elveţian ca să-l 
anunţe despre viramentul sumei respective, cerându-i să o 
reexpedieze, în mai multe tranşe, prin Hong Kong şi Singapore, 
bancherului său din Jersey. 

Bancherul elveţian protestă, găsind că această manevră va 
costa foarte scump. Giancarlo îi răspunse: „Nu zău!” şi închise 
telefonul. 

Simţindu-se dintr-o dată reîntinerit, se duse la garaj şi se 
aşeză la volanul vechiului său Jaguar sport, un XT 120. Vroia să 
ajungă la restaurant suficient de devreme ca să se convingă căi 
se asigurase o masă discretă la etajul doi. 


Restaurantul Wheelers se afla în spatele marilor magazine 
alimentare Fortnum and Mason. Era o clădire de la începutul 
secolului XVII, îngustă, clădită pe înălţime, aşa cum construiau 
pe vremea aceea arhitecţii olandezi. La barul de la intrare se 
serveau stridii pe care le puteai stropi cu două sau trei vinuri 
franţuzeşti. 

Lady Seligman şi senatorul O'Reilly veniră însoţiţi de doi 
membri ai Congresului, respectiv preşedintele şi vicepreşedintele 
Subcomisiei pentru Afaceri Europene. Doi „nătărăi” pe care 

Giancarlo îi aprecie ca lipsiţi de importanţă şi care rămaseră muţi 
cât timp dură prânzul. 

Abia se făcură prezentările, că senatorul aruncând în jurul său 
priviri pline de nerăbdare, întrebă: 

— N-o văd pe zeiţa noastră! Poate îşi va face apariţia ieşind 
dintr-o stridie la momentul potrivit. 

— Eloisa mi-a cerut să vă rog să o scuzaţi. N-a avut cum să 
vină. British Airwais i-a pierdut toate bagajele şi m-a rugat din tot 
sufletul s-o las să-şi facă mici cumpărături. Duminica dimineaţa 
este singurul moment din weekend când cele mai bune 
magazine sunt deschise. Cel puţin aşa spune ea. 

— Sărmana de ea! exclamă Lady Seligman, îmi închipui cam 
ce trebuie să fie în sufletul ei. E de-a dreptul oribil să te afli la 
Londra fără lucrurile tale. 

— „Sărmanul”, corectă, râzând, senatorul, o să te coste ceva 
bătrâne! Vine şi ea aici? 

Ochii albaştri ai senatorului deveniră insistenţi. Giancarlo 
schiţă un surâs decontractat: 

— Nu cred. Ne aşezăm? 


La începutul mesei, Lady Seligman făcu mari eforturi ca să 
scoată câteva cuvinte de la senator. Cei doi congresmani se 
mulţumeau să se ghiftuiască fără să spună nimic. 

O'Reilly dăduse deja pe gât trei pahare de whisky o dată cu 
stridiile şi începuse a doua carafă de vin alb fără să fi gustat 
măcar din somon. 

Văzând că Lady Seligman nu reuşeşte să-l scoată pe senator 
din morocăneala lui, Giancarlo, simțind că momentul îi era 
prielnic, se hotărî să atace: 

— Am citit cu mare interes declaraţia dv. din BARON, domnule 
senator. 

— Ah! Da! Sunteţi de acord cu cele spuse de mine? 

— Nu asta e problema, d-le senator. E important de ştiut dacă 
majoritatea oamenilor gândesc acelaşi lucru. 

— Puțin cam iezuit răspunsul tău, nu? Poţi să vorbeşti mai 
limpede? 

— Bineînţeles, dacă aveţi puţin timp la dispoziţie? 

— Senatorul are la dispoziţie toată după-amiaza, se grăbi să 
spună Lady Seligman. Dar vai, eu am un soţ care este mahmur şi 
care, ce să mai spun? O să mă certe dacă nu mă întorc repede 
acasă ca să-l corcolesc. Ca să nu mai zic că trebuie să mă şi 

pregătesc pentru dineul de diseară. Aşa că, domnule senator, 
dacă veţi fi atât de amabil să mă scuzaţi, voi fi atât de 
nepoliticoasă şi am s-o şterg. 

Şi fără să mai aştepte vreun răspuns, se ridică de la masă şi 
ceru să i se aducă haina. 


— Cafea, domnule senator? întrebă Giancarlo. 

— Nu, coniac. Dar hai, dă-i drumul! Te ascult. 

Giancarlo începu un expozeu clar şi precis despre finanţele 
internaţionale. Il pregătise cu grijă şi nu fu întrerupt nici măcar o 
dată, nici de senator, nici de cei doi congresmani care ascultau 
cu gura căscată şi-şi luau notițe. Vorbi aproape jumătate de oră 
până să ajungă la concluzii: 

— Vedeţi dv., domnule senator, sunt convins că din punctul 
dv. de vedere de american, aveţi dreptate. Căci, efectiv, dolarul 
folosit în interiorul ţării dv. cumpără mai mult sau mai puţin 
acelaşi lucru, dacă, desigur, dăm de-o parte inflaţia. Dar 
manipulaţiile de ordin politic ale acestei monede prin intermediul 
creşterilor şi căderilor nechibzuite ale ratei dobânzilor, sunt atât 
de mari încât doar un american le poate accepta pentru că 
numai el poate avea o încredere nelimitată în America. In 
Europa, oamenii nu manifestă aceeaşi încredere în ţările lor ceea 
ce explică neîncrederea lor faţă de o ţară străină, oricât de mare 
şi puternică ar fi ea. Tot ceea ce ştiu ei este că au fost înşelaţi de 
nenumărate ori de către propriile lor guverne şi că din 1970 
încoace li s-a tot tras clapa ba cu căderea dolarului, la început, 
ba cu revenirea lui cu sută la sută, ba din nou prăbuşirea lui, în 
ultima vreme. Şi să nu mai vorbim de variațiile cursului de 
schimb care pot atinge cinci la sută într-o singură zi şi care cu 
timpul nu pot decât să creeze un dezastru în comerţul 
internaţional. D-le senator, aţi spus că până la urmă, poporul e 
cel care decide dacă o monedă este credibilă sau nu. Atâta 
vreme cât fluctuațiile dolarului nu-l sperie pe om, încrederea în 
moneda respectivă se menţine. Este exact ceea ce se petrece în 
Statele Unite, deoarece industria americană este orientată spre 
consumul intern. Dar în ceea ce priveşte Europa şi restul ţărilor 
industrializate care trăiesc din turism şi din export din cauza 
lipsei unor pieţe interne suficient de importante, încrederea lor 
începe să fie serios zdruncinată. 

— Increderea în dolar? întrebă senatorul pentru prima dată de 
când vorbea Giancarlo. 

— În toate monedele, d-le Senator. 

— Atunci, ce vor face? Se vor replia pe nenorocitul lor de ECU? 
spuse senatorul cu un aer dezgustat. 

Giancarlo râse cu dezamăgire: 

— Asta n-ar putea fi decât o tentativă a miniştrilor de finanţe. 
Dar cum ei sunt consideraţi a fi răspunzători de salturile 
monedelor, credibilitatea unei astfel de operaţiuni ar fi limitată 
prin forţa împrejurărilor. În plus, e limpede că o rață şchioapă 
cuplată cu alte două rațe sifilitice şi cu o a patra atinsă de vărsat 
de vânt nu are nici o şansă să facă un ou de aur! Nu, ceea ce văd 
eu mai degrabă, ar fi o punere sub papuc a politicii monetare 
americane. 

— Cum, se indignă senatorul, o punere sub tutelă? Sper că nu 
te gândeşti serios la aşa ceva! 

Intr-adevăr, Giancarlo nu se gândea la aşa ceva, dar continuă: 

— Băncile naţionale pot foarte bine să se adune în cadrul 
Fondului Monetar Internaţional - unde cel puţin teoretic sunteţi 
minoritari - sau chiar în afara FMI, ca să creeze un fel de 
„package” (comprimare) a datoriilor Lumii a treia, în care toată 
lumea va fi solidară în a decide unilateral să-i dea o altă valoare 
în dolari. Apoi europenii nu vor mai avea decât să vă pună cuțitul 
în gât cerând ca guvernul dv. să ramburseze băncilor sale cota 
parte care-i revine şi, credeţi-mă, nota de plată va fi tare 
piperată. 

— Toate astea nu sunt ceva nou, mormăi senatorul 
nemulţumit. Noi am propus deja un plan asemănător. 

— Da, dar aţi propus acest plan fără, să zicem aşa, cooperarea 
voastră. Cu ceea ce ar putea face europenii, voi nu veţi mai avea 
drept de veto şi creditorii, adică „cartelul”, ar deveni o forţă care 
v-ar obliga să acceptaţi un control al dolarului de către străini şi 
chiar un control al tezaurului american. X 

— Fleoşc! făcu senatorul în semn de apreciere. Inainte ca 
europenii să-şi strângă rândurile, nepoţii noştri vor fi deja la 
pensie. 

— Poate da, poate nu, replică Giancarlo căruia puţin îi păsa de 
asta. 

Ceea ce-l interesa pe italian era constatarea că cei doi 
congresmani îşi luau notițe. Mutra buhăită a senatorului îi urmări 
privirea: 

— Nu-i nevoie să vă luaţi notițe, băieţi, că Giani are totul în 
cap şi avem tot timpul să-l chestionăm pe îndelete mai târziu. 


54 


Apoi senatorul începu să scrie pe şervet: „Vreau un raport 
complet de la Langley! despre o anume Eloisa Bonvin. Deschideţi 
o anchetă chiar aici, începând cu vicontele Dudley, de la British 
Museum”. Apoi rupse o bucată din şervet, o împături în patru şi o 
întinse unuia dintre congresmani care o citi înainte de a o 
strecura în buzunar. 

— De ce spuneaţi că veţi avea tot timpul la dispoziţie ca să-mi 
puneţi întrebări? se interesă Giancarlo. 

— Pentru că începând de azi faci parte din comisia mea „Fact 
Finding Mission” din Europa, Giani. 

Giancarlo ar fi vrut să sară în sus de bucurie, dar se mulţumi 
să spună: 

— Dar încă nu am acceptat nimic! 

— Oh şi încă cum! Cel puţin Lord Seligman a făcut-o pentru 
dumneata. Ceea ce înseamnă acelaşi lucru. 

Giancarlo îşi dădu toată silinţa să pară ofuscat: 

— Dar de fapt, ce amestec are Lord Seligman în toată 
afacerea asta? Mai întâi, eu nu sunt salariatul lui. În al doilea 
rând, nu am fost consultat. În al treilea rând, nimeni nu mi-a 
vorbit de salariu. In al patrulea rând, am altceva de făcut şi nu- 
mi place deloc să mi se vorbească astfel! La revedere, domnule 
senator! 

Giancarlo se prefăcu că vrea să se scoale de la masă. 
Senatorul îl prinse de mână şi-l forţă să se aşeze la loc: 

— Ascultă-mă bine, conte. După aceea poţi să pleci. Unu, în 
meseria dumitale eşti un om mort. Doi, nu mai ai nimic de sperat 
de la politică în ltalia. Trei, prietenul dumitale, care se pricepe 
bine la oameni, mi-a spus că decăderea ta din lumea financiară 
ti-ar fi intolerabilă. Şi sunt convins că are dreptate. Patru, 
singurul mod de a ieşi onorabil din situaţia în care te afli, este 
acela de a putea spune că eşti consilier pe lângă ilustrul senator 
O'Reilly - aici senatorul făcu o mică plecăciune - şeful unui mare 
partid american, ceea ce... 

Acum Giancarlo era furios de-a binelea. Se ridică, împinse 
scaunul dintr-o mişcare în timp ce senatorul continua: 

— Ceea ce va închide definitiv gurile rele care trăncănesc 
despre peştele D-nei Marcos! la loc, te rog! Se răsti, în cele din 
urmă senatorul. 

Inspăimântat, Giancarlo îi dădu ascultare. Degetul senatorului 
se înfipse în pieptul italianului: 


1 Langley - sediul CIA, (n.t.). 

— Văd că ai priceput, conte. E bine; Seligman avea dreptate: 
nu eşti un idiot! Acum ai să te întorci acasă şi ai să reflectezi 
înainte de a-ţi pune un smoking pentru un mic dineu pe care 
prietenii mi l-au pregătit la ambasadă. Apoi îţi vei lua maşina şi 
pe prietena dumitale, Eloisa, nu alta şi veţi veni să mă luaţi de la 
familia Seligman la 19,30. Vreau să fim văzuţi sosind împreună, 
întrebări? 

— Una singură. 

— Dă-i drumul. 

— Cât timp voi fi obligat să petrec la Washington? 

— Putin. În principiu sarcina ta este să mă reprezinţi în lumea 
bună de aici, din Europa. Vei fi consilierul meu însărcinat să 
analizeze genul de prostii pe care mi le-ai debitat astăzi, pentru 
ca eu să le pot demola. 

— Garcon! strigă Giancarlo. 

— Da, domnule? 

— Fă nota de plată. 


La întoarcere, Giancarlo găsi casa goală. Eloisa nu se 
întorsese. Pentru câteva clipe îl cuprinse panica căci cu două mii 
de lire şi un paşaport... Năvăli în camera ei. Lucrurile erau tot 
acolo, iar rochia de seară pusă pe un umeraş în şifonier. Când 
cobora scara, cineva sună la uşă. Se strădui să deschidă uşa cu 
cât mai mult calm: 

— Unde naiba ai fost? 

— Oh! Ştiţi, chiar cu adresele pe care mi le-a dat D-na 
Preşedintă, nu-i aşa uşor să dai peste nişte negustori care să 
binevoiască să-ţi deschidă uşa într-o zi de duminică. Aici nu e ca 
la Manilla. 

Eloisa îi puse câteva pachete în braţe, ca să le poată lua pe 
cele pe care le lăsase pe jos. Cu răsuflarea tăiată se scuză: 

— Pe deasupra, nici nu mi-aţi lăsat cheia de la casă! 

Numai asta mai lipsea, gândi Giancarlo care, ca un adevărat 
celibatar ce era, nu dăduse niciodată cheile casei vreunei femei! 
Uitându-se la pachetele pe care Eloisa le adusese cu ea, o 
întrebă: 

— Cel puţin ai găsit ce căutai? 

— Nu, dar pentru câteva zile e de ajuns! 

— Ah, bine! 

— Mi-a mai rămas ceva mărunţiş. 

Eloisa dădu din nou drumul pachetelor ca să cotrobăie prin 

geantă din care scoase triumfătoare două hârtii de douăzeci de 
lire pe care le flutură deasupra capului. 

— Asta-i tot? 

Eloisa scormoni din nou în poşetă şi scoase, cu un suspin de 
uşurare, încă o hârtie de zece lire. 

— Uff! În sfârşit, m-am liniştit, declară surâzând Giancarlo. 
Sper că la preţul ăsta ai reuşit să găseşti o rochie de cocktail? 

În timp ce urca scara, Eloisa îi explică ce greu îi fusese pentru 
că nu găsise decât două culori, roşu sau negru, sau chestii foarte 
„funky” ori nişte rochii pentru matroane bătrâne. 

— Şi ce ai ales? 

— Din amândouă, spuse ea aruncând pachetele pe pat. Am să 
vi le arăt. 

Se apucă să desfacă cel mai mare dintre pachete ca un copil 
care-şi desface darurile în ziua de Crăciun: 

— Am luat-o pe asta şi pe asta. 

Şi le potrivi pe corp, arătându-i faţa apoi spatele rochiilor. 

— Cred că cea neagră este mai sobră pentru astă seară, cu 
toate că decolteul de la spate mi se pare puţin cam îndrăzneţ. 

Chipul Eloisei se lumină: 

— Atunci nu va fi nici o problemă, va fi cea neagră, pentru că 
decolteul se poartă în faţă! 

— Ei bine! Atunci nu mai zic nimic. Mă duc în bibliotecă să 
lucrez şi ne vedem jos la şapte şi jumătate. De acord? 

Eloisa începuse deja să se dezbrace, dând la iveală, fără 
pudoare, doi sâni perfecţi. 

— Nu vreţi să vedeţi şi restul? întrebă ea decepţionată... 
arătând pachetele înşirate pe pat. 

— Nu, nu înainte... Vreau să spun că trebuie să mă gândesc la 
tot ceea ce mi s-a întâmplat... Pe curând... 

In loc să coboare în bibliotecă, Giancarlo se năpusti în baie şi 
se băgă sub un duş rece! La dracu, fata asta transpiră erotism... 
Şi ce sâni poate să aibă! 


Pentru Giancarlo evenimentele se desfăşurau cu asemenea 
viteză încât avea impresia că se află în mijlocul unui caleidoscop 
pe care o mână uriaşă îl scutura şi-l învârtea neîncetat, 
aruncându-l de ici colo, pentru ca în cele din urmă să-l aşeze în 
locul potrivit. El care avea obiceiul să întoarcă orice gând pe 
toate feţele, să analizeze fiecare situaţie înainte de a trece la 
acţiune, se simţea târât împotriva voinţei lui acolo unde, în cele 

din urmă, era bine să se afle. Evenimentele din aceste ultime zile 
îl ameţeau iar nebunia planului său i se părea din ce în ce mai 
evidentă. Singurul lucru concret, cu toate că era umilitor, era 
ceea ce spusese senatorul: „Nu ai de ales.” Acest necioplit beţiv, 
acest politician putred era singura lui scândură de salvare, cu 
sau fără planul său. 

Planul său... Ce tâmpenie! Giancarlo se întinsese pe pat şi 
vorbea de unul singur. Totul se baza pe această fată pe care nu o 
cunoştea şi căreia nici măcar nu-i ceruse părerea. Gândindu-se la 
cele câteva ceasuri petrecute cu ea, simţea în mod confuz că ea 
i-ar putea aranja un viitor cât se poate de agitat. Eloisa îi spusese 
că va rămâne atâta timp cât va dori el. Dar cât cântăreau în gura 
unei femei spusele „atâta vreme cât”? De fapt, va fi obligat să-i 
propună o adevărată asociere - acest cuvânt îi dădu frisoane. Şi 
asta nici măcar pentru a-şi pune „planul” în aplicare, ci doar 
pentru a urma curba decăderii sale. Pentru că nenorocitul ăla de 
senator avea să ceară s-o amestece şi pe ea în toate. 

Giancarlo se vedea deja peste un an, îmbătrânit, fricos, 
aprinzându-i senatorului trabucul, ducându-l de mină la toaletă, 
repetând tot timpul „da, domnule senator, nu, domnule 
senator...”. 

Şi dacă fata respecta regulile jocului, dacă printr-un miracol 
„această monstruozitate a politicii americane” avea un punct 
slab iar acest punct slab se numea Eloisa? Ce spusese Pringle, 
fostul lui asociat? „Vei reuşi data viitoare!” Prevăzuse, oare, ceva 
ce nici el nu ştia? Pringle era unul dintre oamenii pe care 
Giancarlo îi respecta cel mai mult. Cât despre Seligman, pe care-l 
dispreţuia din cauza manierei lui de a trata „afacerile”, îi 
recunoştea o calitate: era un mare cunoscător al oamenilor. 
Giancarlo se întreba dacă între cei doi nu exista vreo legătură, 
dacă nu cumva se înţeleseseră să se folosească de el. În ce 
scop? La urma urmei, puţin îi păsa. Dacă, printr-o minune îi 
reuşea planul, vor avea cu totul alte griji. 

Cu acest gând liniştitor, Giancarlo îşi îmbrăcă smokingul 
pentru prima sa zi de lucru în serviciul senatorului. 

Eloisa îl aştepta la piciorul scării. Era şi mai fermecătoare 
decât în ajun. Giancarlo nu se putu împiedica să nu arunce o 
privire pofticioasă la decolteul ei, apoi observă că purta ochelari? 

— Ai probleme cu ochii? 

— Numai când citesc. Dar aşa voi avea un aer mai serios, nu? 

— Desigur. 


58 


Era gata să pornească spre uşă, când Giani o opri. 

— Stai puţin! 

ltalianul urcă la etaj şi câteva secunde mai târziu cobori ţinând 
în mână o etolă de vulpe argintie. 

— Poftim, spuse el. Era destinată unei prietene foarte dragi, 
dar cred că ai s-o porţi mai bine decât ea. Şi în plus afară e frig. 


Senatorul se plimba nerăbdător în faţă la Landson House. 
Salută curtenitor perechea şi, fără să scoată un cuvânt în plus, 
luă loc lângă Giancarlo. „Ce frig nenorocit!” fu singura lui 
remarcă cât dură drumul cu maşina. 

In faţa ambasadei americane erau câţiva curioşi şi doi, trei 
fotografi care aşteptau. Senatorul deschise el însuşi portiera şi-i 
ajută pe Giancarlo şi pe Eloisa să coboare din maşină. Apoi trecu. 
Intre cei doi, îi cuprinse cu braţele de după umeri, arboră un 
surâs aproape hollywoodian şi îi conduse pe foarte dragii lui 
prieteni suficient de încet pentru ca fotografii să poată face 
treabă ca lumea. 

Ambasadorul îi aştepta la intrare şi îi conduse într-o sală mare 
unde invitaţii atacaseră serios bufetul. Erau acolo şi câteva 
notabilităţi ale regatului, dar mai ales suporteri expatriaţi ai 
partidului lui O'Reilly. Senatorul fu repede înşfăcat de o mulţime 
de mâini şi de braţe care ţineau să-l salute. Acesta îi părăsi pe 
cei doi, care se refugiară lângă un bufet, aşteptând ca dineul să 
fie servit. După o jumătate de oră se anunţă că invitaţii puteau 
să ia loc unde doreau în sufragerie. Doar cele trei mese din fund 
erau rezervate pentru senator şi apropiații săi. Complet absorbit 
de către fanii săi, senatorul nu făcu nici un efort ca să-l prezinte 
pe Giancarlo. ltalianul recunoscu câţiva bancheri. Unii se 
prefăcură că nu-l văd. Zvonurile circulau repede în lumea 
afacerilor. Eloisa nu spunea nimic şi se mulțumea să se uite la 
lumea aia frumoasă adunată acolo şi să stea cuminte în spatele 
lui Giancarlo. Italianul tocmai se întreba unde naiba să se aşeze, 
când cei doi congresmani pe care-i întâlnise la prânz îi cerură să-i 
însoţească la masa lor. 

Dineul avea un meniu clasic şi simplu. Veşnicul păstrăv 
afumat pentru început, nu mai puţin veşnica friptură de vită în 
sânge abia călduţă şi inevitabila îngheţată care deja se prelingea 
din forme înainte de a ajunge în farfurii. Cei doi congresmani 
erau în culmea fericirii pentru că reuşiseră, nu fără oarecare 
greutate, să se instaleze de-o parte şi de alta a Eloisei. Oricum, 

pe italian pusese mâna preşedinta atotputernicului American 
Women’s Club, o scriitoare pretențioasă de vreo 45 de ani care ÎI 
asaltase cu întrebări având foarte mare grijă să nu aibă nici o 
clipă de răgaz ca să poată privi înspre Eloisa. La cafea, 
preşedinta, care era o fanatică a lui O'Reilly (Giancarlo trase 
concluzia că probabil îi fusese amantă), se scuză şi se duse să ia 
un microfon instalat pe masa senatorului. 

Ciocăni uşor în microfon apoi, mulţumită de cum se auzea, 
atacă fără complexe: 

— Domnule ambasador, doamnelor, domnilor! lată momentul 
pe care l-am aşteptat cu toţii. Am onoarea de a vi-l prezenta pe 
senatorul nostru preferat, Richard K. O'Reilly! 

Senatorul se ridică şi salută, în stilul boxerilor, asistenţa 
dezlănţuită care aplauda mai, mai să-şi rupă mâinile. Când 
calmul se instală din nou, preşedinta îi oferi microfonul iar el 
începu un discurs care nu era altceva decât o diatribă electorală. 
Giancarlo îi admiră îndemânarea, în ciuda vocii fornăite care-l 
făcea să scrâşnească din dinţi. In discursul senatorului erau de 
toate: şi patos şi glume şi clişee umanitariste, totul superb 
îmbrăcat în explicaţii şi analize originale. Senatorul avu un 
cuvânt pentru fiecare notabilitate prezentă, insistând asupra 
importanţei fiecăreia şi asupra rolului pe care îl puteau juca în 
acest moment crucial al istoriei noastre economice. Strălucind în 
ipocrizie, senatorul îşi făcu auditoriul să înghită şi ideea că doar 
el şi partidul lui duceau grija aspirațiilor şi nevoilor bătrânei 
Europe care era, adăugă el, „mult mai tânără şi mai dinamică 
decât pretind incapabilii care ne guvernează la Washington”. 

O imensă ovaţie, din care răzbăteau fluierături admirative, 
primi această şarjă contra guvernului instalat la putere. 
Senatorul surâdea cu gura până la urechi, plimbându-şi lent prin 
sală privirea pe care succesul o făcea scânteietoare. Apoi întinse 
mâinile pentru a-i potoli pe fani şi continuă: 

— lată de ce, doamnelor şi domnilor şi înainte de toate dragi 
prieteni, am hotărât să creez aici, în Europa, o misiune 
permanentă a partidului, care nu va avea decât un singur scop: 
acela de a culege faptele, adică de a ne face să cunoaştem 
nemulţumirea şi furia justificate ale prietenilor noştri europeni, 
să analizeze cauzele acestora şi să sugereze remediile care se 
impun fără să mai trecem pe la funcţionarii de la Departamentul 
de Stat care în cea mai mare parte cred că Capri nu este altceva 
decât o pizzeria din Georgetown iar palatul lui Cezar un hotel din 

Las Vegas! 

Sala explodă literalmente şi trebuiră două minute bune pentru 
ca senatorul, cu surâsul pe buze, să reuşească să potolească 
asistenţa. 

— lată de ce, continuă senatorul, aş dori să profit de această 
ocazie ca să vă prezint în seara aceasta un european care crede 
în programul nostru, o persoană pe care o cunosc bine, o 
persoană care a făcut deja nu doar un singur serviciu ţării 
noastre şi care a hotărât să se sacrifice pentru a întări într-un 
mod mai corect, mai drept şi mai eficient, legăturile dintre 
Statele Unite ale Americii şi Bătrânul Continent. Astfel, când 
partidul nostru va ajunge la putere, discuţiile sterile şi 
interpretările greşite vor aparţine trecutului... Giancarlo şi 
încântătoarea sa asistentă sunt în sală? 

Giancarlo nu-şi mai revenea din uimire. Eloisa avea o mină 
care trăda faptul că se întreba ce dracu' caută ea în toată 
nebunia asta. 

Impins de la spate de către preşedintă, cuplul îşi croi drum 
printre mese. Ţâşniră câteva fluierături admirative destinate 
Eloisei care se înroşise tare de tot. 

— Ah! lată-i, exclamă senatorul. Vi-i prezint pe colaboratorii 
mei cei mai fideli din Europa! 

Aplecându-se spre Giancarlo, îi şopti la ureche: 

— Se pare că asta le închide gura foştilor dumitale prieteni, 
nu? 

Apoi se întoarse către sală: 

— Prieteni, încă o precizare: pentru cei care s-ar putea să nu 
ştie, contele Giancarlo Potzo-Berghese a fost unul dintre asociaţii 
prestigioasei bănci internaţionale Lukens and Barnard. Deci 
Giani, ce simţi acum când ai părăsit lumea retrasă, liniştită şi 
calmă a băncii pentru aceea cu mult mai zgomotoasă a politicii? 

Giancarlo luă microfonul pe care i-l întindea: 

— Sper, răspunse râzând italianul, că voi avea informaţii bune! 

Senatorul, prăpădindu-se de atâta râs, se bătu pe coapse. Un 
hohot imens de râs se rostogoli de la o masă la alta, în timp ce 
O'Reilly, ştergându-şi lacrimile, lua înapoi microfonul pentru a 
anunţa: 

— Şi iat-o aici pe Eloisa Bonvin! Superbă, nu? 

Sala aprobă zgomotos în timp ce O'Reilly o cuprinse pe Eloisa 
de talie şi începu să se frece fără pudoare de coapsele ei. 

— Şi care este funcţia pe care o vei deţine în noua noastră 

asociaţie? 

Eloisa luă microfonul, îşi scoase ochelarii, privi în sală, apoi la 
senator şi murmură cu un glăscior voit exagerat de inocent: 

— Relaţii cu publicul, domnule senator! 

A fost un delir. Aplauze, urlete şi fluierături admirative 
aprobau alegerea pe care o făcuse senatorul. 

VIII 
CELĂLALT CONTRACT 


Eloisa tocmai se trezise. O durere ascuţită îi străbătu capul 
când încercă să se ridice. Mai rămase lungită în pat, aşteptând 
să-i treacă durerea. Se uită la ceas; era patru după-amiaza. Avea 
să-şi aducă multă vreme aminte de serata senatorului, nu pentru 
că ar fi fost prima ei ieşire adevărată în lume, ci numai pentru că 
aceea fusese prima ei beţie... 

Ce seară... Senatorul o înghesuise la ieşirea din toaletă. 
O'Reilly, beat, o surprinsese pe la spate şi începuse s-o pipăie şi 
s-o ciupească de sâni. Eloisa îl lăsase să-şi facă damblaua până 
în momentul în care, încurajat de pasivitatea ei, se lipise de ea, 
proptindu-i pe coapse un sex deja destul de rigid: 

— Uite aicea bărbat, nu? îi rostise el bălos în ureche. 

Eloisa i se răsuci în braţe, îşi lipi obrazul de al lui, ca o pisică 
şi-i trânti: 

— Un senator, desigur, dar un senator beţiv... este un amestec 
din care nu rezultă neapărat un BARBAT. 

Apoi Eloisa se dădu uşor înapoi, pipăi braţul senatorului şi îl 
ciupi. O durere scurtă, ca o descărcare electrică, trecu prin braţul 
senatorului care trebui să-i dea drumul. Apoi privi drept în ochii 
înroşiţi de alcool ai senatorului şi îi spuse calm: 

— O fiinţă bea pentru că îi este frică. lar o fiinţă fricoasă nu 
este un BARBAT. 

— Venind din partea metresei unui macaronar... replică 
O'Reilly masându-şi braţul, nu e prea convingător ce-mi spui. 

Eloisa surâse, apoi bătu uşor cu arătătorul în nasul 
senatorului: 

— Incă nu l-aţi făcut mai pe macaronar, aşa cum vă place dv. 
să-i spuneţi, domnule senator-beţivan! 

Şi apoi se îndepărtă legănându-şi şoldurile! 


Aşa cum stătea în pat, Eloisa se întreba cum ar fi reacţionat 
Giancarlo dacă ar fi asistat la incident. 

Probabil că sunt mahmură, gândi ea. 

Adevărul este că nu era în apele ei. Un soi de melancolie 
pusese stăpânire pe ea. Niciodată nu se simţise atât de singură. 

Ar fi vrut s-o revadă pe D-na Preşedintă, să-şi pună capul la 
pieptul ei şi să-i povestească toate spaimele sale, aşa, ca 
altădată. Ar fi dorit să o audă, chiar dându-i ordine. Orice care s- 
o poată ajuta să uite cum o părăsise D-na Marcos, plecarea şi 
decepţia ultimei zile la Manilla. O adorase şi o venerase pe 
Preşedintă timp de cincisprezece ani, căci fusese singura 
persoană care se ocupase regulat de ea. Retrăia lungile ore de 
lucru cu profesorii ei care o obligau să înveţe pe de rost cărţi 
imposibile. Îl revedea pe bătrânul chinez care o punea să repete 
de mii de ori aceleaşi gesturi pentru ca să fie în stare să 
identifice, chiar şi cu ochii legaţi, toate punctele de acupunctura; 
vacile alea bătrâne de la „secretariat” care o băteau dacă nu 
executa bine o mângâiere, căci trebuia să ajungă să cunoască 
fiecare punct sensibil al corpului uman; sau şi mai rău, încercările 
de „trezire” pe care trebuia să le facă pe nişte bătrâni ştirbi şi 
puţind de mizerie care încercau s-o violeze după ce reușea să-i 
excite. Acceptase totul, ca o adevărată fanatică, numai ca să fie 
sigură că într-o bună zi Preşedinta o va chema la palat ca să-i 
spună că profesorii erau mulţumiţi de ea. Şi chiar şi în ultimii ani, 
după ce D-na Marcos îi făcuse rost de un mic apartament şi de 
un post de misit în domeniul materiilor prime, ea continuase să-i 
cheltuiască banii şi să-şi piardă nopţile studiind, aprofundând 
ceea ce învățase, ca să poată înţelege, să poată ghici mai bine 
dorinţele Preşedintei. Toate astea pentru ca la urmă, înainte de a 
părăsi Manilla, Preşedinta să-i spună: 

— Eloisa, să nu uiţi niciodată, viaţa este un imens tripou cu mii 
de jocuri. Oamenii inteligenţi sunt conştienţi de asta şi sunt 
numeroşi. Imbecilii care se lasă în voia ei sunt o mulţime, dar 
foarte puţini dintre ei îşi dau osteneala să-i cunoască regulile. 
Dacă nu le vei cunoaşte vei fi nevoită să te bazezi pe norocul 
tău... iar tu nu ai aşa ceva. Şi mai rău încă este pentru cei care 
trăiesc din speranţă. Aceştia vor fi întotdeauna nişte sclavi 
manipulaţi. Pentru orice lucru trebuie să înveţi REGULA şi, mai 
devreme sau mai târziu, vei reuşi să-l învingi chiar şi pe cel mai 
tenace şi feroce adversar, căci până la urmă va face o greşeală 
de care să poţi profita. Numai să nu te ucidă înainte! 


Eloisa începu să tremure. De ce o concediase ca pe o slujnică? 
Dar dacă această misiune obscură pe lângă italian, fără 
consemn, fără nici o indicație, nu era decât un ultim examen? 
Eloisa se agăța din toate puterile de această speranţă. 

Trebui să facă un efort ca să-şi ia geanta de voiaj pe care o 
lăsase la picioarele patului. Scoase din ea trei paşapoarte. Il puse 
pe al ei la loc şi începu să le frunzărească pe celelalte două, pe 
care le deschise la prima pagină. Rămase aşa o bună bucată de 
vreme uitându-se la fotografia preşedintelui Marcos şi la cea a 
soţiei sale. Oare ce-i venise atunci de înlocuise aceste două 
paşapoarte cu cele ale generalului şi majordomului? Dorinţa de 
răzbunare? Ura? Sau pur şi simplu dorinţa de a-i arăta 
Preşedintei că învățase bine lecţia? Sau poate tot atât de bine, se 
gândi ea, ca să aibă la îndemână un mijloc de şantaj? Işi aminti 
ce povestise senatorul despre sosirea în Hawai a familiei Marcos. 
Era limpede că ei ar fi în stare să facă şi să dea orice şi oricât ca 
să-şi recupereze paşapoartele. 

Negăsind nici un răspuns, Eloisa începu să inspecteze camera 
ca o cunoscătoare ce era. Şi asta tot Preşedintei i-o datora. Să 
dea un nume de pictor oricărei pânze, să identifice orice 
sculptură, să recunoască stilul unui arhitect, să stabilească data 
unei mobile sau epoca din care provenea un obiect, toate 
acestea făcuseră parte din educaţia ei. Profesorul de la Manilla, 
recomandat de Casa de licitaţie Sotheby, o învățase timp de cinci 
ani ceea ce Preşedinta numea ABC-ul artei şi al bunului gust. 

Lemnăria, vopsită în alb, era împodobită cu desene făcute cu 
sanguina de către Russel Flint şi reprezentau nişte ţigănci 
frumoase. Deasupra şemineului din lemn sculptat de Adams era 
un tablou de Fernand Leger care la vremea când îl pictase, încă 
nu devenise întru totul cubist. In colţul de vis-a-vis de uşă, pe un 
soclu de oţel de culoare închisă, trona un bust de Archipenko. 
Patul cu baldachin era de epocă, iar cărţile din bibliotecă, care 
ocupa un întreg perete, erau legate în piele. Mai era şi un birouaş 
şi un scaun Ludovic XVI şi de fiecare parte a patului, două 
noptiere pe care era câte o lampă din bronz aurit. Totul dădea o 
impresie de confort, bun gust sobru şi vesel. Puteai să stai 
săptămâni întregi într-un astfel de interior fără să simţi nevoia să 
ieşi din casă. Trecând în revistă camerele pe care le cunoştea, 
trebuia să recunoască că toată casa era la fel ca şi camera ei: 
frumoasă, caldă şi confortabilă. Apoi ochii Eloisei căzură pe blana 
pe care i-o dăduse Giancarlo, apoi pe patul pe care zăceau cele 
două paşapoarte. Le luă, le cântări în mână, închise ochii şi le 
rupse în mii de bucățele. 

Alesese de partea cui era. 

Cineva bătu la uşă. Eloisa strânse în graba mare bucăţelele 

împrăştiate ale paşapoartelor şi le ascunse sub pături lângă ea. 

— Intraţi! 

Giancarlo, într-un halat de velur negru, o întrebă: 

— Nu vrei să mănânci ceva? i 

— Nu, mulțumesc. Giani. Sunt bolnavă. In fine, vreau să spun 
ameţită şi cleioasă. Nu sunt obişnuită cu şampania. j 

Vizibil încurcat, Giancarlo stătea nemişcat în pragul uşii. În 
cele din urmă apuse: 

— In legătură cu ieri seară, n-aş vrea să crezi că totul era 
aranjat dinainte. Şi eu am fost tot atât de surprins ca şi tine. 

— Dar a fost formidabil, Giani! 

— Formidabil în ceea ce mă priveşte, dar pentru tine? 

— Pentru mine? Cred că am un noroc chior fiindcă am 
ascultat-o pe Preşedintă şi că te-am întâlnit. 

— Ţi-ar trebui puţin să mai reflectezi căci lucrurile s-au 
petrecut atât de repede. 

— Trebuie să-ţi mărturisesc un lucru, domnule conte: nu am 
de ales. 

Apoi, privindu-l drept în ochi, adăugă: 

— Şi cred că nu sunt singura în această situaţie. 

— Ah, bine! concluzionă Giancarlo, dacă o iei aşa! 

— Şi acum ce o să mai facem? 

— Tocmai mi-a telefonat senatorul. Vrea să... 

— Să îl însoţim la Washington. Aşa e? 

— Cum de ai ghicit? |n tot cazul, avionul pleacă. Mâine la 
17,30. 

— Excelent! exclamă Eloisa; voi avea timp să-mi refac 
garderoba. 

— Excelent! Cum să nu?! răspunse Giancarlo prefăcându-se 
supărat. 

— Acum, adăugă Eloisa râzând, scuză-mă dar simt că o să-mi 
fie rău din nou. 

— Şi mie, răspunse Giancarlo închizând uşa. 

ltalianul se întoarse în camera sa, luă două somnifere şi 
înainte de a se culca mai privi o dată fotografia care se lăfăia pe 
prima pagină din SUN care-l arăta pe senatorul O'Reilly braţ la 
braţ cu contele Potzo-Berghese şi fermecătoarea lui însoţitoare. 

„De data asta, zarurile au fost aruncate”, gândi Giancarlo. 

„Avanti tutti!” 


Cu toate că luase somnifere, se trezi devreme. Era ceva care 

nu-i dădea pace, dar nu ştia ce anume. Abia sub duş îşi dădu 
seama că era cât pe ce să uite ceea ce în Anglia nu era trecut cu 
vederea: să scrie câteva rânduri de mulţumire familiei Seligman. 
Acest gen de scrisoare trebuia să ajungă în cel mult trei zile după 
recepţie sau dineu. Altfel erai definitiv calificat drept „necioplit”. 
Ca italian locuind în Anglia, deci mai englez decât englezii, 
Giancarlo făcuse în aşa fel ca de fiecare dată scrisorile sale să 
ajungă printre primele, expediindu-le expres. Englezii, politicoşi 
şi ei, dar zgârciţi, se mulţumeau să-şi expedieze scrisorile la tarif 
normal. 

Abia lipise scrisoarea, că telefonul începu să sune. la te uită, 

îşi zise Giancarlo, mai e cineva pe lumea asta nenorocită care să 
se gândească la mine încă din zori! 
__Lăsă telefonul să sune de cinci ori, apoi ridică receptorul. 
Incercă să vorbească cu vocea unuia care a făcut deja zece 
kilometri de jogging şi care a înghiţit şi ouăle cu şuncă de la 
micul dejun. 

— Da, ascult! 

— Domnul Potzo-Berghese? 

— Speraţi să daţi peste altcineva? 

Vocea de la celălalt capăt al firului deveni ezitantă: 

— Hm! Nu! Vroiam să vorbesc cu contele Potzo-Berghese. 

— Nu ştiu cine eşti, tinere (îl recunoscuse pe ziaristul francez), 
dar te felicit. Ai câştigat. 

— Bună-dimineaţa, domnule conte. Sunt Jacques Mattel, 
ziaristul de la televiziunea franceză. Ne-am cunoscut la Manilla. 
Vă mai amintiţi? 

— Imi amintesc perfect de bine. Ei, cum s-a desfăşurat 
întrevederea cu pasionanta D-na Marcos? 

— Graţie dumneavoastră, foarte bine. 

— Ce aş mai putea face pentru dumneavoastră? întrebă 
Giancarlo care vroia să-l facă pe interlocutor să înţeleagă că îi 
era deja obligat cu ceva. 

— Pregătesc o emisiune de o oră despre perioada de după 
Marcos. Mi-am propus să mă duc în Hawai ca să mă întâlnesc cu 
el, apoi în Statele Unite pentru o anchetă despre ultimele lor zile 
la Manilla. Şi m-am gândit că aş putea face o escală la Londra ca 
să vă întâlnesc. Numai dumneavoastră puteţi face lumea să 
înţeleagă ceea ce s-a petrecut acolo. 

— Nu cred că vă pot ajuta. Situaţia evoluează atât de repede. 

— Sunt sigur că ar fi, să zicem, neapărat nevoie să ne 

întâlnim, domnule conte. Ştiţi că lumea a început să vorbească 
despre dumneavoastră şi că are tendinţa să spună verzi şi 
uscate? N-ar strica să puteţi restabili „adevărul dumneavoastră”. 
Ce ziceţi? 

Giancarlo îşi miji ochii: ia te uită, ia te uită! Micul ticălos îmi 
cam lasă impresia că încearcă un şantaj! 

— Dacă am înţeles bine, îmi propuneţi un târg? 

— Un târg? Nu înţeleg ce vreţi să spuneţi. 

— Ba da, ba da. Sunt sigur că înţelegeţi foarte bine. Dar dacă 
doriţi pot să pun punctul pe „i”. Sau vă acord un interviu, sau 
dacă nu, în emisiunea dv., cu ajutorul documentelor de arhivă, 
veţi explica telespectatorilor dv. că eu, contele Potzo-Berghese, 
eram financiarul favorit al Preşedintei şi că probabil datorită mie, 
alde Marcos au pus la adăpost averea lor sfruntată. Nu-i aşa că 
ăsta este planul dumneavoastră? 

— Dragă conte, ştiţi foarte bine că ar fi foarte greu să trec sub 
tăcere rolul dumneavoastră într-o emisiune despre familia 
Marcos! 

— Greu, dar nu imposibil, nu-i aşa? Apropo, unde sunteţi acum 
domnule Mattel? 

— La Paris. 

— Foarte bine. Deci vei putea fi la Londra pentru dejun? 

— Fără discuţie. 

— Atunci te aştept la ora 13,00 la Guinea and Piggy. Ştii 
localul? 

— II ştiu, este restaurantul din apropiere de Berkeley Square. 

— Bravo! glumi Giancarlo. Dacă ştii unde se află Guinea and 
Piggy la Londra, se cheamă că nu eşti chiar provincial. Atunci pe 
curând. 

Şi închise telefonul. 


Suişurile şi coborâşurile hazardului din săptămâna trecută îl 
zăpăciseră bine de tot. Dar acum pentru că intrase în horă, capul 
începea să-i funcţioneze ca unui bun jucător de biliard. 
Rememorând conversaţia avută cu senatorul şi mai ales 
încercând să analizeze garanţia dată de Seligman pentru acel 
post de consilier, se întreba ce legături puteau fi între politician şi 
bancher. Nici nu era nevoie să-şi frământe mintea cu asta căci, 
oricum, dacă planul lui reuşea, mica lor combinaţie avea să fie 
dată peste cap fără ca ei să ştie de către cine. Dar trebuia ca 
Giancarlo să risipească orice îndoială pe care cei doi ar fi putut-o 

avea în legătură cu acceptarea sa, atât de rapidă, a ofertei 
senatorului. 

ltalianul aprecie că asta necesita o mică discuţie cu Seligman. 

Giancarlo avea tot timpul ca să se ducă în City înainte de a 
servi prânzul cu ziaristul. Dacă Seligman avea un plan în legătură 
cu el, trebuia să afle că pleacă împreună cu senatorul: astfel va fi 
obligat să spună ce aşteaptă de la el şi, dacă era important, 
Seligman se va da de gol acceptând să-l primească pe nepusă 
masă, ceea ce el nu făcea niciodată. 


O jumătate de oră mai târziu, Giancarlo se prezenta la bancă. 
După ce l-a anunţat, recepţionerul îl conduse imediat până la 
biroul lui Seligman. 

Bancherul se ridică în picioare ca să-l primească: 

— Giani, ce surpriză! Vino să stai pe sofa. E mai confortabil. O 
cafea? 

Giani acceptă. Secretara particulară sosi imediat cu două ceşti 
de cafea neagră îndulcită. 

— Cărui fapt datorez această vizită neaşteptată dar plăcută? 

— Vroiam doar să vă mulţumesc pentru recomandarea făcută 
pe lângă senatorul O'Reilly. Fără dv. aş fi rămas pe drumuri. 

— E cât se poate de firesc să ajuţi un prieten. 

— După cum ştiţi, în seara asta plec împreună cu senatorul. 

— Ştiu, toate astea, Giani. Dar de ce pari aşa de supărat? 

— Supărat, nu, dar prost dispus, asta în mod categoric. Sunt 
flatat de încrederea dv., dar vă mărturisesc că tot nu-mi dau 
seama ce aşteptaţi din partea mea. 

— Nimic altceva decât ceea ce, probabil, îţi închipui. Senatorul 
este de stângă, se ocupă de negri şi de hispanici şi datorită 
acestui fapt este foarte bine plasat la ONU şi iubit de ţările din 
Lumea a Treia. 

— lar dv. sunteţi un specialist în împrumuturile către aceste 
tări, nu? 

— Aşa e! Dar concurenţa este din ce în ce mai mare, iar 
afacerile din ce în ce mai dificile. Senatorul nu se pricepe de loc 
la finanţe, mai ales la cele specializate în împrumuturi. El poate 
recomanda banca noastră - de altfel a şi făcut-o - dar asta nu 
este suficient. Ca să le-o putem lua înainte concurenţilor noştri, e 
nevoie de cineva care să-i ofere structurile predeterminate 
referitoare la cum se fac şi se acordă împrumuturile şi alte 
amănunte care pot fi aranjate între o ţară oarecare şi o bancă. 

— Dar vă poate consulta? 

— Bineînţeles. Dar eu îmbătrânesc, iar relaţiile prea strânse cu 
un senator american nu sunt totdeauna un lucru bun. Fără să 
mai pun la socoteală că în acest domeniu situaţiile favorabile se 
ivesc adesea pe neaşteptate. Dacă cineva este pe fază ca să 
pună mâna pe una dintre ele, asta poate fi un mare avantaj. 

— Dacă lucrez pentru senator, cred că fidelitatea mea trebuie 
să fie deplină faţă de el. El este la curent cu planurile dv. în ceea 
ce mă priveşte? 

— Am contribuit cu mai bine de trei milioane de dolari pe an - 
şi asta de foarte multă vreme - la bunul mers al partidului său. 
Senatorul ar dori ca alegerile din noiembrie să fie un mare 
succes. Crezi că e suficient ca răspuns la întrebarea ta? 

— Asta e tot? Nu mai e nimic altceva? 

Lord Seligman avu un moment de ezitare înainte de a 
răspunde: 

— Nu văd ce altceva ar mai putea fi, în afară, poate, de o 
foarte mare afacere pe care ai putea-o descoperi fără să-l 
compromiţi pe prietenul nostru. Nu vreau informaţii bursiere, nici 
despre contacte guvernamentale. Crede-mă, chestiile astea sunt 
o adevărată otravă. De când cu scandalurile legate de mită, 
americanii au devenit paranoici în legătură cu acest subiect. Nu, 
Giani, tu mulţumeşte-te să-l ajuţi pe senator în ofertele pe care le 
face, fă treabă bună pentru „imaginea” lui în Europa. Va fi 
încântat iar tu vei fi bogat. 

— Bogat? 

— Da, Giani! Bogat. Am pus deoparte pentru tine o mie de 
acţiuni de la societatea noastră a căror valoare este calculată pe 
baza sporului de profit din ultimul an. Peste doi ani îţi vor fi 
oferite la acest preţ. Dacă afacerile noastre merg bine de acum 
încolo, tu vei încasa o diferenţă frumuşică. Şi pentru că la ora 
actuală încă nu le deţii, iar eu nu-ţi vărs măcar o centimă, nimeni 
nu te va putea acuza că lucrezi pentru altcineva decât senatorul 
O'Reilly. 

— Totuşi, înseamnă că eu lucrez pentru dumneavoastră... 

— Dar şi senatorul face acelaşi lucru, căci a făcut exact acelaşi 
aranjament cu cabinetul de avocaţi în care era asociat înainte de 
a se lansa în politică. Toţi o fac, inclusiv preşedintele. 

— Bine, dar în legătură cu marea afacere care poate apărea 
pe neaşteptate? 

— Dragul meu Giani, să fim sinceri. Asta las la aprecierea ta. 

Oricum, nu vei avea banii necesari ca s-o faci singur, deci ai tot 
interesul să-mi spui dacă afacerea nu prezintă vreun risc, căci 
acţiunile tale vor fi cele care vor beneficia pe urma ei în cadrul 
băncii mele. Deci, în ceea ce priveşte loiala ta colaborare, sunt 
pe deplin asigurat. 

Poate nu, gândi Giancarlo. Lord Seligman se uită la ceas, se 
ridică şi îi întinse mâna: 

— Acum eşti liniştit? 

Giancarlo îi strânse mâna fără prea mare entuziasm: 

— Să zicem că este mai limpede. 

Ochii bătrânului bancher sclipeau de maliţiozitate: 

— Peste doi ani va fi şi mai limpede, crede-mă. Tot ce am 
făcut pe dolari, putem face din nou, acum, pe mărci germane, 
franci elveţieni sau chiar pe lire şi franci francezi. Dolarul se 
prăbuşeşte iar lumea caută să facă plasamente în orice altă 
valută decât biletul verde. E o chestie unică, dragul meu, o 
adevărată mină de aur. Şi apoi mai e şi ECU. Ce minunată 
invenţie. Ruşii se înnebunesc după el. Fac împrumuturi enorme 
la preţ scăzut şi le pasează imediat ca să cumpere încă şi mai 
ieftin produse europene şi americane care tranzitează prin 
Germania Federală. Dă-mi o ţară, oricare, investim mărci 
germane în loc de dolari şi bum!... Ceea ce este nevandabil 
devine un produs de lux căutat de toată lumea. Acum e rândul 
tău, Giani şi mult noroc. 

Lord Seligman îl conduse până la uşa biroului. Dar înainte de a 
închide uşa în urma lui îi spuse: 

— Ah! Era să uit să te felicit pentru noua ta cucerire. E 
fermecătoare! Un argument la care nu mă gândisem. Am aflat că 
este de acord să te urmeze. Din câte se pare şi ea ştie să profite 
de ocaziile favorabile. Bravo! 

Hotărât lucru, nimic nu-i scăpa banditului ăstuia de Seligman. 
Aprecierile sale despre Eloisa îl linişteau pe italian mai mult 
decât toate celelalte motive discutate în cadrul întrevederii. 

La rândul său, Lord Seligman îl binecuvânta pe Stanford- 
Pringle pentru că îşi abandonase asociatul. l-o va spune la masa 
de prânz! 


Seara, Guinea and Piggy era locul de întâlnire al artiştilor şi 
scriitorilor. Dar la prânz, şefii de birouri, cadrele de conducere, 
micii patroni şi funcţionarii băncilor din Bond Street veneau aici 
ca să mănânce. Era un restaurant aranjat în mod ciudat. Intrarea 

dădea într-un bar minuscul. Lângă tejghea, o uşă dădea într-o 
încăpere rectangulară în care ardea un şemineu. De fiecare parte 
a şemineului, câte o grămadă de biftecuri în echilibru permitea 
clientului să-şi aleagă bucata de carne care-i plăcea şi să spună 
bucătarului cum doreşte să fie pregătită, iar acesta nu mai avea 
decât să arunce carnea pe grătar. 

Sala restaurantului, destul de mare, avea un aer de grădină 
datorită grilajelor de lemn pe care se căţărau liane de iederă din 
plastic. Era ceva cu totul ridicol dar destul de vesel, la urma 
urmelor. 

Taxiul ziaristului şi cel al lui Giancarlo ajunseră în acelaşi timp 
în faţă la Guinea and Piggy. Cei doi bărbaţi se salutară fără prea 
multă căldură şi intrară împreună în restaurant. 

Şeful de sală le indică una dintre mesele rotunde din fundul 
sălii. 

Abia începuseră să mănânce că Giancarlo şi atacă: 

— Ei bine! Ce vreţi de fapt? 

— Foarte simplu: un interviu televizat. 

— Despre ce? 

— Primo, câteva anecdote despre viaţa familiei Marcos din 
vremea când erau în plină ascensiune, secundo, la cât se ridică 
averea lor, terţio, cum au procedat ca s-o ascundă. Ştiţi cum se 
lucrează la televiziune. Trebuie să fii precis şi scurt. Vor mai fi şi 
multe alte interviuri şi fiecare nu trebuie să depăşească cinci 
minute, cinci minute şi jumătate. 

— Asta-i tot? 

— Va fi de ajuns, afirmă ziaristul care în mod vizibil credea că 
rezolvase problema. 

Giancarlo se uită îndelung în ochii reporterului înainte de a 
spune: 

— N-o să aveţi absolut nimic. Şi am să vă spun de ce. După 
cum probabil ştiţi, am părăsit banca şi lucrez acum pentru 
senatorul O'Reilly. Faptul că senatorul se găsea la Manilla ca să 
aranjeze fuga familiei Marcos în timp ce şi eu mă aflam acolo nu 
este decât o întâmplare. 

— Oare chiar o întâmplare? îl întrerupse ziaristul. S-ar zice mai 
degrabă că era un aranjament, nu? 

— Puteţi crede ce vreţi. Nu are importanţă. Chiar eraţi convins 
că voi ceda micului dv. şantaj, că vă voi spune totul despre 
averea familiei Marcos şi despre cum s-a pierdut aceasta în 
natură? 


72 


— Nu se ştie niciodată! Am văzut altele şi mai şi în genul ăsta. 
Ştiţi că în cazul marilor afaceri, se găsesc tipi care să vorbească 
la televiziune ca şi cum s-ar destăinui la psihiatru. Asta le face 
bine. Scuipă totul, fără să se preocupe de consecinţe. Asta le 
uşurează sufletul. Şi după ce emisiunea este difuzată, fac 
scandal că ar fi fost, chipurile, atraşi în capcană. S-ar fi putut să 
fie valabil şi în cazul dumneavoastră. Dar ca să fiu sincer, vă voi 
mărturisi că nu prea contam pe asta. Nu sunteţi genul de om 
care să spună în public tot ce are pe suflet. 

— Dar mai ales nu sunt un tip care să cedeze la şantaj, oricât 
de mic ar fi el. 

— Aţi fi putut să-mi spuneţi toate astea la telefon, azi 
dimineaţă. Nu era nevoie să mă faceţi să vin până aici. Nu? 

— Vă rog să mă credeţi că sunt pe lume lucruri mult mai 
interesante decât averea unui fost dictator. Afacerea Marcos e 
aproape de domeniul trecutului. Poate se va mai vorbi despre ea 
încă vreo câteva săptămâni după care se va dezumflă ca 
baloanele alea care plutesc la capătul unui fir de aţă şi pe care 
vânzătorii le oferă copiilor când părinţii le cumpără o pereche de 
pantofi. 

— Asta nu-i împiedică pe oameni să fie fascinaţi de povestea 
asta. 

— Faceţi-vă emisiunea, d-le Jacques, dar pe mine uitaţi-mă. Şi 
eu vă promit că în scurt timp voi putea să vă ofer cel mai mare 
subiect din cariera dv. O afacere la care nici un ziarist n-ar 
îndrăzni să viseze! 

— Oare nu cumva dl. Conte încearcă să mă momească cu o 
poveste de adormit copiii? insinuă cu un aer pişicher, ziaristul. 

— Dumneavoastră trebuie să hotărâți. Acum. Ori senzaţional 
de mâna a doua, pe loc, dar fără mine, ori ceva serios, solid, 
peste câtva timp. 

— In ce constă afacerea dv.? 

— Nu va fi afacerea MEA ci o afacere care va fi concluzia 
logică a unei serii de evenimente aflate deja în curs de 
desfăşurare. Dovada? Am abandonat totul ca să prind unul dintre 
cele mai bune locuri. Deci voi fi foarte bine plasat ca să fiu primul 
care va fi informat. 

— Ceea ce este mai rău, este că aproape că doresc să vă cred. 
Dar cine îmi garantează că, odată trecută furtuna Marcos, nu veţi 
fi tentat să mă uitaţi? 

— Aveţi cuvântul meu, asta e tot. 

— Care? Cuvântul fostului bancher sau cel al consilierului 
senatorului O'Reilly? 

— Amândouă, Jacques. Şi îl mai puteţi adăuga şi pe cel al unui 
conte de Potzo-Berghese, al optsprezecelea care poartă acest 
nume! 

— Nu cuvântul acestuia din urmă este cel care îmi dă mai 
multe garanţii. M-aş mulţumi, deci, cu cel al fostului bancher. 
Este, probabil, cel mai sfânt! 

— Atunci, de acord? întrebă Giancarlo. 

— Vedeţi dv., dragă conte, nu numai bancherii fac plasamente 
riscante! 

— Contractul mai presupune o condiţie, Jacques. 

— Sunteţi insaţiabil, dar daţi-i drumul, vă ascult. 

— Când veţi fi contactat, peste şase sau şapte luni, reveniţi şi 
faceţi ceea ce vi se va spune. Incepând din acest moment, nu ne 
mai cunoaştem. 

Apoi Giancarlo se ridică de la masă şi întinse mâna ziaristului 
care îi spuse surâzând: 

— Să presupun că eu sunt cel care trebuie să achite nota de 
plată? 

— Ah nu! replică italianul. Asta este pentru mine. 

IX 
WASHINGTON DC 


Serviciul de presă al senatorului făcuse treabă bună. Sosirea 
lui O'Reilly la Washington fu un eveniment. Vreo treizeci de 
ziarişti, cele mai mari canale de televiziune şi o duzină de 
fotografi se deplasaseră până la Dulles Airport, sperând să obţină 
un interviu de la cel care devenise liderul incontestabil al 
opoziţiei faţă de administraţia Reagan. La coborârea din avion, 
când şeful serviciului său de presă îi prezentă lista 
personalităţilor prezente ca să-l întâmpine, O'Reilly jubilă. In 
afară de şaptesprezece senatori şi congresmani din partidul său, 
Casa Albă îl delegase pe Dowson, consilier al preşedintelui 
pentru afaceri europene, fost subdirector al CIA, care acum făcea 
politică, tot aşa cum pe vremuri se ocupase de informaţii. 

Incântat, senatorul îi întinse lista lui Giancarlo, arătând cu 
degetul numele lui Dowson: 

— Vezi, Giani, când preşedintele ţi-l trimite pe tipul ăsta pe 
cap, înseamnă că începi să devii important. 

In holul aeroportului fu o îmbulzeală de nedescris. Ţâşnind din 
gloata de ziarişti şi de politicieni, graţie celor patru gărzi de corp 
care-i deschideau drumul, o doamnă elegantă, care arăta exact 
vâr. Sta pe care o avea - nu mai puţin de patruzeci de ani - se 
repezi în braţele lui O'Reilly. La cererea fotografilor îl îmbrăţişă 
de câteva ori la rând pe senator, îi salută pe congresmanii care-l 
însoţiseră în Europa şi întinse o mână virilă Eloisei şi lui 
Giancarlo. 

Un pic jenat, senatorul murmură rapid câteva cuvinte la 
urechea doamnei care, numai zâmbete, exclamă fixându-i pe cei 
doi: 

— Oh! Eloisa şi Giancarlo? Bun venit la Washington. Sunt 
încântată să aflu că veţi face parte din marea noastră familie. Mă 
numesc Daisy, Daisy O'Reilly. Ei! Da, sunt soţia monstrului. Şi 
cum îl cunosc bine, ştiu că n-aţi prea dormit în ultimul timp. Aşa 
că vă propun să lăsăm vedeta pe mâna gloatei şi să veniţi la 
Washington în maşina mea. 

Când se îndepărtară, senatorul răspundea deja întrebărilor 
ziariştilor: 

— Domnilor, afirma O'Reilly, în trei săptămâni petrecute în 
Filipine şi în Europa am învăţat mai mult decât în zece ani 
petrecuţi pe culoarele Congresului. N-aş şti cum să le recomand 
domnilor care ne guvernează să mai iasă din când în când din 
bunkerul lor, să mai vadă puţin ce se mai petrece prin lume. Le- 
ar prinde cât se poate de bine! 

Mulțimea celor prezenţi se prăpădea de râs în momentul în 
care Giancarlo, Eloisa şi soţia senatorului treceau prin uşile 
automate ale aeroportului. 


Abia luaseră loc în maşină, că meliţa care era Daisy se puse în 
funcţiune: 

— Biroul senatorului v-a rezervat un apartament de serviciu la 
Watergate. Veţi vedea că, atunci când nu sunt microfoane, este 
foarte plăcut?. Este un oraş în oraş. Are tot ce trebuie: piscină, 
restaurante, sală de sport, magazine, teatru şi unul dintre 
puţinele parcuri din Washington unde te poţi plimba la orice oră 
din zi sau din noapte fără teama că vei fi atacat. Sunt paznici şi 
poliţişti peste tot. Singurul risc, pentru o femeie, este poate, 
acela de a întâlni pe la patru dimineaţa un senator beat care se 
întoarce de la o şedinţă de noapte şi care să-i propună să vină cu 
el să bea ultimul pahar pe terasă. In general nu sunt periculoşi. 
În orice caz, să nu acceptaţi niciodată. Tipii ăştia au o 
supărătoare tendinţă de a uita că sunt căsătoriţi şi că doamna îi 
aşteaptă neagră de furie, pe terasa cu pricina. 

Incântată de expozeul ei, Daisy se întoarse către Giancarlo şi 
începu cu el o discuţie care, încă de la început îi stătea pe inimă, 
de fapt un adevărat interogatoriu ca să-l cunoască pe acest 
individ puţin ciudat pe care soţul îl cărase printre bagajele sale. 
Şi nu o luă pe ocolite. De unde venea? Ce făcea înainte de a-l 
cunoaşte pe senator? De când lucra pentru el? Ce avea de gând 
să facă acum? Pentru ce muncă, exact, fusese angajat? Era 
căsătorit? Logodit? Nu avea probleme cu sănătatea? Putea să 
bea tot atât cât şi soţul ei? Etc. 

Giancarlo îi răspundea scurt dar cu sinceritate, gândind că era 
mai bine să fie în raporturi bune cu acest dragon care cu 
siguranţă nu doar o dată îl terorizase pe această teroare care era 
O'Reilly. 


2 Aluzie la celebra şi scandaloasa „afacere Watergate” când au fost 
ascultate ilegal discuțiile politice purtate în camerele hotelului cu acest 
nume, (n.t.). 

Apoi fu rândul Eloisei să suporte întrebările directe ale lui 
Daisy. Când o întrebă ce avea să facă exact fiind în slujba 
senatorului, Eloisa ezită. Daisy izbucni în râs: 

— Oh! Văd că senatorul nu te-a cucerit încă, nu? Deocamdată 
e abia în faza „bomboane şi ciocolată”, departamentul relaţii 
publice! Nu-i aşa? 

Se întoarse către Giancarlo: 

— Scuză-mă, dragă Giancarlo, dar e mai bine să fii la curent. 
Trebuie să te aştepţi la tot ceea ce e mai rău. Atacurile pe care 
mititica asta a trebuit să le suporte din partea scumpului meu soţ 
nu sunt decât preliminariile. 

Văzând că Eloisa se înroşeşte, Daisy O'Reilly, foarte maternă, 
îi puse mâna pe coapsă: 

— Nu-ţi fă griji, sărmana mea micuță, mama Daisy e cu tine. 
Ştii cum îmi spun secretarele şi consilierele care îl înconjoară pe 
bărbatul meu? 

—? 

— Zorro! Şi ca să poţi să rămâi mai mult sau mai puţin intactă, 
în afară de câteva pipăieli şi alte câteva scurte contacte cu 
mâinile lui O'Reilly, am să-ţi dau câteva sfaturi. Mai întâi să nu 
rămâi niciodată singură cu el într-o încăpere sau într-un colţ de 
birou. Apoi, dacă acest lucru devine inevitabil - căci este şiret - 
dă-i să bea mult, chit că te chercheleşti şi tu. Mai bine o beţie 
zdravănă decât o luptă corp la corp cu gorila. Şi ca să ai linişte, 
un ultim sfat: devino colaboratoarea mea, atunci când ai timp 
liber. Fac parte din comitetul a cel puţin optzeci şi cinci de 
asociaţii şi tot atâtea cluburi. E destulă treabă şi, la mine, îţi va 
da pace. Cum trece pragul uşii mele îi e frică. Chiar când e beat. 
Dacă nu, Zorro îşi scoate sabia, adică numele avocatului meu şi 
puţa zburdalnică din Washington ştie că va fi atât de hăcuită prin 
tribunale încât nu va mai fi în stare să facă dragoste nici măcar 
cu o păpuşă gonflabilă, iar contul lui din bancă va fi însemnat cu 
„Z” de la zero. 

— Mulţumesc, doamnă sena... 

— Daisy! îi tăie vorba soţia lui O'Reilly, mai ales să nu-mi 
spuneţi „doamnă”. Mă îmbătrâneşte, iar la Washington nu este 
admis aşa ceva. Aici trebuie să fii indestructibil. Vă voi arăta 
cum! 


În colţul lui, Giancarlo nu se simţea în largul său. Se întreba 
cum avea să poată face ca s-o ţină la distanţă pe zgripţuroaica 

asta care se pregătea s-o ia pe Eloisa sub protecţia ei. 

Daisy îi lăsă în faţa marii intrări de la Watergate, unde îi 
aştepta un om ca să-i conducă la apartamentul lor. 

— Jack, explică soţia senatorului, ei sunt Giancarlo şi Eloisa, 
noii colaboratori ai soţului meu. 

Şi adresându-se lui Giancarlo: 

— Jack este omul bun la toate al partidului, aici la Watergate. 
Dacă aveţi nevoie de indiferent orice, lui trebuie să vă adresaţi. 
La etajul trei, partidul ocupă o serie de apartamente care sunt 
puse la dispoziţia senatorilor şi a altor politicieni aflaţi în trecere 
prin Washington. Jack are dificila sarcină să menţină puţină 
ordine în familie. Şi asta nu se vede întotdeauna. Mai ales când 
domnii aceştia se întorc de la o petrecere stropită din belşug cu 
băutură. Adică aproape în fiecare seară. Mai e de asemenea şi 
problema soțiilor care au o supărătoare tendinţă de a veni din 
provincie fără să strige „păzea!” la orice oră din zi şi din noapte. 
Santinelă subtilă, Jack e cu ochii în patru. Să batem în lemn, 
până acum creaturile aflate în trecere au putut fi evacuate 
înainte de sosirea celor legitime. Jack mai are şi redutabilul 
privilegiu de a-i scoate pe oameni din pat în zilele când au loc 
sesiunile Congresului. Şi credeţi-mă nu e deloc uşor să trimiţi 
banda asta de chefilii veseli la treabă. Imi pare teribil de rău că 
nu pot să vă fac chiar eu onorurile noii voastre „sweet home”, 
dar am un cocktail la centrul Kennedy şi sunt deja în mare 
întârziere. Nu vă faceţi griji în legătură cu bagajele, căci se ocupă 
de ele intendenţa senatorului. Vor ajunge aici în câteva clipe. 

Şi Daisy îi făcu semn şoferului că poate să pornească. 


Intrând în halul de marmură de la Watergate, Eloisa surâdea. 
Se întoarse spre Giancarlo şi îl întrebă: 

— Nu găseşti că Zorro este o dulcică nostimă? 

Giancarlo nu avu nevoie să reflecteze ca să-i răspundă: 

— M-ar mira ca şi senatorul să fie de aceeaşi părere! 


Uşierii şi paznicii de la Watergate aveau o ţinută mândră. 
Uniforma lor semăna cu cea a curierilor de la Maxim's aceeaşi 
caschetă, aceeaşi vestă, trei sferturi cu ornamente aurite, acelaşi 
pantalon. Dar în loc să fie roşie, uniforma era de un albastru 
regal şi se armoniza perfect cu albul incert al marmurelor şi griul 
deschis al mochetelor. 

Jack se opri în faţa recepţiei ca să prezinte cuplul şefului 

paznicilor, un superb atlet de patruzeci şi cinci de ani, care 
stătea în spatele ghişeului precum un amiral pe pasarela unui 
portavion. 

— Barry, dumnealor sunt Eloisa Bonvin şi contele Giancarlo 
Potzo-Berghese, noii colaboratori ai senatorului. 

Acesta îşi compuse o mină impresionată şi încântată în faţa 
noilor sosiți, ca şi cum, în sfârşit, nişte persoane demne de 
cascheta lui cu galoane veniseră să locuiască la el: 

— Bun venit la Watergate! Apartamentele dv. se află la etajul 
trei. Veţi avea o privelişte minunată şi soare toată ziua. Dacă vă 
lipseşte ceva, sunt aici de la ora opt dimineaţa până la şase 
seara. 

— OK, Barry, îl întrerupse Jack, musafirii noştri sunt obosiţi aşa 
că le vei da restul informaţiilor mâine. 


Apartamentul se afla la capătul culoarului, chiar înainte de uşa 
împotriva incendiilor. Era compus dintr-un vestibul, o bucătărie şi 
două camere pe care le despărţea un salon imens. Fiecare 
cameră avea propria ei baie şi toate încăperile dădeau pe o 
imensă terasă plină de flori artificiale. 

— Cred că o să-mi placă aici, aprecie Eloisa admirând peisajul. 

— In America, nimic nu este imposibil, replică Giancarlo care 
se lăsă să cadă pe una din canapelele din salon. Ce cameră îţi 
alegi? 

— Totuşi nu te pot obliga să te culci în cea roz. 

— Mulţumesc Eloisa. Cea albastră este deja la limita 
suportabilului pentru gustul meu. In schimb, cea roz ţi se va 
potrivi foarte bine. 

Clopoţelul de la intrare care imita destul de bine orologiul Big 
Ben, o făcu pe Eloisa să tresară: 

— Ce se aude? 

— Exact o mostră a gustului local, ironiză Giancarlo. Probabil 
că e cineva la uşă. 

Eloisa se duse să deschidă. Jack şi unul dintre amirali aduceau 
bagajele. 

— Pe viitor nu mai deschideţi uşa fără să ştiţi cine e îndărătul 
ei, le recomandă Jack. In principiu fiecare vizitator este anunţat 
de către paznic. Când nu se întâmplă aşa, e mai bine să aruncaţi 
o privire prin vizor. 

In timp ce amiralul ducea bagajele în camera fiecăruia, Jack le 
explică cum funcţionează „casa” O'Reilly. Le dădu numerele de 

telefon ale principalilor colaboratori ai senatorului, cum să 
procedeze ca să cheme maşina de serviciu, lista şi datele a tot 
ceea ce era important la Washington: bancheri, oameni politici, 
ziarişti, canale de televiziune, ataşaţi de presă, etc. Intr-un 
voluminos  clasor intitulat  „Trombinoscope” se afla o 
documentaţie completă despre Senat, Congres şi Casa Albă. 

— lată, încheie Jack, cu astea nu vă veţi pierde niciodată. Dacă 
vă e foame şi nu vreţi să ieşiţi, bucătarul preferat al senatorului 
va fi încântat să vă aducă mâncarea zilei pe care a pregătit-o, 
dar trebuie să vă spun de pe acum, nu are decât vin californian. 
Şi cu asta, vă doresc să petreceţi o primă noapte bună la 
Washington. 


Giancarlo dormea deja când soneria telefonului îi răsună la 
cap. li trebui vreo jumătate de minut până să găsească, pe 
pipăit, receptorul. 

— Ha! Ha! Ha! urlă vocea senatorului, aţi ţinut să nu 
răspundeţi până nu terminaţi. Sper că telefonul nu a traumatizat- 
o pe mititică tocmai în momentul crucial. Mâine aveţi zi liberă. Ai 
toată ziua la dispoziţie ca s-o duci pe micuță să adulmece aerul 
puternicei Americi. Apoi, la treabă. Te aştept poimâine dimineaţă 
la ora două la biroul meu. Şi ai grijă ca Eloisa să nu aibă 
cearcăne la ochi. Noapte bună! 

Ninsese toată noaptea şi când Giancarlo şi Eloisa ieşiră ca să 
servească prânzul, Washingtonul avea un aspect feeric. Eloisa 
era excitată ca o fetiţă în dimineaţa de Crăciun. 

Mâncară la Blackie's. Şeful de sală care nu se schimbase de la 
ultima călătorie a lui Giancarlo, le dădu cea mai bună masă dintr- 
unul din micile saloane pline de flori de la parter. leşind de la 
restaurant, Giancarlo îi ceru şoferului să facă turul oraşului, dar 
să nu depăşească Strada 14. 

— De ce? întrebă Eloisa. 

— Acolo începe cartierul negrilor. 

— Şi ce-i cu asta? 

— Doar nu vrei ca frumoasa maşină a senatorului să fie lovită 
de pietre? 

— Chiar vorbeşti serios? 

— Aproape. De fapt negrii s-au liniştit destul de mult după ce 
au fost promulgate legile civice. Şi se agită mai ales vara. Dar nu 
uita că ne aflăm în maşina unui senator care îi apără pe negri şi 
dacă o piatră i-ar sparge parbrizul, O'Reilly s-ar afla într-o 


80 


postură foarte proastă. Închipuie-ţi ce titluri vor apărea în ziare: 
„Negrii lapidează maşina apărătorului lor”. Tot Washingtonul ar 
râde de el şi nu ne-ar ierta-o. 

— Te gândeşti la tot. 


Era noapte când s-au întors la Watergate. Hotărâră să ia cina 
în apartament ca să-l încerce pe bucătarul senatorului. Dădură 
comanda prin telefon şi, o oră mai târziu, doi ajutori de bucătar, 
în ţinută de maestru bucătar, sunau la uşă. Impinseră o masă 
rulantă deja aranjată pe care o instală în faţa ferestrelor 
culisante ale salonului, aprinseră lumânările de la un candelabru 
cu trei braţe şi dispărură fără un cuvânt. 

Mâncară cu poftă caviarul şi somonul afumat, goliră două 
sticle de vin alb de California iar Eloisa servi de trei ori din 
desert, un fel de cozonac din straturi suprapuse de biscuit, 
cremă chantilly şi zmeură. La sfârşitul mesei, Giancarlo se duse 
să ia o sticlă de şampanie din frigider. Erau deja bine făcuţi când 
ridicară paharele ca să ciocnească: 

— Pentru succesul tău! reuşi să articuleze Eloisa. 

— Pentru succesul nostru! corectă Giancarlo. 

Se ridicară şi se apropiară de glasvandul terasei. Afară, 
începuse să ningă din nou şi luminile din parc străluminau 
vârtejurile de fulgi mari din jurul copacilor. 

— Când eram la Manilla, aşa îmi imaginam un ajun de Crăciun, 
murmură Eloisa. 

— Astăzi, se pare că ar fi mai degrabă ajunul unui război, 
replică mai prozaic Giancarlo. Şi acum, nani. Mâine pornim noi la 
cucerirea America! 


Biroul senatorului semăna cu cel al unui notar de provincie. 
Mobilele erau vechi, fotoliile jerpelite, iar pe nişte etajere de 
lemn se îngrămădeau dosare şi ziare prăfuite. Prin colţuri erau 
înghesuite cutii de carton burduşite cu documente. Doar masa 
de lucru a senatorului era liberă. Un drapel american era pus în 
colţul din stânga al biroului, lângă trei telefoane şi un interfon. La 
dreapta, un teanc de mape cartonate de toate culorile stăteau 
lângă un exemplar legat al Constituţiei. 

— Bun-venit în grotă! exclamă O'Reilly arătând fotoliile Eloisei 
şi lui Giancarlo. 

— E... pitoresc! aprecie Giancarlo privind harababura de hârtii 
şi cutii de carton. 

— Spune mai degrabă că e mizerie. La început te surprinde 
puţin. Dar veţi vedea, te obişnuieşti foarte repede. Oricum, aici 
îmi petrec timpul de vreo cincisprezece anişori buni. Şi tot aşa va 
fi când voi părăsi senatul pentru Casa Albă. Dar ce zice frumoasa 
Eloisa? 

— Cred că schimbând mocheta, mobilierul, tapetul şi perdelele 
s-ar putea face un birou foarte prezentabil. 

— Se vede că nu te pricepi deloc la politică, scumpete mică. 

— Dar ce are a face politica cu amenajarea unui birou? 

— Explică-i, Giani. 

Giancarlo se întreba unde vroia să bată senatorul. Vrea să mă 
pună la încercare, gândi el. Dar se frecase destul pe lângă 
politicienii italieni ca să poată găsi un răspuns la ceea ce-i cerea 
senatorul. 

— E foarte simplu ceea ce vrea senatorul să spună, începu 
Giani. In toate ţările din lume oamenii politici au o foarte proastă 
reputaţie. Ceea ce li se reproşează în mod deosebit, este 
supărătoarea lor tendinţă de a cheltui banii contribuabililor. Ei 
bine, când cei care l-au ales pe Dl. senator O'Reilly vin să-l 
viziteze la Washington, pot constata că omul căruia i-au dat votul 
trăieşte modest, lucrează într-o cameră nenorocită unde singurul 
obiect care nu este şifonat şi prăfuit este acest drapel american, 
singurul ornament din biroul său. Apoi se întorc acasă, în 
provincie, uluiţi de atâta austeritate şi asta devine un inepuizabil 
subiect de conversaţie (şi de admiraţie) la „petrecerile politice” 
care sunt unul dintre farmecele provinciei americane. Dar ceea 
ce nu ştiu ţărănoii, este că senatorul are în oraş un superbirou, în 
stilul biroului oval de la Casa Albă, unde lucrează cu adevărat şi 
unde poate primi, fără complexe, alţi politicieni la fel de ipocriţi 
ca şi el. Am răspuns bine la întrebarea dumneavoastră, d-le 
senator? 

— Nu-i rău, aprobă O'Reilly. Simt că noi trei vom face o echipă 
dată dracului. 

— Şi când începem? întrebă Giancarlo. 

— Chiar acum. Ceea ce aş vrea, dragul meu Giani, este să-mi 
faci un raport scris şi detaliat despre ideile şi argumentele pe 
care mi le-ai prezentat când am luat prânzul împreună la Londra. 
Şi ceea ce mă interesează, sunt mai ales remediile care ar trebui 
aplicate - odată admise ipotezele tale - ca să ieşim din rahatul 
economic şi financiar în care ne-a vârât administraţia Reagan. 

— Toate astea au început cu mult înainte ca Reagan să vină la 

putere, d-le senator. Acum plătiţi decenii de incompetenţă 
pentru care partidul dv. şi reprezentanţii săi au partea lor de 
responsabilitate. 

— Ascultă bine, Giani. Eu fac politică, nu istorie şi încă şi mai 
puţin morală Puțin îmi pasă de tâmpeniile pe care noi, 
democraţii, le-am putut face şi pe care încă le vom mai face. 
Ceea ce vreau eu, sunt argumente ca să pot contra administraţia 
actuală. Probabil vom face acelaşi lucru când vom fi la putere, 
dar nu spunând asta îi vom da jos pe republicani. 

— Giani, de ce te prefaci că nu pricepi ce vrea senatorul? 
întrebă cu o voce liniştită Eloisa. 

Uluit de intervenţie, Giancarlo îi aruncă: 

— Dar ce, tu ai o idee limpede şi precisă despre ceea ce 
cloceşte el în minte? 

— Ei hai, dă-i drumul, domnişoară Bonvin. Explică-ne cum 
crezi că vede viitorul bunul senator O'Reilly. 

— Nu sunt în stare să vă prevăd viitorul, d-le senator. Dar văd 
foarte bine de ceea ce aveţi nevoie. Ştiţi, la Manilla, politica 
americană era urmărită foarte îndeaproape. În tot cazul, suficient 
de atent ca să ştim că marea problemă a partidului dv. este 
aceea că nu are pe nimeni cu umerii atât de puternici, nimeni 
care să se bucure de o notorietate şi de o popularitate care să se 
poată măsura cu cele ale lui Reagan. E o mare nenorocire pentru 
partidul dv., dar pentru dv. personal e o binecuvântare. Pentru că 
dv. speraţi să fiţi acel tip providenţial care îi va reinstala pe 
democrați la putere. Pentru asta aveţi nevoie de o idee-forţă care 
să răscolească mulțimile, să agite lumea finanţelor şi care 
uneori, să-i lase cu gura căscată pe adversarii dv. Vreţi să fiţi 
omul care simte venind catastrofa economică şi care va şti s-o 
evite. 

— Cum dracu de ştii toate astea? se miră senatorul. 

— Le ştiu, pur şi simplu. Dar mai ştiu că în sânul propriului dv. 
partid nu aveţi numai prieteni şi că aţi scăpat ca prin urechile 
acului şi era să rămâneţi în afara cursei. E exact? 

— Nu văd ce vrei să insinuezi. 

— Când eraţi la Londra şi ne-aţi angajat, în Statele Unite s-a 
petrecut ceva foarte important. 

— Şi mă rog, ce anume, domnişoară Bonvin? 

— Amintiţi-vă, d-le senator. Cu două zile înainte de dineul de 
la familia Seligman. 

Giancarlo şi O'Reilly se priveau împietriţi având aerul că-şi 

spun unul altuia: nu-i proastă deloc micuța asta! Amândoi ştiau 
la ce face aluzie Eloisa. Dar ca să fie sigur că nu se înşeală, 
senatorul o încurajă: 

— Hai, fetiţo, ia spune-i tu lui tăticu' O'Reilly de ce anume a 
scăpat? 

— Prietenii dv. din partid vă găseau puţin cam, să zicem, fără 
greutate, ca să puteţi duce lupta în alegerile prezidenţiale. Aşa 
că în locul dv. l-au preferat pe preşedintele de la Chrysler. Ei 
bine, cu două zile înainte de faimosul dineu de la Seligman, 
preşedintele de la Chrysler anunţa că, după ce a reflectat 
îndelung, declină onoarea de a fi candidatul democraţilor la 
investitura prezidenţială. Ceea ce v-a lăsat câmp liber şi v-a 
permis ca în cursul dineului în chestiune să vă rostiţi primul 
discurs electoral. 

O'Reilly nu-şi mai revenea. Se uita la Eloisa ca şi cum o vedea 
pentru prima oară în viaţa lui. Cât îl priveşte pe Giancarlo, acesta 
se mulţumi, ca în sinea lui, să-şi scoată pălăria în faţa D-nei 
Marcos, pentru perfecta educaţie politică pe care i-o dăduse 
micuţei. 

— Foarte bine, domnişoară Bonvin, aprecie O'Reilly, ridicându- 
se de la birou. Acum, vino cu mine, am să te prezint secretarei 
mele. Vei lucra cu ea. Trebuie ca în câteva săptămâni să-i 
cunoşti pe toţi prietenii mei politici pentru ca, prin deducție, să-i 
afli pe cei care nu-mi sunt cu adevărat prieteni. 

Biroul secretarei particulare se învecina cu cel al senatorului. 
Era o încăpere, mare, pătrată, care ar fi avut nevoie de o 
văruială bună, dar care, în schimb, era într-o ordine desăvârşită. 

— lată care este domeniul tău, Eloisa, spuse senatorul 
arătându-i vreo douăzeci de dulapuri cu sertare. Totul e acolo 
înăuntru. E fişierul cel mai la zi din tot Washingtonul. Tu trebuie 
să-l completezi cu tot ceea ce nu vei lăsa să-ţi scape în 
săptămânile şi lunile care vor urma. Ah! Şi iat-o pe Patricia. Ea 
este alter egoul meu. Şi dacă ştii cum s-o iei, îţi va povesti cu 
siguranţă câteva istorii picante despre mine. De doisprezece ani 
mă supraveghează şi tot timpul mi-e frică să nu se apuce să-şi 
scrie memoriile! 

Patricia, secretara particulară a senatorului, era o brunetă 
destul de drăguță care se cam apropia de patruzeci de ani. Il 
trata pe O'Reilly ca pe un copil obraznic ce era. 

— OK, Richard, acum că toată lumea a înţeles ceea ce am fast 
eu şi ceea ce am devenit pentru tine, du-te să-ţi semnezi 

corespondenţa. Sunt trei autentificări pe birou, care aşteaptă să 
le semnezi şi corespondenţa se ridică din nou la ora unsprezece. 

Apoi, ca şi cum O'Reilly nu era acolo, o luă pe Eloisa de braţ şi 
o duse să viziteze secretariatul, arătându-i diversele maşini 
electronice,  cartotecile confidenţiale şi cele publice, lista 
invitaţilor pentru cutare sau cutare ocazie. Se opri în faţa 
propriului ei birou şi o privi insistent pe Eloisa o bună bucată de 
vreme. Simţind jena tinerei femei, începu să vorbească din nou 
cu vocea aceea tărăgănată, specifică celor din sud. 

— lată, draga mea, toate secretele adevăratului creier al lui 
Richard O'Reilly. Dacă ai nevoie de ceva, mă chemi. Ah da, era 
să uit... 

Se îndreptă spre un birou din mijlocul încăperii şi deschise 
sertarul de sus. Spre marea uimire a Eloisei, acesta era plin de 
punguţe de plastic transparent cu pilule anticoncepţionale. 

— Acesta este dulapul cu trusa de prim-ajutor din secretariatul 
O'Reilly. 

Eloisa făcu ochii mari şi se miră: 

— Anticoncepţionale! 

— Nu, scumpo, toate mărcile posibile de anticoncepţionale, în 
cazul în care vreuna dintre noi şi le uită pe ale ei. Nu se ştie 
niciodată unde şi când îl apucă criza pe Superman şi, ţinând cont 
de numărul de ţânci pe care i-a fabricat, ai tot interesul să te 
protejezi... 

Secretara îşi îndreptă degetele ei lungi şi fine către o cutie de 
tampoane „Tampax” pe care scria „Panică”. 

— Astea sunt pentru cazurile extreme, când nu ai chef să fii 
pusă cu picioarele în sus. Dar nu merge întotdeauna. 

In fine îi mai arătă şi ghivecele cu flori aşezate pe nişte 
clasoare mari. 

— lar astea, de aruncat cu ele, aşa ca o ultimă soluţie. Dar fii 
atentă, micuța mea, trebuie să le foloseşti cu multă cumpătare 
căci altfel te trezeşti secretară la D-na O'Reilly, care are şi ea 
cam aceleaşi înclinații, însă îi plac damele, dar în cazul acesta nu 
vei avea nevoie decât de un tub cu vaselină pentru buzele 
crăpate. Priceput? 

Revenind la un ton mai neutru, Patricia îi preciză: 

— O să lucrezi la biroul cel mic de mahon, de lângă fereastră. 
Am cerut să ţi se prezinte revista presei cotidiene. Este un 
început bun ca să poţi cunoaşte toată lumea asta superviciată 
care se vânzoleşte prin Washington. Şi până ce vei înghiţi toate 

bârfele din oraş, se va face ora prânzului. O să putem vorbi în 
linişte, despre ceea ce te aşteaptă, la o pizza la Paulo. Eşti de 
acord? 

— E perfect, conveni Eloisa. Dar nu am putea evita pizza? 

— Nu-ţi place? 

— Ba da, ba da. Sunt înnebunită după ea. Dar aş dori să-mi 
amintesc de prima mea zi de lucru asociind-o cu altceva decât cu 
pizza de la Paulo. 

— Ha, ha, ha! spuse râzând Patricia, avem memorie 
gastronomică. Atunci nu vei uita niciodată prima ta zi de lucru în 
slujba senatorului: voi rezerva o masă la Catherine, în 
Georgetown. E foarte bună mâncarea, e foarte scumpă, dar vom 
trimite nota de plată pe numele senatorului! In fond şi la urma 
urmei, notele de cheltuieli fac parte dintre privilegiile 
compartimentului „public relations”, nu-i aşa? lar eu, după al 
treilea pahar de Bourbon, voi deveni un izvor nesecat despre 
năzbăâtiile trecute şi prezente ale scumpului nostru şef! Poţi să te 
pregăteşti pentru tot ce-i mai rău... 


Giancarlo îl urmase pe senator în biroul său. În timp ce acesta 
semna corespondenţa, fără s-o citească, italianul citea în 
WASHINGTON POST un articol al trimisului special la Manilla care 
relata despre eforturile guvernului Aquino pentru a-i convinge pe 
şefii gherilei comuniste să semneze un armistițiu. Incă mai era 
cufundat în lectura ziarului, când senatorul se ridică de la birou şi 
veni în spatele fotoliului în care stătea Giancarlo. 

— Giani, uită-i pe Marcos şi Manilla. Aşa va fi mai bine pentru 
toată lumea. Concentrează-te asupra a ceea ce se petrece aici. 
Dacă vrei să faci treabă ca lumea, în câteva săptămâni 
Washingtonul nu trebuie să mai aibă nici un secret pentru tine. 
Tot stafful meu îţi stă la dispoziţie ca să te ajute. Organizează 
toate dejunurile şi dineurile care ţi se vor părea utile. Voi fi 
întotdeauna disponibil ca să fac figuraţie inteligentă la toate 
aceste ocazii. Sapă şi cercetează bine raporturile economice şi 
financiare dintre Europa şi Statele Unite şi fă-mi un raport 
betonat bine, fără nici o lacună. N-am nici un chef ca vreunul 
dintre idioţii ăia de la Departamentul de Stat să mă pună la 
punct în public cu vreun argument la care tu să nu te fi gândit. 

— Nu va fi uşor să înghiţiţi toată adunătura asta de date, de 
acorduri, de cifre, de nume... 

O'Reilly îl opri cu un gest al mâinii: 


86 


— Să ştii un lucru, Giani. Am o memorie fabuloasă, în afară de 
ceea ce ţine de femei. Şi ca să pot deveni candidat democrat la 
Casa Albă sunt gata să învăţ pe de rost cartea de telefoane a 
New Yorkului. 

— Dacă înţeleg eu bine planul dv. de lucru, eu voi fi capul care 
gândeşte, iar dv. braţul care loveşte. 

— Cam aşa ceva, dar mult mai subtil. Când eram mic, la ora 
de religie ni s-a povestit istoria unui preot tânăr care trebuia să 
ţină prima sa predică în parohia în care tocmai fusese numit. 
Pregătise un discurs foarte lung, dar odată urcat în amvon, se 
emoţionă atât de tare, încât nu reuşea să articuleze nici un sunet 
din gură. Atunci, cuprins de panică, s-a întors spre statuia care-l 
reprezenta pe Hristos răstignit pe Cruce şi strigă: „Doamne... 
iată trompeta ta... suflă în ea!” Ai priceput cât e de simplu? Şi 
acum să mergem să mâncăm. Ne vom pune tactica la punct în 
faţa unei mâncări bune. 

— Sunteţi sigur că putem mânca bine, undeva la Washington? 

— Sigur că da, Giani. Nu vei mânca nicăieri mai bine ca la 
Catherine, la Georgetown. E oribil de scump, dar n-o să ne 
împiedicăm de notele de plată chiar din prima zi. 

Când ajunseră la restaurant, dădură peste Eloisa şi secretara 
lui O'Reilly în plină discuţie. Senatorul se apropie de masa lor şi 
le spuse: 

— Hei, fetelor, văd că nu vă refuzaţi nimic. 

-Giancarlo nici nu-şi dădu seama când trecură două săptămâni. 
In fiecare dimineaţă se scula la ora şapte, îşi pregătea micul 
dejun şi se apuca de treabă. Işi transformase camera în birou cu 
ajutorul lui Jack care-i instalase o planşetă de lemn pe o capră 
de-a lungul peretelui în faţa glazvandului care dădea pe terasă. 
Până la ora nouă lucra la raportul pe care i-l ceruse senatorul. Pe 
măsură ce avansa în redactarea lui, avea surpriza să constate că 
teoriile sale stăteau în picioare iar el începea să creadă în ele. 
Toate analizele faptelor obiective, toate comparaţiile pe care le 
putea face cu ceea ce se petrecea în Elveţia, Franţa, Germania, 
Japonia şi în Statele Unite, toate acestea păreau să aibă acelaşi 
sens, întărindu-i convingerea că şi cele mai mici cauze au 
întotdeauna efecte disproporţionate. Sistemul monetar fiind într- 
un perpetuu echilibru instabil, cea mai uşoară briză putea să dea 
totul peste cap, să declanşeze panica pe pieţele bursiere. 
Giancarlo mai verificase încă o dată acest lucru, ieri şi raporta în 
scris senatorului ca să-i dovedească limpede iresponsabilitatea, 

aproape criminală a unor conducători americani. 

Giancarlo se felicită că avusese reflexul să pornească 
magnetofonul când Kurt Geisler, prietenul său care era agent de 
schimb valutar, îl sunase de la Geneva. Nu avusese altceva de 
făcut decât să scrie cuvânt cu cuvânt ceea ce fiecare ar putea-o 
lua drept o edificatoare conversaţie. 

— Alo Giani? Aici Kurt Geisler. Imi pare rău că nu te-am putut 
suna mai repede, dar aici lumea e cuprinsă de panică. 

— Ce se întâmplă? 

— Nu eşti la curent cu declaraţia ticălosului ăluia de secretar 
al Trezoreriei americane? 

— Cine? Baker? 

— Acum o jumătate de oră nenorocitul ăla a declarat câtorva 
ziarişti că el este de părere că dolarul ar mai trebui să scadă şi 
că nu este împotriva unei scăderi mai sensibile a ratei 
dobânzilor. |ţi închipui ce panică s-a produs. Treizeci de secunde 
mai târziu, patronii mei mi-au dat ordin să vând cinci sute de 
milioane de dolari. Apoi clienţii băncii au început să-mi dea 
ordine de vânzare, ba de zece milioane, ba de cincizeci şi o sută 
de milioane, ce mai, o adevărată vânzare de solduri. Cei care se 
treziseră mai târziu vroiau să vândă la orice preţ. Erau şi 
şmecheri care vroiau să-mi dea ordin de rechiziţionare cu zece, 
cincisprezece la sută sub cursul ultimelor vânzări. Nici nu-ţi poţi 
închipui ce harababură era! Cei care au vândut primii au obţinut 
un câştig de trei, patru la sută în mai puţin de un sfert de oră. 
Cei care nu au reacţionat chiar din primele minute au fost 
executaţi ca nişte porumbei, li s-a sucit scurt, gâtul. Şi nu-ţi mai 
spun de cei care jucaseră la termen mizând pe creşterea 
dolarului. O adevărată sacrificare financiară. ORIBIL! 

— Văd că ai avut o zi plină şi agitată. 

— Mda! O zi care a adus pierderi de treizeci de milioane în 
fondurile proprii ale băncii, iar clientelei i-a produs o pagubă de 
75.000.000-100.000.000 de dolari. 

— Dar să nu-mi spui că banca ta joacă cu fondurile proprii. 

— Nu, sau foarte puţin. Dar avem un portofoliu în dolari pentru 
fondurile de pensii şi obligaţiuni în dolari, aşa cum are toată 
lumea. Şi mai sunt şi afacerile noastre din SUA şi împrumuturi 
care se ridică la zeci de milioane. Aşa că atunci când un tâmpit 
de ministru de finanţe cască botul ăla mare al lui, trebuie 
neapărat să încerci să protejezi toate astea. A trebuit să facem la 
fel ca toată lumea, adică să vindem. Dar asta nu-i totul, Giani. 

Stai să vezi. Nici nu terminase bine Baker să dea mâna cu 
ziariştii care il intervievaseră, că atotputernicul Volcker, şeful de 
la Federal Reserve Bank, îşi descărca, la rândul lui, sufletul în 
faţa unei adunări de bancheri şi industriaşi. Şi ştii ce a spus la 
numai un sfert de oră după sinistrul Baker? 

— Să nu-mi spui că... 

— Ba chiar aşa! Ai ghicit, Giani. Dumnezeul finanţelor 
mondiale a declarat că crede că dolarul a scăzut suficient şi că 
este momentul propice să urce din nou! 

— Îți baţi joc de mine! Exagerezi! 

— Nu ai decât să asculţi ştirile. Am rechiziţionat mai bine de 
un miliard de dolari de unde am putut şi cum am putut: bani 
gheaţă, cu termen de livrare în şapte zile, o lună, şase luni... 


Ajuns la această parte a conversaţiei, Giancarlo aprecie că era 
mai bine ca senatorul să nu afle şi restul, începu să retranscrie 
meticulos ceea ce ascultase. Lucrul acesta dură până la ora zece. 
Tocmai termina de bătut la maşină raportul când îşi făcu apariţia 
Eloisa. Era frapantă, elegantă, machiată perfect şi purta un taior 
de tweed care o transforma. 

— Oh! Oh! Ne-am îmbrăcat ca o femeie de afaceri perfectă? 

— Coco Chanel n-ar fi chiar foarte încântată dacă ar şti că 
modelele ei sunt purtate drept uniformă. 

— In tot cazul te virilizează. Să te aştepţi de acum înainte ca 
toate lesbienele din Washington să fie moarte după tine. 

— Cu atât mai bine, ironiză Eloisa. Când ai o poziţie ca a 
noastră nu trebuie să neglijezi nimic! 

Eloisa luă foile dactilografiate, le cântări în mână surâzând şi 
întrebă: 

— Chiar eşti convins că acest cumsecade senator va citi toate 
astea până la capăt? 

— Poate nu, dar în orice caz nu va putea pretinde că i-am 
ascuns ceva. 

— Dar eu? Pot să citesc? 

— E obligatoriu. Ai să-mi spui ce părere ai. 

Eloisa se aşeză lângă peretele de sticlă şi se cufundă în 
lectura documentelor. Când termină îi întinse foile lui Giancarlo: 

— E perfect. Dar nu ştiu de ce, am impresia că lipseşte 
esenţialul. Aşa e, sau mă înşel? 

Giancarlo surâse. 

— Şireată, micuța secretară a D-lui senator! Vino să asculţi şi 

continuarea. 

Giani puse în funcţiune magnetofonul şi vocea fornăită a lui 
Kurt umplu încăperea: 

— Miliarde, omule... E suficient să ai o garanţie minimă. Ca să- 
ţi dau un exemplu, pe piaţa tranzacţiilor la termen se află peste 
cincizeci şi cinci de miliarde de dolari necontrolaţi, doar o singură 
lună. 

— Kurt, e pasionant tot ceea ce-mi povesteşti. Aş vrea tare 
mult să-mi ţii un curs ca să-mi explici amănunţit cum 
funcţionează totul. 

— Nu ai decât să te vezi cu agentul tău de schimb preferat. 

— Şi mă vezi tu pe mine, „marele bancher asistent al unui 
senator” cerând lămuriri despre viaţa valutară? 

— Ei bine, vino aici. Vom petrece weekendul în cabana mea de 
la Crans şi-ţi voi explica mecanismul. Vei înţelege foarte repede. 
E copilăresc de simplu şi uşor. In schimb ceea ce nu este uşor, 
este să ai curaj şi să nu-ţi pierzi sângele rece. Te costă zece ani 
din viaţă ca să înveţi să fii aşa, ceea ce nu-ţi mai lasă decât 
puţini ani ca să devii un erou eficace într-o bancă, înainte de a 
deveni o zdreanţă umană. Deci, când vii? Dacă eşti grăbit să-ţi 
pierzi banii, acum e momentul! Dar poţi să pierzi mult mai mulţi 
în septembrie, în timpul echinocţiului. E perioada când se agită la 
fiecare mişcare. 

— Pică bine, trebuie să trec pe la Geneva în septembrie. 

— OK, te aştept... dacă până atunci nu mă bagă în vreun azil! 

Ascultându-l pe Kurt, Giancarlo surâdea. 

— Ce te amuză? întrebă Eloisa. 

— Septembrie este un moment bun. Este exact înainte de 
alegerile americane, europenii vin din concedii şi tot atunci este 
şi momentul discursurilor, al marilor promisiuni, perioada de 
livrări de mărfuri pentru sărbătorile de sfârşit de an şi cea a 
marilor plăţi, Kurt are dreptate, Eloisa. La echinocţiu... pescuitul 
cel mare! 

X 
WASHINGTON, TREI SĂPTĂMÂNI 
MAI TÂRZIU 


Pe masa pentru micul dejun, o grămadă de ziare şi trei 
teancuri de cartonaşe verzi, roşii şi albe. 

Giancarlo îşi sorbea cafeaua parcurgând paginile financiare 
ale ziarelor. Lumea asista la prăbuşirea dolarului, dar 
comentariile şi felul în care se exprimau „experţii” erau tot atât 
de interesante pentru el ca şi rezultatul. In fiecare zi se găsea un 
articol consacrat scăderii sau revenirii dolarului, în fiecare 
săptămână era câte un raport despre o vinere sau o miercure 
neagră în care moneda americană făcuse salturi de crap, cu 
variaţii de unu şi jumătate la sută în cursul zilei respective. 

De câţiva ani, italianul se înhămase să facă un recensământ 
deosebit. Nota grijuliu numele marilor guru ai finanţelor care azi 
prevedeau creşterea dolarului iar mâine Coborârea lui, frecvenţa 
intervențiilor lor şi când se repetau aceleaşi fenomene, oamenii 
politici care se amestecau în viaţa finanţelor şi mai ales 
frecvenţa întâlnirilor între miniştrii de finanţe, punctate de marile 
întâlniri la vârf. Dar de la sosirea sa la Washington, adăugase un 
strop de rafinament acestei îndeletniciri. Marii guru ai finanţelor 
erau clasaţi pe cartonaşe de trei culori. Albe pentru numele care 
erau cunoscute ca purtători de cuvânt al D-lui Paul Volcker; verzi 
pentru economiştii care credeau că pot stabili o proiecţie pe baza 
informaţiilor date în publicaţiile oficiale (dacă opinia era 
antieuropeană apărea un zero); roşii pentru cei câţiva miniştri de 
finanţe şi politicieni care emiteau (din ce în ce mai puţin) o idee 
personală în legătură cu problema respectivă. Fiecare cartonaş 
avea un nume, adresa personajului (dacă era posibil), data 
discursului său şi pirueta efectuată de dolar în timpul celor trei 
zile care încadrau data respectivă. 

Giancarlo făcu acelaşi lucru pentru membrii Congresului 
american: alb pentru prietenii guvernului şi cei care se aflau 
necondiţionat de partea lui Volcker; verde pentru cei care păreau 
să aibă o părere personală asupra finanţelor internaţionale; roşu 
pentru cei care deţineau o putere importantă în diversele 

comitete ale Congresului şi pe care presa îi asculta. Fiecare 
carton cuprindea data şi frecvenţa discursurilor cu un semn plus 
dacă personajul era în favoarea politicii lui Reagan, un semn 
minus dacă era împotriva lui Volcker, două minusuri dacă era 
împotriva lui Baker. Zero însemna eventuale atacuri, în public 
sau în particular, de natură antieuropeană. Un „X” îi semnala pe 
cei pe care Giancarlo îi întâlnise la dineurile senatorului. 

Apoi mai erau şi cartonaşe violet, pe care erau scrise tot felul 
de nume, plus cele ale industriaşilor, financiarilor, artiştilor, 
ziariştilor şi ale altor personalităţi la modă care emiteau opinii 
politice şi care personaje erau repertoriate astfel: „prieteni ai 
senatorului O'Reilly”, „negativ despre Europa”, „de stângă” sau 
„de dreapta”, inclusiv date privind rasa, religia... 

Simţi o uşoară undă de parfum şi un sărut pe frunte. 

— Bună ziua, Giani. Vocea aspră a Eloisei îl smulse din 
gândurile sale. Ce mai face lumea? Bine? Merge, merge, raportul 
pentru senator? 

— Tot aceeaşi porţie de tâmpenii. Dolarul a scăzut într-o zi cu 
unu şi jumătate la sută. Aurul nu urmează să crească, deci 
putem fi siguri că guvernele s-au pus de acord ca să-l facă să 
stea liniştit şi astfel să-i descurajeze pe ţărănoi să mai cumpere 
aur pe care să-l folosească drept refugiu pentru profiturile lor la 
Bursă, căci pretutindeni urcă în mod irațional, mai ales în Italia şi 
Japonia, Dumnezeu ştie de ce. 

— De ce crezi că guvernele împiedică preţul aurului să 
crească? 

— Oh, asta e simplu. Când dolarul valora trei franci elveţieni, 
aurul era cotat în medie la 350 de dolari uncia. Acum dolarul 
valorează doi franci elveţieni, adică cu treizeci şi trei la sută mai 
puţin şi de fiecare dată când aurul încearcă o creştere peste trei 
sute cincizeci de dolari uncia, i se dă în cap. Scăderea cu treizeci 
şi trei la sută a dolarului ar fi trebuit să ducă la o creştere a 
preţului aurului. Termometru sensibil al sănătăţii oricărei monezi, 
la cel puţin patru sute şaizeci de dolari. 

— Richard spune că lumea, atrasă de câştigul pe care-l oferă 
Bursele, îşi pierde orice interes pentru materiile prime, inclusiv 
pentru aur. 

— In parte are dreptate. Dar numai dacă aurul s-ar fi restabilit 
la valoarea de patru sute şaizeci de dolari. Fără nici o creştere de 
compensație înseamnă că la mijloc e o afacere dubioasă. 

— In ce scop? 

— În scopul de a-i obliga pe oameni să-şi curețe sertarele şi 
să-şi dea ultimul bănuţ ca să cumpere mai mult în Bursă şi, dacă 
vor beneficii, să le plaseze în obligaţiuni „sigure”, cele mai sigure 
fiind împrumuturile guvernamentale, bonurile de tezaur, etc. 
Oamenii nu se mai gândesc la altceva decât cum să câştige mai 
mult. Recunoscându-i-se preţul, aurul nu mai prezintă nici o 
atracţie speculativă.  Scăzându-se rata dobânzilor sau 
amenințând că o vei face să mai scadă încă şi mai mult, sunt 
atraşi astfel micii hrăpăreţi care se cred vulturii finanţelor. Tot ce 
încasează ei, creşte. Aşteptând, ceea ce nu intră în Bursă intră în 
seifurile guvernelor sub formă de împrumuturi acordate, 
îndeosebi de cel al Statelor Unite şi cum financiarii scad valoarea 
dolarului, omenirii i se ia un adevărat impozit, spre marea 
bucurie a tuturor fraierilor, căci ei câştigă bani. Banii valorează 
mai puţin, dar sunt mai mulţi... pe hârtie. (Chiar contul lui în 
banca din Jersey crescuse cu un milion de dolari, după cursul 
obligaţiunilor pe care tocmai îl citise). Orice operaţiune cu aur 
este un mijloc mnemotehnic, repudiat de guverne, care le 
reaminteşte oamenilor simpli că doi şi cu doi nu mai fac patru. 

Eloisa îl privi o clipă fără să spună nimic. 

— Va trebui să mă concentrez asupra acestui lucru. 

Jenat, Giancarlo încearcă o diversiune. 

— Dar creând o euforie financiară, se abate atenţia oamenilor 
şi ei nu şi-o mai îndreaptă spre dezvoltarea afacerilor. Şi este 
foarte periculos, căci, de patru ani încoace, nu se mai poate vorbi 
despre o expansiune a afacerilor decât la nivelul canibalismului 
altor afaceri. Nu este problema noastră. Noi alunecăm spre o 
restrângere a comerţului. Din contră, atâta vreme cât lumea 
finanţelor uită aurul şi se concentrează asupra piruetelor 
monedelor forte, politica e regină iar noi stăm ca nişte bufoni la 
picioarele ei, aici, la Washington. 

Eloisa interveni: 

— Atunci, care este problema noastră? Vreau să spun, nu 
numai a ta, ci cea la care artrebui să particip şi eu. Nu vorbesc 
de micul joc pe care trebuie să-l fac cu cel care-ţi este boss. 

Giancarlo ridică o sprinceană. 

— ţi displace lucrul ăsta? 

— Nu, nu chiar. E chiar drăgălaş şi delicat îndărătul avansurilor 
sale groteşti. E foarte flatant pentru o femeie. Dar simt că eo 
altă latură a jocului care-mi scapă complet. 

— Dar nu mai e nimic altceva... 

— Hai, Giani, oi fi venind eu de la ţară, dar idioată nu sunt. Că 
ai avut nevoie de mine ca să obţii slujba la senator, asta ţine de 
acum de domeniul trecutului, sunt două luni de când suntem la 
Washington şi lucrăm în sectoare foarte specializate - finanţe, 
repercusiuni politice, dar mai ales efectele dolarului şi în acest 
domeniu te înţeleg mai puţin şi absolut deloc în legătură cu rolul 
care îmi revine mie. Ţi-e chiar aşa de frică să nu te dea afară 
dacă cedez la avansurile lui? Nu! Frică să nu mă dea pe mine 
afară dacă nu rămân cu tine? Posibil, dar nu prea pari tu omul 
căruia să-i fie frică că-l părăseşte o femeie, mai ales una care se 
pare că nu-l interesează din punct de vedere sexual... 

Giancarlo se înroşi. 

— Slujba ta... 

— E foarte bună. Mulţumesc Giani. O ştiu. Aveam note bune la 
şcoală. Dar dacă într-adevăr vrei să te ajut, e timpul să-mi spui 
mai mult din ceea ce gândeşti. Cred că merit mai multă 
încredere. Sunt şi eu mare de acum. 

Avea dreptate. De trei săptămâni, Eloisa se comportase 
exemplar. Ca secretară, era de departe superioară celei pe care 
o avusese. Ca stăpână a casei, pentru el, pentru senator, când 
nevasta acestuia era absentă, era perfecțiunea întruchipată. lar 
în ceea ce-l privea pe senator, Eloisa ştiuse să câştige prietenia 
soţiei lui. 

Giancarlo îi observase cu atenţie comportamentul. Da, ea juca 
instinctiv rolul pe care el vroia ca ea să-l joace. Ca să poată 
avansa în planul său, trebuia ca ea să cunoască o mai mare 
parte din gândurile sale, dar îi era ruşine de ceea ce era nevoit 
să-i spună, în ciuda celor spuse de D-na Preşedintă despre Eloisa. 
Gândul acesta îl făcu să se hotărască. 

— Bine Eloisa, am încredere în tine. Nu pot să-ţi explic totul, 
pentru că totul depinde de cum se vor desfăşura evenimentele. 
În primul rând, contrar a ceea ce gândeşti tu, chiar mi-e foarte 
frică să nu-mi pierd slujba la senator. În al doilea rând, cred că 
este din ce în ce mai legat de persoana ta, dar dacă i-ai ceda ar 
fi repede considerată doar ca o nouă cucerire, cea cu numărul 21 
989, să zicem şi asta ar fi o adevărată dramă, căci, în al treilea 
rând, închipuieşte-ţi că sunt conştient de acest lucru, lui puţin îi 
pasă de ideile mele. Pentru el, atâta timp cât le expun şi poate 
folosi ici şi colo fragmente din ele, este suficient. Oricine poate 
să facă asta. 

— Oricine? Nu sunt de acord, Giani. Din contră, este foarte 

impresionat. 

— Ţi-a spus-o el? 

— Nu, dar felul în care încearcă să te demoleze, să te 
denigreze când îmi vorbeşte despre tine, demonstrează că are 
un respect nemărturisit pentru ceea ce spui. De altfel, nu ai 
decât să citeşti ultimele lui discursuri şi ceea ce le-a spus în 
particular congresmanilor... Amenințarea din ce în ce mai mare 
că europenii se vor împotrivi, Japonia la fel; şi... 

— Stă mult de vorbă cu tine? 

— Bineînţeles, de fiecare dată când reuşeşte să mă înghesuie 
după vreun palmier sau în altă parte. Ochii Eloisei deveniră 
imenşi şi copilăroşi. Dar eu îţi iau apărarea, Giani. Crede-mă! li 
spun că după părerea mea, tu ai dreptate, iar că el e tot timpul 
beat. Nu vreau să mă culc cu el... 

Ochii Eloisei se umeziră. 

— Vezi tu, îi tăie Giancarlo vorba, prefăcându-se că nu 
înţelege unde bătea ea, tu faci exact ceea ce aştept eu de la 
tine: ţine-l în lesă, dar să fie cât mai lungă, fă-l gelos dar nu prea 
mult şi apără-mă, mai ales atunci când abordează subiectul 
atotputernicului dolar, apără-mi ideea şi susţine-o cât poţi tu de 
mult, căci trebuie să înţeleagă. Cu cât îi vei rezista mai mult, cu 
atât va rezista şi el mai mult la ideea mea. 

Of, iată că-i dăduse drumul! Giani aşteptă să vadă dacă Eloisa 
va reacţiona. Nici pomeneală. 

— Nu înţeleg! Tu vrei ca el să reziste la ideea ta? 

Incurajat, Giani dădu drumul la restul. 

— Da, pentru că poate într-o zi, obosit, va ceda şi în ziua 
aceea voi fi câştigat dacă nu totala lui încredere, cel puţin o 
oarecare recunoştinţă. Asta îmi este de ajuns ca să-mi clădesc o 
nouă viaţă. 

Giancarlo evita ochii fetei. Ştia prea bine ce-i cere ea pe 
tăcute. Ştia că dacă O'Reilly va ceda, o va face pentru că va fi 
cedat şi ea. Giancarlo spera ca ea să-i accepte doar 
raţionamentul şi să nu împingă lucrurile mai departe. Ştia că din 
contră, dacă ea ar ceda, senatorul ar fi nebun de gelozie. 

Se uitară unul la altul o clipă. In fine, Eloisa dădu din umeri. 

— Bine, tu eşti şeful. Il ţin pe căţeluş în lesă. |ţi iau apărarea şi 
continui să completez cartonaşele astea mov. 

— Da, asta-i totul! surâse italianul, în afară de ceea ce ai spus 
în legătură cu cartonaşele mov. 

— Adică? 

— Acum vei completa cu comentarii partea de jos a acestor 
cartonaşe. 

— Ce fel de comentarii? 

— Incepem să cunoaştem personal o mare parte dintre aceste 
nume, datorită recepţiilor date de senator, nu-i aşa? Bun, atunci 
de fiecare dată când vei sta de vorbă cu unul dintre ei, vei pune 
întrebări în legătură cu finanţele, cu ce gândesc ei despre 
Europa, etc. În cazul în care cunoştinţele lor în legătură cu 
finanţele internaţionale sunt limitate, marchezi cu un F, iar 
pentru Europa pui un E. Dacă îmbrăţişează ideile mele, pui un 
K3. 

Giancarlo continuă preţ de cincisprezece minute să-i explice în 
detaliu întrebările pe care trebuia să le pună. 

Ai priceput? 

— Da! Pot să întreb pentru ce? 

— Foarte simplu, minţi Giancarlo, vreau să ştiu cine este 
impermeabil la ideile mele sau la problema dolarului în general şi 
cine nu este. Prin asta voi putea şti care îmi vor fi aliaţi potenţiali 
şi să mă susţină pe lângă senator, care îmi vor fi duşmani şi care 
au fost influenţaţi de ideile mele, prin intermediul senatorului. 

— Şi dacă te dă afară, vei avea astfel o plasă de siguranţă în 
care să cazi, dar să nu te prăbuşeşti! Dacă te dă afară, vei avea 
alte propuneri din partea altora. 

— Exact, ai înţeles totul! 

Dar Giancarlo, neputându-se împiedica să viseze, se uita la 
celelalte cartonaşe. Dacă sumara lui analiză reuşea măcar pe 
jumătate, va declanşa cea mai mare harababură şi cel mai mare 
scandal din lumea finanţelor, fără ca cineva să priceapă ceva. 
Singurul lucru care-l agasa, era legătura dintre Seligman şi 
O'Reilly. Oare ce intenționau cu adevărat în legătură cu persoana 
lui? 

Giancarlo se uită la ceas. Zece şi un sfert. Discuţia cu Eloisa îi 
amintise că trebuia cu orice preţ să-l sune pe bancherul din 
Jersey, dar, mai ales, nu din apartamentul său. 

— Trebuie să ies, draga mea. Uite aici alte nume pe care 
Argus trebuie să le urmărească pentru noi. Verifică să vezi dacă 
informaţiile culese de Argus sunt bine clasate şi aranjate după 
cartonaşe şi, îndată ce mă întorc te invit să luăm prânzul la 
Georgetown. 


Odată ajuns în stradă, Giancarlo căută un telefon public. 

Formă rapid numărul de la banca lui din Jersey. 

— Unde ai dispărut, Giani? întrebă vocea gâfâită a bancherului 
său. Ţi-am scris acasă, la fosta ta bancă şi numai Dumnezeu ştie 
câte telefoane am dat. Nimic. Domnul conte dispăruse. Ce-i cu 
mişmaşul ăsta cu o nouă societate? 

— Eram în voiaj, dragul meu şi încă mai sunt. 

— Cauţi o slujbă? Scuză-mă că sunt aşa de direct, dar s-a 
vorbit în toate ziarele despre demisia ta şi dă-mi voie să-ţi spun 
că a fost foarte scârbos felul în care te-au... 

— Mulţumesc pentru slujbă, am una. 

— Logodna ta cu senatorul O'Reilly? Şi asta era în ziare... dar 
pe scurt. Dar nu acela este locul pentru un om de calibrul tău. 
Vino la noi, suntem mici, dar administrăm banii clienţilor în stil 
mare şi asta datorită elveţienilor care au devenit enorm de 
scumpi din cauza comisionului pe care-l încasează şi a 
acordurilor pe care le-au încheiat cu americanii în legătură cu 
sacrosanctul lor secret bancar. Marii speculanţi de bursă vin la 
noi cu miile. Clientelei noastre puţin îi pasă de Madam Marcos, 
iar secretul nostru bancar este intangibil. 

— Mulţumesc, propunerea ta mă emoţionează, dragă prietene, 
dar pentru moment mă amuz. 

— Ah, asta este o idee bună! Atunci, ce pot face pentru tine? 

— Ai reuşit să-mi găseşti o societate mai de departe şi care să 
aibă deja o istorie a ei? 

— Da. Bineînţeles, puţin cam scumpă, dar în regulă. Fără 
cadavre! Un trust al cărui cont a fost retras pentru motive pe 
care n-am să ţi le descriu acum. 

— Perfect, atunci ai s-o pui pe un cont-trust al cărui beneficiar 
va fi Eloisa Bonvin... Ai primit bani din Asia? 

— Ah, tu erai la mijloc, era să... 

— Fără prea multă vorbărie la telefon, dragul meu. Virează 
sumele care vor veni prin intermediul celor cinci societăţi pe care 
le ştii. Foloseşte cecul pe care l-ai primit din partea scumpilor 
mei foşti asociaţi şi restul contului meu. 

Giancarlo îi dădu o listă cu patru bănci, una în Olanda, cealaltă 
în Germania, a treia în Ungaria şi al patra în Uruguay. În timp ce 
dădea instrucţiunile, Giancarlo căută în agendă numărul celor 
patru bănci în chestiune ca să poată da instrucţiuni avocatului şi 
notarului său care, la rândul lor, vor da ordin să se deschidă 
conturi în vreo zece bănci elveţiene pe care avea să le aleagă el. 
Nici o ţară şi mai ales nu Elveţia, nu ar putea afirma că fondurile 

vărsate proveneau de undeva de aproape sau de departe, de la o 
persoană anume, din vreo ţară anume şi încă şi mai puţin va 
putea fi identificat beneficiarul. Sau, cel puţin, toate astea ar 
cere o grămadă de timp, iar dacă îi reuşea combinaţia, cei care 
ar vrea să facă cercetări vor avea alte griji. 

— S-ar putea ca într-una din zilele astea să primeşti vizita 
domnişoarei Bonvin. La revedere! 

XI 
IUNIE-IULIE. ITALIA 


La începutul lui iunie, senatorul dădu semnalul de plecare. 
Giancarlo avu la dispoziţie o lună ca să pregătească călătoria şi 
alese ca primă etapă Roma şi pe cel mai bun prieten al său, 
contele de Arano, industriaş şi financiar din noul val. Copiindu-i 
pe englezi, Goldseshmidt şi Hanson, îşi transformase mica 
afacere familială de construcţii într-un adevărat aspirator de 
societăţi. Snob, dar foarte ospitalier, de Arano primea oameni din 
toate colţurile lumii în vila sa de la Pinto. Era foarte interesat să-l 
găzduiască pe şeful opoziţiei din America, deci nu avea să se 
formalizeze de grosolănia notorie a lui O'Reilly. 

Incă din prima noapte, atmosfera romană fu mai degrabă 
încordată. 

Sărmana Eloisa ieşi din lumea viselor, trezită de un zgomot de 
pe culoar. Cineva bătea la uşa lui Giancarlo şi-l auzi pe italian 
făcând câţiva paşi grăbiţi ca să deschidă. 

— Ah, Giani, suspină o voce pe care o recunoscu ca fiind cea a 
contesei de Arano, gazda lor, am venit doar să-ţi spun că n-am 
nici un chef să fiu comparată cu târâtura care te însoţeşte. 

— Nu, o corectă italianul pe un ton rece, vii doar ca să afli 
exact dacă Eloisa îmi este amantă sau numai secretară, pe scurt, 
dacă te înşel. 

— Ticălosule! 

— Da, dar lucid! 

— Oh, ce faci? vocea deveni ascuţită. Stop it, Giani, nu... 
Opreşte-te, nu pot să rămân, Giani. Soţul meu este foarte bolnav. 
Indură un adevărat martiriu cu sciatica lui... 

— L-ai adormit cu trei caşete de Spasfon. 

Eloisa auzi pârâitul unei ţesături rupte urmat de un mic țipăt 
răguşit. 

— Acum nu mai poţi să pleci, se auzi glasul italianului. 

Eloisa se dădu jos din pat şi din trei paşi fu lângă uşa care 
făcea legătura între cele două camere şi îşi lipi urechea de ea. 

Vocile, zgomotele, rugăminţile amestecate cu gemete care 
deveneau din ce în ce mai tari făcură ca mâinile frumoase ale 
Eloisei să se transforme în pumni strânşi. Transpira, maxilarele îi 

erau aşa de încleştate încât o dureau dinţii. 

Ora nouă şi jumătate. Micul dejun era servit sub un cort, lângă 
piscină. Eloisa iu surprinsă. Primul sosit era senatorul O'Reilly 
îmbrăcat de jogging. În plus, comandase doar un simplu iaurt, 
suc de portocale şi ceai. Citea grăbit un teanc de ziare şi făcea 
adnotări ici şi colo. Işi ridică privirea. 

— Ah, frumoasa Eloisa! Bună dimineaţa, zeiţo! Ce mai faci, 
bine? 

Era ceva schimbat în atitudinea senatorului. Era cât se poate 
de jovial. Nici cea mai mică urmă de lubricitate, ochii îi erau 
limpezi, iar buhăiala de pe faţă îi dispăruse. Slăbise, burdihanul îi 
scăzuse. Părea mai tânăr cu douăzeci de ani. Dar Eloisa nu era 
într-o dispoziţie prea bună ca să aprecieze rezultatul. O 
surprinsese când îl fixa cu privirea şi ea era puţin ruşinată. 

— Bună dimineaţa, d-le senator, răspunse ea cu răceală. 

— la loc şi serveşte micul dejun. 

— E prea de dimineaţă ca să beau, răspunse ea răutăcioasă. 

El îşi privi sucul de portocale şi izbucni în râs. 

— Oh, ăsta? Nu, scumpa mea! Nu e decât suc de fructe, nici o 
lacrimă de vodcă. Hai, nu fi aşa uricioasă. Priveşte. Işi plimbă 
mâna spre orizont. Castelul e frumos, soarele străluceşte, iar 
gazda noastră, contesa, este cum nu se poate mai primitoare. |i 
făcu cu ochiul cu un subiînţeles desfrânat şi primi în schimb o 
privire urâtă. 

— lar priveliştea este sublimă. 

— Am să fac o baie! 

— Asta în nici un caz, e frig! 

— Cu atât mai bine! 

Eloisa lăsă să-i cadă halatul şi se înălţă în vârful picioarelor. 
Costumul ei de baie dintr-o bucată punea în evidenţă un corp 
bronzat cu carnea tare, perfect alcătuit. Făcu trei paşi şi se 
aruncă în piscină. 

— Doamne, cât e de frumoasă, murmură senatorul. 

— In privinţa asta nu mai e nici o îndoială, făcu Giancarlo. 

— Ah, ai apărut, Giani! la spune, ai un aer răvăşit, bătrâne. 

Oare ce-i cu el de este aşa de vesel în dimineaţa asta? Se 
întrebă italianul. 

— Ce mai face fermecătoarea noastră gazdă? întrebă 
senatorul pe un ton cam prea inocent. 

Drept răspuns, Giancarlo se adresă majordomului: 

— Două ouă, patru felii de şuncă şi multe felii de pâine prăjită 

unse cu unt. Mi-e o foame de lup. 

— Văd! răspunse O'Reilly, zâmbind. 

Giancarlo nu se putu împiedica să-i zâmbească şi el. 

— Văd că tot la regim eşti, Richard. In dimineaţa asta pari în 
plină formă. 

— Mda, de când am început să fac din nou jogging - am făcut 
cincisprezece kilometri în dimineaţa asta - şi de când nu mai 
beau, sau, oricum foarte puţin, mă simt mult mai bine. 

Apoi începură să se uite amândoi la Eloisa care înota frenetic, 
fără oprire, de la un capăt la altul al piscinei. 

— AŞ zice că sportul nu-i creează o dispoziţie prea bună 
domnişoarei Bonvin. Mai, mai să mă înghită în dimineaţa asta. 

— Fleoşc, răspunse italianul, nu văd de ce. Doar s-a culcat 
devreme aseară. 

— Dartu, nu. 

Giancarlo îşi vâri nasul în paharul de suc de portocale (ah, deci 
asta era!). Senatorul se simţea foarte bine şi într-adevăr viaţa 
era frumoasă, chiar foarte frumoasă azi. 

Exact acesta fu momentul în care Eloisa se căţără pe 
marginea piscinei, chiar sub ochii senatorului. 

Pe toţi dracii, îşi spuse el. Sfinte Patrick, fă în aşa fel ca să mă 
iubească şi-ţi promit că am să fac un pelerinaj pe jos până la 
Lourdes! 

Eloisa se întinse la picioarele lui. Era un semn, oare? 

— Ah, uite-l pe majordom. Bună-dimineaţa, Alberto, come vai? 

— Bene, bene, grazie, signor Senatore, ma il patron nu face 
bine deloc. 

— Sciatica? 

— Si, si, signor. Are nişte dureri cumplite, e complet paralizat 
pe partea dreaptă. Nu ştiu ce să fac. Contesa a dat dispoziţie să 
n-o deranjăm înainte de prânz. 

— Ce are de fapt? întrebă Eloisa într-o italiană perfectă. 

Alberto se lansă în nişte explicaţii lungi, însoţite de gesturi. 
Oamenii pricepură că ai casei nu ştiau dacă să cheme sau nu un 
doctor, cu toate că d-na contesă cerea să fie adusă o ambulanţă. 

— Pot să-l văd? întrebă cu o voce dulce Eloisa. 

— Nu ştiu. Majordomul începu să se scarpine în cap. Contelui 
nu-i plac vizitele când are dureri. 

— Cred că pot să-i alin suferinţele. 

— Dumneavoastră, signora? 

— Da. 

— Ma... 

— Dacă nu merge, oricum strigătele lui o vor trezi pe contesă. 

— Ma, la contessa nu va auzi nimic, o asigură majordomul. Nu 
stă în aceeaşi cameră. 

— Da, ştiu, îi tăie vorba Eloisa, pe un ton un pic cam prea dur. 

Giancarlo se înecă cu pâine prăjită şi începu să tuşească. 

— Nu cred că durerile stăpânului tău sunt aşa de grave. Eloisa 
se ridică în picioare. Şi dacă nu reuşesc, o voi trezi chiar eu pe 
soţia lui. 

— Va, alora. Alberto făcu o plecăciune. Dacă signora 
binevoieşte să mă urmeze. 

Eloisa trecu prin faţa celor doi bărbaţi care stăteau pe scaune. 

— Nu vrei să iei halatul? întrebă senatorul. 

— Nu, pentru că o să mă încurce la ceea ce am de făcut, 
răspunse ea glacial. 

Bărbaţii o urmăriră cu privirea. 

— Ai dreptate, d-le senator, Eloisa e prost dispusă. E prima 
oară când o văd aşa. 

Incântat, senatorul îşi frecă palmele. 

— Bun, ce-ar fi să ne apucăm de lucru... Congresul intră din 
nou în sesiune de pe 8 august. Trebuie să prezint mai multe 
discuri pe tema „Mărirea tarifelor vamale sau scăderea 
dolarului?” Le-ai citit? 

— Da, d-le senator. 

— Ce părere ai? 

— Discursuri de calitate, excelente, dar, o voi repeta până la 
ultima suflare, conţinutul nu mă priveşte. E politica dv. ideile dv. 
de guvernare a Statelor Unite, sau ca să puneţi piedică 
majorităţii. Eu nu sunt plătit decât ca să vă atrag atenţia asupra 
a ceea ce gândesc europenii. Giancarlo scoase dintr-o servietă 
un teanc gros de hârtii. 

— lată adnotările pe care le-am făcut. 

Senatorul mormăi şi începu să citească. Giancarlo se prefăcu 
că citeşte ziarele senatorului. După trei sferturi de oră, O'Reilly 
se opri din lectură şi lăsă hârtiile să cadă pe masă. 

— La dracul! 

Giancarlo ridică dintr-o sprinceană. 

— E ceva în neregulă? 

— Tu chiar crezi ce spui în hârtiile astea? 

— N-am făcut decât să vă prezint pe scurt problemele 
deosebite din ultimele luni: piruetele şi salturile dolarului se 

accentuează, n-am ce face. 

— Mda, dar felul în care condensezi tu faptele, arată că totul 
nu este decât o maşinaţiune a SUA. 

— Şi nu-i aşa? 

— Ştii, voi, europenii reuşiţi, până la urmă. Să mă scoateţi din 
sărite! Prin anii şaptezeci răgeaţi ca nişte măgari că dolarul e 
subevaluat; l-am urcat, apoi aţi urlat că urcase prea mult. Acum 
toată lumea plânge că scade. Ar trebui să ştiţi ce vreţi de fapt. 

— Eu nu vreau absolut nimic. Am auzit deja de o mie de ori 
pledoaria asta a ta, Richard şi singurul comentariu pe care-l voi 
face pe marginea ei, este că acest mod de a rezuma lucrurile nu 
este deloc cinstit, dar serveşte din plin interesele ţării tale. 

— Cum şi nu ăsta-i adevărul? 

— Felul în care descrii scăderea şi creşterea dolarului este o 
minciună flagrantă prin omisiune. In câteva luni voi aţi coborât 
dolarul (să luăm ca referinţă francul elveţian) de la patru treizeci 
la unu cincizeci. Asta e valabil pentru anii şaptezeci. Astfel, aţi 
torpilat şarpele monetar european, făcându-l ineficient, căci 
acesta încerca să lase impresia unei aparente ordini pentru ca 
mărfurile să se vândă la export într-o aparenţă de fair-play. In 
timp ce aliaţii voştri aranjau, cu greu, costuri cu o marjă de cinci 
la sută, voi vă vindeaţi produsele cu o marjă de 66 la sută 
reducere, apoi când au început să se ruineze de-a binelea şi 
când, din disperare, au început să-şi vândă produsele în monedă 
naţională, voi, total ipocriţi, aţi dat neputincioşi din umeri la aşa- 
zisa lor cerere şi dintr-o mişcare aţi întărit dolarul cu sută la sută, 
ceea ce a dus la scăderea comerţului în alte monede, inclusiv la 
ruinarea Lumii a Treia, printre altele. Şi toate acestea păstrând 
rata dobânzilor anormal de ridicată pentru ca cea mai prăpădită 
monedă europeană, precum şi celelalte monede în lume, în 
general, care ar fi trebuit să fie folosită la modernizarea 
industriilor din ţările europene, să se limiteze la cumpărarea de 
obligaţiuni de stat sau de plasamente pe termen scurt în ţara 
voastră. 

— Voi aţi profitat din plin de această creştere ca să vă vindeţi 
marfa proastă la noi în ţară, mârâi O'Reilly. 

— Da, dar la cel mai scăzut preţ ca să putem asigura 
funcţionarea unor uzine învechite. Sudamericanii nu aveau 
această şansă. Ei nu aveau de vânzare decât materii prime şi 
nimeni nu le vroia, în timp ce datoriile lor creşteau în proporţie 
geometrică. 

— Nu e vina Americii dacă tâmpiţii ăia împrumută prea mult, 
nu? 

— Şi cine le-a trimis pe cap zeci de bancheri ca să le propună 
împrumuturi pentru orice? Cine le-a trimis generali ca să-i 
convingă să cumpere armament? 

— Şi Europa a făcut-o. 

— Da, din păcate şi Europa, dar ai vrea să compari cifrele şi 
proporţiile? 

— E formidabil, izbucni senatorul. Asta-i chiar culmea! De 
fiecare dată când scoatem Europa din rahat, e vina noastră. 

— Şi argumentul ăsta l-am mai auzit deja. El pune capăt 
oricărei discuţii când nu mai sunt alte argumente. Dar faptele 
sunt încăpăţânate, d-le senator. Tot jucându-vă cu moneda 
voastră naţională, care de patruzeci de ani este instrumentul 
primordial în dezvoltarea comerţului internaţional, credeţi că veţi 
avea mare succes? Dar înainte de asta, din disperare - căci 
Europa nu este atât de ingrată pe cât o credeţi voi căci a făcut 
totul ca să joace corect - Europa, constrânsă şi forţată, vă va 
smulge jucărica din mâini. Şi dacă nu va fi Europa, va fi Japonia, 
care nu are de ales şi care n-a crezut niciodată că voi, barbarii, 
aţi câştigat războiul. Ceea ce spun acum, d-le senator, este un 
fapt, nu o interpretare. Devalorizarea lirei sterline în anii treizeci 
i-a costat pe englezi imperiul, iar moneda lor, folosită ca mijloc 
de plată, a fost înlocuită de dolarul american. S-ar putea ca 
Japonia să vă facă aceeaşi figură înainte ca Europa s-o facă în 
locul ei. 

Atins în amorul propriu, senatorul urlă: 

— Chiar aş vrea s-o văd şi pe asta! Crezi că adunătura aia de 
păuni şi de maimuțe care discută între ei în cadrul unor comisii 
pe care le inventează ca să-şi asigure pensia, vor reuşi să ne 
smulgă propria noastră monedă din mâini? O să-i facem piftie, 
aşa cum am făcut şi în trecut! 

Giancarlo îşi ascundea cu greu mulţumirea. 

— Mulţumesc, Richard, asta vroiam să te aud spunând! urlă la 
rândul lui, Giancarlo. 

Cei doi bărbaţi se priveau chiorâş. Apoi o voce îi opri: 

— Ei, haide, haide, domnilor! Fără ceartă vă rog. Nu-i sezon de 
boncăluit şi vă atrag atenţia că, oricum, cerbul care câştigă se 
trezeşte, în general, ori cu un glonţ în el, la puţin timp după 
aceea, ori cu prea multe căprioare, ceea ce, oricum, îl va dobori. 
Priviţi mai degrabă un adevărat miracol... 

Nici unul din cei doi nu remarcase prezenţa contelui de Arano 
şi a Eloisei, care, discret, îşi reluase locul de plajă între senator şi 
marginea piscinei. 

Senatorul fu primul care se desprinse de rivalul său, căci 
discuţia, repetată de nenumărate ori timp de luni de zile, nu mai 
semăna deloc cu ceea ce se cheamă descoperirea adevărului. 

— Arano? Asta chiar că e o surpriză! Te credeam pe patul de 
moarte. 

— Şi eu, dragul meu. Dar această vrăjitoare divină şi-a trecut 
mâinile, genunchii şi picioarele peste corpul meu chinuit şi 
presto, m-am trezit fără urmă de durere. Un adevărat miracol. 
Am tot auzit ba de unul, ba de altul care îşi punea soţia să-l 
frământe cu picioarele, dar acum, ca să se poată face diferenţa 
între un tratament prost şi unul bun, va trebui să propun 
Academiei să adopte un nou verb: „a eloisa”! izbucni în râs, se 
lăsă de patru ori pe vine, apoi sări în sus. Ah, uite-o pe scumpa 
mea soţie. Uuuuu! 

— Mario, ce faci, de ce nu stai în pat? 

Contesa se uita la soţul ei cu un aer îngrozit. 

— Minune, draga mea. Se repezi s-o strângă drăgăstos în 
braţe. Uite, sunt complet vindecat. 

— Fii atent, Mario, în dimineaţa asta sunt tare fragilă. 

— Ţi-e rău, sărmana mea porumbiţă? 

— Da, mă doar peste tot! Ajunge, Mario! Mai bine ajută-mă să 
mă aşez pe un şezlong. 

Ajutată de conte, contesa se lăsă să cadă pe un şezlong 
căptuşit cu o saltea groasă. 

— Of, făcu ea strâmbându-se. 

— La ce oră sosesc invitaţii? întrebă O'Reilly. 

— Nu peste mult timp, de ce? 

— Mi-e o foame de lup. 

— Pentru un politician, e ceva normal, adăugă Giancarlo. 

O'Reilly se făcu că nu aude şi se întoarse spre Eloisa. 

— M-a apucat un junghi în spate. N-ai vrea să mă masezi 
puţin? 

— Las-o să se odihnească, Richard! spuse contele. S-a dăruit 
total până acum. 

— Dar nu cer un masaj complet, rânji senatorul, ci doar puţin 
masaj pe spate. Măcar asta poţi să faci şi tu pentru bossul tău, 
nu, Eloisa? 

Ea se încordă dintr-o dată. 

— Oh, Richard nu e prea frumos ce spui, mai ales după câtă 
osteneală şi-a dat. Te rog să-i ceri scuze, spuse Mario. 

— Nu e nevoie, conte, spuse Eloisa întinzându-se, pot, să mă 
apăr şi singură... când merită să-mi dau osteneala pentru aşa 
ceva. 

— Bine, în fine, să vorbim despre altceva. Giani, nu m-am 
putut abţine să nu ascult pasionanta ta discuţie cu Richard. Aş 
putea să-ţi pun o întrebare care-mi stă pe inimă? 

— Bineînţeles. 

— E vorba de banii mei. Auzind cele spuse de voi în timp ce vă 
duelaţi, se pare că, cel puţin asupra unui punct, sunteţi de 
aceeaşi părere: dolarul american va rămâne pentru încă multă 
vreme moneda de schimb. Fie, dar amănuntul de care vă 
împiedicaţi, este valoarea acestui dolar. Aici, nu mai înţeleg 
nimic. 

Giancarlo l-ar fi luat în braţe, aşa de bine îi pica întrebarea. 

— Senatorul susţine că dolarul va fi de-a pururi rege, în ciuda 
manipulaţiilor exagerate ale acestei monede, cu urmările lor în 
întreaga lume pe care le-am putut constata cu toţii. Şi că nimeni 
şi nimic nu va putea să contracareze politica economică 
americană. Eu zic că probabil dolarul va rămâne rege, nu 
datorită puterii Statelor Unite şi din cauză că celelalte ţări sunt 
slabe, ci pentru că pur şi simplu s-a încetățenit obiceiul de a 
utiliza această monedă. Dar şi acesta este punctul în care nu ne 
mai înţelegem (aici Giancarlo se rugă ca glasul să nu-i trădeze 
minciuna) pentru mine şi istoria o dovedeşte, mai ales în secolul 
trecut şi mai ales în istoria americană, când copiii se joacă prea 
mult cu arme periculoase, chiar şi sclavii cei mai proşti şi mai 
fricoşi încearcă să li se ia din mâini, chit că şi ei le vor folosi tot 
atât de rău. Spaima şi disperarea vor face în aşa fel ca Europa să 
încerce să adune la un loc suficient de multe ţări ca să impună 
un regim mai rezonabil dolarilor emişi de Statele Unite. 

— Am luat-o de la capăt, suspină senatorul. Spune-mi Giani, 
ce faci tu cu banii? li mănânci? 

— E o întrebare bună? Giani, ce faci tu cu banii, după 
principiile tale? _ 

— Oh, e tare simplu. În afară de câteva investiţii în acţiuni de 
familie, nu mai am dreptul să posed acţiuni la bursă. Aşa că a 
trebuit să lichidez. 

— Nu mai poţi investi la bursă? întrebă contele, îngrozit. Dar 
cursul creşte în fiecare zi şi-n Europa şi-n Statele Unite. 

— Dragă prietene, eu lucrez pentru un senator al Statelor 
Unite ale Americii. Şi nimeni nu trebuie să fie bănuit că ar deţine 
acţiuni care, fie şi accidental, ar putea fi puse în legătură cu 
informaţii pe care le-aş putea obţine graţie poziţiei mele 
privilegiate. 

Senatorul se prefăcu a aplauda. Vexat, Giancarlo se făcu roşu 
la faţă, iar vocea lui scrâşni. 

— Asta-i regula jocului, iar eu joc corect. 

Senatorul înălţă din umeri. 

— Asta da, o cred... Eloisa, vino să-mi faci puţin masaj, te rog. 
Acum vin invitaţii şi chiar nu am chef să mă scol de fiecare dată 
în picioare ca să spun bună-ziua. Hai, un mic efort pentru şeful 
omului tău. 

Eloisa se ridică brusc în fund şi se uită la senator cu un aer 
jignit, pe deasupra ochelarilor săi negri. 

— Pentru cel care e şeful omului meu? 

— Dumnezeule Mare, cât e de susceptibilă! 

— De acord, Richard, de acord. 

Eloisa se sculă rapid şi trase un şezlong cu saltea lângă ea. 

— Big Boss vrea un masaj, deci Big Bossul omului meu va fi 
servit cu un masaj... Hai, vino. 

— Dar ce faci, Giani, cu lichidităţile tale? întrebă gazda oare 
nu pierduse şirul expozeului lui Giani. 

Senatorul, care se pregătea să se întindă pe şezlong, se opri 
brusc. 

— Da, chiar ce faci cu ele, Giani? Şi asta-i o întrebare bună. 

— Ei bine, la plasez în obligaţiuni pe eurodolari pe care le dă 
cu împrumut o bancă europeană naţionalizată, minţi Giani. 
Astfel, dacă am dreptate, iar dolarul internaţional zis eurodolar 
devine într-adevăr o monedă girată de Europa, pot să stau liniştit 
căci valuta pe care o va împrumuta banca, va căpăta valoare. 

— Dar nu te temi că dolarul va continua să scadă? 

— Asta o las în grija bancherului meu care se amuză 
nebuneşte să vândă - să răscumpere - să revândă o sumă egală 
cu portofoliul meu în dolari şi asta în aşa-zisele monede forte ca 
yenul, marca germană, francul elveţian. l-am interzis celelalte 
monede. 

— Şi nu e periculos? 

— Mă rog, utilizând piaţa primelor de asigurare, asta nu poate 
duce prea departe. Într-o zi câştigă, în alta pierde, asta-i dă o 
ocupaţie şi e foarte mulţumit. In plus, mai e un alt avantaj. Mă 

hărţuieşte tot timpul ca să cumpăr titluri de rahat, pardon vreau 
să zic fără valoare, care, zice el, m-ar costa mult mai scump. 

Senatorul se îndreptă spre Eloisa. 

— E nebun, italianul, tot mălaiul lui în afara Statelor Unite! Mă 
rog... Aşa trebuie să mă aşez, Eloisa? 

— Pe burtă, d-le senator. 

— Dar mă dor aşa de tare muşchii de la burtă; şi... 

— Pe burtă, d-le senator. N-ai spus că vrei o scuză ca să nu fii 
nevoit să te tot scoli să-i saluţi pe invitaţi? 

Eloisa încălecase deja corpul senatorului şi, cu mâinile în 
şolduri, îl cerceta amănunţit cu nişte ochi oare sclipeau periculos. 
Ştiindu-se încălecat de fata aproape goală şi cu picioarele 
depărtate, senatorul simţi o furnicătură şi îl cuprinse un val de 
căldură. Dintr-o dată. Simţi trupul proaspăt al Eloisei lipindu-i-se 
de spate şi sânii zdrobindu-i-se de el. Obrajii lor se atinseră, în 
timp ce ea cobori brusc capătul şezlongului care susţinea capul 
senatorului la orizontală. 

— Destinde-te, îi murmură Eloisa în ceafă. 

— Dacă-ţi închipui că e uşor... 

Pântecul îi ardea deja. Simţi uleiul pe care Eloisa il turna pe 
spate, apoi cum mâinile ei ferme începură să-l maseze. 

Invitaţii soseau în grupuri mici. Giancarlo şi gazdele sale îi 
întâmpinau în cel mai bun stil roman, cu îmbrăţişări şi sărutări de 
mâini teatrale. In scurt timp, terasa din jurul piscinei era plină de 
o mulţime veselă şi elegantă, rochiile de plajă dezvăluind 
farmecele fiecărui corp feminin. Câţiva invitaţi, care mureau de 
dorinţa de a-l întâlni cât mai curând pe senator, încercară să fie 
prezentaţi, dar rămaseră cu buzele umflate în faţa unui bună- 
ziua înăbuşit şi a unei mâini molatice sau uneori crispate. 
Imperturbabilă, frumoasa leoaică ce şedea călare peste O'Reilly 
continua să-i maseze sârguincios spatele şi ceafa, folosindu-se 
de mişcarea de du-te-vino pe care o făceau coapsele şi fesele 
sale ca să i le maseze şi pe ale lui. 

Eloisa simţi cum corpul senatorului se încordează. 

— Cred că trebuie să te opreşti, gemu, înnebunit senatorul. 

Eloisa nu părea să-l fi auzit, dar începu să prelungească 
mişcările mâinilor şi ale bazinului. 

— Toată lumea la masă! strigă gazda, bătând din palme. 

— Eşti încordat, d-le senator, îi suflă fata în ureche şi nu e bine 
pentru circulaţie. 

Lasă să-i alunece bazinul pe deasupra feselor senatorului, îşi 

vâri mâinile sub pântecele lui şi cotrobăi ca să descheie 
nasturele de la şort, ignorând complet sexul rigid ca obeliscul 
care trona în fundul grădinii. 

— Pentru numele lui Dumnezeu, opreşte-te, făcu o voce 
înăbuşită. 

— lată, acum circulaţia ar trebui să se facă mai bine! spuse ea 
mulţumită. 

Făcu din nou câteva mişcări rapide pe corpul lui O'Reilly, se 
lipi cât era de lungă pe spatele lui, apoi se lăsă să alunece încet 
de-a lungul nenorocitului care începu să tremure. 

— Oh! La dracu! La dracu! 

— Ce s-a întâmplat? întrebă vocea nevinovată a Eloisei, care-şi 
frecă pentru o ultimă dată bazinul de fesele senatorului 
provocându-i acestuia o tresărire în loc de orice alt răspuns. 

Eloisa se desprinse de senator, care părea că se topeşte şi se 
face una cu salteaua şi-l examină cu satisfacţie. 

— Cred că acum eşti suficient de destins şi apoi toată lumea s- 
a aşezat deja la masă. 

— Ordinară ce eşti! 

— Oh, făcu glasul contelui de Arano, care se apropiase de cei 
doi. Incep să cred că grosolănia ta este o dovadă de afecţiune, 
dragul meu! Dacă ţi-e foame, e momentul să treci la masă. Nu te 
aşteptăm decât pe tine ca să începem. 

Senatorul ridică cu greu capul. Ochii îi erau ficşi ca la peşte, 
striaţi de vinişoare roşii, rugători. 

— Nu pot să... vreau să spun că încă mă doare foarte tare. 
Cred, ar trebui să mai stau un pic lungit. 

— Ah?! Gazda strânse din buze. 

— Nu ai un prosop? 

— Desigur, o să ţi se aducă unul, dar va trebui să aştepţi până 
ce slugile mele vor termina să-i servească pe oaspeţi, răspunse 
contele, jignit. Apoi luând-o la braţ pe Eloisa: 

— Vino draga mea, invitaţii noştri nu vor fi decepţionaţi când 
ne vor vedea împreună. Ce crezi despre ideile lui Giani al nostru? 

— Geniale! 

Pe la mijlocul mesei, senatorul reuşi să se alăture celorlalţi 
invitaţi. Nimeni nu-i dădu vreo atenţie. Societatea care frecventa 
familia contelui nu-i agrea pe neciopliţi. Cu faţa stacojie, 
senatorul se aşeză la locul lui. In schimb, Giancarlo strălucea, 
lansând butadă după butadă. O'Reilly, care accepta cu greu să 
nu fie în centrul atenţiei, Incercă în două rânduri să-i dea replica 

dar rată, maiestuos. Invitaţii care-l auziseră râseră puţin şi din 
politeţe şi se întoarseră imediat spre Giancarlo care, ignorând 
întreruperea, începu o altă istorisire. La desert, Giancarlo povesti 
cum D-na Marcos prezentase alt paşaport la vama americană. 
Auditoriul era subjugat, iar ilaritatea, generală. Eloisa, cu ochii 
plini de admiraţie, sorbea fiecare cuvânt al lui Giancarlo, 
prăpădindu-se de râs. 

Senatorul O'Reilly se simţea umilit ca niciodată până atunci. 
Plouat, încercă să recupereze terenul pierdut având grijă ca la 
cafea să stea de vorbă cu fiecare invitat. Dar n-avea inimă 
pentru aşa ceva. Fu un adevărat supliciu. Imediat după ce plecă 
ultima pereche, se repezi în camera sa, îşi scoase prosopul din 
jurul taliei şi şortul murdar şi se ghemui covrig, în pat. 

Giancarlo mai rămase puţin la taifas cu gazdele sale, evitând 
cu grijă privirile duioase ale Eloisei. In ciuda strălucitei sale 
reuşite, se simţea rău, chiar foarte rău, iar răul ăsta era de 
nemărturisit. Viziunea Eloisei lipindu-şi tandră obrazul de cel al 
lui O'Reilly şi mâinile ei mângâind languros corpul acestui animal 
desfrânat îi punea un nod în gât. Mocnea de furie şi, pentru 
prima dată în viaţa lui, afla ce este gelozia. 

In ceea ce o privea, Eloisa era tare mândră. Preşedinta ar fi 
fost încântată de performanţa ei. Primise jocul şi-şi răzbunase 
orgoliul rănit ca şi pe cel al „omului ei” cu o mână de maestru. În 
timpul mesei, Giani reuşise o victorie deplină. Azi era o mare zi. 
Eloisa putea să risipească toate angoasele pe care le acumulase 
în aceste ultime luni. In relaţiile sale cu cei doi bărbaţi nu mai era 
nici cea mai mică urmă de ambiguitate. Fără îndoială, azi 
acţionase ca o adevărată asociată a lui Giancarlo. 

Pentru prima dată în viaţa ei, Eloisa cunoştea iubirea şi în 
adâncul inimii ei ştia ce-i putea place lui Giancarlo. De acum nu-i 
va mai fi frică... Văzându-l urcând scările spre camera sa, inima îi 
tresări. Urcă treptele patru câte patru, dădu drumul la duş şi se 
pregăti după toate regulile artei pe care o învățase. Trupul ei 
trebuia să fie perfect. Se unse pe ici pe colo cu creme şi esențe. 
Trupul ei bronzat începu să lucească. De la subţiori până în vârful 
unghiilor, totul era perfect. Eloisa urma să se dăruiască omului 
ei. 

După o oră de pregătiri, se mai uită pentru ultima dată în 
oglindă, făcu o scurtă rugăciune pentru D-na Marcos, 
mulţumindu-i pentru ceea ce îi oferise în marea ei înţelepciune şi 
bunătate, apoi, mulţumită de cum arăta, îmbrăcă un halat de 

baie, aranjându-l în aşa fel încât să nu se petreacă parte peste 
parte, îl strânse cu cordonul şi se apropie de uşa comună de la 
micul salon care era camera ei şi dormitorul italianului. Işi lipi 
urechea de uşă şi ciocăni uşor. 

— Da? răspunse o voce seacă. 

— Pot să intru, Giani? 

— Intră! 

Şi Giani îşi pusese un halat de baie. Trăsese perdelele şi se 
lungise pe pat. De o oră se uita în tavan, când îşi făcu apariţia 
Eloisa. 

Ea înaintă încet către el. Fiecare mişcare a picioarelor ei 
deschidea şi închidea la loc halatul, abia lăsând să se vadă 
perfecțiunea coapselor sale musculoase şi fine şi partea de jos a 
pântecelui. El nu se putu împiedica s-o urmărească cu privirea în 
timp ce se apropia de patul lui. 

— Ce vrei? spuse el îndreptându-şi din nou privirea în tavan. 

In loc de răspuns, Eloisa trase de nodul cordonului, mişcă uşor 
din umeri şi lăsă să-i cadă halatul. Cum stătea aşa, cu lumina 
bătându-i din spate, părea venită din altă lume. O durere 
fulgerătoare străbătu pieptul lui Giancarlo. Dintr-un salt fu în 
picioare ca şi cum l-ar fi muşcat un şarpe. 

— Eşti nebună? Ce-i cu tine? 

La şocul pe care i-l provocă glasul lui, Eloisa se dădu un pas 
înapoi. 

Neînţelegând, ea încercă să-şi petreacă braţele pe după gâtul 
lui. O apucă de încheietura mâinilor şi-i dădu braţele la o parte 
cu un gest brutal. 

— Ascultă-mă cu atenţie, Eloisa. Am să-ţi fac nişte mărturisiri, 
începu el pe un ton dulce şi tremurând de furie, strângând-o în 
continuare de încheieturile mâinilor. Unu, nici o femeie nu mă 
poate excita până la erecţie, numai dacă este bogată sau face 
parte din aceeaşi clasă socială cu mine. Doi, nu fac niciodată 
dragoste cu o femeie aflată în slujba mea, nici dacă îndeplineşte 
condiţiile de mai înainte. Trei, contrar reputației de peşte care 
mi-a fost creată, nu testez niciodată marfa destinată clientelei. 
Şterge-o de aici, Eloisa şi concentrează-te asupra muncii tale. 

li dădu drumul. Eloisa încremenise ca o statuie de marmură. 

Fără un cuvânt, se aplecă să-i ia halatul, îl trase pe ea şi se 
întoarse în camera ei. După trei minute, Giancarlo nu mai rezistă. 
Se sculă din nou şi se repezi la uşă, strigând-o. Bătu mai tare. 
Nici un răspuns. Incercă mânerul. Uşa nu era încuiată. Nu o 

deschise decât pe jumătate. 

— Eloisa, te rog, iartă-mă! 

Tot nici un răspuns. 

— Eloisa, te rog să mă ierţi, eram gelos. Nu am... 

Deschise uşa larg. Eloisa nu era în cameră. Panicat, Giancarlo 
se repezi spre baie, dar nici acolo nu era nimeni. Işi cuprinse faţa 
în mâni. Ce idiot! Oh, ce idiot! 

Senatorul O'Reilly dormea tot în pielea goală, ghemuit în pat 
când cineva îl trezi. 

— Ce este? 

Nici un răspuns. 

— Cine dracu' este acolo? 

— Eloisa. 

Dintr-un salt, O'Reilly fu în picioare. Ah, târâtura, avea el să-i 
arate ei! 

Uşa de deschise brusc şi-n pragul ei se ivi un senator 
spumegând de furie, cu mâinile în şolduri şi tot atât de îmbrăcat 
ca şi un vierme. 

— Ce pofteşti? 

— Pot intra? 

Incuviinţă din cap şi-i făcu loc să treacă. Ea înaintă până în 
mijlocul camerei şi încremeni acolo, aşteptându-l să vină în fata 
ei. 

— Ei? 

— Am venit să mă scuz, răspunse Eloisa cu un glas firav. 

— Intr-adevăr? 

Vocea senatorului tremura. 

Ea rămase locului, nemişcată. 

— Nu-mi închipuiam că poate face atâta rău. 

— Asta-i tot? 

— Ei bine, lasă-mă să-ţi spun, micuța mea Eloisa Bonvin - 
vocea senatorului tremura - că nu e de ajuns! 

Apucă halatul cu ambele mâini şi cu un gest brutal o dezbrăcă. 
Eloisa se clătină sub violenţa gestului, dar nu schiţă nici un gest. 

— Ai priceput? 

Senatorul contemplă pe îndelete trupul tinerei femei. Enervat 
de nemişcarea ei, se lipi de ea şi-i cuprinse sânii cu toată palma. 
La acest contact, fesele ei începură să tremure, stârnind în trupul 
senatorului un val de căldură. 

— lar începi cu figuri, ai? 

Dar, în loc să se îndepărteze de O'Reilly, trupul ei părea că 

vrea să intre într-al lui. Nevenindu-i să creadă, el îi simţi mâna 
stângă, apoi pe cea dreaptă, punându-i-se pe fese. Zăpăcit de 
efectul pe care acest gest îl avu asupra lui, se uită în oglinda de 
deasupra comodei. Da, chiar aşa era, Eloisa îl îmbia ea însăşi. Era 
oare cu putinţă? Strângând-o în continuare cu un braţ petrecut în 
jurul pieptului şi-l strecură pe celălalt de-a lungul pântecelui 
Eloisei, lăsându-şi mâna să exploreze curbele prizonierei sale. 
Corpul ei tare şi mătăsos nu opuse nici o rezistenţă, nici chiar 
atunci când mâna senatorului îi atinse sexul Din contră, spatele 
ei, numai fibră, se cabră, iar ea îi luă mâna şi i-o conduse mai 
departe. Dar la acest contact voluptuos, O'Reilly îşi aminti de 
umilinţa pe care o îndurase de dimineaţă. 

— Ah, nu, murmură el în urechea Eloisei, strângând picioarele 
fetei între genunchii lui şi cuprinzând-o de talie cu celălalt braţ. 
Ah, nu, târâtură mică ce eşti, n-ai să-mi faci a doua oară figura. 
De data asta... începu s-o tragă după el în timp ce se îndrepta 
de-a-ndărătelea către pat. 

— Azi eşti sărbătorită. 

Totul se petrecu foarte repede. Dezechilibrat, dar strângând-o 
cu toată puterea pe Eloisa în braţe, căzu pe spate, lovindu-se 
violent cu spatele de tăblia patului. Eloisa încercă să se întoarcă 
cu faţa spre el, dar senatorul crezu că se zbate ca să scape. 
Excitat şi nebun de furie, îşi slăbi strânsoarea, suficient de mult 
ca ea, în mişcarea ei, să-şi poată îndoi genunchiul sub ea şi să se 
salte pe jumătate, îşi încleştă din nou strânsoarea cu celălalt braţ 
şi o înfipse pe fată, care urlă de durere, cu toată forţa, în 
membrul rigid şi fierbinte. Câteva eternităţi mai târziu, Eloisa 
deschise ochii. 

Zăcea în continuare trântită pe jumătate peste O'Reilly, dar 
mâna lui nu-i mai cuprindea talia. Privirea i se opri asupra 
coapselor ei desfăcute. Năucită, simţea o durere surdă, ca o 
sfâşiere oribilă. Apoi privirea îi căzu pe sexul grotesc care zăcea 
moale pe coapsa ei. Nu mai reuşea să-şi ia ochii de la el. 

O'Reilly avea o faţă galbenă ca de mort. Nu îndrăznea să facă 
nici o mişcare. Zări în oglindă chipul Eloisei. De-a lungul 
obrazului i se prelingea o lacrimă, iar pe buza muşcată îi 
apăruse, ca un rubin, o picătură de sânge. Cearceaful era şi el 
plin de pete de sânge. Senatorul nu mai ştia ce-i cu el. Tăcerea 
din încăpere, tăcerea fetei, încremenirea trupului aşezat peste al 
lui, nimic nu părea a fi real. Innebunit, îndrăzni să-i pună o mână 
pe şale. 

— Eloisa? 

Dar fata, tot cu capul plecat, nu mişcă deloc.. 

— Imi pare rău! Dar cum puteam să ştiu că eşti virgină? 
Vroiam să mă răzbun, eram foarte supărat... Tu înţelegi, Eloisa? 
„„. Răspunde-mi. Începu s-o mângâie duios pe talie. Chiar, eram 
tare amărât, tu ştii. lartă-mă. Dacă aş fi ştiut, dar te doream atât 
de mult... de atât de mult timp... 

Trupul fetei începu să tremure. 

— Eloisa? Hai, spune ceva, te implor, sufăr nespus că ţi-am 
făcut aşa ceva... 

Trupul ei i se răsuci în mâini şi, dintr-o mişcare, Eloisa se lipi 
de senator, braţul ei îl cuprinse pe după talie, coapsele ei 
începură să i le strângă pe ale lui, în timp ce capul i se culcuşea 
în scobitura pieptului. 

— Nu mai spune nimic, şopti o voce de copil. Strânge-mă tare 
în braţe. 

Apoi Eloisa îşi dădu drumul şi începu să plângă în voie. 

Total descumpănit, senatorul strânse trupul Eloisei în braţe. Ea 
părea că doarme. O fecioară! Doamne Dumnezeule! La vârsta 
mea! O'Reilly, bătrâne, ai dat în mintea copiilor. 

Mult, mult timp după aceea, Eloisa se trezi. Mâna ei mângâie 
trupul omului de lângă ea, buzele sale i le căuta pe ale lui. 

O'Reilly era pe altă lume, nu mai înţelegea nimic şi se lăsă în 
voia plăcerii pe care un corp suplu şi senzual se apucase să i-o 
stârnească. Soarele asfinţise, trupul bronzat şi lucios al Eloisei i-l 
acoperea în continuare pe ijumătate pe al lui. O mână delicată 
continua să-l mângâie. Cineva bătu la uşă. 

— Domnule senator? 

— Da. 

— Cina va fi servită peste o jumătate de oră. 

li cuprinse capul Eloisei în mâini şi-l sărută, apoi îi îndepărtă 
faţa de a sa ca s-o privească. Ochii ei îl invadau, îi sorbeau 
sufletul. 

— E cea mai mare şi mai frumoasă zi din viaţa mea, murmură 
el, apoi chicoti uşor. Cred că şi pentru tine la fel? 

Un mic surâs se desenă pe buzele fetei. 

— Da, răspunse ea, îmi fusese prezisă. 

XII 
CALMUL 


La cină lucrurile se petrecură invers decât la prânz. Giancarlo 
se mulţumi să mănânce din vârful buzelor frunzărind mâncarea 
din farfurie. Om de lume fermecător, senatorul vorbea de toate şi 
ştiu să se facă iertat de gazdele sale. Cât despre Eloisa, ea era 
calmă, pierdută în gândurile ei, mâncând puţin şi neprivind pe 
nimeni în mod deosebit. Nimic nu trăda rănile acelei zile. 
Maestrele sale o dresaseră bine, chiar dacă bătăile pe care le 
primise de la ele şi ultimele cuvinte ale Preşedintei nu erau nimic 
pe lângă durerea pe care o trăia. Cel puţin învățase disciplina de 
sine care îi permitea să supravieţuiască şi să acţioneze. Era în 
continuare capabilă să joace corect şi privindu-i pe furiş pe cei 
doi bărbaţi, nu mai avea nici o îndoială în legătură cu cel care 
avea să câştige. 

Profitând de o clipă de tăcere, contele de Arano se adresă 
senatorului. 

— Richard, la cererea lui Giancarlo, am pregătit pentru 
săptămâna asta, mai multe dineuri, precum şi vizite la 
industriaşi. Vei vedea că bătrâna noastră ltalie nu e chiar total 
incapabilă să se modernizeze. 

— Mulţumesc, dragă prietene, sunt nerăbdător să descopăr şi 
să cunosc tot ceea ce aveţi să-mi oferiţi... Graţie lui Giani, zise el 
uitându-se la Eloisa (moment în care italianul ridică din 
sprinceană) căci o nouă lume s-a deschis în faţa ochilor mei. Deja 
a trebuit să modific un oarecare număr de discursuri pe care le- 
am pregătit pentru noua sesiune a congresului care va începe 
peste câteva săptămâni... 

In timp ce contesa dădea semnalul că masa luase sfârşit, 
contele veni cu o sugestie: 

— Pentru că suntem într-un mic comitet în seara asta, poate 
doamnele vor binevoi să ne scuze dacă vom studia programul pe 
următoarele zile. 

Contesa de Arano sparse rapid trei fiole pe care le goli în 
paharul pe care i-l întinse contelui. 

— Nici vorbă, dragul meu. Nu spun că nu te-ai vindecat, dar 
eşti slăbit, aşa că trebuie să te culci devreme în seara asta ca să- 

ţi refaci forţele, spuse ea, aruncându-i o privire lui Giancarlo. 

Contele de Arano încercă să protesteze, dar soţia lui rămase 
neînduplecată. 

— E foarte bine şi aşa, adăugă O'Reilly. Mă simt foarte obosit 
în seara asta... Poate din cauza soarelui... Dar tu, Giani? 

ltalianul îşi ridică nasul din pahar. 

— De ce nu... Sunt frânt şi am băut prea mult. Ajunge pe ziua 
de azi. 

— Bine, dacă e aşa, răspunse sec contesa, am să-l bag în pat 
pe scumpul meu soţ. Vii, dragul meu? 

Gazda îşi ridică mâinile în chip de scuze şi le făcu invitaţilor cu 
ochiul. 

— Atunci, a domani, vom avea timp să discutăm la micul 
dejun, la ora nouă. 

Giancarlo nu mai ştia ce să facă. 

Indată ce o auzi pe Eloisa întorcându-se în camera ei. 
Giancarlo bătu la uşa care făcea legătura între cele două camere. 
Eloisa răspunse imediat cu o voce cât se poate de normală: 

— Intră! Ceea ce italianului nu i se păru deloc normal. 

O găsi demachiindu-se în baie, cu un prosop înfăşurat în jurul 
brâului. 

— Eloisa, am venit să-mi cer iertare. 

— Pentru ce să-ţi ceri iertare? îi tăie ea vorba preocupată de 
cremele sale. 

— Pentru ceea ce am spus în după-amiaza asta, desigur. M-am 
în purtat grosolan şi... N-ai vrea să renunţi pentru două minute la 
toaletă?... E foarte greu de spus ceea ce vreau să-ţi spun şi nu 
sunt obişnuit... 

Eloisa lăsă ghemotoacele de vată, se şterse cu un prosop pe 
faţă şi se întoarse spre el aşezându-se pe marginea lavaboului. 
Faţa îi era toată numai un zâmbet. 

— Eşti tare delicat, Giani şi scuzele îţi sunt acceptate. Hai să 
uităm scena asta, vrei, m-am comportat ca o proastă. 

Giancarlo se împurpură. 

— Nu, eu nu o pot uita şi ceea ce am făcut este atât de urât şi 
mârlănesc încât nu pot crede nici o clipă că tu ai uitat. 

— Ah, da?! 

— Vreau să mă asculţi până la capăt. 

— Bine, dă-i drumul. Imi permiţi să-mi perii părul? 

Cu peria de păr în mână, se îndreptă spre pat. Giani se aşeză 
pe un scăunel ca să stea cu faţa la ea. incepu un discurs lung, 

pregătit cu grijă, în timpul cinei, în care era vorba de tensiunea 
în care trăise în ultimele luni, de angoasele lui, îi vorbi despre 
toate. Eloisa îl asculta cu atenţie, dar mişcările pe care le făcea 
periindu-şi părul, pe jumătate dezbrăcată, îl descumpăneau. 
Vorbele lui păreau nişte platitudini. li venea s-o ia în braţe şi nu 
îndrăznea... 

— In concluzie, draga mea Eloisa, devenisem gelos... 

Eloisa se opri din pieptănat. Dacă i-ar fi putut vedea ochii în 
clipa aceea... dar din fericire Eloisa îşi întorsese faţa într-o parte 
ca să-şi mai dea pentru ultima dată cu peria prin păr. Apoi se 
uită din nou la el. 

— Da, înţeleg, rosti ea încetişor. 

Giancarlo îşi înghiţi din nou saliva. 

— Te doream, crede-mă. 

Ea surâse scurt, dar ochii i se umplură de tristeţe. 

— Toată lumea mă doreşte. 

— Nu, nu aşa! o întrerupse Giancarlo. Am dorit să pun capăt 
acestui circ grotesc în care ne-am angrenat cu toţii din cauza 
mea. Am dorit să nu te mai simţi obligată să continui... 

— ... să-l seduc pe senator? completă Eloisa. 

— Da! răspunse Giancarlo furios. 

— De ce? 

— Ca să fii liberă. 

— Liberă? Dar eu sunt liberă, liberă să aleg între voi doi. 

— Eloisa, opreşte-te, poate eşti liberă, nu mai ştiu nimic. Nu... 
Nu ştiu cum s-o spun. 

— Incearcă! 

— Vroiam să fii liberă ca să... 

Dar nu găsea cuvintele. Giancarlo începu să se bâlbăie... 

Eloisa surâse: 

— Ca să poţi să mă respecţi? Asta vroiai să spui, Giani, nu? 

Obosit de atâta efort, Giani cedă. 

— Da, într-un fel, da, cred că este singurul mod de a o spune. 

Se sprijini de speteaza scaunului; devenise dintr-o dată 
gârbovit, îmbătrânit. 

Eloisa continuă: 

— Şi pe de altă parte, dându-mi această libertate de a alege, 
dar numai ca să te aleg pe tine, căci mai degrabă erai sigur de 
asta - dovadă că m-am dăruit ţie, asta ar fi însemnat că renunţi 
definitiv la lovitura pe care o pregăteşti şi în care eu sunt pionul 
principal. 

Giancarlo se încordă brusc. 

— E aşa cum spun eu? 

— Ce lovitură? 

Ochii Eloisei îl străpungeau. 

— Visul tău, dacă vrei, despre ceva care ar putea şterge toate 
umilinţele pe care le-ai îndurat. 

Giancarlo se îngălbeni. Fata nimerise exact la ţintă. Rămase 
cu gura căscată. Eloisa îi luă mâna. 

— Giancarlo, îi spuse ea pe un ton sever, îţi mulţumesc pentru 
sinceritatea de care ai dat dovadă şi apreciez mărturisirea ta, 
căci, probabil, n-a fost uşor pentru un bărbat ca tine. E un cadou 
nemaipomenit de frumos. 

La aceste cuvinte se aruncă în braţele ei şi începu s-o mângâie 
îndelung, răsturnând-o pe pat. Ea îl lăsă o vreme apoi se dădu 
de-o parte. Mângâind faţa plină de lacrimi a lui Giani, îi vorbi 
calm. 

— Giani, acum ascultă-mă. Dacă ceea ce ai făcut în după- 
amiaza asta mi-a făcut rău, foarte rău, în schimb ceea ce mi-ai 
spus acum este plin de bun-simt. 

Giani se ridică. 

— Cum? protestă el. 

— Aşteaptă, lasă-mă să termin. Şi ea se ridicase de pe pat. Nu 
eşti singurul care a trebuit să îndure umilinţe adânci. Nu eşti 
singurul care şi-a dat seama că lumea, cei pe care-i credeai 
prieteni te-au trădat. Şi cu siguranţă că nu eşti singurul de pe 
lumea asta care vrea să se răzbune. Dar se pare că eşti singurul 
care nu mai vrea să obţină din asta un profit. 

Inima lui Giancarlo începu să bată repede de tot. 

— Profit? 

Se întoarse spre ea. 

— Da, profit. Tot ceea ce mi-ai spus până acum dovedeşte o 
voinţă nesăbuită de a te distruge. 

— Dar cum... 

— Taci! Ştii că am dreptate. Cum vroiai tu să mă laşi să aleg în 
timp ce tu erai gata să laşi totul baltă şi prin urmare să ştergi 
dintr-o singură mişcare tot ceea ce clădeşti, pentru a deveni în 
fine şi din nou tu însuţi, adică liber. 

— Dar... . 

— Nici un „dar”, Giani, între cine aş fi avut de ales?! Intre un 
senator care şi-a trăit traiul, a reuşit în viaţă şi care, panicat de 
apropiata decădere fizică, încearcă de bine de rău să-şi 

regăsească gloria pierdută; şi un om plin de idei dar care se 
simte învins şi care va fi un veşnic frustrat dacă nu obţine o mare 
victorie. Cu care dintre ei vrei să trăiesc? Tu vrei să mă respecţi 
ştiind că ai lăsat totul pentru o târfă ca D-na Marcos? Vrei să te 
bălăceşti în mediocritate? 

— Nu rosti cuvântul acesta, protestă italianul. 

— Tot astfel gândeşti şi tu, nu? Dar dacă sentimentele tale 
sunt sincere, ai putea să te gândeşti şi la ale mele, Giani? 

— Carte sentimente? 

— Şi eu vreau să fiu respectată, desigur, dar înainte de toate 
vreau să-l pot respecta pe bărbatul pe care-l voi alege, iar el mă 
va elibera de toate umilinţele pe care le-am îndurat. 

— Tu nu ştii ce vroiam să fac. Ideea mea era de-a dreptul 
nesăbuită. 

— Nu, dar simt că e ceea ce-mi trebuie şi până acum - Eloisa 
se întinse lascivă - nu e chiar aşa de neplăcut. Işi duse o mână la 
gură ca să-şi înăbuşe un căscat. Of, chiar că sunt frântă. 

Eloisa îl privi pe Giancarlo, izbucni în râs şi îi întinse mâna. 

— Asociaţi? Da? La bine şi la rău? 

El dădu din cap, dar ar fi vrut să facă cu totul altceva. 

— Atunci, să mergem la culcare. 

Eloisa îl luă de mână şi-l îndreptă spre camera lui. La uşă îl 
sărută pe obraz. 

— Cred că ar mai trebui să ştii un ultim lucru, spuse el 
încetişor. 

— Care lucru? 

— O dovadă că tot ceea ce ţi-am spus în seara asta este 
adevărat. Ţi-am deschis un cont la Barclay's în insula Jersey. 
Conţine acţiunile unei societăţi anglo-normande care deţine un 
milion două sute cincizeci de mii de dolari. Asta făcea parte din 
planul meu. Dar tu nu trebuia să afli acest lucru în cazul în care 
nu ai fi jucat corect. Dar-acum că ai aflat, poţi să dispui de el 
cum doreşti tu şi să trăieşti foarte bine, unde vrei tu. Oriunde, 
fără ca eu să mă pot opune. Eşti cu adevărat liberă. Nu trebuie 
decât să te duci acolo şi, să semnezi actele. Bancherul meu se 
numeşte Hayworth. 

Intr-o clipă, Eloisa îşi pierdu o parte din siguranţa de sine. Ca 
să-şi ascundă reacţia, îi întoarse spatele şi se îndreptă spre pat. 

— Ei bine, de acum înainte voi putea să-l folosesc într-un mod 
puţin mai productiv. Mulţumesc, Giani. Pe mâine. 

Eloisa se strecură în aşternut şi stinse veioza de la capul 

patului: 

— Schimb la schimb, Giani, confidenţă contra confidentă: nu 
mai sunt virgină. 

Giancarlo se întoarse în camera lui. Până să audă declicul 
închizătorii, Eloisei i se păru că trece o veşnicie. Dar îndată ce 
auzi zgomotul, Eloisa strânse perna la piept, îşi înfundă capul în 
ea şi plânse cum nu o mai făcuse niciodată. Dar nu era singura. 
In camera alăturată se petrecea ceva asemănător. 

A doua zi, Giancarlo sosi la micul dejun încercând să se 
convingă că trăise un coşmar. 

Nici Richard O'Reilly nu se simţea mai bine. | se întorsese 
sufletul pe dos retrăind pentru a nu ştiu câta oară felul în care se 
comportase cu o după-amiază înainte. Fiecare rederulare 
devenea un pic mai grea. Mai jalnică şi în cele din urmă ridicolă. 
Fiecare moment căpăta nuanţe de grotesc. Nici nu se putea 
măcar agăța de ceea ce se petrecuse la urmă, căci vina sa şi 
jalnica lui „performanţă” nu-i îngăduiau să revadă atitudinea 
Eloisei decât ca pe un efort matern din partea ei ca să nu-l 
rănească. Impotriva oricărei logici, aşteptase ca Eloisa să vină la 
el şi să-i spulbere o parte din angoase. Întrebările îi frământau 
nemilos mintea. De unde venea ea? Tot nu primise nici un 
răspuns din partea prietenilor de la Washington. Cum se făcea că 
deşi era „cu” Giancarlo era totuşi fecioară? ltalianul nu părea a fi 
un homosexual nici nu părea a fi omul care s-ar încurca de o 
femeie care ar refuza să vină în patul lui... Era oare pervers şi nu 
dorea decât plăceri de nemărturisit? Dar în acest caz nu te 
adresezi unei virgine decât dacă şi ea este tot o perversă, or 
nimic din comportamentul Eloisei nu îi îngăduia un astfel de 
gând. Oare i se pusese fata asta în braţe dintr-un motiv ascuns? 
Posibil... Dar el era cel care insistase ca ea să-l însoţească pe 
Giancarlo. lar soarta lui Giancarlo fusese hotărâtă înainte ca el s- 
o cunoască. |n plus, insistase ca Eloisa să-l însoţească pe 
Giancarlo ca să-l umilească şi mai mult, mai ales în cazul în care 
ar fi reuşit s-o seducă. Era doar un joc, nimic mai mult. Oare era 
o aventurieră? Virgină la douăzeci şi patru de ani? Greu de 
imaginat. Oare devenise pur şi simplu aventurieră fiind atrasă de 
ceea ce i se oferea? Nu jucase el cartea asta ca s-o seducă? In 
acest caz, comportamentul ei de ieri nu prea avea nici o 
legătură, dar orgoliul senatorului nu-i îngăduia să se oprească 
prea mult asupra acestui amănunt. In plus, genul ăsta de fată ar 
fi fost sedusă cu mult înainte de către italian, din aceleaşi 

motive. Nimic nu se potrivea. Avea absolută nevoie de informaţii 
dar pentru asta nu putea conta în nici un caz pe Giancarlo... Dar 
dacă era o aventurieră profesionistă care-şi cususe la loc 
fofoloanca? Auzise vorbindu-se despre astfel de operaţii, mai 
ales în Arabia Saudită, dar mângâierile stângace, aproape 
copilăreşti ale fetei şi suferinţa ei sufletească nu erau specifice 
unei profesioniste, nici unei târfe ordinare, în treizeci de ani de 
viaţă publică şi de glorie, călărise şi observase îndeaproape tot 
ceea ce ginta feminină avea de oferit. Nici o femeie nu putea fi 
comparată cu Eloisa şi nimic nu îi explica comportamentul. 

— N-am să vă întreb pe nici unul cum vă simţiţi - vocea 
contelui de Arano îşi croi drum în mintea lui - amândoi semănaţi 
cu nişte cockeri plouaţi. Nu mi-am dat seama că aţi băut aşa de 
mult aseară. Unde este Eloisa? 

— Probabil că încă doarme, răspunse Giancarlo în timp ce 
dădea mâna cu gazda sa. Am încercat s-o trezesc în dimineaţa 
asta, dar... 

De Arano se uită la ceas. 

— Ciudat. La ora asta, zeiţa noastră era deja în piscină. 

— Nu ai văzut-o, d-le senator? întrebă Giancarlo. 

— Nu, am bătut la uşa ei la ora opt (deci el era, gândi Giani) 
dar cum nu am primit nici un răspuns m-am gândit că o fi 
coborât ca să înoate puţin înainte de a ne apuca de lucru. 

— Poate ştie Alberto ceva? 

Gazda îl chemă pe majordom. 

— S-o lăsăm să se odihnească, săraca de ea, căci merită după 
câte servicii ne-a făcut în ultimele săptămâni, interveni în 
favoarea ei O'Reilly. 

Această întârziere, oboseala aceasta matinală nu se potriveau 
nici ele cu sumbrele sale bănuieli. Acum că stătea să se 
gândească bine la toate, Eloisa fusese perfecţiunea-întruchipată 
şi făcuse treabă pe ruptelea şi de bună calitate. Incă de la 
sosirea în februarie, la Washington, îşi luase sarcina în primire, 
învățase pe de rost toate detaliile privind felul în care funcţiona 
partidul său. Bătuse la maşină grămezi de rapoarte şi de 
discursuri, stând până târziu în noapte, fără să se plângă câtuşi 
de puţin, pregătise discursuri oficiale cu cea mai mare discreţie, 
refuzând orice invitaţie oare ar fi putut-o pune în valoare... 

— Alberto! 

— Si, signor conte. 

— Ai văzut-o pe domnişoara Eloisa în dimineaţa asta? 

— Si, signor. 

— Şi unde este acum? 

— Nu ştiu, signor. D-ra Eloisa m-a trezit la ora şase ca să-mi 
ceară să-i chem un taxi. 

— Un taxi?! exclamară într-un glas senatorul şi Giancarlo. 

— Si, un taxi ca s-o ducă la aeroport. Era foarte grăbită. 

Palizi, cei doi bărbaţi se priviră acuzator unul pe altul. 

— Nu cumva ţi-a spus unde pleacă? 

— Nu, signor. Doar să vă spun că vă roagă s-o scuzaţi, că o să 
telefoneze a/ signor conte Potzo-Berghese de îndată ce va putea. 

Aiureala era totală. In ceea ce-l privea, Giancarlo era sigur că 
putea să-şi ia adio de la un milion două sute cincizeci de mii de 
dolari! Cei doi bărbaţi o dezgustaseră. Cât despre O'Reilly, o 
parte dintre bănuielile lui despre fată se risipiseră, dar gândul că 
fusese ridicol puse stăpânire pe el. Această idee insuportabilă 
dădu naştere unei alte bănuieli. Giani aflase ce se întâmplase 
între ei doi şi ticălosul o dăduse afară din serviciu! 

Contele de Arano se uita la cei doi bărbaţi cum schimbă între 
ei priviri duşmănoase. 

— Bene, nu avem altceva de făcut decât să aşteptăm un semn 
de viaţă de la ea. Acum, să ne întoarcem la program, vreţi? 

XIII 
ÎNTOARCEREA 


În zilele următoare relaţiile şi atmosfera dintre Giancarlo şi 
O'Reilly nu fu deloc plăcută. Contele de Arano, ca o gazdă 
desăvârşită ce era, ca vânător de mare talie, dar italian înainte 
de toate, îşi dădea seama de deosebirea dintre confruntarea 
unor ideologi şi cea a doi masculi care hărţuiesc aceeaşi pradă. 
Sărmana gazelă! Atât de frumoasă, atât de gentilă, atât de 
gingaşă cu trupul ei de zeiţă. Mama mia, avea cu ce să 
înnebunească o armată de masculi. Cei doi mai aveau puţin şi se 
omorau unul pe altul. El înţelegea foarte bine faptul că Eloisa se 
îndepărtase, dar, în acelaşi timp, ce greşeală! Fiecare zi care 
trecea fără nici o veste sporea tensiunea dintre cei doi. Contele 
încercase o diversiune mărind numărul întâlnirilor, organizând 
dejunuri şi dineuri. li chemase pe toţi cei care figurau în agenda 
lui cu adrese: oameni politici, mari industriaşi, funcţionari, cele 
mai frumoase femei. Totul numai ca să-i epuizeze. Dar de fiecare 
dată spusele unuia erau contrate de celălalt, cea mai mică 
greşeală de accent sau de exprimare era imediat scoasă în 
evidenţă. Unul exagera educaţia sa europeană, celălalt scotea la 
bătaie priceperea şi tehnica lui americane. Invitaţii erau 
încântați, mai ales la mesele în timpul cărora ambianța creată de 
competiţia dintre cei doi bărbaţi permitea fiecăruia dintre 
musafiri să mai pună paie pe foc. Numai contesa nu părea a fi 
încântată de această situaţie. Ea chiar ceruse ca cei doi să fie 
daţi afară, pretextând că trebuiau să facă o vizită urgentă bunicii 
lor de la Neapole. S-ar fi zis că era geloasă pe dragostea pe care 
cei doi lupi o nutreau pentru aceeaşi femeie. 

De Arano se ascunsese în spatele unei plante de la intrarea în 
salon. Cei doi erau deja înconjurați de un grup de politicieni şi 
bancheri. Faţa stacojie a senatorului contrasta cu paloarea lui 
Giani. Semănau cu doi demoni gate să sară unul asupra altuia. 
Râsetele celorlalţi dovedeau că cearta începuse. De Arano nu 
îndrăznea să se apropie. Mai devreme sau mai târziu aveau să se 
ia la bătaie şi toate astea din cauza absenței de trei zile a Eloisei. 
Scandalul stătea să înceapă... 

— Signor conte! Simţi că cineva îl trage de haină. 

— Ah, tu erai Alberto. 

Majordomul era radios. 

— Ce-i cu tine? 

— La signora Eloisa s-a întors. 

— Ce?! Glumeşti! 

— Nu, nu, a urcat în camera ei. 

De Arano îşi făcu cruce. Dumnezeu îi îndeplinise rugămintea. 
Era cât pe ce să-l ia în braţe pe majordom. Atunci zări o siluetă 
lungă, mulată într-o rochie gri metalizat, care cobora pe scara 
principală. 

De Arano nu se putu abţine să nu urle de bucurie. 

— Eloisa! 

La auzul acestui nume, Giancarlo şi senatorul rămaseră ca 
trăsniţi. De Arano străbătu salonul în întâmpinarea ei. Cei doi 
adversari îşi goliră dintr-o înghiţitură paharele cu whisky înainte 
de a se aventura să privească în direcţia în care se îndrepta 
gazda lor. 

Eloisa era pur şi simplu acolo, în braţele lui Arano. 

— Asta-i bună! spuse în şoaptă O'Reilly, gândindu-se la toate 
telefoanele pe care le dăduse timp de trei zile la Londra, Paris şi 
Washington încercând să-i dea de urmă, fără să mai pună la 
socoteală scandalul zdravăn pe care i-l trăsese congresmanului 
Flores, însărcinat să se informeze despre originea fetei şi care 
încă nu aflase nimic. 

— La dracu! adăugă vocea strangulată a lui Giancarlo care se 
resemnase că a pierdut un milion şi două sute cincizeci de mii de 
dolari. 

Eloisa, împreună cu gazda sa, se duse pe rând la toţi invitaţii, 
dându-le cârcei la inimă chiar şi celor mai închistaţi dintre 
notabili căci, dacă rochia ei cu mâneci lungi îi acoperea cu 
pudoare pieptul, spatele avea un decolteu oare cobora până la 
dunga dintre fese. 

— Unde Dumnezeu ai fost?! întrebă Giancarlo în, timp ce 
săruta obrazul pe care i-l oferea. 

— Am făcut ceea ce mi-ai spus să fac... Bună seara Richard. 

Senatorul se aplecă asupra mâinii pe care i-o întindea 
sărutându-i-o elegant. 

— Eloisa, îţi spun sincer că sunt foarte fericit că te-ai hotărât 
să te întorci. 

Se îndreptă de spate, căutând ceva anume în privirea Eloisei. 

— Dar vorbeşti de parcă aş fi plecat supărată. Nici n-a fost 

vorba să nu mă întorc. 

Cei doi deschiseră gura în acelaşi timp. 

— Atunci, de ce... Hm, nu-i treaba mea, desigur, dar de ce 
această dispariţie? 

Ochii mov ai Eloisei se măriră de uimire. 

— Dispariţie, care dispariţie? Nu am făcut altceva decât să 
urmez sfaturile lui Giani. 

— Ce?! tresări Giancarlo. 

O'Reilly începu să se uite la italian plin de suspiciune. 

— Ce te miri aşa, Giani. Vocea Eloisei deveni aspră, în seara 
aceea mi-ai ţinut o adevărată predică înainte de culcare şi acum 
nu-ţi mai aduci aminte? 

Giancarlo îşi înghiţi saliva. 

— Despre ce vorbeşte, Giani? 

Senatorul abia se stăpânea să nu explodeze. 

— Te priveşte cumva? răspunse Giancarlo, încercând să 
ghicească ce va spune fata. 

— Da, mă priveşte. Nimeni nu are voie să dea ordine 
angajaţilor mei fără să mă consulte pe mine înainte. 

Atins în amorul propriu, Giancarlo se întoarse ca să-l poată lovi 
mai bine. 

— Domnilor, opriţi-vă, vă rog. E vina mea. 

Fără să-l slăbească pe O'Reilly din priviri, Giancarlo întrebă: 

— Şi n-ai vrea să-i explici d-lui senator Big Boss ce ţi-am cert 
să faci? Şi repede, te rog, căci peste câteva clipe nu va mai 
putea să te audă. 

— Ei bine, tu mi-ai făcut atâta scandal din cauză că mi-am 
plasat economiile în Obligaţiuni de afaceri americane, nici nu mai 
spun de banii lichizi şi bancherul meu din Jersey e atât de 
închistat... şi toţi bănuţii mei... în fine, m-ai speriat aşa de tare, 
mai ales după ce am citit ce se întâmplă la bursă, încât m-am 
gândit că e bine să dau o raită până în insula Jersey ca să văd 
dacă banii mai erau acolo şi, cu ocazia asta, să verific dacă 
ordinele mele de cumpărare de obligaţiuni străine vor fi 
executate întocmai... 

— Asta-i tot? întrebă senatorul, stupefiat. 

— Ei bine, nu. Mă gândeam să mă întorc imediat, vă jur şi mă 
gândeam să vă telefonez, dar în prima zi telefoanele de pe insulă 
n-au funcţionat, erau întrerupte, iar a doua zi, ca să vă 
mărturisesc totul, când am văzut eu cât îmi crescuse contul şi 
asta datorită bunelor sfaturi ale lui Giani, mi-a venit un chef 

nebun să-mi cumpăr nişte rochii. 

— Rochii? spuse Giancarlo, gata să se înece, dar ai fi putut să 
mă suni de... 

— Da, Giani, iartă-mă, dar mă simţeam cam vinovată. Mi-era 
frică să nu-mi ceri să mă întorc imediat şi Anne-Marie îmi 
promisese că o să-mi vândă mie toate soldurile dacă trec 
vreodată pe la Paris, aşa că am făcut un mic ocol. 

— Şi asta cine mai e? întrebă senatorul pe Giancarlo, oare făcu 
semn că n-are habar. 

— Anne-Marie? răspunse Eloisa, vai Richard, se vede că nu 
obişnuieşti să-ţi îmbraci femeile. 

— Ai dreptate, mă mulţumesc să le semnez cecurile. 

— E prietena tuturor femeilor elegante. Nici o soţie de 
ambasador nu s-ar gândi să cumpere din altă parte. Anne-Marie 
are toate rochiile frumoase de la marile case de modă şi e aşa de 
drăguță, D-na Mar... Eloisa se opri la timp. Anne-Marie este 
singura care îşi vizitează clientele, din străinătate. Aşa am 
cunoscut-o şi eu... Eloisa făcu o mică piruetă. Priviţi! Nu vă 
place? 

Cei doi bărbaţi se holbau la decolteu. 

— Dio mio! 

— lisuse Hristoase! 

Incântată de efectul produs, Eloisa mai făcu o piruetă, 
cambrându-şi spatele. 

— Ei hai, spuneţi ceva! Fiţi şi voi galanţi, măcar o dată! 

— Niciodată să nu-ţi apleci capul şi să intri cu faţa când te urci 
într-un taxi, răspunse Giancarlo. 

— Mai ales dacă sunt şi eu, în spatele tău, adăugă senatorul, 
iar Eloisa se împurpură la faţă. 

Cei doi bărbaţi izbucniră în râs. Contelui de Arano nu-i venea 
să-şi creadă ochilor. Cei doi duşmani juraţi se ţineau pe după 
umeri prăpădindu-se de râs, dându-şi unul altuia batistele ca să- 
şi şteargă lacrimile, ca nişte elevi de liceu, în timp ce Eloisa se 
uita furioasă la ei. 

Innebunită, contesa se apropie de soţul ei. 

— Ce se întâmplă aici? 

— Probabil că m-am rugat prea tare. Acum ea e cea care nu 
pare a fi mulţumită. 

— Slavă Domnului că pleacă mâine la Geneva, mormăi 
contesa înainte de a se întoarce la un grup de invitaţi. 

XIV 
PLECAREA LA GENEVA 


A doua zi fu foarte grea pentru O'Reilly. Nu dormise toată 
noaptea. Era stors. Se simţea prea bătrân şi cu toate că era 
mândru, în acelaşi timp îi era şi ruşine. 

Cât despre Eloisa, ea apăru la micul dejun, calmă, fără cel mai 
mic semn de oboseală, îmbrăcată sobru, ca o secretară, vorbind 
cu gazdele şi cu Giancarlo, numai dacă i se adresa cuvântul. 

Admirând-o prin ochelarii lui negri, O'Reilly era fericit, mai 
fericit decât fusese el vreodată. Chiar fu cuprins de un adevărat 
val de simpatie şi prietenie pentru Giancarlo. 

— Mi-a plăcut foarte mult ultimul tău raport, Giani, despre 
şederea noastră aici. 

— Poftim? 

Giani fu cât pe ce să se înece cu sandvişul. 

— Da. Ai un fel de a caracteriza părerile culese de la oamenii 
pe care i-am vizitat, care pune în evidenţă punctele nevralgice 
de discordie între buna şi bătrâna Europă şi Washington. Asta îmi 
dă apă la moară. 

_ Lui Giani nu-i venea a crede şi se uita la el cu gura căscată. 
Incântat de efectul produs, senatorul continuă: 

— Vom profita de călătoria cu avionul ca să ne mai uităm şi 
prin celelalte dosare pe care le-ai întocmit despre vizitele noastre 
de la Frankfurt, Londra şi Paris şi despre oare încă nu am stat de 
vorbă. Vom examina sectoarele economice (industria de 
automobile, informatica, sectorul agro-alimentar) în care ei pot 
să cadă de acord şi cele în care se înfruntă şi se detestă. 

— De ce anume cele în care se detestă? întrebă italianul care 
pălise întrebându-se dacă senatorul descoperise o parte din 
planul său. 

— Simplu, pentru că în privinţa asta pot ajuta guvernul nostru 
în negocierile cu GATT. 

— Ah da, în asta recunosc diplomatul, suspină Giancarlo. Dar 
în cazul ăsta, aş putea să vă ajut mai mult dacă, cu această 
ocazie, mă informaţi despre cine detestă pe cine în Statele 
Unite... Şi despre cine nu-l suportă pe omologul său din Europa. 

— Bună idee. Avem dosare foarte complete, cu toate că în 

general răspunsul este următorul: toată lumea detestă pe toată 
lumea. Îndată ce ne întoarcem, îi voi cere lui Michele, secretara 
mea ataşată la Foreign Affairs, să te ajute. 

Giancarlo l-ar fi îmbrăţişat de bucurie. Cartonaşele lui 
multicolore aveau să se înmulțească şi să se umple de informaţii. 

— Ai programul pentru şederea noastră în Elveţia? întrebă 
senatorul. 

Giani îşi deschise servieta şi îi întinse un document pe care 
senatorul îl parcurse rapid. 

— Două săptămâni? E cam mult. Cel mai târziu pe 15 august 
trebuie să fim la Washington DC. Ultimul turneu particular al 
fidelilor partidului înainte de marea campanie electorală. 

— Richard, luna iulie este cu totul şi cu totul deosebită în 
Elveţia. În perioada asta, elveţienii rămân în ţara lor. Probabil din 
cauză că este singura lună când sunt siguri că pot vedea soarele, 
când se pot bucura de proprietăţile de pe malurile lacurilor 
poluate şi de munţii lor fără zăpadă. Dineurile sau dejunurile sunt 
calme şi intime. Dar nu poţi vedea pe toată lumea laolaltă, ca în 
noiembrie. Pe de altă parte, vei avea mai mult timp şi mai multe 
facilităţi ca să porţi conversații sincere şi deschise, cum spun 
oamenii politici. 

Senatorul izbucni în râs. 

— Bine gândit, Giani. Dar văd aici că ai pregătit şi un dejun cu 
ambasadorul Africii de Sud. 

— Da. 

— Nu vreau să mă întâlnesc cu el. 

Giancarlo ridică din umeri. 

— Păcat! Este un om fermecător şi foarte moderat. Ai putea 
afla multe lucruri de la el. 

O'Reilly se împurpura la faţă. 

— N-am ce să aflu şi nici ce să învăţ de la rahaţii ăştia de buri 
înainte ca ei să le redea libertatea negrilor. Priceput? 

— Nu! Păcat. Văd aici, în ziare, că protejatul tău, 
congresmanul Barnes, preşedintele subcomitetului de la Foreign 
Affairs şi şef al politicii externe, intervievat de un canal de 
televiziune, n-a ştiut cine este primul ministru israelian şi nici 
cine este succesorul acestuia... 

— Taci din gură! tună O'Reilly. 

Giancarlo nu ţinu cont de el şi continuă: 

— Nu ştia nici că Statele Unite au vândut misile Arabiei 
Saudite, nici numele şefului Congresului Naţional african, nici 

cine conduce lupta împotriva guvernului Africii de Sud. Pentru 
campania ta antiapartheid ar trebui... Fii atent, partidul tău nu 
este singurul orbit de istorie. Reprezentantul republican de 
culoare, Haley, mândru fără îndoială de a fi autorul romanului 
„Roots” (Rădăcini), a spus că şeful ar fi Sambo. Chiar nu vrei să 
te informezi ceva mai mult decât adversarii tăi politici? 

— Du-te dracului, Giani. 

— „Du-te dracului”, mormăi Giani: ăsta este un rezumat al 
răspunsurilor pe care le vei da Europei după călătoria noastră? 
întrebă Giancarlo cu o voce blândă. 

O'Reilly se ridică brusc în picioare şi se sprijini cu pumnii pe 
masă: 

— Ascultă-mă cu atenţie, Giani. Ţara mea caută să găsească 
soluţii şi n-ar trebui ca ale voastre să ne mai sâcâie atât, că e 
cam prea mult şi ceea ce este valabil pentru ţara mea este 
valabil şi pentru fiecare individ luat în parte. S-ar putea să vă 
lăsăm să vă prăbuşiţi, iar căderea, să ştii, e lungă, de foarte 
lungă durată. 

— Mesaj recepționat, d-le senator, spuse Giancarlo, 
întorcându-i privirea. 

— Alberto ne anunţă că maşinile aşteaptă, interveni vocea 
dulce a Eloisei. 

Foarte satisfăcut, O'Reilly se îndreptă de spate şi-i trimise un 
sărut. g 

— Venim, zburăm spre tine, divină zeiţă. li îmbrăţişă în stil 
italian pe contesă şi pe de Arano, copleşindu-i cu mulţumiri şi o 
luă de brâu pe Eloisa: Vino în maşina mea, Eloisa. N-o să-l lăsăm 
pe Giani să strice o zi aşa de frumoasă cu teoriile lui, draga mea, 
spuse el cu glas tare. 

— Dar, Richard, Giani nu se înşeală. 

Senatorul se opri din scurt. 

— Greşeşte pentru că mă scoate din sărite, scrâşni el. 

Apoi îi dădu drumul fetei şi se îndreptă singur spre maşini. 

Descumpănită, Eloisa se întoarse spre Giani care era ocupat 
să-şi ia rămas-bun de la gazde, apoi o luă după senator. Acesta 
nu dădu semn că o observă decât după ce se instală lângă el, în 
maşină. 

— Fermecătoarea Eloisa s-a hotărât să facă o bucată de drum 
cu Richard? Ce alegere bună? 

— Imi pare rău, Richard, nu am vrut să te supăr. 

Senatorul surâse. 

— Desigur, el are dreptate, am să mă întâlnesc şi cu 
ambasadorul ăla al lui... Băieţii din echipa mea sunt atât de 
proşti, încât trebuie să mă ocup eu personal de toate. Dar marele 
tău geniu nu are întotdeauna dreptate, draga mea Eloisa şi încă 
şi mai puţin în ceea ce te priveşte. 

— Nu înţeleg. 

— Nu tu ai spus că te-a sfătuit să-ţi deschizi un cont la Jersey? 

Eloisa se înroşi puţin. N 

— Da, aşa l-am cunoscut. li făcea o vizită patronului meu. De 
ce? 

— Treaba asta nu mă priveşte, dar o fată tânără ca tine care 
nu face speculații la bursă, dar care este suficient de ambițioasă, 
ar trebui să-şi plaseze mai bine banii decât în insulele anglo- 
normande. Asta este pentru marii speculanți la bursă care nu vor 
să plătească cursierii care se ocupă de tranzacțiile lor la bursă. 

— Şi după tine, ce ar trebui să fac? 

— Să bagi acțiunile societății tale într-un trust şi să 
administrezi trustul prin intermediul Elveției, mai exact, printr-un 
avocat care nu are niciodată probleme secrete de dezvăluit. 

— Mi se pare foarte complicat. 

— Complicat? Treaba asta oferă trei avantaje beton. Un trust 
nu mai poate fi vorba să aibă un proprietar. E ciudat că marele 
tău geniu nu s-a gândit la aşa ceva. 

— Probabil se gândea că nu am suficienţi bani ca să merite 
osteneala. Pe atunci nu aveam mare lucru. N-am început să 
muncesc decât de puţin timp. 

— Tot ce se poate, dar eu am mari proiecte în ceea ce te 
priveşte, Eloisa. Aş fi mult mai în largul meu cu colaboratoarea 
mea, dacă aş şti că eşti bine asigurată. 

Căută pe faţa ei copilăroasă un indiciu cât de mic. Oare 
pricepuse cam ce vroia el să spună? Dar ea continua să stea cu 
ochii pironiţi pe genunchi. 

După o vreme, Eloisa întrebă: 

— Ce doreşti să fac? 

— Vei profita de şederea noastră la Geneva ca să-i faci o vizită 
bunului meu prieten, DI. Henri Caze. Este cel mai bun avocat de 
afaceri internaţional. El o să-ţi explice o mică combinaţie bine 
betonată şi... 

— Dar Giani se va supăra. 

— Poate, dar sunt banii tăi. 

— Costă scump? 

— Pentru mine, Caze îţi va face analiza de preţ după ureche. 
lar pentru tine, tare cred că o să te plătească el pe tine. 

— De acord, dar vreau să fiu corectă cu Giani. Vreau ca el să 
ştie ceea ce m-am hotărât să fac. Şi mai vreau ca tot el să 
continue să-mi administreze banii. 

— De ce nu? Oricum, dacă este atât de inteligent, nu va avea 
de făcut nici o obiecţie care să stea în picioare... Câţi bani ai? 

Eloisa se întoarse spre amantul ei ca să-l privească în faţă. 

— Destul ca să pot trăi fără să fiu ajutată de indiferent cine, 
domnule senator. 

Ochii mov, imenşi îi luminau faţa. 

O'Reilly ridică mâna. 

— OK, nu era decât simplă curiozitate, nimic mai mult. 

Doamne, ce bine se simţea dintr-o dată. 

„„. Giancarlo se simţea la fel de bine: îi telefonase ziaristului 
Jacques Mattel să vină la Geneva. 

XV 
UN AGENT DE BURSĂ COTAT CU 
TREI STELE 


Kurt era încântat de revederea cu Giancarlo. Făcând abstracție 
de faptul că din două în două minute se uita nervos la o micuță 
cutie neagră. Kurt îl trată cu cafea şi-l asedie cu un val de 
întrebări despre ce păreri circulau la Washington în legătură cu 
evoluția dolarului. Giancarlo ştia că nu se merită osteneala să 
înceapă o discuție, monotonă în legătură cu mica lui problemă de 
schimb înainte de a-l îmbăta pe cambist cu o lungă expunere 
despre cine ce gândeşte şi cine ce vrea să facă şi să reuşească la 
Washington. Toţi cambiştii adoră bârfele care le permit ca la 
rândul lor să le spună confraţilor din alte bănci în schimbul unor 
informaţii privilegiate despre ce mai intenţionează unul sau altul, 
informaţii care l-ar putea interesa în mod deosebit pe patronul 
lor. 

Giancarlo era o adevărată comoară de informaţii absolut noi 
pentru Kurt, iar asta îi permitea italianului să-şi strecoare „micul 
său punct de vedere” în mulţimea de informaţii pe care le oferea. 
Kurt îl ascultase pe Giancarlo fără să-l întrerupă. Acum, 
pregătindu-se să înceapă, îşi învârtea linguriţa în ceaşcă. 

— E ceva care îmi scapă... Că dolarul scade, de acord. Că 
europenii încearcă să creeze o monedă internaţională ca ECU 
pentru a evita mişcările rătăcitoare ale dolarului iarăşi de acord. 
E ceva asemănător cu Yin şi Yang. Dar de ce să continue cu o 
monedă hibridă ca eurodolarul, care nu se potriveşte cu nici un 
sistem şi care nu e decât un joc de scripte. 

— Lene-facilitate-obişnuinţă, cei trei stâlpi ai unei civilizaţii în 
declin, răspunse Giancarlo ridicând mâna precum un împărat 
roman. 

— Şi asta poate să mai dureze multă vreme? 

— Tot atât de multă vreme cât Statele Unite vor accepta ca un 
străin să-şi folosească conturile exprimate în dolari - nimic 
altceva decât o scriptă pe hârtie, aşa cum spui tu - ca să 
cumpere bunuri de la ei. Argumentul principal al americanilor 
împotriva revenirii la o monedă bazată pe aur (ceea ce i-ar 

împiedica să trişeze) este acela că dolarul se bazează pe bogăţia 
globală a ţării lor, adică totalul bunurilor lor. Deci, atâta vreme 
cât oricine poate să spună: am dolari, îmi cumpăr o proprietate 
în SUA şi este lăsat s-o facă, acest argument este perfect valabil. 

— Dar? 

— Dar evenimentele se desfăşoară neaşteptat de repede. 
Ceea ce era credibil ieri, nu mai este deloc azi. Două sute de ani 
i-au trebuit guvernului Statelor Unite ca să acumuleze o datorie 
de o mie de miliarde de dolari. Dar nu a fost nevoie decât de 
şase ani sub Reagan pentru ca această datorie să fie dublată şi 
depăşită. Cam mulţi creditori pentru o avere, fie ea şi globală. Nu 
crezi? 

— Vrei să spui că într-o bună zi Statele Unite ar putea să-i 
împiedice pe străini să mai cumpere averi acolo? 

— Da, atunci când vor fi prea multe cereri de încasare. 

— Nu cred că vorbeşti serios! 

— Atunci, ţine cont de asta. În primul rând, în câţiva ani, cea 
mai mare ţară din lume, care era cel mai mare creditor, a 
devenit cel mai mare debitor, ceea ce provoacă, totuşi, 
neîncredere. În al doilea rând, în lume circulă aproape două sute 
de miliarde de dolari, în bilete de bancă, din care 75 la sută sunt 
deţinuţi de străinătate. Dar velocitatea (de câte ori se schimbă o 
bancnotă pe an) este calculată la circa douăzeci de ori, ceea ce 
vrea să însemne că există patru mii de miliarde de dolari 
utilizabili. Să admitem că doar cinci la sută din oamenii care 
folosesc aceşti dolari încep să se teamă, gândindu-se că în 
curând dolarul nu va mai putea fi folosit ca să se cumpere bunuri 
fixe în Statele Unite. Cam ce ar provoca asta, după părerea ta? 

— O năvală spre Statele Unite pentru a cumpăra orice teren 
sau afacere, înainte de a se închide porţile. 

— De acord. Deci o infuzie de două sute de miliarde de dolari, 
nu la bursă, în afară de cazul în care s-ar cumpăra controlul unei 
afaceri, nu în obligaţiuni, care nu reprezintă decât datoria, ci 
doar în ceea ce este tangibil: imobile, terenuri, mici afaceri, 
păduri, restaurante etc. 

— Atunci? 

— Atunci, în câteva luni, dublul banilor aflaţi acum în circulaţie 
va fi injectat direct în mâinile cetăţeanului american. După 
părerea ta, cam ce se va întâmpla? 

— O inflaţie colosală, bineînţeles. 

— O inflaţie inacceptabilă şi o deposedare a cetăţeanului 

american în favoarea străinătăţii. De unde şi o reacţie foarte 
puternică din partea guvernului american ca să împiedice acest 
lucru. 

— Într-adevăr, dar nu este decât o ipoteză de viitor şi oricum o 
ipoteză extremă. 

— Desigur. Asta vrea toată lumea să creadă. Dar numai anul 
trecut peste două sute de mari afaceri au fost cumpărate de 
către străini. Şi cifra creşte continuu. Douăzeci şi opt de state 
americane au dat legi care îi împiedică pe străini să cumpere - 
sub o formă sau alta - afaceri sau terenuri. Miami a devenit 
practic capitala Americii de Sud. lar guvernul federal a imprimat 
de curând o nouă bancnotă sub pretextul că cea veche trebuia 
modernizată, adică să se introducă în hârtie un dispozitiv care să 
le permită vameşilor să detecteze banii transportaţi în valize. Şi, 
lucru ciudat, este întârziată lansarea acestor bancnote atât de 
necesare. Din ce motiv? 

— Un moment propice. 

— Ceea ce vrea să însemne momentul în care eventualitatea 
pe care ţi-am expus-o adineaori va deveni realitate. 

— Atunci, tu chiar crezi că ne paşte, nu peste mult timp, o 
asemenea porcărie? 

— Nu ştiu nimic, dar ştiu sigur că multe persoane sus-puse se 
gândesc la asta. Ce este mai rău, este destabilizarea creată în 
comerţ de saltul şi piruetele monedelor aşa-zis forte. Asta face 
ca toată lumea să fie din ce în ce mai nervoasă, gata să 
reacționeze masiv. lar asta face ca în industrie, şeful - care ar 
trebui să fie un adevărat industriaş, un om care să gândească cu 
un avans de zece ani - să fie înlocuit cu un trezorier care nu are 
altă sarcină decât să salveze mobilele, să astupe găurile şi care 
nu mai e capabil să calculeze decât cu un avans de maximum 
şase luni, ba chiar şi mai puţin, de numai două săptămâni. Acest 
fapt blochează dezvoltarea pe o bază solidă. Moartea în scurt 
timp a economiei capitaliste. 

— Nu ne prea dai speranţe nouă, agenţilor de schimb de la 
burse. La urma urmelor, trezorierii sunt cei de pe urma cărora ne 
câştigăm pâinea. 

— Nu e cazul tău, Kurt. Patronul îţi dă cincizeci sau şaizeci de 
milioane de dolari şi-ţi zice, ia joacă-te cu astea micuţule! Apoi 
clienţii lui îi ascultă teoriile, iar tu mai primeşti vreo sută de 
milioane ca să te joci cu ele, dar, în ambele cazuri, ştii că eşti 
protejat şi încă şi mai protejat, pentru că tu eşti cel care primeşte 

ordinele şi poţi vedea care sunt tendinţele înaintea celorlalţi. 

— Tendinţă ca tendinţă, dar... Ştii, Giani, în ziua de azi ajungi 
să ratezi ca un prăpădit, oricât ai fi de expert. 

— Atunci, un motiv în plus ca să înţelegi, sau mai degrabă să 
îţi imaginezi ceea ce s-ar putea întâmpla în cazul în care 
credibilitatea puterii de cumpărare a unui dolar deţinut de un 
străin se deteriorează. 

— O harababură. Vor avea loc cumpărări masive de orice în 
S.U.A., apoi alte cumpărări de devize, mărci germane, yeni, etc., 
tot atât de masive, deci o cădere a dolarului, urmată şi 
compensată de o creştere, pe măsură ce lumea va dori dolari ca 
să cumpere cu orice preţ în S.U.A. când preţurile vor începe să 
urce. Adio piaţă a obligaţiunilor în dolari, asta înseamnă krach, 
deci creştere a ratei şi... Specularea rezultatelor chiar acum? 
Lumea nu este sigură de ceea ce se poate întâmpla în primul 
rând, creşterea dolarului pentru că lumea vrea să cumpere 
înainte ca dolarul să scadă, pentru că vrea să cumpere franci 
elveţieni cu care, între paranteze fie spus, nu va putea face 
nimic. Dar nu asta e important. Importantă este violenţa mişcării. 

— Giani, ştii, scenariul ăsta al tău nu stă în picioare. 

— Asta e şi părerea mea, Kurt. E de neimaginat, deci, ca de 
obicei, evenimentele vor fi oprite înainte ca aşa ceva să nu 
devină posibil de imaginat. Dar, cred că dolarul va avea fluctuații 
violente în lunile care vor urma chiar dacă i se va reduce 
valoarea. lată de ce aş dori să fac câteva speculaţii bursiere. 
Maximum de risc, maximum de profit. 

Kurt izbucni în râs. 

— Ei, cu asta se vede că eşti italian. E prima oară când aud un 
client cerându-mi aşa ceva. În general, toată lumea spune: vreau 
maximum de profit şi nici un risc. 

— Kurt, am nişte bani şi sunt gata să pierd douăzeci şi cinci la 
sută din ei. Dar în schimb vreau maximum de posibilităţi de 
câştig. 

Kurt fluieră scurt: 

— Ca proporţie, e mare. Se scarpină în cap. Vrei un maximum 
pentru banii tăi. Hm. Bine. Dacă chiar vrei să pierzi totul te poţi 
distra cumpărând prime în scădere, pe piaţa opţională a 
devizelor. Cunoşti sistemul? 

— Vag, minţi Giancarlo. 

— Bine. Să admitem că la ora actuală dolarul valorează, în 
franci elveţieni, un franc şaptezeci şi că tu crezi că dolarul va 

scădea la unu şi şaizeci. Poţi să alegi: unu: dacă ai dolari, îi vinzi. 
Simplu. Doi: dacă ai dolari, dar sub formă de investiţii, acţiuni, 
obligaţiuni, bunuri imobiliare, pe care nu vrei să le lichidezi poţi 
împrumuta o sumă în dolari egală cu valoarea a ceea ce ai tu în 
portofoliul de titluri şi să-i vinzi la franci elveţieni la cursul zilei de 
azi. Dacă dolarul scade, eşti protejat. Costul: dobânzile la suma 
împrumutată, comisionul la cumpărarea francilor elveţieni şi 
necazul de a-ţi vedea o parte din portofoliu blocată de bancă 
pentru a garanta împrumutul. Trei: mai uşor şi mai costisitor, 
este să cumperi pe termen, de pe piaţa la termen, franci 
elveţieni. În cazul ăsta plăteşti în avans în jur de zece la sută din 
suma pe care vrei s-o cumperi. Este garanţia de avans. Specifici 
luna în care, teoretic, vrei să-ţi fie livrată suma pe care ai 
cumpărat-o, ţi se calculează dobânzile pe care vânzătorul le-ar fi 
plătit, dacă ar fi fost obligat să le păstreze pentru această dată, 
plus comisionul nostru şi cel al agentului de schimb şi stai liniştit. 
Cealaltă versiune, este piaţa de la New York, sau de la Chicago, 
sau din Philadelphia, sau de la Londra, unde există sume fixe în 
loturi, care se numesc contracte, în general de o sută douăzeci şi 
cinci de mii de franci, sau echivalentul acestei sume şi care au 
avantajul că sunt cotate aproape lună de lună. Miza, de fonduri 
este mai mică, dacă o faci direct cu un agent de schimb 
american, dar dacă depăşeşti 25 de contracte, agentul de 
schimb este obligat să anunţe Trezoreria americană, ceea ce dă 
apă la moară teoriilor tale. Poţi ajunge la sume enorme, o mie, 
sau poate trei mii de loturi, uşor. Dar, încă o dată, repet, poţi să- 
ţi pierzi până şi chiloţii de pe tine, căci o mişcare de cinci la sută 
împotriva ta şi gata! Eşti lichidat, o scădere de zece la sută şi ai 
pierdut dublu decât ai mizat. 

— Şi vice-versa, completă Giancarlo. Dacă am eu dreptate şi 
dolarul trece de la un franc şaptezeci la unu cincizeci, ceea ce 
reprezintă o scădere de treisprezece la sută, iar eu nu am pus 
decât cinci la sută, câştig două sute şaizeci la sută. 

Kurt strâmbă din nas. j 

— Mda, din fericire, clienții nu văd decât acest aspect. In fine... 
Dacă nu vrei să pierzi mai mult decât ai pus, există piața 
opțiunilor. Este cea care ne interesează cel mai mult. Dacă crezi 
că dolarul va merge de la o sută şaptezeci la o sută cincizeci, să 
zicem înainte de octombrie al acestui an, poţi plăti cuiva o primă, 
să zicem de cinci centime, pentru dreptul de a-i revinde lui un lot 
de o sută de mii de dolari pe care el se angajează să-i 

răscumpere de la tine, la unu şaptezeci, la data fixată în 
octombrie, chiar dacă dolarul este la unu cincizeci. Pentru acest 
angajament din partea lui, îi plăteşti acum cinci centime pe care 
el le încasează ca fonduri pierdute din partea ta. Deci, riscul tău 
nu e decât de cinci centime, atâta tot. Dar cu cinci centime, în 
cazul pe care ţi-l expun acum, poţi câştiga diferenţa dintre unu 
şaizeci şi unu cincizeci, adică, cincisprezece centime, curat, sau 
chiar de trei ori mai mult. In realitate poţi câştiga orice sumă 
începând de la unu şaizeci şi cinci până la zero teoretic, fără să 
rişti mai mult de cinci centime. 

Giancarlo îl întrerupse: 

— Piaţa pentru acest gen de operaţiuni este mare? 

— Enormă. Toţi nepricepuţii intră pe piaţa asta! Profesioniştii 
fac o mulţime de bani. Mai vorbeşti! E ca şi cum cineva ar vrea 
să facă prime de asigurare mai ieftine decât cele calculate de 
companiile care cunosc statisticile la perfecţiune. E o pâine bună 
pentru cei care vând faimoasele prime, aşa că vând cât li se 
cere. 

Giancarlo se simţi dintr-o dată mult mai bine. Kurt îşi dădu 
seama de acest lucru. 

— Ai priceput, sau trebuie să-ţi explic din nou? 

Se uită nervos la micul pager de la Reuter care afişa tot timpul 
cursul valutar. 

— Da. O ultimă întrebare şi te las în pace. Să admitem că eu 
cred că dolarul ar putea să coboare foarte tare, dar că nu vreau 
să plătesc, să zicem, cinci centime, ci numai două. E posibil? 

— Da, dacă ţii cu tot dinadinsul să-ţi tai orice posibilitate de 
succes. O adevărată sinucidere. Căci profesioniştii de pe piaţa 
primelor te vor binecuvânta. Să luăm exemplul cu dolarul stabilit 
la unu şaptezeci. Fiecare miză de cinci centime are o cotaţie, 
deci, dacă vrei, poţi să cumperi o primă de două centime care îţi 
va permite să livrezi câte mii de dolari vrei la o sută şaizeci în loc 
de o sută şaptezeci. Deci va trebui să speri că înainte de 
octombrie dolarul va ajunge sub o sută cincizeci şi opt. In 
schimb, dacă luăm exemplul cu o scădere a dolarului la o sută 
cincizeci, vei câştiga opt centime pentru numai două centime 
miză de fonduri, adică de patru ori mai mult şi câştigi cu sută la 
sută mai mult de fiecare dată când cursul scade cu două 
centime. Văd că deja salivezi! 

Giancarlo ridică din umeri. 

— Şi piaţa asta e la fel de mare ca cealaltă? 

— Mai mică, dar se poate găsi ceva. Mai e un alt avantaj: 
putem face aceste prima de asigurare în afara bursei americane. 
Orice broker american îţi va găsi o ofertă aici în Europa. 

— Cât timp ar trebui pentru a acumula echivalentul a cinci 
sute de milioane sau un miliard de dolari reprezentaţi de prime 
de acest gen? Ceea ce mă interesează este operaţiunea în sine şi 
dacă este posibilă. 

— Ah, posibilă, da, cred că da. Peste câteva săptămâni este o 
reuniune Forex. Toţi cambiştii din Elveţia şi din Europa vor fi 
acolo. Aş putea vedea pe ici pe colo cine.... 

— Uită treaba asta! îl întrerupse scurt Giancarlo. Interesează- 
te discret în S.U.A. la agenţii de schimb cât poate suporta piaţa. 
Şi de lucrat cu Jerry Fern dacă e posibil. 

— Eşti grăbit să-ţi pierzi banii? 

— Nu, finele lui august îmi e suficient pentru început. 

— Ce dată de livrare? 

— Octombrie, cred. 

— Ah, mizezi pe întoarcerile din concedii şi pe alegerile din 
S.U.A. Echinocţiul, nu? Am să-ţi fac o schemă a posibilităţilor, 
dragă conte. Dacă vrei să începi în august, cu scadenţă în 
octombrie, riscul pe care ţi-l asumi este mai mare, căci timpul 
este mai scurt pentru o cădere mai serioasă, deci cred că se vor 
bate ca să-ţi ofere prime. Chiar vrei „să faci” zece milioane de 
dolari aşa? 

— Probabil nu, poate doar un milion, minţi Giancarlo, dar 
vreau tare mult să mă simt bine în fotoliul pe care-mi va sta 
fundul. 

— Totuşi! Zece milioane de dolari. Kurt îşi privi prietenul. Ori 
eşti foarte bine informat, ori chiar crezi în teoria ta... Pot vorbi 
prietenilor despre teoria ta? 

Şi încă cum, dă-i drumul, gândi Giancarlo, dar răspunse cu o 
grimasă: 

— Intreabă-i ce cred despre ea, dar, te rog, fără să dai nume. 
Am cuvântul tău de onoare? 

— Atunci nu eşti decât pe jumătate informat, ca toată lumea 
aici la Geneva. Doar atâtea informaţii câte trebuiesc ca să-ţi 
proiectezi o noapte de coşmar în plus. Kurt se uită la cutiuţa 
aceea neagră şi tresări. La...! 

Agentul de bursă se uită o clipă la Giancarlo. 

— Ştii ce poţi face pentru noi, cambiştii? Sincer. Interesează-te 
dacă nu se poate face statuia vreunui sfânt cu un pager Reuter 

la mână, Sfântă Aspirină, patroană a noastră, a cambiştilor! 

— Scheizer! lar tu vei cere prietenilor tăi francmasoni să ridice 
în piaţa Corraterie statuia unui tip prăvălit pe un scaun şi care îşi 
priveşte conturile la lumina unei flăcări eterne care arde la 
picioarele lui. Frumos mormânt! 

— In memoria cui? 

— In memoria clientului necunoscut. 

Kurt se ridică brusc în picioare. 

— OK, ciao, Aufwiedersehen, merci und good-bye! 

Toate veştile importante se filtrau. Geneva era unul dintre cele 
mai puternice cuiburi ale francmasonilor. Nimic nu se putea face 
fără ei, totul numai cu ei. Un cambist de anvergura lui Kurt va fi 
ascultat cu foarte mare atenţie. Asta spera şi Giancarlo. Nu vor 
acţiona, dar vor reţine. Multe rumori pe marginea unui subiect, 
venind din mai multe ţări, curgând ca nişte pârâiaşe spre acelaşi 
lac, nu provoacă nici o reacţie până în momentul în care chiar 
lacul începe să dea pe dinafară. 

XVI 
MATTEL, CAZE, O'REILLY 


Eloisa pătrunse într-un imobil vechi, practic vetust, din Piaţa 
Foulard. Căută repede printre cele douăsprezece cutii de scrisori 
pe cea a lui Caze, avocat şi luă un ascensor, la fel de vechi ca şi 
casa, până la etajul patru. Apăsă pe soneria plasată deasupra 
unui mic anunţ pe care scria: „Birou de avocaţi - Intraţi fără să 
sunaţi”. 

Salonul era remarcabil de mare pentru un birou, în întregime 
mobilat în stil Empire, inclusiv un fel de bar care ocupa o 
întreagă parte a încăperii şi în spatele căruia patru secretare, 
una roşcată, una blondă, una brunetă şi o falsă blondă, erau 
preocupate cu bătutul la maşină al dosarelor. După un timp, 
falsa blondă binevoi să se ridice de la birou şi să vină în 
întâmpinarea Eloisei. 

La prima privire a fetei, falsa blondă se puse instinctiv în 
gardă îndreptându-şi fusta mulată şi puloverul, indicând astfel că 
nu avea nevoie de suporturi artificiale care să-i menţină formele. 

— In legătură cu ce caz? întrebă falsa blondă cu o voce 
morocănoasă. Işi luase un carneţel şi un creion. 

— AŞ vrea să-l văd pe maestrul Caze. 

— Aveţi întâlnire fixată? 

— Nu, dar... 

— Atunci, nu-l veţi putea vedea mai devreme de marţea 
viitoare, îi tăie vorba secretara fericită de victoria ei. 

— Vin din partea lui Richard O'Reilly, completă Eloisa. 

Creionul îşi rupse vârful pe carneţel în clipa imediat 
următoare. Falsa blondă îşi ridică privirea, făcu o mutră de 
dezaprobare şi gândi: încă o poveste legată de pat, cu siguranţă! 

— Inţeleg. Bine, mă duc să mă interesez. Vreţi să luaţi loc? 

— Falsa blondă se îndreptă spre o uşă din capătul salonului, 
ciocăni şi intră. Abia se închise uşa în urma ei că se şi deschise 
cât era de largă, lăsând să treacă un bărbat frumos dar 
inexpresiv, bronzat, cu pieptul bombat, păr vopsit cu grijă în 
şaten deschis, în costum cu vestă de culoare închisă şi cravată 
tinerească. 

— Doamnă? 

Şi fără să aştepte ca Eloisa să-i întindă mâna, i-o luă şi i-o 
sărută exagerat de ceremonios. 

— Domnişoară, corectă Eloisa, Domnişoara Bonvin. 

— Intraţi, vă rog... Nu vreau să fiu deranjat pentru nimeni şi 
nimic, adăugă el către falsa blondă care o măsura pe Eloisa din 
cap până la picioare. 

— Da, maestre, am dat deja consemnul, făcu ea răutăcioasă. 

Maestrul Caze îşi rostogoli ochii înălţându-i spre cer, lăsând-o 
pe Eloisa să treacă înaintea lui. O invită să ia loc într-un superb 
fotoliu Empire şi se refugie îndărătul biroului său care se năruia 
sub un vraf de dosare prăfuite aşezate de o parte şi de alta a 
unei mape de birou pe care scria cu litere aiurite „Prim-Consul”. 

— E foarte greu să găseşti personal calificat în Elveţia, se 
scuză Caze, mai ales personal trilingv şi de naţionalitate 
elveţiană ca să se evite scurgerile de informaţii. Aşa că trebuie 
să suportăm câteva inconveniente. 

Şi secretarele la fel, gândi Eloisa. 

— Din fericire, din când în când, avem surpriza şi bucuria unei 
vizite ca a dumneavoastră. Sunteţi o prietenă de a senatorului 
O'Reilly? 

— Da, maestre. Mi se pare că sunteţi surprins. 

— Oh, nu. Senatorul îmi trimite multe cliente. Dar trebuie să 
spun că niciodată la fel de frumoase ca dv. Ochiul său de bătrân 
fustangiu începu literalmente să mângâie formele Eloisei. 
Suntem prieteni de foarte mult timp. Mă ocup de toate afacerile 
lui de aici din Europa. Nu mi-a vorbit niciodată despre dv.... 

— Cred că zilele astea nu a prea avut timp. Eu lucrez pentru 
unul dintre colaboratorii săi, recent angajat şi el. 

— Ah, da? Cine este? 

— Contele Potzo-Berghese. 

— Ah, Giani! exclamă maestrul. A, acum înţeleg. 

Eloisa nu ţinu cont de subînţelesuri şi se uită la ceas. 

— Maestre am foarte puţin timp. Aş dori să aflu părerea dv. în 
legătură cu o afacere care mi se pare foarte complicată. 

— Spuneţi. 

— Am un cont la Barclay's în Jersey, care deţine acţiunile unei 
societăţi „offshore” care, la rândul ei deţine toţi banii mei. 

Ochii cenuşii ai avocatului se îngustară imperceptibil. 

— Richard, vreau să spun senatorul, crede că această 
acoperire nu este suficientă pentru cineva care lucrează indirect 
cu el. Se pare că tot timpul se fac anchete asupra apropiaților 


141 


unui om politic american şi... Şi are dreptate, dragă domnişoară. 
Cât se poate de mare dreptate. Trebuie cu orice preţ să lichidaţi 
ceea ce deţineţi la Jersey. 

— Să vând acţiunile? 

— Da, dar în mod inteligent. Vă veţi vinde societatea la zece la 
sută din valoarea ei şi veţi păstra suma în contul dv. de acolo. 
Dovadă că este tot ceea ce aveţi. Cumpărătorul, adică dv. 
înşivă... 

Avocatul îşi petrecu un sfert de oră ca să-i explice 
mecanismul. 

— În concluzie, nu veţi avea nimic nicăieri, în afară de o sumă 
fără importanţă pe care o veţi declara deschis. Restul, chiar 
legal, nu mai este al dv. şi puteţi jura pe Biblie că ăsta este 
adevărul adevărat. p 

Eloisa îl privi neîncrezătoare. lIncântat că a reuşit s-o 
impresioneze pe tânăra fată, avocatul se instală confortabil în 
fotoliu, fără să scape fata din ochi. 

— Dar asta va lua timp şi Dumnezeu ştie câte scrisori. 

Maestrul Caze începu să cotrobăie într-un sertar de la biroul 
său, din care scoase triumfător un teanc gros de documente. 

— Semnati toate astea şi de restul mă ocup eu. 

— Asta-i tot? 

— Da, în afară de instrucţiunile dv. personale privitoare la 
ceea ce noi, tutorii trustului, trebuie să facem cu banii dv. 

— Dar eu vreau ca doar contele Potzo-Berghese să aibă mână 
liberă să-i administreze. 

Avocatul îşi manifestă uimirea. 

— Nu e posibil? 

— Ba da, desigur, dar mă gândeam că Richard... Dându-şi 
seama că-l luase gura pe dinainte, se opri. In fond, nu, este o 
tâmpenie, aveţi dreptate. 

— Richard nu are nici o legătură cu banii mei. l-am câştigat eu 
singură, maestre şi nu sunt de acord cu ideile lui despre finanţe. 
Am toată încrederea în Giani. 

— Înţeleg. Dar Richard v-ar putea oferi din când în când 
informaţii utile. Ca atu nu e deloc de neglijat şi dacă nu vă daţi 
seama de importanţa acestui amănunt, eu sunt aici ca să vă 
sfătuiesc. 

— Niciodată, răspunse dur Eloisa, n-am să accept sub nici o 
formă bani din partea cuiva. In plus, Richard are o carieră care ar 
putea fi spulberată de vreo prostie de a mea. 

El râse forţat. 

— Nu vă supăraţi! Al naibii Richard, mă va uimi întotdeauna. 

— De ce? întrebă Eloisa, furioasă. 

— Pentru că atunci când bea şi o face destul de des, trebuie să 
fim de acord că asta e situaţia, devine extrem de supărător şi 
dificil cu femeile. Vă mărturisesc că sunteţi prima persoană 
care... 

— Senatorul nu mai bea, îi tăie vorba Eloisa. 

— De data asta îl înţeleg. Eu unul m-am îmbătat deja de când 
vă privesc. 

Eloisa primi complimentul cu un frumos surâs care-l făcu pe 
avocat să freamăte. Mamă, mamăă, ce bucăţică! 

— Pot să citesc documentele astea în linişte, la hotel şi să vi le 
înapoiez mâine? 

— Desigur, ar fi de dorit s-o faceţi, dar nu le lăsaţi pe unde se 
nimereşte. 

— Bine, acum trebuie să plec. 

Tânăra femeie se ridică în picioare. Maestrul Caze era 
dezorientat de conversaţia avută. In mod evident, se aştepta la 
cu totul altceva din partea unei prietene a senatorului. Ar fi vrut 
s-o chestioneze mai mult dar părea pierdut. 

— Nu mai aveţi nici o altă întrebare? întrebă el, descumpănit. 

Eloisa îşi încreţi fruntea. 

— Da, am o întrebare care m-a intrigat întotdeauna. Maestre 
aş vrea tare mult să ştiu de ce preferă avocaţii mobilele în stil 
Empire? 

Caze fu surprins. 

— Simplu. li suntem recunoscători lui Napoleon. Ce întrebare 
ciudată. 

— Cu toate acestea ar trebui să fie urât de cei care practică 
meseria dumneavoastră... 

— Dar absolut deloc! De ce? Graţie lui noi, avocaţii, avem un 
cod. Ce idee nostimă! 

— Dar codul era făcut ca să limiteze puterea avocaţilor. 

Caze râse din toată inima, era încântat. 

— Acesta era desigur fondul gândirii sale. Vroia un cod civil pe 
care oricare cetăţean să-l poată citi fără să recurgă la oamenii 
din branşa noastră. Dar a comis o eroare gravă. Avea încredere 
în oamenii politici pentru că şi el era un politic, pe lângă faptul că 
era şi militar. El a uitat însă, că în fiecare om politic doarme un 
avocat şi dacă legea este scrisă, noi suntem cei care o scriem. 

Eloisa îşi ţuguie buzele în formă de O. Încântată, bătu din 
palme. 

— La asta nu mă gândisem. Este o explicaţie minunată. Şi asta 
explică totodată şi de ce mâncă Napoleon bătaie la Waterloo... 

— Desigur, adăugă Caze, apoi dintr-odată îşi încreţi fruntea. 
Hm, dar de ce la Waterloo? 

— Pentru că în egală măsură a uitat că un om de finanţe ca 
Rothschild putea să-i finanţeze pieirea. 

Frumosul maestru tuşi uşor. 

— Ah? Da! In fine, este un punct de vedere puţin mai special, 
dar oricum, bravo! Se vede că aţi citit istorie şi aţi reflectat. E un 
lucru atât de rar în zilele noastre. Vreţi să luaţi prânzul împreună 
cu mine? Am putea avea o mică discuţie foarte simpatică. 

Eloisa surâse cu toată gura. 

— Oh, maestre, ce drăguţ din partea dv. să vă gândiţi la mine. 
Dar din păcate, am acceptat deja o invitaţie la prânz. 

— Nu vreţi să veniţi împreună cu el? 

— Nu, nu cred, dar cu mare plăcere data viitoare cu Richard.... 
Oh... am uitat să vă pun o ultimă întrebare. 

— Orice doriţi, domnişoară dragă. 

— Am uitat ceea ce era mai important. Care sunt onorariile dv. 
şi conturile de administrare ale acestor structuri juridice şi de 
secretariat? 

Maestrul Caze zâmbi larg. 

— Nu vă faceţi griji din pricina asta, pentru dv. va fi un... 

Eloisa se întunecă la faţă. 

— Maestre, ştiu ce gândiţi despre mine, dar nu vreau nici cea 
mai mică favoare financiară din partea senatorului. Mi-a dat o 
sugestie care mi se pare logică şi o aplic şi cu asta am încheiat 
discuţia. 

Ochii avocatului deveniră mici cât nişte puncte. 

— Ştiţi că nu vă va lua niciodată de soţie, copila mea, cu toate 
eforturile pe care le faceţi. 

Eloisa surâse. Ochii ei se măriră enorm, plini de tristeţe. 
Avocatului îi păru rău pentru ceea ce spusese. 

— Eu n-am avut niciodată familie, maestre. Nu voi şti 
niciodată ce înseamnă asta. Destinul mi-a hotărât o altă cale: 
profesorii din copilărie, felul de a urma această cale şi un om 
care să accepte. Contul meu de la Jersey se ridică la un milion 
opt sute cincizeci de mii de dolari. E de ajuns ca să pot trăi 
răgazul ce mi-a fost acordat pe lumea asta. 

Caze fu cuprins de un tremurici incontrolabil. 

Ochii mov ai Eloisei păreau că vor să-i smulgă inima. Scoase 
maşinal o batistuţă de mătase şi-şi tamponă fruntea cu gesturi 
delicate. Mama mia, ce femeie nemaipomenită! 

Luă mâna pe care i-o întindea Eloisa şi, pentru prima dată în 
viaţa lui, sărută cu un adevărat respect o mână de femeie. 

Indată ce închise uşa în urma Eloisei, Caze se repezi la o uşă 
care dădea în biroul lui şi o deschise. Pe ea ieşi senatorul 
O'Reilly. 

— Ai putut să auzi? 

Senatorul era tot atât de roşu pe cât de palid era avocatul. 

— Ce zici, maestre? 

— Eu? îşi duse mâinile la piept. Dar dragul meu ce-ai vrea să 
zic. Este, este un amestec între o sfântă şi marea preoteasă din 
Balubalanel. Dumnezeule, ce gagică! 

— Da, nu-i aşa? Ai reuşit să obţii ceva informaţii? 

— Prietenul meu de la Serviciul General de Informaţii din 
Berna este în concediu, dar mă întâlnesc mâine cu el în legătură 
cu serviciul meu militar. Din cauza asta nu am putut să-ţi 
organizez dineuri aici. 

Senatorul înlătură scuzele cu o mişcare de mână. 

— Nici o importanţă. Giani mi-a aranjat programul ca un 
metronom pentru toată săptămâna. Informaţiile tale mi-ar fi mult 
mai utile. 

— Cât de bine te înţeleg! Cu o creatură ca asta îţi poţi pierde 
capul foarte uşor. Frumoasă, inteligentă, prudentă, ceea ce nu 
este cazul cu femeile în general, cultivată şi deloc răsfăţată. O 
adevărată fecioară din templu. 

— Ai descris-o foarte bine, prietene. Dar care? 

— Care ce? 

— Care templu? 

— Vom afla noi. La Berna se ştie totul. Chiar şi C.I.A. vine să 
ne ceară informaţii. Vei avea până şi numele idiotului care a 
dezvirginat-o şi care n-a ştiut s-o păstreze. 

— Pe ăsta îl am deja, murmură senatorul, spre marea uimire a 
avocatului. 

— Aici nu te mai cred! E ora 12,30. Vrei să ne uităm acum pe 
lista invitaţiilor făcută de colaboratorul tău. Sau o facem la 
restaurant? 

— La restaurant. Mi s-a vorbit de unul numit „Chez Francis”. 

— Da, foarte bună idee. Mic, haleală bună, fermecător, ideal 

pentru nişte afemeiaţi împătimiţi ca noi. Văd că ştii colţurile 
discrete ale elitei. 

— E discret? 

— Foarte! Numai dacă nu vrei să respiri aerul din golf. 

— Mai ales asta nu! 

Cei doi prieteni făcură drumul pe jos până la bulevardul 
Helvetique. Se opriră în faţa marilor ferestre ale bistroului. 

Înainte de a intra, avocatul îl opri pe prietenul său. 

— Lasă-mă să mă uit pe fereastră să văd dacă nu cumva e 
vreo femeie care nu-mi vrea binele. 

— Tot în divorţuri! Scârbos, maestre? 

— E micul meu tezaur de bani şi de poponeţe, dragul meu. 

Avocatul îi făcu cu ochiul şi îşi lipi nasul de geamul cel mai 
apropiat. 

— La dracul! 

— Ce este? 

— Ghici cine e înăuntru? 

— Cine? Nevastă-ta? 

— Nu, amanta ta. 

— Lasă-mă să văd! 

Intr-adevăr, în fundul restaurantului, sub un fel de plantă 
verde, se zărea părul castaniu deschis al Eloisei care-i cădea în 
valuri pe umeri. Privită din spate, tânăra femeie părea că 
vorbeşte ca o îndrăgostită cu un tânăr cu un aer mai degrabă de 
luptător decât de sportiv, care se apleca spre ea. O'Reilly se făcu 
palid la faţă. 

— II cunoşti pe tipul ăsta? 

— Lasă-mă să văd. Avocatul îşi puse mâna pavăză în dreptul 
ochilor şi îşi lipi fruntea de geam. Hm. Da. L-am mai văzut, dar 
unde? Dar nu este de pe aici... este... Ah, acum ştiu, este un 
ziarist, reporter special la TF 1 sau Antenne 2. A devenit celebru 
datorită unui interviu cu familia Marcos exact înainte de fuga 
acestora. Un mic idiot de stânga, oh, pardon, dragă prietene. 
Caze uitase că senatorul, patrician şi miliardar, era şi el de 
stânga. Vrei să intrăm? Il putem lua la întrebări. 

— Nu, nu e nevoie. Eloisa ar crede că am urmărit-o. 

Mirat, avocatul se uită la prietenul său. 

— Nu prea pari afectat. 

— Nu, nu după ceea ce mi-ai spus. Eloisa a fost crescută în 
Filipine. Probabil că o trage de limbă despre ceea ce ştie. Aştia 
continuă scandalul cu averea familiei Marcos ascunsă în Elveţia. 

— Dar unde naiba l-a cunoscut? 

— În Filipine, bănuiesc. 

— Par a se cunoaşte bine. 

O'Reilly nu se putu stăpâni să mai privească încă o dată pe 
geam. Da, cele două capete se apropiaseră. Apoi, dintr-o dată, 
Eloisa se lăsă pe spatele scaunului. Evident, râdea. 

Un val de gelozie îl cuprinse pe senator. 

— Hai să plecăm. 

— De acord. La doi paşi de aici e restaurantul Business. 
Mâncarea este senzaţională iar barmanul face cele mai bune 
Martini-dry din toată Elveţia. S-ar părea că ai nevoie de unul. 

Da, senatorul chiar că ar fi avut nevoie de un pahar de 
băutură. Deja vedea în faţa ochilor o sondă cu Martini-dry plină 
de cuburi de gheaţă, acoperită de o abureală fină. li era foarte 
sete, dar asta nu l-ar fi ajutat să rivalizeze cu tânărul luptător. 

— De acord pentru haleală, niet pentru Martini, răspunse el. 

Neîncrezător, Caze îl privi o clipă. 

— Chiar te-a vrăjit fata asta? 

— Da, răspunse senatorul, strângând din fălci. Şi acum, hai s-o 
ştergem de aici. 

Eloisa era încântată. Jacques Mattel era fermecător. Mai întâi o 
încântară poveştile despre gafele pe care le făcuse tot timpul cât 
stătuse în Filipine. Stropul lui de nebunie şi complimentele 
stângace pe care i le făcea erau înduioşătoare. Toate astea o 
eliberau de greutatea celor doi bărbaţi. El îi trezea nostalgia 
după Filipine, după oamenii de pe stradă şi surâsul lor sincer şi 
curat. Oamenii aceia păreau tare simpli în comparaţie cu ceea ce 
trăise ca la Washington. Chiar D-na Marcos îi părea deschisă şi 
duioasă, iar învăţămintele şi calculele ei, de-a dreptul simpluţe. 

La cafea, ziaristul o aduse brusc la realitate, întrebând-o care 
era scopul acestei întâlniri. 

Eloisa, puţin încurcată de această întrebare abruptă, începu să 
cotrobăie prin sacoşă. 

— Giani crede că ai fi interesat să faci un reportaj despre 
oamenii care figurează pe această listă. 

li întinse un plic mare pe care el îl deschise imediat şi începu 
să citească. 

Eloisa îl privea cu atenţie pe tânărul din faţa ei. Ea ştia pe de 
rost numele celor patruzeci de persoane de pe listă. Inainte de a 
pleca din Washington stătuse de după-amiază până în zori 
recitind şi rearanjând cartonaşele lui multicolore. Cele albe erau 

lăsate deoparte, dar cele mov, verzi şi roşii se amestecau. Le 
recitise atent, pe unele chiar de două sau trei ori, făcând ici şi 
colo câte o liniuţă neagră într-un cerc. Incet, încet pe masă se 
formau mici grămăjoare, iar pe o foaie de hârtie lista sporea. 

Într-un sfârşit, ziaristul puse hârtiile pe masă. 

— Şi ce trebuie să fac eu cu lista asta? 

— Ideea este să vii la Washington pe la sfârşitul lui iulie, să 
rămâi în august şi septembrie şi să-i intervievezi, de preferinţă 
pe fiecare în parte, pe primii paisprezece de pe această listă. 

— Dar e o muncă, uriaşă! Şi în ce scop? Ce trebuie să-i întreb? 

Eloisa scoase încă un plic. 

— lată aici o listă de întrebări pregătită pentru tine. Cred că 
este primordial ca aceste personaje să poată răspunde la toate. 

Jacques începu să citească în diagonală. 

— Mda! Incep să înţeleg. Cred că e vorba de întrebări 
capcană. Dar care? Nu văd ce interes ar prezenta pentru 
telespectatorii noştri şi nici nu-i văd pe şefii mei lăsându-mă să- 
mi pierd vremea două luni la Washington. Unde este 
senzaţionalul în toată treaba asta? Prietenul tău e nebun! 

Eloisa se uită la el într-un fel care, dintr-odată, îl aruncă pe 
ziarist într-o angoasă teribilă. 

— Mi-a spus să-ţi dau plicul ăsta gros. 

Cu ochii ţintă în ochii Eloisei, Jacques deschise plicul mormăind 
nemulţumit. 

Pachetul conţinea două lucruri. Dar Jacques nu văzu decât 
unul, căscă ochii mari şi închise plicul pe dată. 

— lisuse! Drept cine mă ia? E o avere în plicul ăla! Douăzeci 
de mii de dolari! Cu faţa de un roşu aprins, el împinse plicul 
înapoi spre Eloisa. Nu mă amestec într-o combinaţie cu bani, 
Eloisa, asta spune-i prietenului tău. 

— Mai întâi de toate că nu este o combinaţie plătită. Prietenul 
meu, cum îl numeşti tu, e sincer preocupat de războiul comercial 
care se anunţă între Statele Unite şi Europa. El crede că în 
curând e posibilă o ruptură dramatică şi vrea ca tu să fii primul 
care anunţă acest eveniment. 

— Atunci, la ce bun banii? o luă de la capăt Mattel. 

— Prietenul meu ştie că nu poţi intervieva atâţia oameni în 
numele televiziunii la care lucrezi. lulie şi august ar putea fi 
pentru tine două luni de vacanţă la care ai dreptul. 

— Nu-i prost. Continuă. 

— O echipă de televiziune care să lucreze pentru cineva, cel 

puţin la început, presupune nişte cheltuieli, în plus, tu eşti acela 
care trebuie să-i convingi. 

Dintr-odată, Jacques deveni mai interesat. 

— Dar îţi dai seama ce cheltuieli vor fi? Abia dacă ajung 
douăzeci de mii de dolari. j 

— Nu sunt douăzeci de mii ci o sută de mii de dolari. In 
teancurile de bani sunt şi franci elveţieni. 

Jacques păli. 

— Nu ştiu ce să zic, mi se pare suspectă toată treaba asta. 

Eloisa surâse şi-şi luă o atitudine maternă. 

— Ascultă, Jacques, Giani este foarte tare preocupat de ceea 
ce a auzit la Washington, dar nu poate trăda, e normal. In plus, 
tu ştii că este teribil de orgolios... 

— Da, dar... 

— Intervievându-i pe oamenii de pe lista asta, în special pe 
primii paisprezece, nu el este cel care face publice informaţiile, ci 
ei înşişi le dezvăluie. El n-a făcut decât să-ţi dea nume de oameni 
care oricum caută să vorbească presei. 

— E diabolic. 

— E... prietenul meu. 

Jacques izbucni în râs. 

— O, da, în chestia asta îl recunosc pe Giani, e stilul lui. Dar, 
totuşi, aş fi mai liniştit dacă aş avea, să zicem... 

— ... o dovadă? întrebă Eloisa cu un firicel de glas. Te-ai uitat 
la scrisoarea care se află împreună cu banii? 

Surprins, Jacques Mattel dădu la o parte capacul plicului şi 
scoase din el ceea ce părea a fi un manuscris. Tresări în clipa în 
care citi începutul de pe prima pagină, dar mai ales titlul. 
„Aventurile galante ale unui bancher-peşte în Filipine”. Apoi 
frunzări repede cele zece pagini. Fiecare dintre ele avea în colţ 
nişte iniţiale ilizibile. Dar pe ultima, semnătura lui Giancarlo 
Potzo-Berghese era foarte lizibilă. Mattel îşi încruntă sprâncenele 
şi se uită la Eloisa. 

— Tu ai citit documentul ăsta? 

— Nu, eu doar am numărat banii. L-a pus el însuşi în plic şi mi- 
a spus că chiar un prost de ziarist, în ultimul hal de limitat, ar 
înţelege câtă importanţă dă el la ceea ce s-ar putea întâmpla, 
având în mână acest document. 

— Probabil că am să regret, dar... - şi înainte de a-i înapoia 
Eloisei documentul îl rupse în două - ... dar îi vei spune că îl cred. 
Mai ai şi alte informaţii să-mi dai? 

— Da, asta. 

Incă un plic. 

— Este o listă cu ziariştii din Europa şi din Statele Unite pe 
care ar trebui să-i cunoşti, dacă nu cumva îi şi cunoşti deja, mai 
ales pe cei de la Washington. Poţi să le telefonezi. Găseşti acolo 
câte o mică notiţă despre fiecare, despre cât de mare importanţă 
prezintă fiecare, despre tendinţele lor politice, despre interesele 
lor şi dacă sunt pro europeni, de partea Lumii a Treia sau WASP, 
toate astea ca nu care cumva să faci vreo gafă. 

___— Este o documentaţie care valorează aur, murmură ziaristul. 
inseamnă că e într-adevăr neliniștit. 

Ochii Eloisei se măriră. Părea cufundată într-o viziune biblică. 

— Da, e tot atât de îngrijorat şi pentru Europa cât şi pentru 
Statele Unite. Dar nu ştiu de ce, spuse ea cu o voce visătoare. 

— Explică-mi, spuse Jacques. 

— E ciudat. Îl văd agitându-se pretutindeni, lucrând ca un 
nebun pentru cineva care nu-l înţelege, simt urgenţa şi 
importanţa a ceea ce vede el, dar nu pot ajunge la o concluzie 
coerentă. 

— Cu siguranţă că şi tu l-ai întrebat. 

— Da, desigur, dar se închide în el ca un melc. S-ar zice că 
trăieşte un permanent coşmar. 

— Poate îi e frică să nu fie ucis? speculă Mattel. 

Eloisa fremăta. 

— Sper că nu! 

— În cazul ăsta, te pune şi pe tine în pericol. Nimeni nu va şti 
că tu nu ai nici un amestec. 

Ochii Eloisei se umplură de o mare tristeţe. 

— Maestrul meu de acupunctură spunea că omul trăieşte din 
vibrații. Destinul a dat fiecărui om partea lui de vibrații. Dar omul 
e acela care trebuie să hotărască unde, când şi ce cantitate de 
vibrații trebuie să folosească. 

— Sper că prietenul tău nu te-a convins să consumi toate 
vibraţiile dintr-odată, mormăi ziaristul. Tare mult aş dori să-ţi 
ofer şi eu câteva vibrații. 

Eloisa ieşi din visul în care plutea şi-i surâse. 

— Dar m-ai făcut deja să vibrez şi mi-a plăcut senzaţia pe care 
am trăit-o. 

Inima tânărului îşi dublă bătăile. 

— Nu te cred, spuse el cu şmecherie în glas. 

— Atunci va trebui să găsesc un mod de a-ţi demonstra 

sinceritatea mea, spuse ea cu o voce aspră. 

Ziaristului nu-i venea să creadă că auzise bine. 

— Unde şi când te pot revedea? se bâlbâi el. 

— La Washington, la sfârşitul lui iulie. Te poţi descurca. 

De acord. 

— Uite numărul meu de telefon. Când vei suna, să nu spui cine 
eşti. 

— Nimic altceva? 

— Ba da. O să-ţi ia mult timp ca să fixezi întâlnirile, dar 
asigură-te că toate întrebările vor primi un răspuns, nu contează 
care. ; 

— Dar care sunt întrebările cheie? in ce ordine? 

— Tu eşti acela care va trebui să stabileşti ordinea întrebările 
cheie îţi vor fi date la sfârşitul şederii tale sau în cazul în care 
evenimentele se precipită. 


Ochii avocatului scânteiară. 

— E greu să descrii pe cineva pe baza unei conversații, dar 
iată în câteva cuvinte ce-mi trece prin cap: foarte sofisticată, dar 
în acelaşi timp foarte cuminte, ascunzând o mare tristeţe. 
Oricum, nu a fost crescută de nişte ţărănoi. 

— Henri, ai nimerit exact la ţintă! exclamă senatorul. Este 
exact ceea ce nu reuşeam să-mi lămuresc, dar ăsta-i amănuntul 
care nu se potrivea! Crezi că un orfelinat din Filipine poate oferi 
condiţii ca cineva să devină atât de sofisticat? 

— Glumeşti? Este o fată care s-a bucurat de educaţie în 
preajma mai marilor din lumea asta, sau care a călătorit mult, 
frecventând mediile celor bogaţi, dar mai ales în Europa şi nu 
doar o singură dată, crede-mă. 

— Fii liniştit, prietene, te cred. Colecţia ta particulară de super 
bogătaşi este legendară. 

— Imi plac oamenii bogaţi! constată avocatul. 

— Dar şi ei te plac pe tine, tare mult, răspunse prompt 
senatorul. 

Henri Caze tresări. Hotărât lucru, prietenul său se schimbase, 
nu numai fizic, ci şi în profunzime. Nu numai partea lui 
bădărănească se acoperise cu un soi de lustru, dar, în urma 
conversaţiei de la masă, era evident că şmecherul din el se 
şlefuise ascunzând mai bine instinctul care altădată i se citea în 
priviri. Să fi fost oare influenţa fetei? Nu, nu chiar. Fără îndoială 
era, în parte şi influenţa lui Giancarlo. Cu siguranţă că între cei 

doi bărbaţi era o tensiune a naibii de mare. Se pregătea un 
eveniment major, maestrul Caze simţea acest lucru. Dar ce 
eveniment? Tremura de curiozitate. Ceea ce-l aţâţa mai mult, era 
faptul că avea ciudata impresie că nici fata, nici Giancarlo şi nici 
prietenul său nu vor fi stăpâni pe jocul care se anunţa, iar asta îl 
încânta, căci în astfel de situaţii intervin avocaţii. Oala era 
fierbinte şi mirosea bine, tare bine. Nu-i trebuia decât un polonic 
mare şi frumos şi ce altceva decât Geneva putea servi mai bine 
drept polonic? Giani îi dăduse deja pe mână, la început direct, 
apoi pe căi ocolite, averea familiei Marcos, frumos aranjată pe un 
platou de argint. li dădeau lacrimile de bucurie. Ce de bani avea 
să câştige din toată afacerea asta, cu toate negocierile care 
urmau să se desfăşoare, ce mai! Zece ani de viaţă, pe puţin! 
Fiscul elveţian îl va binecuvânta, băncile vor fi încântate să 
respecte blocarea fondurilor, iar politicienii, pro sau contra, 
încântați de sumele pe care le vor încasa ca recompensă a 
eventualelor lor acorduri. Da, Giancarlo Potzo-Berghese era un 
tip formidabil. Merita să se vorbească despre el cu respect. 

Maestrul Henri Caze se uită la ultimul nume de pe lista cu 
invitaţi pe care Giancarlo o pregătise pentru senator. Scoase un 
mormăit şi-i întinse lista prietenului său. 

— E bine; Perfect! suspină avocatul. Nici eu n-aş fi putut face 
mai bine. În orice caz nu e o vizită cu personaje de salon. Vei 
întâlni nişte duri, elveţieni sută la sută. Sunt patru comandanţi, 
cinci bancheri şi nu dintre cei mai neînsemnaţi, trei industriaşi, 
plus membrii Marelui Consiliu. E uimitor. Toţi sunt oameni cărora 
nu le place să fie deranjaţi în timpul lunilor de vară. |ţi repet, nici 
eu n-aş fi putut face mai bine. 

— Asta mi-a spus şi Giani. 

Avocatul se scarpină în cap. 

— Mi se pare că, totuşi, ai o rezervă, remarcă senatorul. 

— Nu, nu, e o treabă pe cinste. Cu toate acestea, gândindu- 
mă mai bine, ceea ce mă intrigă e faptul că fiecare dintre aceste 
personaje este, în general, xenofob la modul activ şi scandalos 
de antiamerican, în special. Cei cinci bancheri, de exemplu, s-au 
zbătut din răsputeri ca Statele Unite să fie refuzate când au cerut 
ridicarea secretului bancar. Industriaşii, sunt toţi trei în 
concurenţă directă cu industriile din aceeaşi ramură din S.U.A. 
Unul dintre ei îi urăşte în mod deosebit pe americani din cauza 
presei proaste care i s-a făcut la voi şi pentru că i s-a interzis 
vânzarea unuia dintre produsele sale pe piaţa americană. Acelaşi 

lucru este valabil şi pentru membrii Marelui Consiliu: fiecare a 
avut de purtat negocieri deosebit de neplăcute cu oamenii voştri 
politici. In schimb, printre ei se află „Mama”. 

— Cine e „Mama”? 

— „Mama” este ambasadorul care aranjează toate mişcările în 
numele ţărilor mici din America de Sud şi din Africa când e ceva 
care arde în problemele monetare. 

— Credeam că de treburile astea se ocupă Lentwiller sau 
succesorul său la Banca Naţională. 

— Nu, Lentwiller este „Mama-Mare”. Numai „Mama” o 
consultă pe „Mama-Mare”. Nimeni nu se apropie de „Mama- 
Mare”, în afară de băieţii cei mari şi răi, miniştrii de finanţe din 
Europa şi din Japonia. Răii cei mici se duc direct în fustele lui 
„Mama”. 

— Şi după aceea? 

— După aceea, „Mama-Mare” ia telefonul şi vorbeşte cu 
Dumnezeu. 

— Volcker? Ministrul de finanţe şi preşedinte al Federal 
Reserve? 

— Exact. 

— Atunci, Reagan ce face? 

— Reagan? Glumeşti. El e doar un politician... Oh! Scuză-mă! 
„„„ Pe scurt, miniştrii de finanţe sunt profesionişti. Toţi se cunosc 
între ei. Ei au grijă de cariera lor de funcţionari pe care trebuie s- 
o apere. Dintre ei, nici unul nu se ocupă de un şef de guvern, nici 
măcar ruşii. Ei se află acolo unde se află tocmai ca să pună la 
cale diverse aranjamente, nu ca să le demoleze... 

— Să ne întoarcem la lista noastră. Mai e ceva care ţi se pare 
ciudat? 

— A, da... Nu, în fond, nu e chiar atât de ciudat. Tu te afli aici 
în Europa ca să arăţi care este atitudinea ta, pe de o parte şi ca 
să înţelegi nemulţumirile celorlalţi şi să ie asculţi reclamaţiile, pe 
de altă parte. Numai cunoscându-ţi duşmanii vei ajunge la 
adevăr. Giancarlo şi-a făcut foarte bine treaba. 

Numai să nu te apuci să baţi câmpii gândi avocatul care se tot 
uita la paharul cu apă din faţa senatorului. 

— Pot să te invit la mine ca să bem ceva? întrebă el cu glas 
tare. Ș 

Richard se uită la ceas. li promisese Eloisei că se întâlneşte cu 
ea la hotel. 

— Nu, trebuie să mă odihnesc înaintea dineului de diseară. 

Avocatul îi făcu cu ochiul. 

— Nu te „odihni” prea tare. Rolle, este departe, iar von 
Barnard este exagerat de punctual chiar şi atunci când este 
rugat să n-o facă. Felicită-l pentru cupa pe care a obținut-o la 
maraton căci e foarte mândru de asta. Şi mai ales nu uita să-l 
feliciţi pe Charles Sauger. Banca lui a câştigat concursul 
interbancar de tir de anul acesta. Dacă, din întâmplare, şeful lui 
de personal, D-na Lulier, este şi ea acolo, felicit-o şi pe ea, căci a 
câştigat proba de pistol. Te vei afla într-un mediu cât se poate de 
elveţian, numai ei între ei, fără străini şi fără mască. In această 
perioadă a anului sunt foarte nostimi, se distrează şi sunt foarte 
sportivi: regate, tenis, excursii lungi, escaladări prin munţi şi golf. 
Limitează-te la subiectele astea, dar nu accepta să participi la 
vreuna dintre ele decât dacă eşti foarte bun. De fapt pari a fi în 
formă şi-mi aduc aminte că în tinereţe erai foarte sportiv. Se 
organizează curse pe toate lacurile. Ai să te distrezi din plin. In 
fond, Giani ăsta al tău nu e prost deloc. 

— Nu uita de informaţiile mele cât stai la Berna, soldat! 

Avocatul luă poziţie de drepţi. 

— Jawohl, mein Fuhrer. 


Eloisa se întâlni cu senatorul la ora stabilită. Înainte ca el să-i 
poată pune vreo întrebare, ea îi povesti ce şansă nemaipomenită 
avusese în dimineaţa aceea când s-a întâlnit cu o cunoştinţă nu 
prea apropiată din Filipine. Fusese teribil de decepţionată când 
îşi dăduse seama că ziaristul nu o invitase la prânz decât ca să 
scoată de la ea informaţii despre familia Marcos şi despre 
eventualele cunoştinţe pe care aceştia le-ar putea avea aici, în 
Elveţia. După o vreme se răzbunase pe el povestindu-i istorii 
închipuite de ea pe care acesta le luase drept bune. Povestind, 
Eloisa pufnea, imita exclamaţiile de stupoare, curtea şi 
avansurile pe care i le făcea cu piciorul: 

Gelozia şi  bănuielile odată risipite, senatorul se lăsă 
contaminat de buna ei dispoziţie, râzând cu lacrimi de 
strâmbăturile Eloisei care profită de această stare de lucruri ca 
să-şi lepede veşmintele şi să i le scoată şi pe ale lui. 

In cele zece zile pe care le petrecură împreună, Eloisa avu 
grijă ca fiecare oră, fiecare noapte să fie transformată într-o 
escapadă. In pat, ea îl aduse încetişor pe culmile plăcerii. Nu 
cruța nici un efort ca să-l facă să-i mărturisească fantasmele lui 
şi „să încerce” să i le îndeplinească. Dar, mult mai de preţ decât 

imaginaţia senatorului se dovedi ceea ce îi propunea tânăra 
femeie, îl provoca, cerându-i să aleagă dintre propriile lui 
fantasme, lucru pe care foarte puţine femei ştiu să-l facă de 
teamă să nu-şi piardă puterea pe care o au asupra bărbaţilor. 

Intoarcerea, pe 20 iulie, fu o adevărată catastrofă pentru 
O'Reilly. Era în stare să cucerească întreaga lume, dar nu pentru 
a-şi satisface orgoliul, ci pur şi simplu pentru o femeie. Numai 
dacă ar fi putut să ţină în frâu demonul acela numit gelozie şi 
pofta pe care o avea de a bea un whisky irlandez. 

XVII 
VIZITE PERSONALE 


La rândul lui, Giancarlo găsi că cele zece zile petrecute în 
Elveţia fuseseră epuizante. Cu foarte mare greutate reuşea din 
când în când să mai găsească câteva ore libere ca să facă vizite 
la băncile care-i erau prietene. Avea nevoie de şapte bănci, alese 
cu grijă după notițele din cartonaşele lui personale şi criteriile pe 
care tot el ie stabilise cu meticulozitate. Planul lui cuprindea 
diverse etape. 

In primul rând, să deschidă un cont prin intermediul unui 
bancher care îl cunoştea bine, de preferinţă unul pe care-l 
cunoscuse la recepții în timpul sejurului în Elveţia cu O'Reilly. 

In al doilea rând, trebuia ca bancherul să fie „mulţumit” de 
suma depusă. În al treilea rând, să fie suficient de impresionat de 
ordinele ce trebuiau date pentru administrarea acestei sume 
importante şi să-şi pună întrebări şi să le pună şi altora. In al 
patrulea rând, şeful de Bursă şi/sau cambialul să fie prezent şi să 
fie consultat în timpul întrevederii cu bancherul. Discuţia se va 
învârti tot timpul în jurul întrevederii pe care o avusese cu 
prietenul lui, cambistul. Dar, în al cincilea rând, dacă el cumpăra 
cu toţi banii din cont prime absurde bazate pe o presupusă 
scădere a dolarului, în anumite bănci ei vor face aceeaşi 
operaţiune dar mai ales cu prime prevăzute a scădea, de pe 
piaţa bonurilor de tezaur americane, ceea ce va provoca o 
confuzie totală, căci dacă unii bancheri vor vedea în ordinele lui 
de bancă o certitudine privind scăderea dolarului indicată de 
cineva care e foarte la curent cu mişmaşurile de la Washington, 
asta presupunea în egală măsură o scădere continuă a ratei 
dobânzilor, deci o creştere a bonurilor de tezaur. 

Alţii, înspăimântați, vor face calculul invers. Căci dacă Giani 
cumpăra în disperare prime la fel de absurde mizând pe o 
scădere a valorii bonurilor de tezaur americane, asta însemna că 
este sigur că rata dobânzilor va creşte, deci că valoarea 
obligaţiunilor va scădea; în acelaşi timp, o creştere a ratei 
dobânzilor ar fi sinonimă cu creşterea dolarului şi cu siguranţă nu 
va mai fi vorba de o scădere. 

Lumea stătea la pândă: ce vor face Statele Unite cu rata 

dobânzilor? Nimic altceva nu mai conta de doi ani încoace. O 
adevărată paranoia se instalase în legătură cu această problemă. 
Orice informaţie concretă era exploatată şi plătită cu bani grei, 
ceea ce făcea ca piaţa să fie mai nervoasă, mai bănuitoare şi mai 
ales avidă. In lipsa unor informaţii provenind de la o bancă 
centrală el trebuia să caute şi să găsească cu orice preţ surse 
sigure. Piaţa era o adevărată ureche, iar această ureche era 
ciulită spre ceea ce va face Federal Reserve Bank. 

Căci piaţa bonurilor de tezaur americane ajunsese la peste o 
sută de miliarde de dolari pe zi: numai ea singură depăşea toate 
pieţele celorlalte obligaţiuni guvernamentale din lumea întreagă. 
Un sfert de sutime de schimbare a valorii ratelor însemna o 
pierdere (sau un câştig) de milioane de dolari pentru fiecare 
bancă în parte. 

Intreaga lume participa la această cursă, dar locurile de 
specialişti sunt rare şi scumpe. Doar câteva mari bănci din 
Anglia, Japonia, Hong Kong şi Elveţia reuşiseră să ajungă în 
„altarul finanţelor”. Celelalte trăgeau cu un ochi la câştiguri, iar 
cu celălalt la „teroarea japoneză”, în mai, băncile lor care 
serveau drept agenţi de schimb, creaseră, din greşeală, o mică 
anomalie în aceste cumpărări, ceea ce le-a costat cinci sute de 
milioane de dolari pe cele treizeci şi cinci de case de schimb de 
pe Wall Street specializate pe această piaţă, iar ele acuzaseră 
imediat în mod public banca centrală japoneză că a lăsat 
bucăţica mai bună din ceea ce avea să facă Federali Reserve, 
băncilor sale private, lucru inacceptabil şi interzis. 

Din februarie, contul lui Giani crescuse simţitor: de la şapte 
milioane, ajunsese la şaptesprezece, el fiind cel care reuşise să 
creeze diferenţa de zece milioane. Acest lucru era cunoscut de 
cinci agenţi de schimb foarte slobozi la gură, căci Giani vânduse 
prin intermediul lor dolari la termen şi cumpărase prime mizând 
pe creşterea monedelor zise forte pentru sume impresionante 
faţă de ordinele lui normale. Dacă, în general, agenţii de schimb 
îi respectau pe marii speculanţi la bursă, fiindcă erau clienţi de 
aur, pe cei care câştigau constant îi venerau de-a dreptul. Cu 
toate că numele lui Giancarlo nu era pomenit niciodată, se ştia 
că e vorba despre el. Graţie acestor câştiguri, credibilitatea lui 
Giancarlo ca fiind o persoană cum nu se poate mai bine 
informată se răspândise cu viteza fulgerului printre cei mai buni 
„Clienţi” ai celor cinci agenţi de schimb. 

Giancarlo conta mult pe această reputaţie, poate cam prea 

mult, dar nu avea de ales. Jocul avea reguli şi trebuia să le 
urmeze. Cele şaptesprezece milioane de dolari ai săi nu 
reprezentau miare lucru pentru bancherii elveţieni, mai aids că 
erau împărţiţi între şapte bănci, dar două milioane de fiecare 
cont, în întregime puşi la bătaie într-o speculație în aparenţă 
absurdă, nu puteau trece neobservaţi, căci o asemenea mişcare 
putea însemna fie o variaţie de zece la sută pentru dolar, fie o 
variaţie de cel puţin doi la sută a ratelor, ceea ce era cal mai rău 
lucru, iar Giancarlo era cunoscut ca fiind un om prudent. Cine 
dorea se putea interesa pe lângă Pringle sau Seligman, sau la 
prietenii săi. Era mult mai respectat decât îşi închipuia. 

In acest caz, valoarea cotă de o mie şase sute de miliarde de 
dolari ar scădea cu circa două sute de miliarde de dolarii, fără să 
mai vorbim de panica produsă. Echivalentul unui an de venituri 
pentru OPEC în zece secunde. Dolarul în scădere? Dolarul în 
creştere? Piaţa era ca un fel de găină aşezată în mijlocul unei 
autostrăzi la o oră de vârf. Prima maşină care i-ar fi smuls penele 
ar fi trimis-o Dumnezeu ştie unde. 


La Londra, conversaţia dintre Stanford-Pringle şi Seligman i-ar 
fi făcut plăcere lui Giancarlo dacă ar fi putut-o auzi. 

— Atunci, ce este? 

— Urmăreşte-mă, sau, mai degrabă, urmăreşte-l pe Giani. Cea 
mai mare parte a oamenilor importanţi sau care au mari averi şi- 
au transferat, timp de ani de zile, o parte din averi în afara ţărilor 
lor. Când un guvern devine intolerabil şi ameninţă să-i ruineze, ei 
scot cât mai mult posibil, dar, proporţional cu masa monetară a 
unei ţări europene, asta înseamnă foarte puţin. Infim! Să zicem, 
costul a două săptămâni de intervenţii a unei bănci naţionale ca 
Banca Franţei. Deci mai rămân câţiva noi îmbogăţiţi sau cadre 
superioare care sunt atât de prinşi cu afacerile lor, încât abia 
dacă pot scoate din ele un minimum de profit. 

— Atunci, care este cauza acestei mari scăderi? 

— Nu e vorba de scurgerea capitalurilor, ci de fuga oamenilor. 
Oamenii care pleacă sunt, în general, oameni care se pricep 
foarte bine la afaceri şi care au multe legături în străinătate. 
Prietenii lor, prin definiţie, îi cunosc, au făcut afaceri cu ei şi le 
respectă părerile şi felul de a gândi şi - aici este aspectul 
psihologic al problemei - le cunosc sentimentul patriotic, pentru 
că aceşti oameni au supravieţuit ani întregi la toate crizele din 
ţara lor şi totuşi au rămas acolo. Dacă pleacă în număr mare, aşa 

cum s-a întâmplat în Anglia după domnia lui Wilson, când au 
plecat din ţară optzeci de mii de doctori şi ingineri în doar trei ani 
de zile şi nu mai spun de marile averi, deci, dacă oamenii pleacă 
în număr mare, asta bagă frica în toată lumea financiară din 
afara ţării respective şi ei sunt cei care încep să vândă monede 
pe diverse pieţe sau evită să trateze o afacere în această 
monedă. In plus, refugiatul, el nu este chiar sub o zodie nefastă, 
căci odată ajuns în străinătate, aşteaptă ca situaţia din ţara lui să 
se amelioreze şi va fi primul care va reinvesti acolo. Căci, în 
general, el crede în ţara să, apoi mai sunt obiceiurile şi ştie că 
poate face afaceri acolo. lţi aminteşti spusele unui ministru de 
finanţe din Italia de după război? Când i s-a reproşat că închide 
ochii la scurgerea de capitaluri, practicată aproape la vedere, el 
a răspuns: „Scurgerea de capitaluri în Elveţia? Dar, dragă 
prietene, asta este rezerva latentă a ltaliei!” Şi lucrul ăsta n-a 
întârziat să fi dovedit: la începutul anilor şaptezeci, ţara a fost 
adusă la ruină de incompetenta politicienilor săi. Nici un bănuţ în 
casă. Atunci, cât se poate de simplu, ministrul de finanţe i-a 
convocat pe oamenii cei mai bogaţi, care făcuseră imprudenţa şi 
îşi scoseseră banii într-un mod prea flagrant şi i-a ameninţat cu o 
amendă zdravănă dacă nu investesc la ei în ţară. In numai şase 
luni, mai mult de trei miliarde de dolari s-au întors în Italia şi cum 
trebuia să se reinvestească, afacerile s-au restabilit încetul cu 
încetul, dând curaj italienilor refugiaţi să investească mai mult, 
iar aceştia la rândul lor i-au antrenat şi pe prietenii lor care nu 
erau italieni, iar acum, în Italia intră în fiecare lună peste un 
miliard de dolari via Elveţia care nu mai are nimic de-a face cu 
resortisanţii italieni. La ora actuală, am o bancă elveţiană care- 
mi propune să subscriu la o mărire de capital a unei asigurări 
italiene pe care toată lumea vrea să pună mina, atât este de 
cerută în străinătate. Şi ştii de ce? Asigurarea în chestiune 
aparţine partidului comunist, deci e mai sigură pentru că nu se 
pune problema posibilităţii grevelor. lată limita extremă la care 
poate ajunge sărmana noastră lume a finanţelor. 

— Vorbeşti de funie în casa spânzuratului? 

— Nu mai este o simplă butadă, dragul meu, ci o realitate! 

— Giani devine foarte periculos. Presimt scandalul şi, deci, 
profituri mari. 

— Sunt de acord cu tine şi aş vrea să ştiu dacă analiza ta 
seamănă cu a mea. 

— Mica noastră afacere de împrumut în devize europene 

capătă o dezvoltare fabuloasă, mai ales în sectorul contractelor 
industriale dintre Statele Unite şi Lumea a Treia, iar asta graţie 
senatorului, sau cel puţin datorită firmei de avocaţi din care a 
făcut parte. Deci senatorul îl ascultă pe Giani, iar bancherii din 
Europa care se asociază cu noi în aceste acordări de împrumuturi 
îl binecuvântează şi ei. Nu sunt fraieri. Influenţa scumpului 
nostru conte este vizibilă, deci este ascultat. El face aceeaşi 
politică ca şi Talleyrand: adună la un loc fragmente mici ca să 
devină o mare putere. 

— E bine. 

— Da, dar riscăm să ne scape. 

— Unde? 

— Nu ştiu exact, dar ceea ce mă deranjează sunt părerile pe 
care le tot plasează cu ocazia vizitelor pe care le face pe ici pe 
colo. 

— Vrei să spui cele legate de o Europă care îşi va lua în 
sarcină administrarea eurodolarului? Stanford-Rringle izbucni în 
râs. E de-a dreptul extravagantă. 

— Sunt întru totul de acord cu tine şi exact asta mă jenează. 
Căci nu este deloc stilul lui Giani să avanseze o teorie care să nu 
fie la modă şi cu atât mai mult nu e stilul lui să avanseze o teorie 
extravagantă. 

— Ei asta-i acum! Face şi el din asta calul de bătaie pentru ca 
prietenii noştri europeni să fie şi mai neliniştiţi şi mai dornici să 
participe la lansarea de emisiuni de împrumuturi în devize 
europene. 

— Atunci, dragă prietene, de ce s-o facă pe ocolite? Ar putea 
tot atât de bine să spună sus şi tare că dolarul va continua să 
scadă şi că trebuie ca lumea să continue să cumpere 
instrumente financiare în devize străine. 

Stanford-Pringle se scarpină în cap. 

— Hm. Da, ai dreptate. Oricum asta e moda, în tot cazul, dar 
ştii că Giani este un mare jucător de biliard? 

— Ştiu cum să nu ştiu? In privinţa asta m-a costat scump, ca 
să nu mai vorbesc de prietenii mei pe care i-a escrocat în 
weekenduri la castel la mine. Fără să pară că ar fi fost amestecat 
- şi niciodată nu el este cel care propune o partidă, din contră, se 
lasă rugat - nu l-am văzut niciodată să plece fără o pradă de cel 
puţin o mie de lire. lar la backgammon, e un adevărat măcel, îşi 
enervează atât de tare adversarul cu replicile lui răutăcioase, 
încât acesta nu se mai gândeşte la joc ci se concentrează să 

găsească un răspuns acerb şi făcând în acelaşi timp eforturi 
supraomeneşti ca să nu-i dea cu masa de joc în cap. În jocul ăsta 
este un adevărat asasin. li înfurie la culme pe toţi, iar ei sunt 
gata să-şi asume orice risc la joc, numai ca să-i poată da o 
replică care să-i închidă gura. 

Ochii lui Lord Seligman se îngustară. 

— Mă întreb dacă nu cumva e pe cale să facă acelaşi lucru cu 
scumpul tău prieten O'Reilly? 

— Dar în ce scop? Pentru loviturile pe care le dă la biliard, de 
acord. Mi-l închipui perfect aruncând paie pe foc cu această 
panică întreţinută despre scăderea dolarului. Nu contează 
metoda lui, nici originalitatea părerilor sale, prea puţin conformă 
cu caracterul său prudent. lar noi nu avem de ce ne plânge, căci 
am câştigat douăzeci de milioane de dolari. Dar pentru restul... 

— In ceea ce priveşte restul, continuă Lord Seligman. 

— Avem un italian care îşi face prieteni acolo unde nu avea. Şi 
asta datorită unui senator american care-i asigură existenţa şi 
care este cât se poate de proeminent ca figură. Cu toate 
acestea, el foloseşte o teorie oare, în ciuda politicii 
antiguvernamentale a aceluiaşi senator (care în fond rămâne un 
patriot), este cum nu se poate mai insultătoare şi provocatoare. 
iti dai seama cam ce spune Giani? El îl considera, în mod deschis, 
pe binefăcătorul lui şi prin urmare şi ţara acestuia, drept un copil 
iresponsabil - lucru care nu se face, cu toate că poate este 
adevărat - şi asta nu doar de faţă cu el ci de faţă cu toţi cei pe 
care-i vizitează în Europa. Este o adevărată palmă repetată de 
sute de ori. 

— Tocmai asta îţi spuneam şi eu. Asta aruncă suspiciuni 
asupra dolarului. Mai ales când senatorul este beat şi nu mai 
poate răspunde în mod convingător. Din contră, aceste bâlbâieli 
sporesc suspiciunea. 

— Mi s-a spus că nu mai bea. 

— Acesta este celălalt aspect care mă tracasează. Asta 
sporeşte capacitatea lui de a aprecia importanţa provocărilor lui 
Giani. 

— Poate ăsta este felul lui Giani de a-şi vindeca orgoliul rănit. 
Sau o compensare pentru servitudinea lui forţat? Ştii că e foarte 
orgolios. 

— Nu în asemenea măsură încât să-şi rişte slujba! 

— Cu toate astea a făcut-o atunci când „a uitat” s-o 
contacteze pe D-na Aquino. 

— Ştii foarte bine la ce se gândea el să facă rămânându-i fidel 
D-nei Marcos. O mare lovitură de unul singur şi trebuie s-o spun, 
cred că ar fi greşit dacă n-ar fi încercat s-o facă. 

— Atunci, în ce constă marea lovitură de data asta? 

— Nu ştiu absolut nimic, dragă prietene, dar din analiza pe 
care am făcut-o împreună rezultă că Giani pune la cale o 
lovitură. O lovitură de mari proporţii dacă ţinem cont de riscurile 
pe care şi le asumă! 

— Să sperăm că a tras învăţăminte din lecţia pe care i-am dat- 
o şi că ne va consulta la momentul potrivit. 

— Să sperăm! Dar nu-mi place cuvântul „speranţă” care 
pentru mine este egal eu neputinţă. O mare lovitură de unul 
singur ca cea pregătită pe lângă Marcos mă face să cred că va 
dori să mai încerce o mare lovitură tot de unul singur... din 
orgoliu. 

Stanford-Pringle suspină. 

— Cred că temerile noastre sunt aceleaşi. 

— Vrei să spui că o lovitură de unul singur, ratată sau reuşită 
ne va amesteca şi ne va păta şi reputaţia noastră? 

— Da - Stanford-Pringle suspină - din păcate în meseria 
noastră frica e cea oare ne împiedică să încercăm o mare 
lovitură şi sunt tot atât de sigur de asta pe cât sunt de sigur că 
orgoliul e cel care ne-ar împinge s-o facem. 

— Atunci înseamnă că e vreo cale pe care n-am folosit-o. 

— A da? Bravo, dragă prietene! Care? 

— S-ar impune o mică discuţie cu senatorul. 

— O'Reilly? Dar el ar fi ultimul care ar putea şti ce e în capul 
lui Giani! 

— Desigur! lar frumoasa şi divina Eloisa Bonvin este probabil 
prima care ar putea şti ceva. La urma urmei dacă senatorul nu 
mai bea, cu siguranţă că asta nu se datorează influenţei lui 
Giani. 

— Nu-i rău! Zi-i! Dar eşti convins că influenţa acestei tinere şi 
foarte frumoase persoane este sinonimă cu o nouă alianţă curată 
şi sinceră? 

— Cât eşti dispus să dai în cazul în care ar trebui s-o 
convingem să se mulţumească să guste din plăcerile unei iubiri 
sincere şi „dezinteresate” care oricum nu ar putea avea ca 
rezultat căsătoria? 

— Din partea mea? Oh, trei... cinci milioane de dolari. 

— Da, cam la aceeaşi sumă mă gândisem şi eu. lar eu fac un 

efort asemănător ca să facem potul şi mai excitant. În fond, până 
acum toată lumea a pus câte ceva în afară de noi doi... Apoi, 
într-un fel, Giani este cel care finanţează dota, nu-i aşa? 

— Cincisprezece milioane de dolari pentru primele patru luni, 
spui? Foarte satisfăcător, chiar foarte, într-adevăr. 

— In aşteptare, putem să-i dăm o mână de ajutor. 

— Cum a şa? 

— Printre ziarele şi prietenii noştri de dreapta şi de stânga se 
află o foarte importantă pătură de englezi care nu văd cu ochi 
buni căderea regimului alb din Africa de Sud, căci ei cred încă în 
Commonwealth şi în măreţia Imperiului Britanic. Eforturile 
guvernului Reagan în acest domeniu îi fac să creadă că acestea 
nu sunt decât o încercare a americanilor de a destabiliza acest 
ultim bastion al Imperiului Britanic în scopul de a-l fărâmiţa sub 
pretextul luptei împotriva rasismului. 

— Şi de fapt nu greşesc. 

— N-are importanţă. Dar Commonwealth-ul reprezintă un fel 
de mic ONU foarte compact şi neutru intre ruşi şi SUA. lar asta 
împiedică SUA să deţină puterea la ONU. lar americanilor nu le 
place asta şi nici nu le convine, căci le ia din mână puterea pe 
motivul că ei, sunt campionii de necontestat ai oamenilor de 
culoare. 

— Nu mă gândisem la aşa ceva. 

— Dar Thatcher, da! Asta e motivul pentru care lupta ea. Dar 
în acest domeniu, zarurile sunt aruncate. Mai rămân ruşii care 
râvnesc la aceeaşi glorie. 

— Atunci... 

— Dacă pedalăm puţin pe tendinţa „British for ever” şi dacă 
înveninăm puţin lucrurile în partea rusă, lucrurile ar merge în 
sensul dorit de prietenul nostru, nu? 

— Uşor de făcut în ceea ce-i priveşte pe prietenii englezi, dar 
în ceea ce îi priveşte pe ruşi? 

Seligman surâse. 

— Eu negociez rambursarea împrumuturilor făcute de ruşi în 
perioada 1917-1922 în numele Angliei. Şi asta, chiar zilele astea. 
Ruşii mor de dorinţa de a face împrumuturi masive prin 
intermediul băncilor noastre englezeşti dar acest lucru este 
interzis până ce nu se rezolvă cealaltă problemă. 

— Atunci acceptând o lichidare rapidă, americanii vor fi 
scurtcircuitaţi, iar băncile lor vor începe să strige ca din gură de 
şarpe, mai ales acum, exact înainte de alegeri. 

— Dar, Lord Seligman, vei deveni un adevărat prieten al 
ruşilor precum şi un salvator al văduvelor şi orfanilor din primul 
război mondial... Bănuiesc că s-a cumpărat un mic pachet pentru 
mica noastră afacere orfană? 

— Exact! Dar în funcţie de cum îi vor afecta veştile pe prietenii 
noştri de pe ici de pe colo, vom vedea şi care va fi tendinţa 
părerilor prietenului nostru Potzo-Berghese. Telefonează-i, te rog, 
senatorului. 

— Da, îl voi suna în curând. 


164 


XVIII 
CALA DI VOLPI, MISIUNEA 
CONTELUI DE ARANO 


Serios zdruncinat de vizita lui O'Reilly şi Giancarlo, de Arano 
făcu un raport către prietenii săi din guvernul italian. La puţin 
timp după aceea fu convocat să se explice. 

— Citind ceea ce aţi scris în rapoartele dv., dragă de Arano, 
am impresia că încet, încet sunteţi pe cale să ne faceţi să tragem 
concluzii foarte importante. 

— De exemplu? 

— Să luăm raportul dv. despre sectorul agro-alimentar. Arătaţi 
acolo că creşterea dolarului în anii 82-84 a dus nu numai la 
căderea a aproape tuturor materiilor prime, dar mai ales a 
cerealelor. 

— Asta este statistică pură. 

— Da, dar insinuaţi că intenţia a fost de a ruina Lumea a Treia 
şi mai ales de a ruina fermierii, care în mod tradiţional erau de 
dreapta. 

— Şi nu aşa stau lucrurile? _ 

— Ruinarea fermierilor în Statele Unite este deliberată. In 
Europa mai puţin, datorită acordurilor noastre europene. Dar nu 
asta e problema. Ceea ce spuneţi dv. este că „se” aruncă paie pe 
foc obligându-i, prin această coborâre a preţurilor, pe fermieri să 
producă mai mult pentru a obţine acelaşi venit. Mai multă 
producţie, mai puţini cumpărători, problema se agravează iar 
presiunilor cresc pentru ca guvernele să-i ajute pe fermierii lor, 
„să facă” ceva, de unde subvenţii şi un adevărat dumping de 
mărfuri prin vânzarea către o ţară străină, indiferent care, de 
grâu, de exemplu, la un preţ care reprezintă a treia parte din 
costul lui de producere şi stocare. 

De Arano începu să surâdă. Se ascunse în spatele unei fraze 
pe care o auzise repetată adesea de Giancarlo. 

— Eu nu insinuez nimic. E scris negru pe alb în diverse ziare şi 
confirmat de oamenii pe care i-am vizitat. 

— De acord, dar dv. scrieţi că, în afară de Japonia, ţările 
comuniste sunt cele care profită aproape în exclusivitate de 

acest dumping. 

— Şi atunci? 

— Ceea ce mă interesează este concluzia. 

— N-am tras concluzii. 

— Oh, ba da, dar în felul dumneavoastră. În altă parte scrieţi 
de asemenea că opoziţia americanilor la restabilirea unei monezi 
bazate pe aur ar fi motivată de voinţa de a-i împiedica pe ruşi şi 
Africa de Sud să profite de stocurile lor de aur. 

— E acelaşi refren din anii patruzeci încoace. 

— Da, numai că în raportul dv. demonstraţi matematic că 
acum, aurul dă Rusiei infinit mai multe posibilităţi de a cumpăra 
grâu faţă de posibilităţile pe care le avea înainte. Şi că, în 
aparentă din întâmplare, campania politică şi mediatică 
împotriva Africii de Sud se intensifică exact în momentul în care 
dolarul a început să scadă, chiar dacă această campanie este 
orchestrată mai mult de Occident decât de către roşi. 

— Eu nu fac decât să vă arăt coincidenţele. 

— Da, coincidenţe, să zicem, tulburătoare. Dragă conte, 
aceasta ar însemna că oamenii sus plasați în Occident şi în 
special un anume personaj - un spion infiltrat - lucrează pe 
termen lung pentru Rusia şi că politica lor monetară n-a fost 
altceva decât o vastă operaţiune de destabilizare a dolarului. 
Printre altele, ea i-a determinat pe agricultori - grup atotputernic 
în materie de voturi - să treacă de la dreapta la socialism, ca să 
nu spun la comunism, în chiar interiorul ţărilor democrate din 
Occident. 

— Asta este concluzia dv. domnule ministru? 

— Hm, da. Bineînţeles, raportul dv. încă nu concluzionează; el 
nu face decât să enunţe „fapte”. O abordare atât de... şocantă, 
într-adevăr! Dar îmi place! Din contră, probabil că senatorului dv. 
nu-i place deloc, dacă a înţeles. Sau m-am înşelat eu asupra 
personajului? 

De Arano începu să râdă deschis. 

— Senatorul, ca orice politician în căutare de voturi, a găsit un 
cal de bătaie care îl poate ajuta să câştige. E la modă să loveşti 
în Africa de Sud albă. Nimeni nu se îngrijeşte să afle ceea ce s-ar 
mai putea petrece în continuare. 

— Dar dv. nu credeţi că e un lucru bun să-i faci pe albi să se 
comporte ca nişte oameni civilizaţi? îi tăie ministrul vorba. 

— Nu asta e problema. Problema se pune astfel: ce facem cu 
burii? Işi vor părăsi ţara, sau, disperaţi, vor face un pact cu ruşii? 

— Oh! Doar nu crezi ceea ce spui? 

— Dacă din întâmplare aşa ar sta lucrurile, d-le ministru, ruşii 
ar avea controlul asupra a optzeci la sută din producţia mondială 
de aur plus asupra altor materii prime strategice, asupra celei 
mai bune armate din Africa, precum şi controlul asupra capitalei 
legislative, Cape Town. Trebuie să mărturisesc că e tentant. 

— lar în celălalt caz, dacă albii pleacă din ţară, va fi o 
debandadă generală, o baie de sânge între triburile de negri şi 
hinduşi care sunt urâţi de către toţi negrii. O întrerupere a 
producţiei miniere, poate chiar închiderea minelor sabotate, deci 
o scădere a producţiei de aur pe termen lung şi o creştere a 
cursului aurului în favoarea producţiei de aur din Rusia, iar pe de 
altă parte o ură generalizată a sud africanilor de toate rasele 
împotriva albilor din Occident cărora le vor reproşa că nu au 
făcut ceea ce trebuia pentru a-i ajuta. 

— Asta întrevedeţi, nu-i aşa? Ruşii câştigă orice s-ar întâmpla. 
Nu au decât ca în ultimul moment să aleagă. Şi ca din 
întâmplare, ruşii au hotărât să încheie diferendul lor Anglia pe 
tema împrumuturilor pe care le-au făcut în 1914-1918. Astfel, 
prin intermediul Bursei de la Londra ei pot lansa noi 
împrumuturi... murmură ministrul, asta se potriveşte cu raportul 
dv. 

— În august, Senatul american va vota sancţiuni foarte severe 
împotriva Africii de Sud, adaugă de Arano. La cele două milioane 
de negri care sunt şomeri se va adăuga încă un milion. Credeţi 
că toţi aceşti oameni vor face diferenţa între albii de la Cape 
Town şi albii din Occident? Ei nu citesc ziarele occidentale. De 
altfel, ei nu citesc deloc. Se mulţumesc să-i asculte pe mult iubiții 
lor şefi isterici şi debili care urlă cerând moartea albilor şi 
îndeamnă la violul colectiv al femeilor albe. 

Ministrul tuşi. 

— Prietenul dv., senatorul O'Reilly, pare să vorbească cam 
mult. Cam prea mult, se pare. 

Se întinse în şezlongul său, iar ochii îi căpătară o expresie 
visătoare. 

— Volcker, un spion infiltrat! Aşa ceva nu se poate! murmură 
ministrul. E considerat un sfânt. Toate succesele îi sunt destinate 
lui, tot aşa cum toate visurile sunt ale lui Reagan. 

— Nu-i aşa? adăugă de Arano. Mai ales „utilizabil” în 
negocierile noastre din GATT. 

— Hm, da, poate... dificil, dar o mică insinuare plasată la 

momentul potrivit ar putea avea ceva efect. Asta i-ar putea 
determina să dea înapoi pe ici pe colo. Cu toate că nu vom 
înţelege niciodată de ce Volcker a vândut aurul FMI şi pe cel al 
ţării sale într-un moment de hiper inflaţie. Se zice că tot el este 
cel care a sfătuit să se vândă toate rezervele strategice de 
argint-metal exact înainte de, precum şi în timpul războiului din 
Vietnam, în timp ce duşmanii săi cumpărau tot ce puteau 
cumpăra... Coincidenţă? Hm... Aţi mai auzit şi altceva? 

Ministrul avea un aer somnolent. 

De Arano îl privea atent pe prietenul său. Ochii lui pe jumătate 
închişi îl făceau să se gândească la nonşalanţa cu care o felină 
apreciază distanţa care o desparte de pradă. DI. Ministru îl ura 
pe Volcker. Acum era momentul. 

— N-am mai auzit decât că democraţii şi unii republicani se 
reunesc în Congres ca să prezinte lobby-ului comun creşterea 
tarifelor vamale, în special în ceea ce priveşte ţările noastre şi în 
mod deosebit ţara dv., iar Volcker va vorbi din nou în Congres 
pentru a-l convinge că este greşeala dv. dacă Statele Unite au o 
balanţă comercială deficitară... 

— Asta nu-i o noutate. Ce alte noutăţi? îi tăie vorba ministrul 
cu o voce leneşă. 

— ... Şi să convingă Congresul, continuă de Arano, să oprească 
prin toate mijloacele toate achiziţiile de mărfuri pe care ţara dv. 
le face în SUA pentru ţările din Est. 

Dintr-o mişcare, ministrul se ridică în cot. 

— Ce spuneţi? 

— Da, senatorul spune că reprezentanţii lui Foreign Affairs 
Committee şi ai Commerce Committee cred că este absolut 
momentul ca ţara lor să vândă ceea ce are de vândut în mod 
direct, fără ipocrizie, pentru că dv. le vindeţi ceea ce este interzis 
sau, oricum sub cotele admise. 

— Ah, ticălosul! O presiune a opoziţiei şi a Congresului pe care 
Reagan nu o poate refuza, numai dacă nu este lăsat să cadă 
dolarul sau să crească tarifele vamale, sau amândouă. 

— Ma! Restul jocului, adică dv. şi Japonia, este în dezbatere 
căci este prea scump. Noi, italienii, vindem plaje frumoase ca 
asta de aici şi obiecte de lux pe care mai nimeni nu mai vrea să 
le producă. Şi mai vindem masiv spaghetti, iar americanii ni le 
reproşează ameninţându-ne cu o creştere de patruzeci la sută a 
vămii, ceea ce nu ne place deloc. Pe scurt, suntem în concurenţă 
cu o Americă care începe să înţeleagă că trebuie să exporte. Şi 

când americanii îşi bagă o chestie în cap, nimic nu-i mai 
opreşte... Numai că la ora actuală. In străinătate sunt deţinuţi 
mai mulţi dolari reprezentând datorii decât în interiorul SUA şi 
asta pentru prima dată în istorie. Dolarul care circulară în 
străinătate devine o creanţă asupra patrimoniului SUA, nu-i aşa? 
Un efort de concentrare a unor ţări ar putea deveni o pârghie 
deloc de neglijat dacă este „bine folosită”, cită industriaşul 
italian din spusele musafirului său străin. 

— Te contrazic! Politicienii democrați şi republicani îl împing 
pe preşedinte să mărească impozitele ca să acopere datoriile. 
Chiar Volcker o spune cu fiecare ocazie. Presiunea e atât de 
mare încât, mai devreme sau mai târziu, va fi obligat să cedeze, 
mărind impozitele. Şi gata cu datoria. La ei merge repede. Nu se 
încurcă cu jumătăţi de măsură. 

— E dificil! Căci ar contraveni întregului său program pe baza 
căruia a câştigat alegerile, obiectă, de Arano. Işi va pierde 
credibilitatea, va fi umilit. 

— Nu are de ales, spuse răutăcios ministrul. Nu mai poate 
continua să împrumute aşa cum o face acum! Uită-te-n ziarele 
de azi. Piaţa este înnebunită la gândul că se va face o primire 
foarte proastă a celor treizeci de miliarde de dolari în obligaţiuni 
de tezaur pe care le emite şi pentru care va fi obligat să 
mărească rata dobânzilor, ca să le poată vinde. E nesăbuit! E un 
lacom, un bulimic al datoriilor. La viteza cu care îşi îndatorează 
ţara, SUA vor ajunge să aibă o datorie de trei sute treizeci de 
miliarde la finele acestui an şi de patru sute de miliarde anul 
viitor! Nici o monedă nu-şi menţine credibilitatea cu o astfel de 
datorie, mai ales o monedă de schimb internaţională. Reagan nu 
e un nebun. S-a înşelat asupra Congresului crezând că-l vor lăsa 
să reducă cheltuielile guvernului. lar acum, fiindcă ştie că acest 
lucru nu este posibil şi că membrii propriului partid nu-l vor ajuta, 
va renunţa. lar Volcker va fi şi mai puternic. 

— Atunci, probabil că ştie că nu va plăti niciodată datoria, 
şopti, abia auzit, de Arano. 

Ministrul sughiţă. 

— Ce vreţi să spuneţi? Aţi înnebunit? Nu-i treaba mea, într- 
adevăr, dar ascultându-l pe senator şi ceea ce spunea despre 
discuţiile din Congres, se pare că America s-a săturat de 
permanentul şantaj exercitat de către ţările îndatorate: „Dă-mi 
mai mulţi bani că altfel nu-ţi plătesc dobânzile la ceea ce-ţi 
datorez şi dacă declar ca nu plătesc îţi ruinez băncile, le 

falimentez.” Chestia asta devine delicată. Prea mult repetată ca 
subiect de şantaj. Chiar după avansurile masive din Mexic, 
Brazilia etc., patru dintre cele mai mari bănci americane au - ca 
să zicem aşa - sărit în aer. Peste două sute cincizeci de bănci de 
talie mijlocie sunt într-o situaţie disperată şi mult mai multe şi-au 
pierdut până şi cămaşa de pe ele în operaţiuni de schimb cu care 
au crezut că se pot distra. Cam începe scandalul la Washington. 

— Ah! E din vina lor, căci ei sunt cei care au împins ţări ca 
Mexicul să facă împrumuturi. Nu trebuie să exagerăm! 

— Da, dar americanului îi place tare mult să inverseze rolurile. 
Când descoperă că una dintre politicile pe care o duce se 
îndreaptă spre dezastru, el impută greşeala altora care joacă 
jocul până la capăt. Omul de pe stradă e convins că ţara lui dă 
dovadă de mărinimie împrumutând altora aceşti bani. Tot ceea 
ce pot citi ei în ziare este că în schimbul acestui gest li se scuipă 
în gură. Opinia contează, nu faptele. Cititorii lui WALL STREET 
JOURNAL sau ai altor ziare sunt înşelaţi şi şantajaţi pentru a nu 
ştiu câta oară. La ora actuală, n-ar fi mare lucru pentru ca presa 
să fie de acord cu o campanie asemănătoare cu cea împotriva 
Africii de Sud, dar pe tema „să creăm un nou dolar, cu greutate, 
să uităm datoriile Lumii a Treia, să amputăm un braţ în folosul 
tuturor şi cu aceeaşi ocazie să anulăm şi datoriile noastre. La 
urma urmelor e; ne obligă să facem acest lucru”; Asta ar fi o 
scuză. lar ei caută una. 

— Ridicol, spuse ministrul. 

Dar de Arano vedea o pereche de ochi care spuneau cu totul şi 
cu totul altceva. Şi fu surprins de asta. 

— Giani chiar cunoaşte secrete atât de periculoase? 

— Da desigur, periculoase dar tentante pentru un preşedinte 
foarte iubit pentru moment, care nu vrea să admită ca politica lui 
să se soldeze cu un eşec usturător. Se pare că deja au fost 
tipărite bancnote noi. 

— Pentru cu totul alte motive! obiectă ministrul. 

— Dar asta ar putea servi aceeaşi cauză. Ei adoră acţiunile 
care le permit să atingă mai multe scopuri. Eliminând unul sau 
chiar două zerouri de la dolar, ei ar anula dintr-o singură mişcare 
datoriile Lumii a Treia, dar în acelaşi timp distrug şi toţi dolarii pe 
care-i deţin străinii la negru, cum sunt cei ai Mafiei - sumă 
estimată la şaptezeci de miliarde de dolari - şi pe care aceasta 
nu-i poate schimba cu bancnote noi fără a justifica de unde 
provin. Această sumă este suficientă ca să scoată la suprafaţă 

băncile americane deţinătoare de datorii în dolari ale ţărilor care 
nu sunt solvabile. 

— lar pentru restul? 

— Pentru restul e simplu! America va spune lumii: nimeni nu a 
vrut să ne ajute să salvăm ţările îndatorate am fost obligaţi să o 
facem aproape singuri, iar acum nu mai putem nici noi, cu atât 
mai rău pentru voi, Europenii! Anulez datoriile, dar anulez şi 
creanţele. De acum înainte, noul dolar e singur. Ne pare rău 
prieteni, dar ăsta este un joc nou. 

— E de neconceput. Ar fi o mare victorie pentru ruşi, închipuie- 
ti... 

— Dar şi ruşii o vor încasa, chiar dacă totuşi planul lor era într- 
adevăr acela de a controla aurul ca bază pentru o nouă monedă. 
Ca să nu mai vorbim de japonezi şi de ţara dv. care au rezerve 
masive de dolari. Vreţi să vă jucaţi cu un dolar care nu mai are 
nici o valoare în SUA, căci asta e soluţia finală, nu-i aşa? Cap, 
câştig eu, pajură, pierzi tu. Doar îi cunoaşteţi pe americani. Asta 
nu-i decât una din corzile de la arcul lor. O posibilitate printre 
atâtea altele. Dacă un plan nu merge, se taie braţul şi imediat se 
axează pe altceva. 

— Aveţi dreptate, chiar dacă această idee nu este nouă căci a 
fost considerată extravagantă. Raportul dv. şi ceea ce-mi spuneţi 
acum, mă fac, în schimb, să tremur căci, din tot ceea ce aţi putut 
afla, rezultă că membrii Congresului au luat serios în consideraţie 
această eventualitate. Nu aţi interpretat nimic, nu-i aşa? 

— Nu, domnule ministru. Mă cunoaşteţi suficient de bine. 
Cuvintele şi sensul lor vin direct de la Washington, iar eu sunt 
cunoscut pentru prudenţa mea, căreia îi datorez şi legătura cu 
dumneavoastră. 

Ministrul aprobă cu o mişcare a capului, apoi se crispă. 

— Prietenii noştri japonezi n-ar lăsa... 

— În prezent, prietenii noştri japonezi cumpără mult aur. 400 
de tone numai până acum, pe anul în curs. Desigur, pentru cu 
totul alte raţiuni şi chiar mă grăbesc să adaug asta, spuse de 
Arano. Se pare că vor să emită o monedă de aur pentru 
aniversarea împăratului lor pe care vor s-o sărbătorească. 
Probabil că acum sunt prost dispuşi. Americanii tocmai le-au pus 
gheara în gât în legătură cu exportul lor cipsuri pentru 
ordinatoare. 

— Alt coşmar: ce s-ar întâmpla dacă America, sub influenţa 
campaniei sale antiapartheid şi-ar vinde masiv aurul? 

— Absurd! 

— Dar dacă s-ar hotărî s-o facă? Volcker chiar începuse s-o 
facă prin anii şaptezeci. Rezervele băncilor noastre centrale ar fi 
distruse, inclusiv cele ale Japoniei. 

DI. Ministru fu cuprins de frisoane. 

— Şi dacă ei anunţă vreodată o chestie asemănătoare, va 
trebui ca lucrurile... Adăugă: Ministrul de finanţe este în vacanţă? 

— Ştiu că a plecat să petreacă weekendul pe Coasta de Azur, 
după Consiliul miniştrilor care tocmai s-a încheiat. 

— In apropiere de Toulon? 

— Cred că acolo, da. De ce? 

— Nimic. Mâine trebuie să mă întorc acasă. Preşedinţii mai 
multora dintre băncile noastre îi primesc pe confrații lor din 
Benelux. Apoi mă voi întoarce. Poate că ar fi interesant dacă mi- 
ai organiza un dejun de informare cu prietenii tăi şi ministrul de 
finanţe. 

— Ar fi o idee foarte bună. Peste două săptămâni voi face 
acelaşi lucru la Londra pentru prietenul nostru Pringle. 

— Perfect! Dacă am merge să ne... - se întoarse ca să-l 
privească pe de Arano în faţă - ... să ne oferim nişte spaghetti 
alle Vongole? Mi-e teamă că azi nu pot mânca mai mult. 

Dacă am avea dovada, gândi ministrul, că un comitet al 
Congresului american s-a gândit serios la această cale, ar fi o 
adevărată bombă atomică. 


Giancarlo citi cu satisfacţie în ziare. August 86 WALL STREET 
JOURNAL. 

„Investitorii străini şi băncile centrale devin din ce în ce mai 
puţin încântați să deţină dolari. Căderea abruptă a dolarului în 
raport cu monedele considerate forte, peste 1,2 la sută faţă de 
yen şi 1,4 la sută faţă de francul elveţian, doar pentru ziua de joi, 
trebuie imputată, declaraţiilor D-lui George Shultz, care spunea 
că administraţia Reagan se aşteaptă la o confirmare a scăderii 
dolarului. 

Bundesbank protestează. Dl. Helmut Schelesanger, vice 
preşedinte al Bundesbank, răspunzând criticilor recente ale 
Washingtonului, sugerează că cererile oficialilor americani de a 
elibera politica monetară a Germaniei de Vest sunt bazate pe o 
absenţă de informaţii a ceea ce se petrece în realitate, din punct 
de vedere economic, în ţara sa. El adaugă că remarcile oficialilor 
americani sunt neliniştitoare”. 


172 


Pe 2 august, comitetul Senatului american însărcinat să 
recomande diverse sancţiuni ce ar trebui luate de guvernul 
Statelor Unite a cerut vânzarea stocului de aur al ţării pentru a 
ruina economia Africii de Sud. 

XIX 
INTEROGATORIILE TIA MARIA 


Rayburnhouse, Washington DC 


Congresmanul Flores aştepta de dimineaţă o comunicare de la 
Langley, care nu mai venea. Oare ce făcea? 

| se promisese un răspuns înainte de prânz. Era deja 16,30. 
Senatorul O'Reilly avea să fie turbat de furie. N-ar fi trebuit 
niciodată să-i spună de conversaţia dintre Eloisa şi nevasta lui în 
legătură cu marii bucătari din Franţa. In fond nu însemna că 
sărmana fată e o spioană dacă o băgase în cofă pe Daisy care se 
credea nemaipomenită în materie de cunoştinţe de gastronomie 
rafinată. O întreagă tevatură ca să ieşi în evidenţă! lar în lipsă de 
alte informaţii să mobilizezi serviciile secrete pentru o biată fată! 

Dar dacă, totuşi, Eloisa era o spioană... 

La Langley, în camera 229 continua interogatoriul unui 
filipinez mărunt cu faţa smochinită. 

— Ai văzut în preajma Preşedintei pe vreunul din aceste 
personaje din fotografie? 

— Da, pe acesta din când în când şi pe acesta care venea 
regulat. 

— Dar dintre femei? 

— Nu, nu. 

— Sigur? 

— Nu. 

— La dracu'! 

— Imi pare foarte rău dar, în afară de D-ra Eloisa, desigur, nu 
cunosc pe nimeni. 

— Înţeleg. Ei bine, e dar. S-a terminat. Eloisa? Care Eloisa? 

— Ei, Eloisa, protejata Preşedintei. 

— Care este? 

— Ah, nu se vede prea bine..., e întotdeauna aşa de discretă, 
aşa de sensibilă, ştiţi. Uitaţi, e mai înaltă decât toţi cei din 
fotografia cu miniştri. 

— Unde, unde? 

Majordomul îşi plimbă degetul peste o sumedenie de capete 
dintr-o fotografie făcută la un cocktail şi se opri asupra unuia 

dintre ele care părea că se înalţă dintr-un mic grup de funcţionari 
foarte apropiaţi ai ex-Preşedintei: o persoană cu maxilare bine 
conturate, ochelari sobri, nas fin şi bine desenat. Cu greu şi-ar fi 
dat seama cineva că e o femeie, dacă n-ar fi fost cocul mare care 
trăda un păr bogat pieptănat spre spate. 

Unul dintre bărbaţi se cotrobăi prin buzunare şi, mormăind, 
scoase un capăt de dermatograf şi încercui capul de pe 
fotografia ceţoasă. Apoi îi spuse asistentului: 

— Trimite asta la laborator pentru un blow-up şi cere-le celor 
de la identificări de la Langley să se grăbească. 

— Crezi că o cunoşti? 

Agentul înălţă din umeri. 

— Am o mică bănuială. 

Asistentul se îndrepta deja spre uşă când agentul îl strigă: 

— Hei, Boher. 

— Da, domnule? 

— Găseşte-mi un portretist bun de modă. 

— Unde? 

— Unde vrei tu, răspunse el cu vocea lui cântată din Sud. 

Se întoarse spre majordom, care se legăna pe loc, privind 
nervos către uşă: 

— Mulţumesc, domnule Enrique, ne-aţi fost de mare folos şi 
vom fi recunoscători, te asigur. 

— Pot să plec, acum? întrebă omuleţul, uşurat. 

— Henry, condu-l pe prietenul nostru, făcu el în loc de 
răspuns. 


Trei ore mai târziu, agentul cercetă pentru ultima oară vreo 
douăzeci de schiţe gen revista VOGUE împrăştiate pe biroul său, 
dar numerotate cu grijă, fiecare. In toate apărea acelaşi cap, din 
profil, semiprofil, din faţă, etc. Mai întâi cu coc şi ochelari, apoi 
fără ochelari, apoi cu părul lins, lung şi drept, sau buclat pe 
umeri. 

Satisfăcut luă telefonul şi formă un număr. 

— 2259021, congresman Flores?... Aici Brown. Dosarul 
rămâne virgin. 


Panama. Vila Tia Maria. 

Doamna Marcos era pe cale să încheie discuţia cu un tânăr 
filipinez aflat în trecere. 

— Şi zici că Enrique a fost cercetat de serviciile secrete 

americane?... E ridicol. Sunt complet nebuni, în curând vor 
interoga şi un papagal. Ce dracu le-ar putea spune valetul meu 
de cameră? E atât de bătrân încât i s-a dat şi un scaun pe care 
să stea lângă uşa pe care trebuia s-o deschidă! 

— I s-a cerut să identifice persoane pe nişte fotografii, doamnă 
Preşedintă. 

— Ce pierdere de timp. Le-o fi dezvăluit secrete fabuloase, 
precis, numele şi adresa tuturor prietenilor mei în general şi de 
pe întreg pământul, în special! Absurd. 

Incepu să se plimbe prin salon. 

— Nu, doamnă Preşedintă, se pare că se interesau de D-ra 
Eloisa. 

D-na Preşedintă se opri brusc. 

— Eloisa? 

— Da, doamnă. 

— E tot cu contele Potzo-Berghese? 

— Da, doamnă, lucrează amândoi pentru un senator. 

O licărire veselă se aprinse în ochii Preşedintei. 

— Care senator? 

— Richard O'Reilly. 

— Ar fi trebuit să-mi închipui! Ce fac cu senatorul? 

— Contele Potzo-Berghese este consilier al senatorului în 
legătură cu finanţele internaţionale şi cu Europa în general, 
doamnă. 

— Nu-i rău, nici pentru unul, nici pentru altul. Şi Eloisa? 

— Ea este secretara particulară a contelui. Unii zic că ar fi 
amanta senatorului, dar este foarte puţin probabil deoarece este 
foarte legată de Doamna O'Reilly şi toată lumea ştie că Doamnei 
Daisy îi plac femeile la nebunie. 

D-na Preşedintă ţâţâi nemulțumită. Făcu câţiva paşi, apoi se 
opri. 

— Nu-mi plac deloc veştile astea, dragul meu Pedro, dar chiar 
deloc. Presimt o catastrofă. 

— Ce vreţi să faceţi? 

— Eu? Nimic pentru moment, dar tu te vei interesa mai 
îndeaproape de activităţile D-rei Bonvin şi ale contelui ei. Nu cred 
că e ceva foarte grav, altfel Eloisa m-ar fi anunţat, dar e posibil 
ca ea să nu priceapă ideea şefului ei. Dacă vreodată s-ar pune de 
o afacere necurată, fă în aşa fel încât să nu fiu amestecată. Nu 
cred că o să fie prea greu. Eloisa va şti atunci ce are de făcut, îţi 
dau mână liberă să acţionezi singur, după cum crezi că e cazul. 

Pedro se înclină fără să spună nimic. 


Washington. Raportul de la Langley pentru senator. 

Senatorul O'Reilly se uita pentru a zecea oară prin informaţiile 
obţinute de congresmanul Flores despre Eloisa Bonvin. Era foarte 
subţire şi nu făcea decât să confirme ceea ce aflase şi el din gura 
tinerei femei. 

Tată şi mamă misionari darbişti, originari din cantonul Vaud, 
Elveţia, ucişi de un trib de pirați într-o insulă din Filipine la puţin 
timp după sosirea lor. Copila, luată într-un trib vecin şi apoi 
trimisă într-un orfelinat controlat de stat - în acest caz una dintre 
primele opere caritabile ale Preşedintei Marcos. Educaţie, 
presupus primită în acest orfelinat. Nici un fel de registru, căci 
orfelinatul fusese distrus după aceea, iar copiii plasați în alte 
instituţii din capitală. Nici un fel de veşti despre fata în chestiune 
înainte de vârsta de 18 ani, când ministrul educaţiei făcuse o 
cerere de recunoaştere a cetăţeniei către ambasada Elveţiei, 
pentru o anume protejată a statului. In aparenţă fuseseră găsite 
documente privitoare la copil, după zece ani. Ambasada 
elveţiană a făcut cercetări, lucrurile au trenat. A fost descoperit 
un unchi, rude încă în viaţă şi registre dărbiste în care era 
menţionată naşterea fetei în chestiune. 

Compararea fotografiilor părinţilor, asemănare cu fata. Unchi 
ramolit. Nimănui nu pare să-i pese. Cererea guvernului filipinez 
pare a fi pur şi simplu o afacere de rutină. Numai darbiştii încep 
să se agite. Şeful lor controla una dintre cele mai mari case de 
import-export de cereale din lume. Este semnat un contract 
important cu Filipine care urmau să servească drept loc de 
tranzit pentru China comunistă, de unde şi interesul prezentat de 
acest transport pentru serviciile de la Langley. 

Pe aceeaşi idee se reia cererea de recunoaştere a fetei ca 
cetăţean elveţian, iar ea obţine un post de stagiar la firma de 
intermediere de mărfuri a unui chinez, al cărui client cel mai 
important este, desigur, societatea de import-export cereale din 
Vaud, de unde analiza de rutină a serviciului de la State 
Department a funcţionarilor printre care se afla şi Eloisa: 
brokerul chinez a închis firma câteva zile înainte de căderea lui 
Marcos. Ce rămâne: o perioadă fără date înaintea vârstei de 18 
ani. După aceea, se menţionează două doctorate obţinute de 
fată, din care unul în arte şi litere la Cambridge, apoi un curs prin 
corespondenţă la Sotheby's. Nici o legătură politică sau 

sentimentală cunoscute. 

Concluzie: despre fată nu se ştie nimic, nu are probleme, nu 
are resurse, în afară de educaţia ei care se pare că îi dovedeşte 
inteligenţa sclipitoare ţinând cont de studiile făcute, ceea ce 
explică singurătatea ei. 

— Sărmana copilă! murmură senatorul. Chiar nu a avut o 
copilărie fericită. Asta explică de altfel şi ataşamentul ei de 
Giancarlo, chiar şi acum. Probabil el fusese salvarea ei nesperată 
de care se agăţase atunci când mica ei lume se năruise la 
căderea lui Marcos. 

Dar ce putea să însemne călătoria subită a lui Giani în Europa? 

Eloisa părea nervoasă. 

O'Reilly îşi spuse că era timpul să se facă o anchetă şi în 
legătură cu activităţile lui Giani. 

XX 
O CĂLĂTORIE FULGER LA GENEVA 


Intrând în cafeneaua din Piaţa Clemence. Giancarlo se aşeză 
imediat lângă un american de vreo cincizeci de ani. 

Jerry Fern continua să-şi soarbă a patra cafea din ziua aceea. 
Fără un cuvânt, Giancarlo scoase din buzunar un carneţel, 
comandându-i o cafea blondei planturoase care venise la masa 
lor. 

jerry era agent de schimb de douăzeci şi unu de ani. De 
cincisprezece ani încoace, specializarea lui în materii prime, 
secţia piaţa de devize, îi adusese un renume păstrat cu gelozie 
de către marii speculatori de bursă. 

Acumularea presiunilor şi angoaselor specifice meseriei sale îl 
făcuseră să capete două însuşiri pe care mulţi cambişti le au: o 
voce blindă, egală, uşor plângăreaţă şi o expresie de căţeluş 
bătut. 

— Am cifrele dv., Murmură americanul fără să-şi ridice privirea 
din ceaşca de cafea. La ora actuală putem acumula uşor prime în 
următoarele devize: mărci germane, franc elveţian şi yen, prime 
care reprezintă şaptezeci şi cinci de milioane de dolari în fiecare 
monedă pentru luna decembrie. Pentru ceea ce vreţi să faceţi, ar 
trebui să estimaţi o scădere de cel puţin cincisprezece la sută, 
înainte de a începe să câştigaţi bani şi în jur de şapte zile pentru 
a acumula primele în chestiune. Pentru prime, iată aici cifrele 
exacte. 

Jerry scoase din buzunar o hârtie plină de scrisul lui fin. 

— Şi pentru eurodolar? întrebă Giancarlo. 

— Mult mai uşor, răspunse americanul cu un suspin. Sunt cam 
paisprezece miliarde de dolari în prime, atât la vânzare cât şi la 
cumpărare. Actualmente, sunt negociaţi sub această formă cam 
unu până la două miliarde de dolari pe zi. Vreţi să cumpăraţi sau 
să vindeţi? 

Jerry îşi îndreptase ochii lui imenşi şi trişti spre italian, dar 
înainte ca acesta să răspundă, ridică din umeri. 

— Oricum nu are nici un fel de importanţă. Ţinând cont de 
sumele pe care vreţi să le investiţi, se pare că prevedeţi 
apocalipsa! 

Giancarlo surâse. 

— Vreau să vând pe piaţa obligaţiunilor în eurodolari şi să 
cumpăr pe piaţa devizelor. 

Jerry tresări. 

— Mda, este exact ceea ce gândeam, prevedeţi apocalipsa. Vă 
atrag atenţia că nu este compatibil. Şi când începem balul ăsta al 
blestemaţilor? 

— Imediat, răspunse italianul. Veţi primi ordine direct de la trei 
bănci sau poate chiar şase. 

— Ce viaţă împuţită! mormăi americanul. 

— Jerry, n-ai decât să spui - Giancarlo se prefăcu ofuscat - 
dacă nu te interesează să primeşti ordinele şi comisioanele 
pentru şase milioane de dolari! Pentru unii ar fi o sumă 
frumuşică! 

— O sumă în ce? mormăi americanul. 

— O sumă care ar trebui transformată imediat în aur, amice, 
răspunse cu o voce blândă Giancarlo. Numai dacă cumva 
colecţionezi bancnote fără valoare. 

— Bine! răspunse Jerry. În fond aveţi dreptate, nu sunt decât 
nişte bani şi nu am impresia că îi respectaţi prea mult, în 
vremurile de azi. Ar trebui să vorbiţi cu fosta mea nevastă, asta 
s-ar putea să-i mai schimbe ideile în legătură cu pretenţiile pe 
care le are. 

— Bucuros, îi replică italianul, dacă asta îţi poate fi de folos. 

— Nu, cu siguranţă nu aţi fi bucuros, încă nu aţi cunoscut-o. 

Giancarlo citi hârtia pe care i-o întindea prietenul său. 

— Dacă înţeleg bine, pe piaţa primelor la bonuri de tezaur 
americane de treizeci de ani, preţul actual este de o sută unu la 
sută cu un randament de 7,96 la sută. Dacă eu cumpăr o primă 
la vânzarea din decembrie la nivelul de nouăzeci şi patru, mă va 
costa cam nouă sute douăzeci şi unu de dolari. Dacă bonurile de 
tezaur scad sub nouăzeci şi patru, voi câştiga în jur de o mie de 
dolari la fiecare sutime de scădere suplimentară. 

— Exact, amice. 

— lar dacă ratele dobânzilor trec de la 7,86 la 9,86 la sută, 
preţul bonului de tezaur ar putea cobori la 80-82 la sută. Adică 
aş putea câştiga în jur de douăsprezece mii de dolari pentru 
fiecare primă de nouă sute de dolari pe care am investit-o. 

— larăşi e exact, mormăi americanul, dar nu e decât un 
exemplu. Pentru moment nu există nivelul de nouăzeci şi patru, 
dar sunt variaţii care vă vor da aproape acelaşi raport de risc. 


180 


— Suficient ca să câştig o sută de milioane de dolari cu 
douăsprezece milioane. 

— Suficient ca să vă pierdeţi cele douăsprezece milioane de 
dolari, în tot cazul, răspunse Jerry. 


Giancarlo îşi petrecu restul zilei transferând fonduri pe ici pe 
colo, pe la băncile pe care le alesese. A doua zi, italianul pleca s- 
o întâlnească pe Eloisa la Washington. Avea la dispoziţie o lună 
de pregătiri, o lună de aşteptare. Numai să-i fi dat ascultare 
Jacques Mattel şi să fi înregistrat interviurile... 

Ce păcat că în luna noiembrie nu erau pregătiri decât pentru 
alegerile în Congres. 

XXI 
WASHINGTON ÎNTREBAREA 
SENATORULUI 


O'Reilly o învălui cu privirea pe Eloisa. 

— Am o întrebare idioată, printre sutele pe care le provoci. 

— Sute! exclamă Eloisa fals încântată. 

Închise ochii. 

— Zii. Sunt gata, aruncă bomba, făcu ea veselă. 

— Mi-ai zis că n-ai ieşit niciodată din Filipine, până în 
februarie, anul ăsta. 

Eloisa făcu ochii mari. 

— Da, exact. 

— Atunci, cum se face că ai ştiut să alegi atât de bine 
restaurantele în timpul maratonului nostru prin Franţa şi prin alte 
părţi? 

— Simplu! Citesc! Am dreptul la o recompensă? 

Eloisa întinse obrazul pentru un sărut, dar senatorul păru să o 
ignore şi continuă: 

— leri te-am auzit vorbind despre nu ştiu care mare bucătar 
care plecase de la un restaurant la altul, ca şi cum îl cunoşteai, 
de parcă te obişnuisei cu el. 

— Oh, ăsta-i un mare secret! 

— Răspunde! Eloisa. 

Fata nu remarcă faptul că vocea senatorului devenise subit 
mieroasă. Işi luă o mutriţă supărată. 

— Refuz să răspund în temeiul amendamentului cinci la 
Constituţia SUA. 

O'Reilly se crispă. 

— Vreau un răspuns. Cum de ştii tu atâtea lucruri despre 
restaurantele şi bucătăria europeană? 

— Dar zău, Richard, ăsta nu mai e un joc, ci un adevărat 
interogatoriu! 

— Răspunde! ordonă senatorul. 

Eloisa se împurpură. 

— Am promis să ţin secret. 

Aproape în aceeaşi clipă primi o palmă zdravănă de la senator, 

o palmă care o făcu să se clatine. 

— Răspunzi? 

Vocea senatorului tremura de furie dar Eloisa, năucită, 
aproape că-şi pierduse răsuflarea de surpriză. Şi mai primi şi a 
doua palmă de pe urma căreia avu impresia că explodează. 

— Ai de gând să răspunzi, da sau nu? urlă senatorul. 

Eloisa îşi reţinu lacrimile şi rămase mută. O vorbă auzită cu 
mult timp în urmă îi veni în memorie. Când un bărbat de condiţie 
socială bună începe să te bată fără motiv, înseamnă că este 
gelos. Lasă-l să te bată şi vei obţine cu atât mai mult când se 
linişteşte. În nici un caz nu arăta că suferi şi te doare, căci 
durerea ta e trecătoare, pe când suferinţa lui e fără de sfârşit. 

Loviturile începură să plouă asupra ei. Eloisa îl lăsă s-o bată, 
agăţându-se de amintiri din alte zile, dintr-o altă „şcoală”. Nu, 
era uşor. D-na Marcos ar fi fost mândră de protejata ei. O durere 
intensă în burtă o făcu să-şi piardă cunoştinţa pentru câteva 
clipe, dar Richard o trase atât de tare de păr încât îşi reveni în 
simţiri. Loviturile încetară. 

Eloisa se ridică în fund şi îşi şterse câteva lacrimi provocate de 
violenţa ultimei lovituri de pumn. Îşi puse mâinile pe genunchi şi 
se mulţumi să-l privească, mută. 

O'Reilly se întinsese pe pat şi continua să frământe salteaua 
cu pumnii. 

Apoi, fără să se mişte, Eloisa începu să vorbească încetişor, cu 
o voce fără nici o inflexiune. 

— Există o gazetă, o fiţuică, a unui anume Jacques Souvairan, 
care povesteşte pe scurt tot ceea ce se petrece în gastronomia 
internaţională. Nu-mi aduc aminte în clipa asta cât costă 
abonamentul, dar îl poţi afla din actele tale contabile, căci 
primeşti fiţuica asta. 

— Oh, Dumnezeule Mare! Senatorul se făcu palid. De ce n-ai 
spus-o până acum? 

— Pentru că Giani m-a pus să jur că nu voi spune. 

O'Reilly se ridică într-un cot. 

— Dar, pentru ce naiba?! 

— E foarte orgolios şi mândru să fie la curent cu lucrurile 
astea. Pentru că nu are timp să treacă prin toate restaurantele la 
modă, se bazează pe bunul gust al lui Jacques Souvairan care 
cunoaşte viitoarele restaurante la modă şi vinde o rubrică 
specializată anumitor oameni foarte „in”. 

Richard O'Reilly se uita la ea, neîncrezător. 

— Şi te-ai lăsat tăbăcită pentru atâta lucru? 

— Nu, m-am lăsat tăbăcită ca să ştiu până unde eşti în stare 
să ajungi şi să încerc să înţeleg de ce. 

Eloisa îi aruncă o privire. La rândul său, senatorul rămase mut 
şi se trânti din nou pe spate. 

— Nu-ţi pot răspunde, şopti el. De altfel, asta nu mai are nici o 
importanţă. 

Eloisa începu să se uite din nou în poală. Liniştea deveni 
repede de nesuportat. 

— Sunt dezolat, Eloisa. Mă auzi? Nici nu ştiu ce să spun. 

Eloisa ridică din umeri. 

— Atunci, nu spune nimic. 

Se ridică în picioare şi începu să-şi strângă lucrurile. 

— Unde pleci? 

— La apartament. 

Dintr-un salt, senatorul fu în picioare şi se postă în faţa ei fără 
să ştie ce vrea să facă. Trupul fetei era vârstat de dungi roşii. 
Capul începu să i se învârtă. Ea îl privi fără să se clintească. 

— Nu poţi să pleci aşa, Eloisa. Aveam motive, sau cel puţin 
aşa credeam, foarte importante ca să-ţi pun întrebarea asta. 
Vroiam să te apăr şi refuzul tău îmi sporea temerile. Asta m-a 
făcut să-mi ies din fire. Trebuie să mă crezi. Era ceva foarte 
important. Nu e gelozie. _ 

Ochii Eloisei se făcură mari. In curând, el nu mai văzu nimic 
altceva decât ochii ei imenşi, mov, vrăjitoreşti. 

— Şi e atât de important să te cred? întrebă ea cu o voce 
devenită dintr-odată aspră. 

O'Reilly lăsă capul în jos ca un copil. 

— Eu... Da, e foarte important. 

— Atunci, arată-mi cât e de important, şopti ea, lăsându-i-se în 
braţe. 

Făcură dragoste îndelung, încet, tandru. Eloisa nu îl lăsă să se 
înmoaie până ce nu culese ultimul strop de emoție pe care o 
tăinuia el, iar când fu gata, O'Reilly urlă de plăcere până rămase 
aproape fără glas. 


În penumbra zorilor de zi, cu capul odihnindu-i-se pe şoldul 
amantului, Eloisa aştepta cu ochii deschişi ca stăpânul să se 
trezească. Dar senatorul nu dormea. Stors de vlagă, încerca din 
răsputeri să înţeleagă ce se petrece cu el. Răsuflarea blândă şi 
regulată a Eloisei pe pântecele său îi înceţoşa gândurile, 

parfumul ei il îmbăta şi se simţea în stare să facă orice pentru 
fata asta. Ştia că oricum o va face. Acest gând îi dădu frisoane. 

— Te-ai trezit? murmură Eloisa. 

— Nu dormeam. Începu să-i mângâie părul. 

— Vrei să facem dragoste? întrebă Eloisa mângâindu-i uşor 
sexul cu vârful unghiilor. 

— Sub nici o formă! o apucă pe Eloisa cu amândouă mâinile 
de cap şi i-l săltă la pieptul lui. N-aş mai supravieţui la încă o 
repriză ca cea de astă-noapte. O'Reilly o sărută pe frunte şi 
începu s-o mângâie din nou pe păr. Nu m-am gândit decât la 
tine. Vroiam să fiu o fantomă, să mă strecor în trupul tău. Mă 
rugam lui Dumnezeu să-mi dea o şansă să gust şi eu din ceea ce 
simţeai tu, apoi îl rugam să poţi simţi şi tu ceea ce trăiam eu, 
apoi toate se amestecau, tu, eu, infinitul şi acea fabuloasă undă 
de plăcere care mă învăluia şi aş fi vrut să pot să-mi scot sufletul 
afară din mine şi să-l las să-şi urle bucuria. Eşti o adevărată 
vrăjitoare, Eloisa. Chiar dacă ai fi diavolul în persoană şi tot nu 
mi-ar păsa. 

— In curând va trebui să mă duc la lucru, sugeră Eloisa. Tu ai 
de ţinut un discurs în Senat, iar Giani mă aşteaptă ca să-i 
redactez ultimul lui raport pentru Comitetul Afacerilor Străine. 
Vocea ei fu ca un duş rece pentru senator. 

— Ducă-se la dracu bastardul ăla afectat şi plin de ifose! 

Eloisa îşi înălţă capul. 

— Nu e drept, Richard. Se străduieşte să facă totul cât mai 
bine pentru tine. 

— Ducă-se învârtindu-se. 

Eloisa încercă să se ridice. Braţul lui O'Reilly o apucă de brâu 
şi o reţinu. 

— Rămâi aici! 

Eloisa încercă să-l facă să-i dea drumul. 

— Aş vrea să plec. 

— La urma urmelor, pleacă. O'Reilly îi dădu drumul brusc. Du- 
te şi te întâlneşte cu macaronarul tău de doi bani, dacă asta e tot 
ceea ce vrei să fac eu pentru tine. 

— Richard, dacă într-adevăr vrei să faci ceva pentru mine, nu-l 
mai vorbi de rău pe Giani, mă doare şi este, este... 

— De prost gust, nu-i aşa? 

— Da, exact. 

— Ca tot ceea ce fac, ştiu. 

— Nu-i adevărat, obiectă Eloisa cu vehemenţă, dar Giani 

munceşte şi munceşte mult pentru succesul tău, fără să se 
plângă, cu toate că tu îţi baţi joc de sugestiile lui. Nu-mi place ce 
faci, Richard. Il distrugi încetul cu încetul şi nu merită aşa ceva. 

— Eu? spuse cu glasul sugrumat senatorul. Nu-mi vine să 
cred! El e cel care îmi bate cuie-n talpă cu fiecare prilej. 

— Intotdeauna a făcut asta. Dar munca lui e migăloasă şi 
sinceră. iți dăruieşte tot timpul lui şi mai mult chiar, ca să fie 
sigur că ai toate atuurile în mână pentru discursurile tale în 
Senat unde tu îi ridiculizezi toate informaţiile şi concluziile pe 
care ţi le oferă. 

— Greşeşti, Eloisa, mă folosesc de informaţiile lui, dar eu sunt 
un om politic, ceea ce nu este acelaşi lucru. Dacă se simte 
ridicol, asta este problema lui. 

— Nu, este problema ta! 

— Ei asta-i, tare aş vrea să ştiu de ce. 

— Ideile sale ar putea evita o criză cumplită între ţara ta şi 
Europa şi o umilire a ţării tale. Trebuie să fii complet limitat ca să 
nu pricepi ce-ţi arată. Europa protestează, se împotriveşte. 
Comunicatele de presă ale oficialilor guvernului Reagan sunt din 
ce în ce mai nechibzuite. Chiar tu eşti de acord cu asta. Atunci, 
de ce să nu profiţi? 

— Pentru că e un rasist împuţit, de aia. Şi dacă tot suntem la 
capitolul întrebări-răspunsuri, tare aş vrea să ştiu de ce eşti cu 
mine dacă Giani îmi este atât de superior? Te excită scula mea? 

Roşie de furie, Eloisa îi dădu o palmă. Stupoarea senatorului fu 
totală, iar a Eloisei încă şi mai mare. Când îşi reveni, senatorul 
izbucni în râs. 

— OK, de acord, am să-i fac numai complimente şi temenele 
monseniorului conte Berghese. 

— Potzo-Berghese, îl corectă Eloisa. 

— De acord, ce altceva mai trebuie să fac ca să fiu iertat? 

— Stai să mă gândesc. Eloisa se prefăcu că reflectează adânc. 
Ai putea, de exemplu, să mă inviţi diseară la un mic hotel şi să- 
mi faci curte şi apoi şi apoi să mă... 

— Oh, vulgară ce eşti! 

— Da, dar cinstită. 

— Şi de ce nu o masă bună la prânz, după şedinţa mea de la 
Senat? 

— Nu, pentru că trebuie să trec pe la birou, apoi am o întâlnire 
la dejun. 

— Cu cine? 

— Mă duc în locul şefului meu, spuse Eloisa fără să se prea 
gândească, un prieten. 

— Şi cu ce se ocupă prietenul ăsta? 

— Oh. Nu ştiu prea bine. Ceva pe la televiziune sau radio. 
Giani nu se poate întâlni cu el aşa că m-a... 

Senatorul îşi aminti de tânărul care era cu Eloisa în restaurant 
la Geneva, dar nu-i spuse că prietenul său, avocatul, îl 
recunoscuse ca fiind ziarist. 


După palma dată senatorului, Eloisa ajunse la apartamentul 
de la Watergate îmbătrânită cu zece ani. Pântecele îi ardea, iar 
rinichii şi sânii o dureau. Trebuise să se oprească să-şi cumpere 
nişte ochelari negri şi machiaj ca să-şi acopere vânătăile care 
începuseră să-i apară, pe faţă. Işi simţea sufletul gol, insensibil. 

Giani se întorsese din Europa în ajun. Când o văzu, îşi dădu 
seama dintr-o privire că e ceva ciudat, dar nu spuse nimic. Se 
mulţumi să ridice dintr-o sprinceană apoi se cufundă în hârtiile 
împrăştiate pe o masă imensă. 

Eloisa îl sărută de bun venit şi începu să se uite prin lucrările 
italianului. 

— Şi tu crezi că am să stau să citesc toate astea şi să ţi le bat 
la maşină? 

XXII 
URECHI INDISCRETE 


— lată rezultatul cercetărilor mele. Giancarlo scoase un grafic. 
Asta reprezintă numărul variațiilor dolarului cu peste unu la sută 
într-un an de zile, variaţii în raport cu valutele forte, francul 
elveţian, marca germană şi, ultimul venit, yenul. După cum poţi 
constata, acum cincisprezece ani, erau aproape trei variaţii. 
Acestea cresc în proporţie geometrică până în momentul de faţă: 
treizeci şi cinci pentru anul 85... Aici şi acolo... Giancarlo îşi 
plimbă degetul peste o mulţime de puncte şi de cifre. 

— Pe graficul ăsta ai nişte puncte mici ale căror culori 
reprezintă comentariile oamenilor politici sau de finanţe care 
sunt răspunzători de aceste variaţii, sau care au încercat să le 
provoace. Culoarea fiecărui punct corespunde cu aceeaşi culoare 
de cartonaş din cele pe care le am aici în fişier. Frecvența cu 
care se repetă culoarea punctelor mă ajută să triez, în funcţie de 
tendinţe, pe cei care latră cel mai mult. Amplitudinea zigzagului 
din graficul meu îi triază pe cei cu gura mare şi care sunt 
ascultați, când latră cel mai mult şi pe ce temă - referitoare la 
dolar, bineînţeles. Liniile violete reprezintă câte din toate numele 
din fişierul meu au avut ceva de spus în acel moment fără să se 
preocupe de tendinţe. 

— Dar la ce serveşte să ştii frecvenţa variațiilor? întrebă 
Eloisa. 

— Foarte simplu. N-ai încercat niciodată să rupi o sârmă cu 
mâna? Incepi încet căci sârma e dură, apoi măreşti viteza pe 
măsură ce sârma se înmoaie. Spre sfârşit, mişcările tale devin 
foarte rapide, dezordonate chiar, exact înainte ca sârma să se 
rupă. Cred că frecvenţa mişcărilor unei monede produce acelaşi 
efect. Omul de pe stradă care se duce la agentul de schimb este 
sârma, degetele sunt politicienii noştri, miniştrii de finanţe sau 
cei care vorbesc fără să spună nimic. 

— Dar, după graficele tale, nimic nu s-a rupt pentru moment. 

— Nu, pentru moment, aşa cum spui, nu s-a rupt nimic. Dar 
uită-te puţin să vezi unde se acumulează frecvențele şi numărul 
de puncte care se adună în acel loc de fiecare dată din ce în ce 

mai multe, până în momentul în care - bing! - are loco 
intervenţie globală. Este exact la fel ca şi când cineva şi-a făcut 
obiceiul să plătească dobânzile la ipotecă în ultima zi şi în ultimul 
minut cât mai este deschisă banca. De fiecare dată întârzie să 
plece de acasă. Ca să ajungă la timp la bancă trebuie să facă un 
adevărat sprint. Acest mic joc este foarte excitant, până în ziua 
în care alunecă pe o coajă de banană chiar în uşa băncii, nu mai 
reuşeşte să plătească în termen util şi pierde, pentru doar câteva 
secunde de întârziere, economiile de o viaţă. Şi la ora asta, 
naţiunile participă la un astfel de joc. Cu atât mai rău. Uite care 
este frecvenţa în milioane pe acest an. În mod normal, prin 
septembrie-octombrie, cel puţin treizeci de guru ai economiei vor 
lua cuvântul cu referire la o problemă foarte fierbinte. leri erau 
deja douăzeci, plus vreo cincizeci de puncte violet şi o acumulare 
mult mai frecventă începând de la ultima intervenţie a lui 
Volcker aici, în iulie. Ce crezi că s-ar putea întâmpla la această 
dată? 

Eloisa se aplecă mai mult asupra graficului. 

— Fără să cunosc prea mare lucru, intervenţia riscă să fie 
colosală în raport cu altele... Dar în ce direcţie pentru dolar? 

— Asta nu mă priveşte. Ceea ce mă interesează este violenţa. 

— De ce? 

— Ca să-i putem da elemente scumpului nostru boss, 
senatorul O'Reilly, care să-i permită să intervină cu gura lui mare 
exact înainte de asta şi să devină starul presei, minţi Giancarlo. 

— De acord. Eloisa începu să se scarpine cu un creion în cap, 
apoi se uită din nou la grafic, apoi la Giancarlo. Asta e valabil 
pentru toate documentaţiile pe care i le-ai dat? 

— Aproape. _ 

— O ultimă întrebare. In graficele tale tu arăţi că de fiecare 
dată sprinterul ajunge la timp la casieria băncii. Atunci, unde 
este pericolul? Dacă Richard urlă public înaintea tuturor „atenţie 
la gorilă!”; şi dacă se întâmplă ca gorila să fie băgată în cuşcă, el 
devine ridicol. 

— Nu. În primul rând, el ştie foarte bine cum să prevină lumea 
asupra pericolului unui holocaust fără să se amestece. E un 
politician înainte de toate. lar acum că nu mai pune un strop de 
alcool în gură, este un politician din ce în ce mai respectat. În al 
doilea rând, presa face atâta publicitate pe marginea strigătului 
lui de alarmă încât jocul merită osteneala. In al treilea rând, 
strigând „atenţie la gorilă!”, cum spui tu, după aceea se poate 

lăuda că intervenţia, care în mod inevitabil va avea loc, a fost 
făcută graţie strigătului lui de alarmă şi, deci, va putea să 
culeagă o mare parte din beneficiul acţiunii. lar în al patrulea 
rând... 

— Şi în al patrulea rând? întrebă Eloisa. 

— În al patrulea rând, mica mea Eloisa, există posibilitatea ca 
într-o zi sprinterul să alunece pe coaja de banană. Şi în acel 
moment senatorul va avea un punct de plecare bun în campania 
pentru preşedinţie. Şi în al patrulea rând „bis”, gândi Giancarlo, 
coaja de banană se va prezenta acestei lumi micuţe sub forma 
unui senator. 

Eloisa începu să-l fixeze pe Giancarlo într-un fel stânjenitor. 
Ochii ei păreau că-i citesc perfect ultimul gând pe care-l avusese. 
ltalianul încercă o diversiune. 

— Nu pari a fi satisfăcută. 

Eloisa ridică din umeri. 

— Nu, nu chiar. E o tâmpenie, explicaţiile tale sunt clare, 
logice, dar... 

— Dar ce? 

— Oh, nimic, numai că întotdeauna am impresia că ascunzi un 
alt joc... Şi Richard spune la fel. 

Giancarlo se prefăcu uimit. 

— Ce joc, Eloisa? Nu eu sunt cel care i-am arătat senatorului 
că miniştrii de finanţe german şi japonez vor protesta în legătură 
cu scăderea fondurilor lor, ceea ce i-a permis să pună din nou 
mâna pe lobbyul pentru mărirea tarifelor vamale? Nu el a putut 
să devină trâmbiţaşul senatului în lupta contra Africii de Sud? Nu 
el este pe cale să bage cu perfidie spaima în suporterii săi şi în 
unii membri ai opoziţiei în legătură cu problema dolarului 
suveran? Nu el... 

— Da, desigur, Giani. Nu te supăra, îl întrerupse Eloisa, cred că 
chiar ideile tale în legătură cu ameninţarea din partea Europei 
sunt bine ancorate în mintea lui, cu toate că nu ar mărturisi-o 
niciodată şi e mai mult ca sigur că munca ta îi place. Nu ai decât 
să vezi cum se foloseşte de ele în intervenţiile lui din Congres. 
Dar faci prea mult, Giani. De luni în şir munceşti ca un nebun şi, 
totul pentru cineva pe care nu pot să cred că îl iubeşti. E foarte 
gelos pe tine. 

— Asta e problema lui, nu a mea, o întrerupse Giancarlo. 

— Dar gelozia sa sporeşte, iar comportamentul său faţă de 
tine se degradează pe zi ce trece şi situaţia va deveni de 

nesuportat. Asta nu pricep eu. 

— Ca să închidem paranteza asta o dată pentru totdeauna, 
Eloisa, dacă este gelos, este pentru că tu eşti cea care îl faci 
gelos. 

— Eu? strigă Eloisa jignită. 

— Da, tu. Dumnezeu ştie de ce. Poate ai un alt amant? 

— Dar, dar, cum îţi permiţi... 

Giancarlo începu să vorbească repede. 

— Sau dacă nu ai un alt amant, înseamnă că te afli în căutarea 
unuia sau fiindcă vorbeşti prea mult despre ideile mele. 

Eloisa nu mai înţelegea nimic. Nu erau deloc cuvintele pe care 
se aştepta să le audă. Gura sa se deschidea din ce în ce mai 
mare. 

— Tu ai toţi banii în afara sferei de influenţă şi a puterii 
americane. Eu la fel şi toţi prietenii mei m-au ascultat graţie micii 
noastre vizite prin Europa; datorită senatorului mi-am refăcut o 
reputaţie care mai târziu îmi va permite să obţin un post de 
consilier într-o mulţime de trusturi, chiar şi un post de 
administrator şi mandate de geranţă. Nu, nu-mi place senatorul 
O'Reilly, dar atâta timp cât mă ascultă, chiar numai pe jumătate, 
atâta vreme cât înţelege ameninţarea pe care i-o prezint 
neîncetat, am în mână biletul pentru paradis. Mai târziu, voi crea 
propria mea ameninţare. Pricepi? 

— Dar e de-a dreptul diabolic! Toţi oamenii pe care i-am vizitat 
în Europa îţi ascultau ideile al căror punct de sprijin era chiar 
Richard. Ai inversat rolurile. 

— Nu, să nu mergem chiar până acolo, minţi Giancarlo (vocea 
lui părea ciudat de puternică azi). Toţi oamenii pe care i-am 
întâlnit au de multă vreme neîncredere în privinţa puterii 
americanilor, dar nutresc o neîncredere încă şi mai mare faţă de 
felul în care americanii folosesc această putere, căci toţi sunt 
convinşi că americanii sunt copii periculoşi. Dar ce pot face ei? 
Nimic. Nimic altceva decât să încerce să ghicească care chibrit 
va fi aprins mai întâi de către copiii aceştia mari şi ce petardă vor 
aprinde cu el, sperând totodată că vor avea timp să iasă din casă 
cu mobile cu tot înainte ca aceasta să ia foc. Nu, Eloisa, nu am 
pretenţia că am tras sforile pentru o nouă idee. Să spunem că 
ideea asta era latentă sau că mai marii acestei lumi au dezbătut 
deja problema sub toate aspectele, de unde şi ECU. Eu nu am 
făcut decât să dau un fir conducător unei alte forme care va fi 
discutată sau propusă într-un mod, să zicem mai concret, pe 

lângă anumite înalte personaje din diferite ţări. 

— lar tu vei fi trâmbiţaşul acestei teze. 

— O, nu! Giani începu să râdă. O idee acceptată devine ideea 
altuia. Dar asta nu face nimic, atâta vreme cât aceeaşi idee este 
expusă de mai multă lume în mai multe ţări. 

— Şi tu crezi că ei vor vorbi despre ideea ta? 

— Nu va fi a mea, îţi repet, ci a consilierilor guvernului, a 
industriaşilor, a bancherilor, etc. In plus, cu toţii ştiu că există un 
senator foarte cunoscut şi adorat de către presă şi care nu este 
străin de această problemă, ceea ce îi face să le fie şi mai frică şi 
îi presează şi mai tare să acţioneze. 

— Cum să acţioneze? 

— Să acţioneze! 

— In ceea ce prevezi tu, pentru octombrie? 

— Poate, sau poate un pic mai devreme. 

Giancarlo o cuprinse pe Eloisa de umeri. 

— Dar toate astea rămân între noi, Eloisa. Nu uita că şi banii 
tăi sunt la mijloc, aşa că nici un cuvânt. 

— După felul în care mi-o spui, pari mai degrabă sigur... 

— Sigur! Dacă tâmpiţii ăia din Congres nu fac ceva ca să 
îndepărteze temerile din Europa. Giani vorbea mai tare. 
Aşteptând, sper că ţi-ai păstrat toţi banii în afara Statelor Unite. 

— Da, desigur, ţin cont de ceea ce-mi spui tu, Giani. 

— Şi ce mai face micul tău prieten? 

— Senatorul face foarte bine. 

— Nu, celălalt, cel pe care trebuie să-l revezi. 

— Care celălalt? Vrei să zici Mattel? 

— Ah, da, Mattel. 

— Mă întâlnesc azi cu el să luăm prânzul la Georgetown, dar 
nu văd de ce tu... 

— Perfect, perfect, spuse Giani frecându-şi mâinile. Acum la 
treabă! Trebuie să terminăm raportul ăsta pentru Richard şi să 
sperăm că va avea timp să-l citească înainte ca Bundesbank şi 
Seligman şi toţi micuţii lor prieteni din Italia şi din Franţa să vină 
cu pălăriile în mână şi să spună Congresului american că de 
acum încolo poate să se ocupe de prăjit ouă. 

Arătă cu mâna spre maşina de scris a Eloisei. 

— Du-te, zeiţo, destinul te aşteaptă. 

Giancarlo se uită la ceas. Intârziase cu cincisprezece minute la 
întâlnirea pe care o avea. 

— Să nu întârzii după prânz. Ştiu că prietenul tău e foarte 


192 


seducător, dar... 

— Taci din gură. 

— Bine, plec. 

Inainte de a ieşi, se opri şi făcu o grămadă de plecăciuni în 
salonul gol. lar asta, asta e pentru toate minimicrofoanele 
senatorului! îşi spuse el în gând. 

XXIII 
DESPĂRȚIRILE 


Jaeques Mattel trecea pentru prima dată prin benzile video cu 
cele treizeci de interviuri pe care le realizase. Compara cu grijă 
întrebările din documentul de la Giancarlo cu răspunsurile pe 
care le obținuse. Totul se potrivea. Dar la ce naiba putea să 
servească asta? Spusele senatorilor şi ale reprezentanţilor erau 
plictisitoare de moarte. Pentru o clipă se gândi că italianul îl 
punea să alerge după potcoave de cai morţi, că totul era un 
aranjament îndreptat împotriva lui. Revăzu incidentul de la 
restaurant când lua prânzul pentru ultima dată cu frumoasa 
Eloisa. Revedea şi atitudinea senatorului O'Reilly care părea că-i 
spionează. Şi, când se ridicase ca să-l salute, Eloisa se înroşise 
teribil... 

„S-au înţeles cu toţii ca să mă tragă pe sfoară” suspină Mattel. 
O lună întreagă de muncă, o lună de plictiseală fără nici cel mai 
mic rezultat concret şi nici cea mai mică idee despre scopul final 
al acestui puzzle. Şi Eloisa care tocmai îi telefonase ca să-i spună 
că senatorul O'Reilly accepta să-i dea un interviu pe treptele 
Senatului, după discurs. Şi când întrebase ce trebuie să facă mai 
departe, Eloisa se mulţumise să-i spună: „Nu sunt instrucţiuni 
suplimentare. Te întorci la Paris. Vei înţelege de ce!” 

O'Reilly petrecuse trei ore ca să citească documentele 
pregătite de Giancarlo. Trebuia să recunoască: era o treabă pe 
cinste. Cele trei propuneri de acordare de împrumuturi lansate 
de administraţia Reagan fuseseră masacrate cu grijă apoi 
corectate sub forma contra-propunerilor în stilul O'Reilly- 
apărător-al-popoarelor-oprimate. Senatul va fi încântat şi 
totodată şi Seligman. Astfel de mici victorii, acumulate cu migală 
de şase luni, refăcuseră credibilitatea şi eficacitatea senatorului 
în lumea politicii şi a afacerilor. 

O'Reilly ataca acum ultimul raport. Era momentul pe care-l 
detesta cel mai mult. De fiecare dată raportul economic al 
italianului era arogant, insultător, pe scurt, la limita 
suportabilului. Analizele fostului bancher îl scoteau din sărite, dar 
trebuia să recunoască faptul că ele erau baza marilor sale victorii 
politice. Atacurile acestui macaronar împotriva ţării sale nu mai 

erau de tolerat chiar dacă, în gura lui, ele se transformau în 
obuzier de calibru 155 contra administraţiei Reagan. 

O'Reilly se întunecă la fată când citi titlul ultimului raport: DE 
LA PROTECŢIONISMUL DEBIL AL CONGRESULUI LA BUCURIA 
INDUSTRIEI JAPONEZE. 

Parcurse rapid documentul, făcu câteva adnotări pentru 
următorul său discurs şi îşi ridică privirea spre Giani. Ca 
întotdeauna, Giani adoptase poziţia unui om de lume. Aşezat în 
faţa senatorului, picior peste picior, ţinea delicat, între vârfurile 
degetelor perfect întinse, o ţigară şi fixa un punct deosebit de 
interesant din tavan. 

Slavă Domnului, se gândea O'Reilly, se apropiau alegerile 
ceea ce va însemna începutul unei noi cariere şi sfârşitul acestui 
trecut apropiat, puţin cam prea marcat de prezenţa italianului. 
Dacă ar fi putut citi gândurile lui Giani, O'Reilly ar fi putut 
descoperi aceleaşi remarci, numai că italianul le mai adăuga un 
regret care se transforma într-o adevărată teamă. Căci Giancarlo 
începea să se îndoiască de impactul loviturii pe care o punea la 
cale în cazul unui al doilea tur de scrutin. Din nefericire, era prea 
târziu ca să mai încerc să prelungească aranjarea treburilor până 
la alegerile prezidenţiale. Acum era evident că senatorul, cu 
puţin efort şi ceva şiretenie, avea mari şanse să devină un 
candidat pentru Casa Albă. Măcar dacă ar fi putut să-şi 
prelungească munca pentru, încă şase luni! Dar, din cauza 
Eloisei, animozitatea era atât de mare între cei doi bărbaţi, încât 
nici nu se mai putea pune problema de a continua această 
colaborare. Giancarlo era lucid. Era la fel de ameninţat de 
capcană ca şi „victima” sa. Afacerea lui nu mai era doar o 
răzbunare, ci era în egală măsură şi mai ales, un mijloc de a o 
recupera pe Eloisa. 

— Tu chiar îi consideri pe americani nişte proşti? 

Vocea lui O'Reilly îl făcu să tresară. 

— Dragul meu senator, îi consider pe administratorii ţării tale 
drept adevăraţi debili. Da. Sunt atât de proşti încât sunt 
incapabili să proiecteze efectul politicii lor dincolo de ziua de 
mâine. 

— Adică? 

— li obligaţi pe protagoniştii voştri comerciali - Germania şi 
Japonia - să facă exact ceea ce ar trebui să-i împiedicaţi cu orice 
preţ să facă. Congresul vostru are vederea atât de întunecată de 
importurile venind din aceste ţări că aţi ajuns să credeţi că aţi 

obţinut o adevărată victorie după fiecare negociere. 

— Dar ESTE o victorie. O victorie a partidului nostru şi toată 
lumea ne-o atribuie. Asta este esenţialul. 

— Ah! Chiar credeţi asta, îl întrerupse Giancarlo. Dar ce fac 
aceşti cumsecade japonezi? Işi folosesc excedentele în dolari ca 
să răscumpere la preţ ieftin uzine deja ruinate de importurile 
americane de produse japoneze care sunt de mai bună calitate. 
Atunci,  niponii transformă afacerea care era în pragul 
falimentului, câştigă bani cu tehnica şi gestiunea lor, se asigură 
ca americanii care lucrează în aceste uzine să fie plătiţi şi 
rezultatul nu se lasă aşteptat. Sunteţi pe cale să fiţi colonizați cu 
binecuvântarea propriului vostru Congres şi pe banii voştri, iar 
ideile bune ale inginerilor americani care lucrează în aceste uzine 
se duc direct în Ţara Soarelui Răsare ca să concureze încă un 
produs, încă o afacere pur americană... Mor de proşti ce sunt! 

In mod curios, O'Reilly nu explodă. Din contră, îl bătu amical 
pe Giancarlo pe umăr: 

— Nu-i rău, nu-i rău deloc, Giani. Complexul tău de 
superioritate european mi-a dat o idee superbă. Dar spune-mi, 
după părerea ta, cum ar putea SUA să contracareze această 
colonizare japoneză? 

Giancarlo înghiţi în sec. Era momentul să spună totul: 

— Foarte simplu, introducând o legislaţie care să interzică 
străinilor să mai cumpere afaceri americane. 

— Intocmai ca elveţienii cu legea Furgler? 

— La fel cum există în multe ţări. Din lume, răspunse 
Giancarlo care adăugă: 

— Dar... 

— Dar? 

Giancarlo ridică din umeri. 

— Oh! Nimic, nimic. Uită acest „dar”. 

— Hai, insistă senatorul cu o voce prefăcut veselă. Un mic 
efort, Giani. Varsă-ţi tot veninul. La urma urmei pentru asta te 
plătesc. Nici unul dintre pupincuriştii pe care mi i-ai prezentat n-a 
îndrăznit să-mi spună ceea ce gândea cu adevărat despre 
americani şi a fost nevoie de o muncă nebună pentru ca ura pe 
care o ai faţă de mine să-ţi deschidă în fine baierile inimii! 

— Deci ştii care va fi răspunsul meu. 

— Da, dar mi-ar place să-l aud din gura ta. 

Giancarlo rămase mut. 

— Bine, pentru că nu ai curajul s-o spui, am să te ajut eu. Tu 

crezi că americanii sunt prea laşi ca să-şi asume un asemenea 
risc. Asta vroiai să spui, nu-i aşa? 

— Oh! Nu, d-le senator, nu încerca să mă faci să spun că 
americanii sunt laşi. Aş putea face o litanie cu faptele voastre de 
arme din al doilea Război Mondial, planul Marshall, cu 
generozitatea voastră, a americanilor... Ai milă, te rog. Ştim 
toate astea pe de rost. 

— Atunci ce este? întrebă senatorul cu o voce periculos de 
blândă. 

— Nu poporul vostru este laş, d-le senator, ei politicienii voştri, 
inclusiv tu însuţi! 

Faţa lui O'Reilly deveni subit palidă. 

— Numai preşedintele poate lua o asemenea decizie şi 
partidul nostru nu este la putere. 

— Partidul vostru ar putea s-o propună, răspunse rapid 
Giancarlo. 

— Asta ar însemna căderea dolarului. lar dacă preşedintele 
ne-ar asculta iar afacerea s-ar termina printr-un fiasco, partidul 
nostru ar fi cel care ar purta întreaga vină! 

— Mulţumesc, d-le senator, exclamă Giancarlo, prefăcându-se 
încântat. Ai dovedit ceea ce spuneam: sunteţi toţi nişte laşi şi-i 
mulţumesc lui Dumnezeu în numele europenilor, căci graţie 
slăbiciunii recente din istoria voastră, vom avea poate răgazul şi 
şansa să ne consolidăm relaţiile între state şi să creăm o monedă 
internaţională care ne va pune la adăpost ca să nu mai 
trebuiască să suportăm dictatele grosolane, nesăbuite şi care ne 
rănesc, ale politicienilor voştri puerili. 

Cei doi bărbaţi se priviră un moment în tăcere. Apoi senatorul 
scoase din buzunarul interior de la haină un teanc de hârtii: 

— Giani, cred că a venit momentul să-ţi spun că m-ai învăţat 
tot ceea ce eram capabil să înţeleg. Deci, colaborarea noastră nu 
mai are nici un motiv să mai continue. Eşti de acord? 

— Absolut. 

— Bine! Suntem şi noi de acord cel puţin într-o privinţă. 

O'Reilly îi întinse hârtiile lui Giancarlo: 

— Ai aici o scrisoare pe care au redactat-o avocaţii mei. Ea 
desface, inclusiv cu acordul tău, contractul nostru. Citeşte-l pe 
îndelete. Eu l-am semnat deja şi cred că despărţirea se petrece 
în condiţii foarte generoase. Dar sunt convins că dacă va exista 
vreo obiecţiune din partea ta o vom putea rezolva rapid. 

Giancarlo puse documentul pe masă şi, fără ca măcar să se 

ostenească să-l citească, îşi puse semnătura pe fiecare foaie. 

— Dar nu l-ai citit. 

— Să-l citesc? Intre noi fie vorba, d-le senator, chiar crezi că aş 
cheltui o centimă măcar ca să angajez pe unul dintre avocaţii tăi 
corupți pentru a-mi încheia conturile cu tine? N-am avut 
niciodată ce să-ţi reproşez. 

Luat pe nepregătite, senatorul se bâlbâi: 

— Nu ai nici o întrebare? 

— Nu chiar. Mai degrabă o precizare. 

— Spune! 

— După hârtiile pe care le-am semnat, când încetează 
colaborarea noastră? 

— Ne-am despărţit oficial şi oficios acum cinci minute. 

Îi luă mâna italianului şi i-o strânse cu putere. 

— Adio, Giani. Noroc! Se îndreptă spre uşă. Peste o oră, Eloisa 
va fi la el acasă. Se simţea, în sfârşit liber. Odată debarasat de 
Giancarlo, era regele Senatului. Nu mai avea decât să fie sigur 
de Eloisa. 

Giani se îndreptă spre micul birou de lângă salon. Eloisa stătea 
într-un fotoliu. Era palidă. 

— Eloisa? 

— Da, răspunse ea cu un glas stins. 

— Am veşti proaste. 

— Ştiu, Giani, ai lăsat interfonul deschis. 

— Şi care-i părerea ta? 

— Cred că am să întârzii la întâlnire. Şi ştii prea bine că 
senatorul nu suportă aşa ceva! 


O'Reilly era mulţumit, foarte mulţumit. În sufletul lui se 
destrămase un văl negru şi viaţa devenea din nou frumoasă. 
Reacţia, sau mai degrabă lipsa de reacţie a Eloisei faţă de 
plecarea lui Giani o punea pe seama unui fel de şoc pe care, 
gândea el, îl produsese când vorbise prietenilor săi politicieni. De 
altfel, privind-o pe Eloisa cum îşi lua la revedere de la ultimii 
invitaţi, i se părea că-şi recăpătase căldura şi veselia. li pregătise 
o surpriză în biblioteca lui particulară: şampanie, caviar şi o 
superbă garnitură de diamante şi rubine în formă de margarete. 
Colierul putea fi purtat fie lung, pe piept, fie în jurul gâtului. 
Bijutierul său din Gorski pierduse trei luni ca să găsească cele 
douăzeci şi cinci de diamante excepţionale de patru carate 
fiecare care formau miezul şi cele o sută cincizeci de rubine care 

alcătuiau petalele. Nici măcar nu negociase preţul: peste două 
milioane de dolari. N 

Era mândru de ceea ce făcuse. Işi depăşise ura şi gelozia şi îi 
era limpede calea pe care o avea de urmat pentru a învinge în 
meserie şi pentru a o cuceri pe Eloisa, dar mai ales de a se cuceri 
pe sine însuşi. Era curios şi nerăbdător să vadă ce efect va avea 
surpriza lui asupra acestei fete pe care o iubea. 

Îndată ce uşa se închise în urma ultimului invitat, o porni spre 
sanctuarul său particular. Ea avea să fie obligata să-l caute puţin 
şi, în acest timp, el va pune sticla de şampanie, vasul cu caviar şi 
lumânările pe masă şi o va aşeza în faţa focului. Va pune în 
funcţiune lanţul hi-fi cu o muzică dulce şi va scoate garnitura din 
ascunzătoarea ei de după bibliotecă. 

După o jumătate de oră, O'Reilly se uită la ceas. Oare ce făcea 
de nu mai venea? Deschise uşa şi o strigă, dar nu primi nici un 
răspuns. Coborf scările în grabă şi o descoperi în salon, stând pe 
o sofa şi privind la şemineul stins. 

— Eloisa? 

O'Reilly o sărută pe gât, dar ea nu reacționă în nici un fel. 
Dezorientat, se aşeză în faţa ei. 

— E ceva în neregulă? 

Eloisa îşi ridică privirea mov spre senator. 

— Nu, totul e foarte bine. 

— Bine - senatorul se ridică - atunci, vino cu mine, ţi-am 
pregătit o mică surpriză ca să sărbătorim succesul nostru. 

— Succesul nostru? 

— Bineînţeles. Doar i-ai văzut şi tu, nu? Cei mai duri şi mai 
greu de cucerit. Toţi şefii cei mai importanţi de la House. Sunt ai 
noştri îi avem în mână. N-am văzut niciodată nişte oameni 
aprinzându-se aşa de tare. Este o adevărată victorie. Hai, vino, 
nu mai avem de ce să ne temem şi... 

— E păcat că n-ai considerat de cuviinţă să-l fi invitat şi pe 
Giani să ia parte la victoria „ta”. 

Fu ca un duş rece care-l făcu pe O'Reilly să încremenească. 

— Doar nu vorbeşti serios? se împurpură. Giani aici, cu cei mai 
importanţi şefi de la House într-o întrunire cum nu se poate mai 
intimă despre viitorul politicii partidului nostru? 

— Dar eu cum de mă aflu aici? 

— Dar tu ai făcut oficiul de gazdă şi apoi tu n-ai înţeles că e 
felul meu de a-ţi arăta totala mea încredere în tine? Felul meu de 
a spune lumii: Eloisa este „de neatins”? La sfârşit le-am dat 

drumul chiar şi servitorilor mei. 

— Pentru ce trebuia să mă aperi şi să ai încredere în mine. 
Pentru ce? 

— Dar, te rog, Eloisa, nu fi proastă! Ai trăit aici suficient timp 
ca să afli secretele dragei noastre capitale Washington. S-au luat 
informaţii despre tine la fel cum s-au luat despre toată lumea, 
mă grăbesc să ţi-o spun şi fiecare mister al vieţii tale a fost 
cercetat în amănunţime, fie de către oameni din opoziţie, fie de 
proprii mei prieteni care au căutat întotdeauna să ne apere de 
vreun scandal. 

— Şi ce au aflat despre mine? 

— Nu mare lucru, dar suficient ca să creeze necazuri dacă nu 
opream totul imediat. O'Reilly vorbi foarte repede. Nu, acum s-a 
terminat, toată lumea e liniştită. 

— Care erau motivele posibile? 

— Ei, nimic. 

— Vreau să ştiu. 

— Bine, dacă vrei tu. S-a descoperit că-i frecventai pe alde 
Marcos şi că erai chiar foarte legată de Preşedintă. Eloisa îşi 
manifesta mirarea. Asta a dat naştere la speculaţii în legătură cu 
relaţia ta cu soţia mea, pe care au încercat tot timpul s-o 
demoleze aici la Washington DC. Apoi despre o frecventare 
ziaristică - dar apropo de asta, n-a ieşit niciodată nimic la iveală. 
Apoi în general despre călătoriile tale, educaţia ta, relaţia ta 
ciudată cu Giani. Dar nimic... 

O'Reilly o apucă pe Eloisa de umeri. 

— Nimic din toate astea n-a furnizat nici cea mai mică probă 
împotriva ta. Crede-mă, Eloisa, nimic şi nu va fi nimic graţie 
acestei seri. E felul meu de a-ţi arăta că am încredere. Este, 
este... 

— Este felul tău de a mă ierta, completă Eloisa. 

— Nu! Nu spune asta. 

— Totuşi ăsta este adevărul, Richard. Dacă aveam o relaţie 
ciudată cu Giani, înseamnă că cu tine eram o târfă. „Legătura” 
mea cu D-na Marcos şi deci cu soţia ta... O târfă aventurieră. Dar 
atunci, care era scopul? Cât priveşte aspectul ăsta, nu-i aşa... 

— Eloisa, taci din gură. 

— Nu, nu încă. Dacă am un contact cu un ziarist totul cade. Ca 
târfă ce sunt, ştiu să fac dragoste cu tine, adică ştiu cum să te 
fac să faci dragoste. lţi povestesc fantasme ca o mamă care-i 
spune o poveste copilului ca să-l adoarmă. Ştiu că tactica 

primordială este să mă ţin scai de bătrâna lesbiană care înghite 
ce rămâne din desfrâul soţului ei adorat şi, între paranteze fie 
spus, ăsta este şi motivul pentru care rămâne cu el. 

Dezgustat de această ultimă frază, O'Reilly dădu drumul fetei 
şi se îndepărtă de ea. Ochii Eloisei erau aproape negri. 

— Dar aşa ceva nu este posibil, orgoliul unui senator al 
Statelor Unite nu poate accepta asta. Faptul că el adoptă ideile 
unui european ca Giani este şi el inacceptabil. 

— Am spus-o chiar eu. 

— Da, dar nu în prezenţa lui şi folosindu-mă pe mine drept 
mesageră ca să i-o spun. In realitate, ideile sunt atât de bune că 
trebuia să le foloseşti, dar tot aşa de bine trebuia să găseşti o 
cale ca să întorci lucrurile în favoarea ta. Şi ce altceva mai bun 
de găsit decât Eloisa? Ea devine scuza, nu-i aşa? Scuza: „o fac ca 
să-i dovedesc dragostea mea” şi de altfel, dovadă că aşa este, cu 
siguranţă că ai un mic cadou pentru mine ascuns pe undeva prin 
casa soţiei-tale-pentru-totdeauna. 

O'Reilly fu cât pe ce să înnebunească. Eloisa sesiză lovitura 
care nimerise în plin şi surâse. 

— Da, o curvă bună cunoaşte bine bărbaţii, ai deja dovada... 
în fond ceea ce nici unul nici altul nu aţi putut vedea, este că 
sunteţi absolut la fel, amândoi. Orgoliul v-a insensibilizat încât aţi 
ajuns să distrugeţi tot ce este în jurul vostru. Visurile voastre cele 
mai măreţe se transformă în iluzii. Dacă Giani are gust, nu este 
pentru a se bucura de el, ci pentru a arăta că-l are. Dacă tu eşti 
vulgar, nu este pentru că nu ştii, ci pentru că vrei să-ţi testezi 
puterea. Sunteţi nişte morţi vii care-şi caută deja epitaful pe un 
monument închinat gloriei voastre. Şi ceea ce este mai rău este 
că v-aţi folosit de o curvă pentru a vă găsi acelaşi monument. lar 
asta nu este ceva teribil de glorios, nu-i aşa? Atunci, trebuie s-o 
„protejezi”. 

O'Reilly, livid, ridică mâna ca s-o lovească. 

— Da, loveşte. Nu ai alt răspuns pentru că nu-mi cunoşti 
motivele. 

— Presupun că ziaristul ăla care răscoleşte căcatul ca un 
vidanjor, le cunoaşte. 

Eloisa îşi arcui o sprinceană. 

— Interesant ca analiză. Intr-adevăr, e bărbat frumos şi e 
tânăr. 

— E un zero. 

— Atenţie, d-le senator, nu te da de gol. 

— Şi el, nu crezi că umblă după glorie şi după banii tăi? 

— Cu siguranţă, ca orice om, încearcă să se impună, tar eu, 
graţie lui Giani şi ideilor sale, am suficienţi dolari în altă parte 
decât aici pe care i-aş putea folosi ca să ajut un om, pe care-l 
iubesc cu adevărat, să-şi continuie cariera. 

— Un peşte, curva îşi caută un peşte! îi aruncă în faţă O'Reilly. 

— Un peşte care nu e pe cale să dovedească faptul că poate 
reveni la gloria de odinioară, ca tine, glorie care oricum, după 
unele zvonuri, îi era atribuită lui taică-tu. 

— Târâtură. 

O'Reilly îi dădu o palmă. 

— Curvă ce eşti! 

Palma o lovi din nou. 

— Dacă crezi că e cazul, Richard, continuă Eloisa fără să 
crâcnească sub lovituri, trebuie să recunoşti că m-am achitat 
bine de datorie, iar adevărata ta glorie constă în faptul că nu te- 
am costat nici măcar un cent Nu ăsta-i visul oricărui bărbat, să 
aibă o curvă pe gratis? 

— Dar, pentru Dumnezeu, ce vrei, de la mine? Ce ai? De ce 
spui toate astea? urlă senatorul. 

— E felul meu de a-mi lua adio, Richard, dar fără ca să iau 
micul tău cadou ascuns nu ştiu pe unde. 

— Pleci? Dar, te rog, ce te-a apucat? 

— Tu ţi-ai asigurat gloria, Richard, Giani, la rândul lui are şi el 
o victorie pentru prietenii săi, başca faptul că s-a reabilitat. Mai 
mult decât atât, amândoi sunteţi făcuţi ca să vă completaţi Nu 
mai aveţi nevoie de mine, nici unul, nici altul. N-am rămas decât 
eu care să mai caut ceva. O alianţă cu un om, unul adevărat, 
unul simplu. Şi probabil că, dintre voi doi, cel care mă va câştiga 
va fi chiar acel „zero” care vă va învinge, chiar graţie vouă. La 
revedere, d-le senator. Mult succes pentru discursul de mâine. Ti- 
| doresc cât se poate de sincer, căci tare scump l-ai mai plătit. 

O'Reilly rămase stană de piatră în mijlocul salonului uitându- 
se cum se închide uşa. Nu reuşea să înţeleagă ce i se întâmplă. 
Ce făcuse ca să merite aşa ceva? Ce vină avea? Trebuia să 
reflecteze, să facă ceva, repede, dar ce? Strămoşi săi cereau un 
leac imediat. Un bun whisky irlandez. 


Eloisa intră în apartamentul de la Watergate fără să facă 


zgomot, dar fu întâmpinată de vocea mătăsoasă a lui Giancarlo. 
— Ei, ce mai face dragul nostru senator? A avut succes la 

întrunire? 

Înainte ca ea să poată spune ceva, italianul mări volumul la 
muzică, o cuprinse în braţe şi o învârti. 

— Ai rupt-o cu el, îi murmură în ureche. 

Eloisa dădu din cap. 

— N-a fost prea dur? 

Femeia dădu din nou din cap, înainte de a izbucni în suspine. 

— Sărăcuţa Eloisa, murmură Giancarlo, nebun de bucurie. Ai 
să vezi, mâine, e ziua cea mare. Sunt sigur. Şi vei fi răzbunată. Il 
vom învinge! 

Giancarlo se întinse pe sofaua din salon şi o sărută, încercând 
să o liniştească. După o vreme, Eloisa îl cuprinse pe Giancarlo cu 
mâinile de amândoi obrajii şi îl privi adânc. În ochi i se citea o 
disperare pe care Giancarlo nu o mai văzuse niciodată. 

— Cel puţin, sper că nu regreţi? 

Drept răspuns ea clătină din cap. 

— Atunci, ce e? 

— Nu domini aşa uşor un senator al Statelor Unite, Giancarlo, 
murmură Eloisa. 

Giancarlo dădu din umeri, dar i se făcu frică. 

Eloisa îl apucă de umeri cu o forţă surprinzătoare şi-l trase 
peste ea. El simţi câteva zdruncinături violente. 

— Să plecăm, să plecăm imediat. 

— Plecăm mâine la Geneva. Senatorul a devenit foarte 
eficace. Mi-a şi rezervat locul pentru mâine. Ordinul de deplasare 
e vechi de o lună de zile. Nimic nu ne mai reţine aici. 

Eloisa îl privea neîncrezătoare. 

— Chiar n-ai să rămâi? Alţii, la fel de importanţi ca Richard, ar 
plăti scump ca să ta aibă. 

— Nu. 

— Din cauza mea? 

Eloisa începu să plângă din nou. 

— Oarecum. 

— Cariera ta? 

— Ea s-a terminat o dată cu ruptura ta. 

— Va fi turbat de mânie. 

— O sper din tot sufletul. l-ai spus lui Mattel la ce oră va ieşi 
de la Senat fostul nostru patron? 

— Da. 

— Atunci, să aşteptăm ziua de mâine. Hai, acum trebuie să 
dormim. 

O ridică pe Eloisa pe braţe şi o duse în camera sa. 

XXIV 
TREPTELE SENATULUI 


Serios zdruncinat de discursul violent pe care O'Reilly tocmai îl 
rostise, reprezentantul Flores şi alţi câţiva senatori prieteni îl 
înconjuraseră pe senator la ieşire. 

O'Reilly puţea a whisky. Abia se putea ţine pe picioare. În nici 
un caz nu trebuia ca cineva să se poată apropia de el. lar asta 
era foarte dificil deoarece discursul stârnise aplauze chiar şi în 
rândul opoziţiei. 

Afară, pe treptele senatului, O'Reilly se clătină. 

— Merge? întrebă Flores, încercând să respire puţin aer în 
afară de damful de whisky. 

— Ce l-a apucat de s-a îmbătat în halul ăsta chiar înaintea 
discursului? întrebă nervos senatorul de Nevada. 

— Habar n-am, răspunse Flores. Nu mai bea de şase luni şi 
azi-dimineaţă, când m-am dus să-l iau, era deja criţă şi... Oh, la 
dracu'! 

Reprezentantul Flores zărise o mică echipă de televiziune care 
urca treptele îndreptându-se spre ei. 

— Du-te şi le spune că senatorul este obosit sau că i-a venit 
rău. 

Senatorul de Nevada se desprinse de grup. O'Reilly, cu un aer 
absent, trăgea adânc aer în piept. Senatorul nu mai avu timp să-i 
oprească fiindcă echipa de televiziune continua să urce scările. 
Renunţând să mai discute, senatorul se grăbi să vină lângă 
O'Reilly şi partizanii lui. 

— E o echipă de la televiziunea franceză şi de la BBC. Au auzit 
discursul şi insistă să facă un interviu. Ce facem? 

Neliniştit, Flores se întoarse spre O'Reilly. În halul în care era, 
risca să strice totul. Deja era un miracol că reuşise să-şi ţină 
discursul fără nici o greşeală. Pe de altă parte, un interviu 
televizat era ideal acum. O'Reilly îşi recăpăta suflul şi îşi revenea. 

— Acum ce mai e? mormăi el. 

— Ziariştii, Richard. 

— Să se ducă la dracu’... Staţi! Aşteptaţi! 

O'Reilly tocmai zărise un chip familiar. Din cauza pâclei din 
mintea lui nu reuşea să-l recunoască. 

— Cine e tipul ăla de acolo, de jos? 

— Un căpăţânos de la televiziunea franceză, murmură Flores 
în colţul gurii. Exact ce ne trebuia! 

Senatorul se lumină la faţă. 

— Ah, da, micul ticălos are tupeul să apară în faţa mea. Vrea 
glorie, nu? 

— Nici să nu te gândeşti, Richard, eşti beat. 

— Lasă-mă! 

O'Reilly încercă să scape din mâinile care-l reţineau. 

— Ce dracu’ vrei să faci, vrei să strici totul? 

— Nu-i nimic, încă mai rezist. Dă-mi drumul Flores! 

Ceilalţi partizani ai partidului se priveau nervoşi. Dintr-o 
mişcare de umăr, O'Reilly se eliberă. 

— E-n regulă, dacă vă spun! Am să-l învăţ eu minte pe 
scormonitorul ăsta de rahat şi pe câţiva dintre prietenii lui. Vreţi 
să aveţi un eveniment, sau nu? 

Resemnaţi, prietenii senatorului îl lăsară să plece. 

— Bună ziua, domnule senator, ne puteţi acorda câteva 
minute pentru televiziunea franceză? 

— Parcă Mattel vă numiţi, cred? 

Surprins şi flatat, Jacques surâse. 

— Da domnule senator. Sunt un prieten al Eloisei Bonvin. 

O'Reilly îl privi lung, fără să spună nimic. Furia îi punea o 
gheară în gât. Tânărul era frumos, chiar simpatic, ceea ce-i 
sporea antipatia faţă de el. 

Jacques nu înţelegea reacţia senatorului. Se făcuse alb ca un 
cearceaf. Injectaţi de sânge, ochii lui deveniseră două puncte de 
un albastru închis care îl priveau cu ură. 

Mattel îşi drese glasul. 

— Am ascultat discursul dv., domnule senator şi cred că 
telespectatorii noştri din Franţa şi Anglia ar fi foarte îngrijoraţi în 
legătură cu ceea ce aţi spus, dacă nu ar fi lămurite câteva 
puncte. Eu însumi şi confrații mei am risca să interpretăm greşit 
spusele dumneavoastră care păreau, să zicem, războinice vizavi 
de Europa. Sunt sigur că nu asta era intenţia dumneavoastră. 

Senatorul înălţă o sprinceană. 

— Ah, da? Voi încerca să fiu mai limpede. Puneti întrebările, 
Mattel. Nu-mi plac ipocriţii pupincurişti. 

— Domnule senator, în discursul dv. din Senat, aţi afirmat că 
Statele Unite sunt amenințate din toate părţile, în special de 
către japonezi care folosesc balanţa lor comercială excedentară 

şi rezervele lor de aur ca să învestească aici, în S.U.A. 

— Şi? 

— Şi atunci, dat fiind faptul că cele mai mari patru bănci din 
lume la ora actuală sunt japoneze, nu credeţi că puterea lor de 
infiltrare poate controla piaţa monetară, în special moneda 
dumneavoastră, dolarul, în propria dumneavoastră ţară? 

— Nu este o ameninţare, este un lucru pe cale de a deveni 
realitate graţie actualului nostru guvern. 

— Mai multe comentarii din ziarele financiare, de aici şi din 
străinătate, au menţionat că împrumuturile masive ale 
Trezoreriei americane au adus ţara dv. în situaţia de a ţine cont 
de importurile provenind din Europa şi Japonia. Nu credeţi că 
această necesitate va putea conferi străinilor putere asupra 
suveranităţii băncii dv. naţionale, Federal Reserve şi poate 
influenţa politica internă a Statelor Unite? 

— Este ceea ce am spus şi în Senat. 

— Există o datorie de o mie cinci sute de miliarde de dolari. 
Imaginându-ne că în jur de douăzeci la sută sunt deţinuţi de 
către străini şi adăugind alte douăzeci la sută în eurodolari, 
împreună cu cele o mie de miliarde de dolari fabricaţi, cum 
spuneţi dv., de sistemul bancar mondial, ajungem la un potenţial 
de cinci sute de miliarde de dolari care ar putea, după 
economistul german Dietrich şi englezul Zorn, să cumpere 
jumătate din Statele Unite. Care este părerea dv. în legătură cu 
această ameninţare? 

Senatorul se împurpură la faţă. 

— Niciodată, în decursul istoriei lor, Statele Unite nu au cedat 
la şantaj. 

— Dar nu este nici un şantaj, domnule senator, nu sunt decât 
oameni care încearcă să-şi plaseze banii. 

— Ascultă-mă cu atenţie, Mattel, voi vorbi rar şi limpede 
pentru ca până şi un ziarist ca dumneata să poată pricepe. Dacă 
ani de zile avem un deficit comercial, este poate din cauza 
guvernului actual. 

— Dar şi din cauza partidului dv.! Johnson şi Kennedy! îi tăie 
vorba Jacques. 

— Nu mă întrerupe, bombăni senatorul. Europa şi Japonia au 
profitat de acest deficit comercial, la fel ca şi restul lumii. 
Multiplicarea acestor dolari a fost inventată de către ruşi şi 
exploatată de toate băncile străine. 

— Dar şi de ale dumneavoastră! exclamă Mattel. 

— Ei bine, îţi spun un lucru, Mattel! Dacă crezi vreo clipă că 
ţara noastră va tolera o răscumpărare a bunurilor sale fixe cu 
dolari contrafăcuţi în străinătate, te înşeli amarnic. 

— In numele cui vorbiţi dumneavoastră? 

— Nu vorbesc în numele administraţiei Reagan, dacă la asta te 
refereai, ci în numele tuturor acelora care, democrați sau 
republicani, s-au săturat să mai fie la cheremul şantajiştilor din 
străinătate. 

— Domnule senator, cred că termenul „şantajişti” e puţin cam 
dur, nu? 

— „Escroci”, „şarlatani” sunt termeni tot atât de duri! 
Eurodolarii voştri sunt o lucrătură cu totul şi cu totul străină şi 
dacă ţările voastre încearcă să ni-i trimită aici, cu atât mai rău 
pentru voi! America, cu sau fără acordul guvernului actual, nu vă 
va spune decât un lucru: în nici un caz, Congresul S.U.A. nu va 
considera că euro-dolarul este o creanţă a Statelor Unite în 
străinătate. Mai clar, domnule Mattel, mai duceţi-vă dracului! 
Gata cu para mălăiaţă, gata cu fraierii cumsecade, gata cu 
şantajul. La revedere, domnule Mattel. Puteţi să le transmiteţi 
asta economiştilor voştri din Europa şi de aiurea. 

Inmărmurit, Jacques Mattel rămase pe loc împreună cu 
confrații săi. 

— Să mergem, Flores, murmură O'Reilly. Cred că de data asta, 
chiar şi ticăloşii ăştia mai prăpădiţi au priceput ceea ce suntem 
noi, americanii. i 

Flores nu mai avea nevoie de îndemnuri. Îl grăbi pe prietenul 
său către limuzina care-l aştepta şi intră în maşină. 

— Dă-i drumul, şterge-o, urlă el la şofer. 

— Unde mergem, domnule? 

— Departe, nu contează unde, dar departe să fie. 

— La cabana mea de pescuit, adăugă O'Reilly zâmbind pentru 
prima oară în acea zi. E momentul să-i lăsăm pe alţii să poarte 
torţa pentru câteva zile. Nu-i aşa Flores? Acum, câinii trebuie să 
digere scuza. 

XXV 
REPORIAJUL SENZAŢIONAL AL 
LUI MATIEL 


Uluit, Mattel nu se clintise din loc. Se mulţumi doar să-l 
urmărească din privire pe senator şi pe colaboratorii săi cum se 
urcau în limuzine ca nişte bandiți după o spargere. 

— Asta e reportajul tău de senzaţie? 

Batjocoritoare, vocea cameramanului îl aduse cu picioarele pe 
pământ. 

— S-ar putea, murmură Mattel, nu prea convins. Bun, ne 
întoarcem la birou. Eu am să ascult banda şi am să fac montajul. 
Poate ies trei minute pentru jurnalul de la ora 20,00. 

— Zi merci dacă-i vor lua un minut pentru cel de ora 23,00. 
Nu face nici cât o ceapă degerată, povestea ta. De o lună de zile 
ne enervăm şi ne chinuim pe aici ca până la urmă să încheiem cu 
un interviu de rahat al unui tip beat clampă care spune numai 
prostii. 

— Gura, replică Mattel. Nu te afli aici ca să gândeşti. Treaba ta 
e să apeşi pe buton şi să faci aşa fel ca imaginea să fie cristal. 
Priceput? Ceea ce, din nefericire, cu tine nu e întotdeauna 
evident. 

— Ce vrea să zică „nu e întotdeauna evident”? 

— Vrea să zică, anume, că atunci când am turnat cu tine 
ultima dată, ar fi putut ieşi trei reportaje dintr-unul singur: unul 
cu imagine neclară, unul supra expus şi unul sub expus. Acum, 
gata, am bătut destul câmpii, ne întoarcem la birou. 

Aşezat la masa de montaj, Mattel era perplex. Ascultase şi 
reascultase banda cu interviul senatorului şi tot nu înţelegea ce 
putea să vadă în asta ceva aşa de important contele Potzo- 
Berghese. lIncercă să-i telefoneze, dar la numărul de la 
Watergate nu răspundea nimeni. Ziaristul se uită la ceas. Era ora 
douăsprezece, adică 17,00 la Paris. Trebuia să se hotărască 
acum dacă vroia să obţină o legătură prin satelit pentru jurnalul 
de ora 20,00. Dar ca să poată comanda o legătură satelit îi 
trebuia aprobare de la redacţia sa din Paris, iar pentru ca Parisul 
să fie de acord trebuia să vândă interviul pe care-l făcuse cu 

senatorul ca şi cum era ceva de excepţie. Ceea ce era departe 
de a fi adevărat. Cam astea erau gândurile care-l frământau, 
când secretara îl anunţă: 

— Ai Parisul pe doi. 

— Alo, aici Mattel. 

— Salut, de Beauvais. 

Mattel îşi drese glasul. De Beauvais era şeful redacţiei 
economice şi Mattel se temea de telefoanele lui pentru că nu 
înţelegea întotdeauna importanţa reportajelor pe care i le 
comanda. Mattel era înainte de toate un reporter special de 
politică externă, iar şmecheriile şi fineţurile lumii finanţelor şi ale 
celei economice îl depăşeau adesea cu mult. 

— Ce pot face pentru tine? întrebă Mattel. 

— Aş vrea să verifici o chestie. Tocmai am primit un telefon de 
la corespondentul agenţiei Reuter din Washington. E un prieten 
de-al meu. Mi-a spus că senatorul O'Reilly ar fi declarat în Senat 
„că în nici un caz Congresul american nu va considera că 
eurodolarul este o creanţă a Statelor Unite în străinătate”. 

— Şi ce vrei să fac eu? 

— Tipul de la Reuter a obţinut informaţia la a treia sau a patra 
mână. Inţelegi? E ceva în genul: un tip care s-a întâlnit cu un alt 
tip al cărui cumnat cunoaşte o tipă al cărei amant ar fi auzit că... 
Ar trebui să dai de O'Reilly şi să-l întrebi dacă a făcut într-adevăr 
această afirmaţie. Dar m-ar mira. 

— Ce te-ar mira? Că pot să pun mâna pe senator? 

— Nu, m-ar mira să confirme că a declarat într-adevăr o 
asemenea enormitate. 

— De ce? 

— Pentru că dacă ar fi adevărat, asta ar duce la cel mai mare 
scandal şi harababură economico-financiare din toate timpurile. 

Mattel gândea cu 150 km la oră. Deci, Giancarlo nu-şi bătuse 
joc de el. Acum trebuia să aibă grijă să nu pară prea fraier vizavi 
de de Beauvais. 

— Bine, inutil s-o fac pe şmecherul. Aşteptam ultimul moment 
ca să dau afacerea la iveală. Vroiam să fiu sigur că pot păstra 
acest scop până la jurnalul de ora 20,00. Vroiam să comand o 
legătură satelit pentru că declaraţia asta, O'Reilly, mie mi-a dat- 
0... 

— Ce faci, baţi câmpii? În mod neoficial? 

— Nu, nu, în faţa camerei, pe treptele clădirii Congresului şi în 
prezenţa colaboratorilor săi şi a câtorva senatori. 

— Stai, stai... lasă-mă să mă gândesc... 

La celălalt capăt al firului de Beauvais cumpănea lucrurile. In 
câteva secunde, creierul său ca un ordinator trecu în revistă 
problema, cumpăni consecinţele şi hotărî felul în care avea să 
„ambaleze” afacerea. 

— Poţi să-mi dai să ascult banda? 

— Nici o problemă. 

Mattel puse din nou caseta în aparat, aranjă receptorul în 
dreptul difuzorului de la masa de montaj şi apăsă pe butonul 
„play”: „Să mergem, Flores, cred că până şi ticăloşii ăştia mai 
prăpădiţi au înţeles acum, ce suntem noi, americanii...”. 

Ultima frază a interviului încă mai răsuna în difuzor când 
Mattel îl auzi pe de Beauvais exclamând: 

— Doamne Sfinte Doamne Dumnezeule, nu-i adevărat... Ce 
istorie? Ascultă la mine, puişor. Ascultă-mă cu atenţie. O să 
comandăm o legătură satelit pentru ora 19,00, ora Parisului şi ne 
transmiţi interviul integral. Din acest moment o faci pe mortul. 
Nu mai exişti. Nu răspunzi la telefon şi te închizi în birou până la 
ora când avem legătura satelit. 

— Pentru ce tot circul ăsta? 

— Dacă prietenul meu de la Reuter a auzit vorbindu-se despre 
declaraţiile lui O'Reilly înseamnă că nu este singurul. Poţi fi sigur 
că chiar în acest moment cel puţin douăzeci de confraţi 
scormonesc peste tot ca să afle ce este adevărat din toate 
zvonurile astea. Până la urmă vor afla că o echipă de televiziune 
franceză a dat lovitura. Vor descoperi repede că despre tine e 
vorba şi te vor pisa la cap până ce le dezvălui tot. Şi dacă laşi să- 
ţi scape ceva... gata cu reportajul senzaţional. Inţelegi? Trebuie 
ca lumea să afle de treaba asta de pe postul nostru. 

— Şi eu ce rol am în toată povestea ta? 

— Cum adică ce rol ai tu? 

— Pricep unde baţi, puişor. Tu vei fi în platou la jurnal şi tu vei 
fi cel care va anunţa vestea. Ca de obicei, reporterul e cel care 
face munca grea iar funcţionarul de la Paris, în costum cu vestă 
se acoperă de glorie. 

— Bine, de acord. Ce propui? 

— Propun să facem un platou aici ca să dăm drumul de aici 
interviului cu O'Reilly, adică facem începutul emisiei împreună. 
După, faci ce vrei tu. 

— De acord. O să facem ca şi cum ar fi în direct. Deschidem 
jurnalul cu povestea ta. Prezentatorul te va introduce cu o frază 

de geniul: lovitură de trăsnet care ne vine de la Washington, 
trimisul nostru special în capitala americană, etc. Tu joci puţin 
teatru: ton dramatic ca şi cum ai şti cât e de grav ceea ce spui, 
explici: „In această dimineaţă, pe treptele clădirii Congresului, 
senatorul O'Reilly, probabil candidat la Casa Albă şi-a lansat 
bomba...”. Eu n-am să intervin decât după interviu ca să analizez 
consecinţele, să trag concluzii. De acord? 

— OK, aşa facem. Eu o să-mi pregătesc intervenţia. 

Salut. 

— Spune-mi, bandit mic ce eşti, sigur nu mai ai şi alte muniții? 

— Nu înţeleg ce vrei să spui, care muniții? 

— Ascultă, Mattel. Te cunosc prea bine. Tu nu le-ai avut 
niciodată cu economia şi dintr-odată ne dai la iveală reportajul 
secolului. 

— Aşa că? 

— Aşa că eu cred că cineva te-a pus la curent cu afacerea 
asta. Cineva care ştia că O'Reilly îşi va vărsa veninul în acest 
moment. Şi mai cred că acel cineva a fost destul de rafinat ca să 
te sfătuiască să aprofundezi problema şi să-ţi iei ceva asigurări. 
Nu? 

— Zău că eşti mare mafiot, Beauvais. Am efectiv tot ce 
trebuie, dar poţi tu să te pui cu fundu-n sus că nu-s prost să-ţi 
dau pe mână toate economiile mele. 

— Ascultă, Mattel, nu trebuie să glumeşti cu chestii de astea. 
E într-adevăr o treabă enormă. Aşa că... micile tale crize de 
vanitate le laşi deoparte. Peste patru zile am de făcut magazinul 
economic şi pot deja să-ţi spun că tot ce am băgat în el până 
acum nu mai face nici doi bani după declaraţiile lui O'Reilly. Va 
trebui să mai discutăm despre asta. Aşa că dacă mai ai şi altceva 
şi îl ţii; ca să ieşi în evidenţă, pot să-ţi spun că nu o să ai cum să 
scapi de ceea ce se cheamă greşeală profesională. 

Mattel tăcea. Un mod ca oricare altul de a face să crească 
preţul. Simţea că la celălalt capăt al firului, Beauvais trepida. 

— Am efectiv două sau trei chestii mici... 

— Bine, atunci uite ce-ţi propun. Îmi transmiti totul prin satelit 
la ora 19,00. Montăm reportajul aici şi îţi promit că numele tău 
va fi menţionat cel puţin din minut în minut şi-ţi vom arăta pe 
ecran şi mutra aia a ta nasoală de câte ori va fi posibil. De acord? 

— De acord... Cu o condiţie. 

— Ascult. 

— Comanzi o legătură satelit pentru cât durează magazinul 

tău economic şi tu îmi trimiţi întoarcerea din antenă. Eu voi fi 
într-un studio în duplex iar tu îmi pui din când în când întrebări. 

— Nici o problemă, aveam de gând să-ţi propun chiar eu asta, 
minţi de Beauvais. Ei, care-ţi sunt muniţiile? 

— O serie de interviuri cu congresmani şi senatori democrați 
care fac cu toţii declaraţii pe ideile lui O'Reilly. 

— Poţi să-mi rezumi într-o frază ideea dominantă? 

— Ura pentru tot ceea ce nu este american, răspunse fără o 
clipă de ezitare Mattel. 

— İn sfârşit spun cu glas tare ceea ce gândeau, aprecie de 
Beauvais. Poţi să-mi dai să ascult un fragment? 

— Nu închide, că pun casetele în aparat. 

— lar eu dau drumul la un magnetofon. 

Un minut mai târziu, de Beauvais se delecta ascultând 
întrebările lui Mattel şi răspunsurile politicienilor. 

— Ascultă-mă cu atenţie, Mattel. Am multă experienţă în genul 
ăsta de afaceri. Am să-ţi explic ceea ce se va petrece ca să 
înţelegi mai bine „manipularea”. Când reportajul tău va fi difuzat 
se vor stârni un scandal şi o harababură de toţi dracii. Şi pot deja 
să-ţi spun că dolarul va cobori spectaculos. Toată lumea se va 
năpusti la aur. Apoi vor veni dezminţiri ale miniştrilor, ale 
guvernatorilor băncilor centrale şi ale altor guru ai finanţelor. 

Dolarul îşi va reveni, dar îndoiala persistând totuşi, moneda 
americană o să facă piruete dezordonate timp de două, trei zile. 
Şi exact în acel moment îi prindem la înghesuială difuzând 
interviurile tale în magazinul meu economic. Ai priceput? 

— Am priceput. Şi am priceput aşa de bine că n-am să-ţi trimit 
marfa prin satelit. Am să-mi fac o plăcere aducându-ţi-o eu 
însumi la Paris. Astfel vei avea şi tu plăcerea să mă ai lângă tine 
în platou în timpul magazinului tău. N 

— De acord, dar ia primul avion şi, vezi, nu pierde casetele. In 
locul tău aş trage imediat o copie. 

— E deja făcută iubiţel. Pe mâine. 

XXIV 
PING-PONG 


Geneva 


Kurt Geisler se uita cu nervozitate la cursuri. De cinci-zece 
minute se părea că dolarul nu mai merge nicăieri. O eternitate! 
Simţea limpede că asta era liniştea dinaintea uraganului. 

Un mic „x” începu să clipească pe ecran indicând o schimbare 
a cursului dolar-marcă germană. Aproape în acelaşi timp, vocea 
unuia dintre asistenții săi urlă: O centimă scădere dolar-DM! Unu 
cincizeci. j 

— La dracu! Incepe din nou! Anunţaţi-l pe patron! 

— Nu-i nevoie, este pe linia patru. 

Kurt smulse receptorul care i se întindea. 

— Da, domnule... Nu ştiu, mă duc la telex... Martine dă telefon 
la Banca Elvețiană să vezi dacă au ceva. 

Kurt se repezi la telex. Exact în acelaşi moment Reuter se 
puse în funcţiune. „Washington, ora 10,30. O comisie a Senatului 
recomandă guvernului o poziţie mai dură în negocierile cu 
GATT...”. 

Kurt ţinea telefonul la ureche şi-i citea telexul patronului. 

— Pentru moment nimic şp... Aşteptaţi! O'Reilly. Comisia lui 
sugerează o creştere imediată a tarifelor vamale şi, oh, la 
dracu... 

Privirea lui Kurt cobori în josul paginii. Se auzi un clinchet, 
semn că urma o veste importantă sau un alt paragraf. 

— Doi şaptezeci şi cinci scădere, urlă Martine, trei... 

— Şefule, Reuter spune că senatorul a recunoscut public că 
Congresul nu consideră eurodolarul ca o creanţă asupra 
patrimoniului american. 

— Minus patru..., patru şaptezeci şi cinci, şase zero cinci. 

— Da, domnule! Imediat! Vindeţi o sută de milioane de dolari 
pe mărci germane, urlă Kurt în sală. 

— Minus opt. La ce preţ mărcile germane? 

— La preţul pieţei. Incercaţi Londra şi Banco Popular. 

— Da, da, domnule. 

— Ce face francul elveţian? 

— Minus zero şaptezeci şi cinci. 

— Vindeţi o sută cincizeci de milioane de dolari... încercaţi 
Londra. 

— Marca germană la o sută optzeci şi şapte. 

— S-a făcut? 

— Da, vânduți. 

O sută nouăzeci şi nouă douăzeci şi cinci. 

— Mai vindeţi. 

— O sută. 

— Unde este Societatea Băncilor Elveţiene, pentru numele lui 
Dumnezeu? Sunati la Zurich, poate nu au lăsat telefonul deschis. 

— Francul elveţian la o sută cincizeci şi opt. 

— Vindeţi! Incercaţi Populara pentru o sută de milioane... 

— Au lăsat linia deschisă, cheamă Londra, Martine! 

— Londra, francul elveţian la o sută cincizeci şi doi!... Luaţi-i! 

Kurt transpira din abundență. 

— Coborâre cu opt nouăzeci la dolar-franc elveţian. Şefule, 
continuăm? 

— Nu-i mai putem atinge, Kurt! 

— Martine, repede, la telex. Banco Popular Zurich, iar tu, 
Georges, SBE din Bâle. Două sute de milioane de franci elveţieni. 

— Imposibil, Kurt. Au lăsat liniile deschise, prezintă numai 
ocupat. Incercăm Frankfurt? 

— Hai! Nu, aşteptaţi... Da, şefule. Dar e o coborâre de nouă şi 
jumătate la sută. Cu siguranţă că vor opri masacrul. OK! Hei, 
Martine, încearcă să răscumperi trei sute de milioane de dolari în 
mărci germane, limită o sută optzeci şi cinci. 

— Nu se mai poate face nimic. Staţi, se oferă mărci germane 
la o sută nouăzeci şi şase. 

— Aţi auzit? Bine, luaţi!... Nu, domnule. Francul elveţian în 
creştere, dar nimeni nu-mi mai face ofertă fermă. 

Kurt dădu receptorul deoparte şi se întoarse spre colega lui. 

— Mai aşteaptă cu ordinele. Banca Naţională cere închiderea 
pieţei. Tezaurul va vorbi peste un ceas. Fertig, prieteni. Da? Bine, 
vin îndată, domnule. 

Kurt strânse în viteză ordinele de execuţie de la colegi şi se 
repezi la uşă rupând, în drum, telexul de pe imprimatorul 
conectat la Reuter. Apucă o asistentă de braţ şi o împinse spre 
mijlocul sălii. 

— Sunt la patron. Nimeni nu iese din sala asta, nici ca să facă 
pipi! Chiloţii, se schimbă diseară. 

Londra 


— Seligman? Ai auzit vestea? 

— Da, desigur, răspunse o voce laconică. Pari mirat. 

— Mirat, fireşte, e cam prea de tot. Prietenul nostru O'Reilly 
spune adevărul. E de mirare la un politician! 

— Adevărul? sughiţă Stanford-Pringle. Ai înnebunit şi tu? 

— Haide, dragul meu, doar nu ţi-ai închipuit vreun moment în 
ăştia ultimii şase ani că americanii vor susţine moneda asta? Ar fi 
contra cursului istoriei şi a regulilor stricte ale economiei. Nu 
aşteptau decât momentul prielnic, o scuză. Americanii adoră 
scuzele. Acum o au şi buf! Devalorizarea. 

— O coborâre cu nouă şi jumătate la sută în jumătate de oră 
tu găseşti că e normal! strigă Stanford-Pringle. E o adevărată 
catastrofă. Cum o să-mi mai vând viitoarele emisiuni de 
împrumuturi şi pe cele ale tale? 

— Dar, reflectează puţin, sau mai bine, vino la mine să ne 
gândim împreună. 

— Să vin să te văd, Seligman? Auzi scandalul? E o adevărată 
panică. Am vândut de o sută cincizeci de milioane obligaţiuni în 
mărci germane din stoc şi tot stocul nostru în alte monede 
europene şi suntem obligaţi să stabilim preţuri de doi bani pentru 
obligaţiunile în dolari. Aproape nimeni nu le mai vrea. Cambiştii 
mei par să fi uitat că pot aduna doi şi cu doi şi ameninţă că 
leşină dacă îi părăsesc, aşa de tare le e frică. Toate obligaţiunile 
în eurodolari sunt pe cale să fie schimbate pe obligaţiuni de 
tezaur americane. E o nebunie. Acel şapte la sută dă cinci şi 
jumătate. 

— Văd că ai aceeaşi activitate ca mine. Dar de ce să ne 
plângem? Câştigăm o mulţime de bani. 

— Câştigăm în ce? Stocul meu de obligaţiuni în dolari mă face 
să pierd zece milioane, uite-aşa, dintr-o suflare! 

— E neplăcut, dar Casa Albă va da cu siguranţă o dezminţire. 

— Nu, Baker de la tezaur va fi cel care va vorbi şi asta peste 
cinci minute. 

— Da, Baker, dar în seara asta va fi Casa Albă, va fi mai 
interesant. Până atunci piaţa va urca apoi, după cele spuse, va 
cobori din nou. 

— Ah, atunci, eşti de aceeaşi părere cu mine. Baker va spune 
o măgărie. Contrazis de Volcker sau viceversa. 

— Să zicem că, luat din scurt, nu va spune nimic ca să 
liniştească lumea. Ai cumpărat la nivelurile astea? 

— Ce am putut, dar închiderea a fost atât de rapidă. O treime, 
nu mai mult. Dar tu? 

— Oh, eu n-am avut problema asta, dar stocul meu de 
obligaţiuni în monede străine şi chiar în lire sterline este epuizat. 
La cât estimezi pierderile în valută? 

— Cinci miliarde pentru bănci şi tot atâta pentru băncile 
centrale. Dar Mafia va fi cea care o va încasa din greu. 

— Uite, mă cheamă Washingtonul. Vrei să aştepţi puţin? 

Stanford-Pringle le făcu semn colaboratorilor săi să tacă şi să 
urmărească ecranul Reuter. 

„Purtătorul de cuvânt al trezoreriei a conchis că dacă 
declaraţiile senatorului au fost un şoc pentru toată lumea, în nici 
un caz nu trebuiesc luate în serios căci astfel de afirmaţii nu 
reprezintă decât opinia unui singur om. Un om bolnav. Cei care 
cred că vor putea profita de această stare de fapt se înşeală. 
Trezoreria va face tot ceea ce se impune pentru ca speculatorii 
să regrete”. 

— Asta e tot? 

— Da. 

— E nebun! 

— Ce facem? Piaţa se redeschide. 

— Eu am răscumpărat poziţiile mele descoperite. Ne pregătim 
pentru o mică creştere apoi va reîncepe. 

— Dacă va mai cobori, Volcker va vorbi, e sigur. 


Geneva 


— Piaţa se pare că revine, strigă Kurt la telefon. Dolarul 
tocmai a făcut un salt în creştere de doi la sută. Continui să 
răscumpăr,  şefule? Bine, domnule, stabilesc o limită de 
revânzare peste cinci la sută creştere peste tot... Dar clienţii 
noştri sunt al naibii de nervoşi. Biroul de gestiune îmi spune că 
ordinele de vânzare pentru obligaţiuni în eurodolari continuă la 
orice preţ. Bursa cumpără bonuri de tezaur americane cu 
grămada. Randamentul a ajuns de la şapte la patru şi jumătate 
la sută acum. 

— Daţi-mi-l pe Jerry Fern... Alo, Jerry? Clientul tău începe să 
câştige la prime. Se vinde? Ce? Eşti nebun? Nu vrei să fixezi o 
limită mai mică? Nu ai dispoziţii? Ascultă, bătrâne, lasă-mă să 

vorbesc cu clientul tău... dă-mi numărul lui de telefon... Poate 
reuşesc să-l liniştesc... E un adevărat miracol pentru el... A 
câştigat deja peste cincizeci de milioane de dolari. Bine, bine, de 
acord, dar grăbeşte-te. Programele ordinatoarelor alimentează 
scăderea. Şi dacă se dă ordin de închidere a acestor programe, 
oamenii vor începe să reflecteze, pieţele se vor echilibra, iar din 
beneficiile la  porcăriile astea de prime de coşmar ale 
blestematului tău de client se va alege fumul! Nu, nu Volcker o 
spune, eu sunt cel care o spune... 
Ciao! Aufwiedersehen und good bye! 

XXVII 
WASHINGTON, SUPORIERII LUI 
O'REILLY 


Aproape cincisprezece partizani ai lui O'Reilly intraseră în 
maşini şi plecaseră la cabana de pescuit a senatorului. 

Flores îi întâmpinase, dar refuza să-l arate pe senator. 
Ambianţa era furtunoasă. Flores se chinui mult până îi calmă. 
Unii proferau insulte. Alţii ajunseseră deja la al doilea pahar de 
whisky. 

— Calm, domnilor, calm, vă rog. 

— Calm? urlă unul dintre reprezentanţi. O'Reilly a distrus 
partidul şi dv. cereţi să fim calmi? Nu se poate! 

— O'Reilly? Să distrugă partidul? Flores se strădui să râdă 
zgomotos. Aţi înnebunit? 

Efectul bunei sale dispoziţii opri brusc conversațiile. 

— Cum? Găsiţi că e inteligent ceea ce a spus? făcu un 
moderat. 

— Nu este inteligent... 

— A, bine! Incepusem să... 

— E strălucitor! 

— Poftim? 

— Dragul meu - Flores îl apucă patern de umăr pe 
reprezentant şi îi înfruntă pe ceilalţi invitaţi - asta este marea 
noastră şansă. 

Aiuriţi de surpriză, partizanii se lăsară să cadă în fotolii sau pe 
cele două sofale din faţa focului. 

— Da, domnilor, strălucitor. Aţi uitat cu toţii discursul de ieri 
seară al lui Richard. Ei bine, el a gândit mai repede decât noi. 

— Dar totuşi, protestară în cor mai multe voci. 

— El a creat evenimentul. 

— Dar toată lumea este cuprinsă de panică! 

— Exact. 

— Dar asta se va răsfrânge asupra noastră! 

— Nu, domnilor. Dacă ne jucăm bine cărţile se va răsfrânge 
asupra actualului guvern, dacă nu reuşeşte să oprească panica. 

— Baker tocmai a făcut-o Flores, tu nu l-ai ascultat? Il face 

nebun, nici mai mult nici mai puţin. L-a strivit ca pe o muscă. 

— După părerea dv., ieri seară era bolnav? 

— Nu. 

— Dar, în mod sigur, azi-dimineaţă era beat cui. 

— Ah, da? Cine ştie lucrul ăsta? 

— Noi. 

— M-a contactat o echipă de la CBS. Vor să-i facă un profil lui 
Richard. Şi ştiţi ce le-am spus? Aveţi aici lista cu cei mai apropiaţi 
colaboratori ai săi şi lista cu senatorii republicani şi democrați 
care fac parte din comisiile lui. Dacă veţi găsi pe cineva care să 
poată afirma că senatorul O'Reilly era beat, sau a băut vreun 
strop de alcool în gură de mai bine de şase luni de zile, eu vă dau 
o ladă de Bourbon. 

— Dar era beat, insistă reprezentantul Georgiei. 

— Numai noi ştim treaba asta, răspunse dulce Flores. 

— Unde vrei să ajungi, Flores? Intrezăresc o lucire de speranţă 
în ochii tăi, sau poate e vorba de credinţa în disperare. 

— Bine. Dacă raţiunea începe să răspundă la apel, vă invit să 
mă ascultați. În primul rând, de şase luni încoace, O'Reilly nu a 
avut decât succese. În al doilea rând, el nu mai obişnuia să bea 
şi toată lumea poate jura că aşa este. In al treilea rând, nu a 
arătat că ar fi marcat de o oboseală mai specială. In al patrulea 
rând, el a lansat o bombă care a creat panică pe piaţa de 
schimb, în al cincilea rând, Baker, a făcut o opţiune şireată, 
ingenioasă. L-a luat de sus, l-a tratat cum îi convine: un accident 
regretabil, o scăpare omenească. În al şaselea rând, în mod 
normal, ca să se pună la adăpost, partidul nostru ar trebui să 
adopte ceea ce a spus Baker, să-l oblige pe O'Reilly să 
demisioneze, să-l înlocuiască cu altcineva cerându-şi totodată 
scuze. 

— Da, îl întrerupse reprezentantul Georgiei şi să facem în 
pantaloni, să ne considere toată lumea drept nişte iresponsabili 
că am lăsat un bolnav pe locul pe care era. 

— Exact. Partidul nostru ar fi pur şi simplu mort cel puţin 
pentru o bună bucată de vreme. Atunci, mai avem o tactică la 
îndemână. 

— Care? 

— Foarte simplu. O'Reilly nu-şi mai face apariţia timp de trei 
zile, decât pentru câţiva ziarişti aleşi de noi şi care ştiu să-şi ţină 
gura. Noi, vom vorbi şi noi, dar fără dezminţire. Ne vom preface 
că am fost luaţi din scurt. lată răspunsurile. Repetaţi ceea ce am 

spus eu la CBS. Negaţi până-n pânzele albe că O'Reilly este 
bolnav. Noi vom pune public întrebări despre cumpărările masive 
de acţiuni pe care le-au făcut străinii, despre acordurile forţate 
care constrâng Germania să-şi reducă rata dobânzilor şi despre 
îndoiala lor asupra eficacităţii acestei manevre impuse de 
Volcker. Asta pe tema: „sărută mâna pe care n-o poţi muşca”. 
Vom face să planeze îndoiala asupra intenţiilor reale ale 
japonezilor legat de cumpărările lor masive de aur şi să revină în 
emisiunile de actualități faptul că Peru a dat ordin afacerilor sale 
private să nu mai ramburseze datoriile străine. Pe scurt, 
domnilor, iată o listă cu patrusprezece puncte de actualitate care 
ne privesc direct şi pe care avem tot dreptul să le abordăm. Fără 
să facem nici cea mai mică dezminţire, ci doar vorbind despre 
temerile noastre, nu riscăm nimic. Noi vom pune întrebările azi. 
Vor urma răspunsuri logice care le vor distruge, dar va fi prea 
târziu. Intrebările noastre vor fi cele care vor avea impact. Şi 
doar dacă-şi vâră dracul coada nu vom reuşi să stârnim câţiva 
străini care să gafeze dovedind astfel că noi suntem cei care 
avem dreptate. 

— Nu-i rău, murmură senatorul de Alabama. Dar avem oare 
dreptul să aruncăm totul în aer? 

— Dreptul? întrebă Flores, indignat. Domnilor, O'Reilly a spus 
cu glas tare ceea ce gândesc de fapt cei cinci sute treizeci şi 
cinci de membri ai Congresului. Pe această bază a dat Reagan 
ordin să fie creată o nouă bancnotă. Nu-i lipsea decât scuza. 
Eventualitatea era pur şi simplu studiată dinainte. Nu-i aşa, 
domnule senator din comisia bancară? 

Bărbatul din fundul camerei aprobă, scărpinându-se în cap. 

— Dreptul îl avem. Dar începând din acest moment nu noi 
suntem cei care va trebui să dovedim că O'Reilly este bolnav. 
Duşmanii noştri trebuie s-o facă şi se vor murdări cum scrie la 
carte. Noi nu trebuie decât să ne punem întrebări şi să lăsăm 
Wall Street şi pieţele europene să facă restul. 

— Asta riscă să ducă la prăbuşirea economiei mondiale, 
Flores. 

— Şi a cui e vina? urlă reprezentantul. Nu noi suntem la 
putere. Nu noi am urzit această situaţie catastrofală. Până acum 
au profitat de tot ceea ce a fost bun. Ei bine, acum să culeagă 
rezultatele. Noi n-am făcut decât să atragem atenţia asupra unei 
eventualităţi care se dovedeşte a fi un fapt şi ei sunt cei care o 
vor confirma. Până atunci, dar totodată şi ca să începem, mă duc 

să-i dau un telefon lui Chenault. 

XXVIII 
PARIS. TF 1, JURNALUL DE LA ORA 
20,00 


De Beauvais îl urmărea fără emoție pe ministrul industriei. 
Camera îl surprinse pe Jacques Mattel în timp ce-şi examina 
unghiile cu atenţie. Ministrul îi aruncă o privire severă ridicând în 
acelaşi timp tonul: 

— In concluzie, perora ministrul, este regretabil că 
responsabili ai unei ţări atât de puternice, chiar şi în particular, 
nu au putut sau nu au ştiut să dezmintă ferm propunerile 
absurde ale D-lui senator O'Reilly. Această lipsă de curaj şi de 
responsabilitate politică care, din păcate, pare generală ar fi 
putut - accentuez, ar fi putut - dacă am fi fost consultaţi - noi şi 
confrații noştri din CEE a cărei preşedinţie o deţine în acest 
moment Franţa - ar fi putut să ucidă în germen acest gen de 
rumoare. Cu toate astea, în această dimineaţă, am organizat o 
reuniune a miniştrilor noştri cu responsabili ai administraţiei 
Reagan ca să redactăm un comunicat aprobat de toţi şi din care 
vă citesc esenţialul: „Cuvintele senatorului O'Reilly nu reprezintă 
sub nici o formă opinia poporului american, a Congresului său şi 
a guvernului său. Opiniile exprimate de acest om sunt 
inexplicabile, personale şi nu pot fi luate în serios. Ar fi absurd să 
considerăm că reprezentanţii celei mai mari ţări din lume sunt 
iresponsabili. Doar cuvintele senatorului sunt total iresponsabile. 
Nu sunt motive de îngrijorare, căci nu e nici fum, nici foc”. 

— Mulţumim, domnule ministru, continuă de Beauvais 
întorcându-se spre Mattel. Jacques, te-ai întors de la Washington 
şi, în afară de interviul cu senatorul O'Reilly, ai mai avut 
întrevederi şi cu alţi politicieni şi responsabili ai Congresului 
american. Patruzeci şi trei în total, mi se pare. 

— Exact. 

— Ne poţi confirma comunicatul d-lui ministru? 

— Cred că unele extrase din aceste interviuri vor fi mult mai 
să zicem, „instructive” decât propriile mele opinii. 

— Mulţumesc, Jacques. Rog regia să difuzeze... 

„Domnule reprezentant, faceţi parte din Comitetul de Relaţii al 
afacerilor străine. In acest sector, partidul dv. are o majoritate de 
cincizeci la sută. Sunteţi de acord cu maniera în care procedează 
guvernul dv. în negocierile tarifelor vamale? 

— Cu felul în care procedează, da, cu metodele, nu. 

— De ce? 

— Durează prea mult. Pierdem timp cu discuţiile. Ceilalţi se 
mişcă, iar noi ne pierdem pieţele tot aşteptând. 

— Ce credeţi despre acordurile de la Roma? 

— Ce amestec are Georgia în treaba asta? 

— E vorba de Roma din Italia. 

— Sunteţi italian? Ah, nu am vizitat niciodată ţara asta, nu 
cunosc oamenii. Reţineţi, nici ai noştri nu sunt chiar... Un acord? 
De ce nu? 

— Dar credeţi că Dl. Pick are dreptate când spune că 
eurodolarul ar trebui să fie devalorizat cu nouăzeci la sută? 

— Ceea ce fac europenii, e treaba lor. Nu sunt îndrituit să 
răspund. 

— Dar eurodolarul este un dolar american. 

— Zău, dar dv. chiar glumiţi... Atunci, din ce motiv se numeşte 
eurodolar? 

— Domnule reprezentant, de a cui susţinere se bucură comisia 
dv.? 

— De cea a celor şaizeci de milioane de oprimaţi de toate 
rasele şi religiile de aici, din Statele Unite. 

— Domnule reprezentant, în calitate de membru în Black 
Judiciary Committee, însărcinat să vegheze asupra drepturilor 
minorităţilor de culoare, îmi puteţi spune care sunt opiniile dv. în 
legătură cu recentele sancţiuni aplicate Africii de Sud? 

— Un singur cuvânt: ridicol! Albii de acolo sunt o ruşine pentru 
civilizaţia noastră. Avem datoria sacră să-i îngenunchem prin 
orice mijloace. 

— In ultima vreme, Senatul a recomandat ca Statele Unite să 
vândă toată rezerva de aur ca să blocheze piaţa mondială şi să 
distrugă economia Africii de Sud. Nu credeţi că e prea mult? 

— Cu siguranţă, nu. Acest lucru ar trebui impus chiar de acum 
preşedintelui! De altfel, în curând s-ar putea să aveţi surprize. 

— Dar cu această ocazie. Europa şi Japonia, ca să nu spun o 
mare parte a lumii şi-ar vedea rezervele distruse. 

— Cu atât mai rău pentru ei! Sunt vinovaţi că au susţinut 
acest regim intolerabil. 

— Puteţi declanşa o adevărată panică. Nu vă temeţi că vă vor 
împiedica să o faceţi? 

— Cum? 

— Incepând să cumpere masiv imobile, pământuri, afaceri, în 
Statele Unite. 

— Dacă elementele rasiste de pe continentul dv. vor să facă 
jocul ăsta, vom închide imediat porţile. 

Vreţi să interziceţi străinilor să cumpere cu dolarii lor în 
Statele Unite? 

— De ce nu? Doar n-or să ne violeze, nu? 

— Dar asta ar însemna prăbuşirea dolarului. 

— Unde? Pentru cine?” 


„Domnule reprezentant, comisia dv. se ocupă de tarifele 
vamale. De curând, aţi repurtat o frumoasă victorie contra 
importurilor de chips-uri de ordinatoare din Japonia. Vă limitați la 
atât, sau mai aveţi şi alte probleme? 

— Din plin. Ţara aceasta este asediată de importuri din 
străinătate care nu mai respectă nimic. 

— Puteţi să mai menţionaţi şi alte produse? 

— Lista este prea lungă. 

— Ziarele din Europa spun că succesul dv., făcându-i pe 
japonezi să se supună în ceea ce priveşte chips-urile electronice, 
nu a fost decât o mascaradă ca să li se impună un preţ fix 
europenilor. 

— Nu au decât să negocieze cu japonezii. Nu e problema 
noastră. 

— Nu credeţi că înfrângerea pe care aţi suferit-o în războiul 
spaghetelor italiene contra Statelor Unite ar putea încuraja 
Europa să ia măsuri identice contra acestor două ţări? 

— Mai întâi că victoria, cum o numiţi dv., se bazează pe 
treizeci de milioane de dolari. Ordinatoarele înseamnă afaceri de 
miliarde de dolari. 

— Intr-un fel, i-aţi lăsat Europei un os de ros. 

— Dacă vreţi dv.? Societatea noastră este bazată pe 
concurenţă. Atâta vreme cât nişte ţări nu joacă corect, avem tot 
dreptul să ne apărăm. 

— Mărind tarifele vamale, sau lăsând dolarul să scadă? 

— Amândouă! 

— Dar Volcker consideră că dolarul a coborât destul. 

— Volcker este un om al Partidului Democrat, dar este un om 

de finanţe. Noi, noi ne preocupăm de muncitorii noştri care au 
ajuns şomeri, nu de cifre. 

— Dar dolarul... 

— Ar trebui să scadă şi mai mult. 

— Nu vă e teamă că acest lucru i-ar putea determina pe 
europeni să vă cumpere uzinele, terenurile agricole, mai degrabă 
decât produsele voastre? 

— Numai să încerce. 

— Dar o fac deja. Multe bănci europene cumpără controlul 
societăţilor americane. Cineva a menţionat cifra de şaizeci de 
miliarde de dolari, numai pentru acest an. 

— Da, ştiu, dar pentru toate există o limită. Noi suntem un 
popor foarte răbdător, întrebaţi-l pe Hitler. 

— Ce aţi putea face? 

— Congresul şi comitetul din care fac parte se ocupă de 
tarifele vamale, domnule. 

— Vreţi să spuneţi că preconizaţi un impozit pe investiţiile care 
provin din străinătate? 

— Acest lucru nu este imposibil. Canadienii au făcut aşa ceva 
în domeniul imobiliarului... cam cu treizeci la sută, mi se pare. 

— Dar dolarul canadian nu este o monedă de rezervă. Un tarif 
vamal asupra investiţiilor din ţara dv. ar însemna o devalorizare 
a dolarului american în străinătate. 

— Asta va fi problema lor: Nu au decât să cumpere mai multe 
produse de ale noastre şi nu sângele nostru, aşa cum o fac la ora 
actuală. 

— Deci nu aţi fi împotriva unei astfel de taxe? 

— Dacă nu-i putem convinge pe aliaţii noştri să joace corect şi 
dacă guvernul nostru nu vrea să priceapă, dv. personal, vedeţi o 
altă soluţie?” 


„Domnule reprezentant, faceţi parte din comitetul House Ways 
and Means, departamentul taxe şi venituri. Ce s-ar întâmpla dacă 
o sumă provenind din străinătate v-ar inunda ţara? 

— Cam cât de mare? 

— Vorbind cu reprezentanţi ai altor comisii, se pare că ar 
putea intra o sumă de trei sute până la cinci sute de miliarde de 
dolari. 

— Ah: Sunteţi nebun! O asemenea sumă în circulaţie ar 
însemna dublul tuturor dolarilor de hârtie care circulă la ora 
actuală. Asta ar face ca la McDonald hamburgerul să ajungă la 

cincizeci de dolari! 

— Da, dar ce aţi putea să faceţi în situaţia asta? 

— Intrebarea este absurdă. 

— Poate, dar mulţi economişti şi bancheri eminenţi din Europa 
se tem să nu se petreacă acest lucru dacă dolarul continuă să 
scadă iar vânzările voastre de obligaţiuni de stat nu mai sunt 
absorbite. 

— Ei bine, vom introduce o taxă pe obligaţiuni. 

— Asta ar putea accelera vânzarea obligaţiunilor existente. 

— Ei bine, vom pune taxe pe cumpărarea acestora de către 
străini. Simplu. Doar nu credeţi că nu am prevăzut toate 
eventualităţile? 

— Deci nu credeţi că dolarul îşi va pierde credibilitatea şi 
puterea de cumpărare? 

— Domnule, noi nu ne temem de nimic şi asta de foarte multă 
vreme. Ştim să improvizăm, mai ales cei din comisia noastră. 
Dacă nişte şmecheraşi încearcă să ne înşele, vom fi aici, la 
Washington ca să le facem o primire pe cinste, credeţi-mă. 

— Adică să-i primiţi cu o taxă cum ar fi aceea pe investiţii? 

— Dumneavoastră o spuneţi, nu eu. 

— Dar în caz de panică oamenii cumpără în pofida taxelor. 
Uitaţi-vă la elveţieni care au pus impozite de două sute la sută 
pe lună oricărui străin care cumpără franci elveţieni şi... 

— Vă întrerup, dragă prietene. Noi vom merge cât de departe 
trebuie ca să-i oprim pe fricoşi. 

— Cu riscul de a vă amputa moneda? 

— Avem răspuns şi la aşa ceva. 

— Noul dolar care este imprimat şi care încă n-a fost emis? 

— Ai urechi lungi, fiule. 

— Aţi fi gata să copiaţi ceea ce a făcut de Gaulle şi francul 
greu? 

— Nu copiem pe nimeni. El e cel care a furat ideea de la noi, 
după războiul de secesiune. 

— Credeţi că dacă daţi deoparte unul sau două zerouri de la 
dolar, asta ar rezolva ceva în străinătate? Acest lucru nu este 
valabil decât aici. 

— Atunci, trebuie făcut în aşa fel încât acest lucru să fie valabil 
şi în străinătate.” 


„Domnule senator, faceţi parte din Comitetul de Finanţe al 
Senatului şi aveţi reputaţia că sunteţi foarte sever în ceea ce 

priveşte intrarea masivă a băncilor japoneze în orice domeniu 
financiar al ţării dumneavoastră. 

— Exact. 

— O întrebare care se pune fără încetare: credeţi că în 
momentul de faţă japonezii cumpără masiv aur doar ca să facă 
monede comemorative pentru împăratul lor, sau acest lucru 
ascunde teama că dolarul e pe punctul de a se prăbuşi? 

— Intreţii pe ei! (Râse cu poftă). Acum vorbind serios, ne 
putem aştepta la o contra măsură de acest gen din partea 
acestei ţări. Le place să prevadă. 

— Dar la ultimele vânzări ale obligaţiunilor de Stat americane 
contaţi mult pe cumpărarea acestora de către japonezi, dar ei s- 
au prefăcut că nu înţeleg. Nu vă temeţi că această lipsă de 
cumpărători japonezi poate fi un semn care să anunţe o nouă 
idee? 

— Care? 

— Inlocuirea dolarului cu yenul ca monedă de schimb. 

— Ridicol. Ei s-au manifestat întotdeauna, public, împotriva 
acestui lucru! 

— Da, public, dar moneda lor este puternică la ora actuală. 
Multe ţări fac mai degrabă schimburi în yeni decât în dolari. 

— Mai puţin decât în mărci germane. 

— Numai pentru că aşa vor şi pentru că nu aveau aur. Acum 
au aurul la un preţ bun, mai ales cu dolarul care scade 
încontinuu şi preţul aurului care abia îl urmează. 

— Ei bine, tinere, îţi voi spune ceva. Să încerce şi drum bun, 
cale bătută! E timpul să repunem lucrurile la locul lor. 

— Este o ameninţare? 

— Ameninţare?  Sărmane prieten, dar noi suntem cei 
ameninţaţi. Băncile noastre sunt falimentate din cauza banilor pe 
care i-am dat cu împrumut, în special japonezilor. 

— Ce aţi zice dacă Japonia ar încerca să facă din moneda sa 
bazată pe aur, de exemplu, o monedă de rezervă? La urma 
urmei, folosesc dolari ca s-o facă. 

— Dumneavoastră ce credeţi? 

— S-ar putea ca dintr-o dată să se trezească fără dolari? 

— Fără comentarii. 


Când camera reveni pe platou, realizatorul făcu un prim plan 


cu ministrul. Era prăbuşit. 
— Aparent, ne-au minţit, bâigui de Beauvais la adresa lui 

Mattel. 

— Nu, nu cred. Pur şi simplu noi am refuzat să vedem 
adevărul. lar adevărul este că pe americani - scuzaţi termenul - 
îi doare în fund de... noi. 

Cât îl priveşte pe ministru, acestuia mai că i se citea pe faţă că 
se întreba ce caută el în situaţia asta insuportabilă. 

Consecințele nu se lăsară aşteptate. WALL STREET JOURNAL 
rezuma pe prima pagină evenimentele acestor ultime patru zile. 
Sub titlul metaforic „Ping-Pong”, cotidianul financiar din New 
York făcea cronologia catastrofei: 

„Dolarul a mai căzut cu zece puncte în cursul zilei de ieri.” 

„Volcker anunţă închiderea schimburilor.” 

„Redeschiderea pieţei.” 

„Dolarul cade din nou cu şapte la sută.” 

„Bursa recuperează cinci puncte în cursul dimineţii. Dar scade 
din nou la închidere.” 

„Aurul este evaluat la o mie de dolari uncia.” 

Ce este de făcut? întreabă bancherii. Este sfârşitul partidului 
lui O'Reilly sau începutul gloriei sale? Bugetul lui Reagan s-a 
născut mort. Baker, la rândul său, decide închiderea pieţei. 
Terenurile şi valorile imobiliare ating preţuri nemaivăzute. 
Miniştrii de finanţe se insultă de-a lungul şi de-a latul planetei. 
Senatul american este stigmatizat de preşedintele german al 
Bundesbank. Italia urlă şi face scandal în urma declaraţiilor unui 
membru al Congresului. Un ministru francez ocărit de 
televiziunea americană. America Latină cere credite de la FMI. 
Dar de ce? Deoarece datoriile lor sunt deja anulate. La Tokyo, 
lumea se bate în faţa băncilor unde mii de investitori vor să 
cumpere aur. Aprovizionarea marilor oraşe portuare în 
dificultate. Vapoarele nu mai descarcă marfa, aşteptând ea 
exportatorii să fie asiguraţi că navlosirea lor nu va fi plătită în 
bani fără valoare. Comerţul internaţional este virtual oprit. Volker 
ameninţă: pentru douăzeci şi patru de ore el impune rata 
dobânzilor de la cincizeci la şaptezeci la sută şi dacă nu este 
suficient preconizează să treacă rata de scont de la zece la 
douăzeci la sută. Speculaţii de bursă nu vor avea câştig de 
cauză, afirmă el. 


Interviul unuia dintre cei mai mari industriaşi americani şi erou 


al războiului din Vietnam, Marc Chenault, poate da o idee despre 
virulenţa, chiar despre violenţa căreia i-a dat naştere această 

criză. Hart Meyers, trimisul special la Dallas l-a intervievat pe 
industriaşul american: 

„Domnule Chenault, sunteţi preşedintele unuia dintre cele mai 
puternice grupuri de afaceri din vestul şi sud-vestul ţării noastre. 
Cum apreciaţi declaraţiile ministrului francez care îi acuză pe 
oamenii noştri politici şi chiar şi pe dumneavoastră, industriaşii, 
că daţi dovadă de lipsă de curaj în această afacere? 

— Ţara noastră este confruntată cu o criză despre care, eu şi 
prietenii mei, am prevenit de mult timp Washingtonul că se va 
petrece. Dar forma pe care avea s-o ia nu era previzibilă. Trebuie 
deci să reflectăm cât de cât înainte de a reacţiona dacă vrem să 
ne comportăm ca nişte oameni civilizaţi şi nu ca nişte găini care 
se zbat după ce li s-a tăiat gâtul, aşa cum se petrece în altă 
parte, după cum puteţi constata. Este evident că într-o 
adevărată democraţie o mulţime de oameni cumsecade, ca cei 
care se străduiesc să menţină pe linia de plutire Statele Unite, 
cea mai mare ţară din lume, au opinii divergente în legătură cu 
ceea ce este de făcut. Dar vă pot asigura că noi, americanii, vom 
face ceea ce este necesar şi că în mod sigur nu avem nevoie de 
lecţii din partea unui ministru străin, mai ales din partea aceluia. 
Ce fel de lecţii putem primi noi din partea unui stat al cărui 
guvern nu este măcar în stare să-şi scoată din încurcătură proprii 
militari pe care i-a trimis să scufunde un vas civil? Băieţilor ălora 
le place atât de mult să fie regulaţi de alţii încât au cerut Noii 
Zeelande să le trimită câteva mii de tone de unt în plus ca să 
prelungească plăcerea. 

XXIX 
HEADLINE 


FRANCE-SOIR, TIMES: „Am fost minţiţi!” 

LE MONDE: „Scandal la televiziunea franceză!” 

„Chenault, miliardarul electronicii, erou al războiului din 
Vietnam, îi acuză pe politicienii noştri că sunt ca nişte găini cu 
gâtul tăiat, iar Franţa, că retrăieşte Ultimul tango la Paris”. 

Giancarlo citea toate articolele de ziar sorbindu-şi cafeaua în 
piaţa La Clemence. 

Headline, gen CANARD ENCHAINE: „Când mafia se 
nelinişteşte, iese scandal. Au fost văzute două Cadillac-uri 
blindate intrând pe poarta mică de la Casa Albă. Nimic anormal 
în asta. Dar reporterul nostru care se afla la faţa locului a avut 
curiozitatea să ia numerele maşinilor. lar lucrurile devin hazlii, 
căci maşinile aparţin lui Don Francisco Carmen Bosco, reputat 
capo de tutti le capi şi lui Mario Jimenez, reputat şef al lui South 
American Connection. Dragi cititori nu este vorba de o bârfă! 
Preşedintele ştie ce face. Când se cunoaşte faptul că în Statele 
Unite drogurile reprezintă o cifră de afaceri de peste trei sute de 
miliarde de dolari, echivalentul producţiei totale de petrol a 
OPEC, te apucă tremuriciul. Scăderea dolarului cu douăzeci şi 
cinci la sută în aceste ultime două zile a făcut ca în rândurile 
drogaţilor, preţul heroinei să crească cu sută la sută. Poliţia din 
New York are mult de lucru. Numai în cursul zilei de ieri au fost 
înregistrate peste două mii de furturi şi atacuri cu mână armată. 
Primarul New Yorkului cere distribuirea gratuită a drogurilor prin 
intermediul spitalelor şi a Crucii Roşii, la fel ca şi pentru Los 
Angeles şi Chicago, pentru a se evita o adevărată revoltă, chiar o 
rebeliune necontrolată. In alte oraşe garda naţională a fost 
mobilizată, dar nu e suficient pentru a înăbuşi atacurile. 
Autorităţile din peste cincizeci de oraşe au ameninţat că vor da 
ordin să se tragă”. 

Headline: 

„Preşedintele de la Federal Reserve a anunţat că 


3 Aluzie la scena finală din filmul cu acelaşi titlu, care se încheie cu o 
sodomizare în care se foloseşte un pachet de unt, (n.t.). 

încăpăţânarea speculanţilor va face ea rata dobânzilor să treacă 
de la şapte şi jumătate la apt şi jumătate la sută şi dacă aceasta 
nu va fi de ajuns ca să potolească panica absurdă, e gata ca 
mâine să treacă la nouă şi jumătate la sută. Cu toate că, după 
miniştrii noştri, această măsură este temporară, această 
declaraţie a provocat o cădere a valorii obligaţiilor de tezaur eu 
peste zece la sută, apoi pur şi simplu, oprirea pieţelor. Mai târziu, 
specialiştii au negociat câteva miliarde la preţuri net inferioare: 
minus cincisprezece la sută. Crahul din '29 este cu mult depăşit.” 

Headline: 

„Trei mii de bănci se află în dificultate şi cer o intervenţie 
imediată din partea Federal Reserve.” Giancarlo sublinie 
următorul headline: 

„Piaţa la termen a bonurilor de tezaur cade cu douăzeci la 
sută în ultimele minute. În urma discursului lui Volcker, piaţa la 
termen a bonurilor de tezaur care urcase, graţie panicii legate de 
eurodolar de la începutul săptămânii şi străinilor care încercau 
să-şi plaseze dolarii într-o bancnotă sută la sută USA, s-a întors 
brusc după anunţul prin care Volcker făcea cunoscut că 
redresase dobânzile de la Federal Reserve cu unu la sută. 
Căderea iniţială de la o sută opt la nouăzeci şi patru înaintea 
unei opriri temporare a pieţei nu a calmat spiritele şi chiar de la 
redeschiderea pieţei şi după o oarecare dezordine, tendinţa de 
scădere s-a conturat precis, mergând cu o viteză din ce în ce mai 
mare spre sfârşit, cursurile atingând optzeci şi patru în 
negocierile private, în ciuda limitelor de scădere impuse de 
pieţe.” 

Ultimul headline“: 

„Preşedintele Statelor Unite va vorbi în această seară la ora 
20,00.” 

Era, fără îndoială, sfârşitul, gândi Giancarlo. Preşedintele era 
obligat să se amestece. Şi-ar fi dat şi cămaşa de pe el ca să ştie 
ce se petrece la Casa Albă. Probabil că ambianța era fabuloasă... 


t „Headline“ (engl.) - titlu; s-a păstrat termenul englezesc folosit de 
autori pentru a păstra culoarea, (n.t.). 

XXX 
CASA ALBĂ 


Washington DC. Conferinţă cu secretarul trezoreriei, consilierii 
preşedintelui şi generalul armatei. 


„— Domnule preşedinte, opţiunile noastre sunt limitate. 

— Văd. Sau aderăm la politica noastră de a mări dobânzile zi 
de zi, până ce speculanţii de bursă eşuează şi, în acest fel, 
ruinăm pe cei care fac depuneri de economii, băncile şi pe toţi 
cei care au cumpărat obligaţiuni, inclusiv Statul, cu speranţa că 
situaţia va înceta, ori îi ruinăm dintr-odată schimbând dolarii 
actuali cu cei noi la valoarea de zece la unu şi în felul ăsta 
admitem că senatorul O'Reilly are dreptate. 

— Politica şi orgoliul nu fac casă bună, domnule preşedinte. 

— Dar comerţul nu se poate opri fără să creeze revolte în 
întreaga lume. Pentagonul ne anunţă că în peste o sută douăzeci 
de ţări e declarată mobilizare generală, declarată oficial contra 
rebeliunilor, dar adevăratul motiv... 

— Ştiu, nu am făcut şi noi acelaşi lucru? Ca şef al Partidului 
Republican, domnule preşedinte, avem o mică şansă să 
restabilim situaţia dacă optaţi pentru emiterea noii bancnote. 
Lumea a Treia va înceta dintr-odată să ne mai atace, banii negri 
lichizi ai Mafiei, care vor fi arşi literalmente, vor servi să 
redresăm situaţia băncilor noastre aflate în dificultate, iar noi 
vom putea profita de ocazie ca să mărim aproape toate preţurile 
la serviciile publice, ca poşta, metroul, fără ca oamenii să-şi dea 
seama. La urma urmelor, un timbru poştal de douăzeci şi cinci de 
centime nu poate cobori la zero douăzeci şi cinci. Se va vinde la 
preţul de cinci centime noi, adică o creştere de peste o mie la 
sută. 

— Şi oamenii care fac economii? 

— Vor fi cu mult depăşiţi de funcţionari care vor primi salarii 
mai mari, mai ales în serviciile publice. 

— Mai mulţi bani cheltuiţi, mai multe afaceri, eh? murmură 
preşedintele. 

— Noi suntem un popor care priveşte spre viitor. Tinerii lupi 
din industrie sau din finanţe nici nu se sinchisesc dacă tata-mare 

este ruinat iar tatăl e lefter: un om care va fi înlocuit de către fiu. 
Se poate conta pe atracţia câştigului, replică secretarul 
trezoreriei. 

— Vreţi să riscaţi ca să puteţi întoarce dezastrul în favoarea 
voastră; adăugă consilierul Jones. 

Preşedintele se întoarse spre cei doi oameni din stângă sa. 

— Voi avea sprijinul ziarului dumneavoastră şi al canalului 
dumneavoastră de televiziune? 

— İn ceea ce mă priveşte, răspunse cel mai bătrân dintre ei, 
cred că nu mai este o altă soluţie, domnule Preşedinte. 

— In tot cazul trebuie să facem ceva definitiv. Voi da garanţii 
în acest sens colegilor mei, adăugă cel mai tânăr. Trebuie să 
acţionăm repede. 

— Generale? 

— li puneţi la punct pe ruşi. 

— Cum aşa? 

— Gata cu datoriile din Lumea a Treia, gata cu ura împotriva 
noastră, gata cu şantajul din partea celor cărora nu li se mai dă 
cu împrumut. 

— Dar şi ruşii vor beneficia de asta, răspunse preşedintele. 

— Desigur, la început toată lumea va beneficia, în afară de 
bogaţii care ne deţineau datoriile, în primul rând japonezii. Dar 
imediat după aceea, dacă cineva vrea să împrumute de la noi, mi 
se pare că va trebui să se arate extrem de gentil ca să 
împrumute bani de la ţara noastră, căci nu va mai fi posibil nici 
un şantaj, domnule preşedinte. 

Secretarul trezoreriei îi tăie vorba generalului. 

— Colaboratorii mei nu cred că această situaţie poate să 
dureze. Toţi sunt de părere să lăsăm să se consume acest foc de 
paie şi să aşteptăm, domnule preşedinte. 

— Dragul meu, jumătate din Washington e plin de bancheri, 
oameni de finanţe şi de afaceri care n-au putut deveni preşedinţi 
la firmele lor. Toţi au o trăsătură comună: o dorinţă latentă de 
răzbunare pe cel care a fost luat preşedinte în locul lui şi o parte 
din această răzbunare constă în a câştiga mulţi, mulţi bani. Nu 
vă puteţi încrede în nici unul dintre colaboratorii dv. La ora 
actuală, toţi sunt plecaţi pe o altă planetă care se numeşte Wall 
Street, cartierul City din Londra şi Geneva. Colaboratorii 
dumneavoastră vor să facă ca criza să dureze ca să poată profita 
de pe urma ei, dragul meu. 

— la te uită, e chiar nostim, acum că mă gândesc la asta, 

Henry, James şi George se află toţi trei în Europa în acest 
moment. 

— Vedeţi! 

— Trebuie neapărat ca cineva să vadă ce se petrece acolo. 

— Toţi trei? Ca să fie mai siguri, fără nici o îndoială! Domnule 
senator, serviciile noastre ne-au semnalat că peste trei sute de 
„experţi”, consilieri şi colaboratori apropiaţi ai oficinelor 
guvernamentale au plecat, nu mai târziu de ieri, în Europa şi 
Hong Kong. Haita e plină de sânge pe bot. Nimic nu-i va linişti. Işi 
dau seama că le stau la îndemână nişte averi colosale. 

— SEC îi va pune pe cruce la întoarcere, mormăi senatorul. Voi 
veghea personal să fie urmăriţi în justiţie pentru utilizare de 
informaţii confidenţiale. Legea este foarte strictă. 

— O mie cinci sute de oameni eminenţi din Washington? 
glumiţi! Mai întâi, care informaţii confidentiale? Ziarele sunt pline 
de ele de. La prima până la ultima pagină. 

— Trebuie opriţi. 

— Asta da! Şi noi suntem cei care trebuie s-o facem. Dar cum? 

— Trebuie să-i pedepsim. 

— Să lăsăm deoparte răzbunarea ca să ne putem concentra 
asupra hemoragiei... 

— Ruşii sunt... 

— Să-i lăsăm pe ruşi. Jubilează ei acum, dar în curând vor 
pricepe că dezastrul este valabil şi pentru ei. 

— La o mie cinci sute de dolari uncia? Pentru ei este o şansă! 

— Poate. 

Preşedintele făcu o grimasă, vrând-nevrând. 

— Poate asta înseamnă şi înfrângerea lor. Trebuie să poată 
cumpăra ceva cu dolarii lor şi pentru moment aproape nimeni nu 
mai poate cumpăra ceva... 

— Aşteptând, crapă de foame dacă se apucă să vândă aurul 
pe care-l au cu o mie şase sute ca să evite rebeliunea, iar noi 
fixăm preţul aurului la trei mii şase sute înainte de a da deoparte 
două zerouri. Inseamnă că-şi vor fi vândut aurul cu o reducere de 
şaizeci lă sută. 


Secretarul trezoreriei înţelese că preşedintele luase deja o 
decizie. O hotărâre care reducea la zero tot ceea ce sărmanul om 
învățase la şcoală, tot ceea ce se străduise el să distrugă timp de 
douăzeci de ani şi, cu acelaşi prilej, dacă această decizie va fi 
executată, el şi toată şcoala lui de economişti aveau să fie 

acoperiţi de ruşine în istorie. Manualele de economie îi vor arăta, 
pe el şi pe colegii lui, ca pe un exemplu care nu trebuie urmat. 

— Sunt surprins, domnule preşedinte, dar ăsta e cuvântul, 
surprins. 

— Întotdeauna morţii au aerul că sunt surprinşi, replică tăios 
generalul. 

Secretarul trezoreriei avu o tresărire. 

— Mulţumesc, generale, dacă dv. aţi înţeles asta, atunci au 
înţeles-o şi „ceilalţi”, completă preşedintele, ai cărui ochi nu se 
desprindeau de cei ai secretarului trezoreriei. 

— Bine, domnilor, peste două ore convoc presa. Să ne rugăm 
Atotputernicului Dumnezeu ca asta să nu declanşeze al treilea 
război mondial. 

— Ah, explodă generalul, fără bani? Ce război? 

Preşedintele râse scurt. 

— E adevărat, generale. Uitasem de ultima dumneavoastră 
estimare pentru bugetul destinat apărării. 

XXXI 
PIAŢA LA CLEMENCE 


Giancarlo fu tulburat din gândurile lui de Jerry care-i dădu o 
ceaşcă de cafea. 

— Vrei să încercăm să răscumpărăm acum? 

Giancarlo făcu o mutră care nu exprima câtuşi de puţin marea 
satisfacţie pe care o încerca cu adevărat. 

— La cursul de închidere de optzeci şi patru? 

— Ai pe hârtie mai bine de o sută cincizeci de milioane de 
dolari. Negociind cu băncile care au agenţi de schimb cu ochii pe 
ele, îi putem propune la optzeci, chiar la şaptezeci şi cinci în 
unele cazuri. 

— Nu mai mult? 

— Da, poţi şi mai mult dacă vrei să ai necazuri: o comisie de 
anchetă, blocaj de fonduri, etc. Acum toată lumea negociază la 
şaptezeci şi opt - optzeci. Deci eşti un tip simpatic, nu prea rău. 
La şaptezeci devii un ticălos care trebuie ucis. Priceput? 

— OK, începe, voi da ordin bancherilor mei să te lase s-o faci. 

— Ce facem cu banii? 

— Cumpărăm aur. 

— La o mie de dolari? 

— La orice preţ. Monede, dacă este posibil. 

— Bine, dacă se poate. 

— Cum? 

— După părerea mea, băncile vor fi închise în seara asta. 

— Băncile se închid în fiecare vineri seara. 

— Da, numai că nu vor deschide săptămâna viitoare. Vor 
emite noul dolar pe care l-au tipărit anul ăsta, la un curs de zece 
la unu. 

— Atunci, înseamnă că n-am câştigat nimic? 

— Vei avea cincisprezece milioane de dolari noi. 

— Dar asta e tot ce am folosit! 

— Alţii nu vor avea norocul ăsta. 

Giancarlo dădu din umeri, îl privi pe prietenul său care sorbi 
ultimele picături de cafea din ceaşcă. 

— Tu ai făcut la fel ca mine? întrebă Giancarlo. 

Jerry îşi îndepărtă uşor ceaşca de la gură: 


237 


— Eu sunt un broker, prietene. Unul adevărat. Trăiesc din 
ordinele clienţilor bogaţi. Unii sunt capabili, alţii sunt incapabili. 
Dar indiferent ce ar face, mă mulţumesc cu comisioanele mele. 
Da Giani, un adevărat agent de schimb. Nu unul din prostuţii ăia 
care cred că e mare învârteală să te ţii de ceea ce face clientul... 
Toţi ăştia o încurcă până la urmă şi ştii de ce? Beneficiază de 
informaţii privilegiate şi acest lucru se pedepseşte de către lege. 
Nu ai decât să te gândeşti ce s-a întâmplat cu ultimii mari şefi: o 
sută cincizeci la zdup în mai puţin de un an. Dar nu asta e cel 
mai rău lucru. Cel mai rău lucru este că, pur şi simplu, poţi să 
înnebuneşti. Inchipuie-ţi ce mi s-ar fi întâmplat dacă i-aş fi 
ascultat pe toţi clienţii mei cei mai buni. Foarte şmecherul rege 
al zahărului îmi dă ordin să cumpăr două mii de contracte de aur, 
ceea ce vrea să însemne că la ultima lui călătorie la Washington i 
s-a confirmat că dolarul avea să cadă. In aceeaşi zi, regele presei 
îmi cere să vând bonuri de tezaur totalizând o sumă colosală, 
ceea ce vrea să însemne că secretarul comitetului de consilieri ai 
lui Baker, care este cumnatul lui, i-a suflat la ureche că rata 
dobânzilor urma să crească, ceea ce ar duce automat la 
creşterea dolarului. Care din ei are dreptate? Probabil amândoi, 
dar în momente diferite. Eu nu voi cunoaşte niciodată aceste 
momente. Eu n-aş putea face altceva decât să mizez ca un 
nebun mai întâi pe scăderea dolarului apoi, panicat de reacţia 
celuilalt, aş răscumpăra şi uite aşa cât e ziua de lungă. Crede- 
mă, proştii care fac treaba asta sunt repede ruinaţi. Şi cea mai 
mare parte a curtierilor rămân fără un sfanţ - totul e relativ, 
desigur - la sfârşitul vieţii. 

— Dar tu ce faci cu bănuţii pe care-i economiseşti? întrebă 
Giani. 

— Câteva milioane băgate într-un trust, tablouri într-un seif, 
vreo douăzeci de diamante ca să pot pleca repede cu ceva în 
buzunar, o fermă în Argentina pentru cazul în care... şi trei 
timbre rare pe care le pot ascunde într-o carte polițistă. 

— Dar cu banii care se află în bancă? 

Jerry suspină. 

— Tare-ţi mai place să înghesui oamenii cu întrebări, nu? 

— Deci? 

— Deci am făcut ce ai făcut şi tu. 

— Şi ştii ce voi face acum? 

— Mda. Eu unui plec cât se poate de repede, poate chiar în 
seara asta, cu o gagică care de ani de zile visează să mă aibă 

doar pentru ea. Direcţia Punta del Este cu diamantele ascunse în 
cur, timbrele într-o carte polițistă şi o valiză foarte grea. Şi ai 
face bine să mi te alături. In doi vom putea să apărăm mai bine 
proprietatea. lţi aduci aminte cea care este alături de a ta? 

Pe buzele lui Giancarlo flutură un surâs: 

— Cred că ai dreptate. Dar înainte de asta, trebuie să trec 
musai pe la Londra să iau ceva. 

Jerry se ridică brusc în picioare: 

— Am stat prea mult timp împreună. Şi cu toate că n-ai comis 
nici un delict în Statele Unite, ai câştigat prea mult. Vânătoarea 
de vrăjitoare nu va întârzia să înceapă. Pentru moment nu ştiu 
de unde să înceapă, dar tu, eu şi acel „ceva” care te aşteaptă la 
Londra ar putea cât se poate de bine să constituie începutul logic 
al unei inchiziţii. Simt deja fumul rugului... Şi un frumos şi 
îmbătător fum verde! 

Giancarlo se uită la ceas. Nu-i mai rămăsese timp decât ca să 
treacă pe la Creditul Elveţian să ia cheile seifului său din 
Uruguay, să regleze ultimele operaţiuni şi să încheie ultimele 
transferuri ca să-şi pună pe picioare noua viaţă. 

Mâine la prima oră va fi la Londra, unde-l aştepta Eloisa. Asta 
era tot ceea ce conta. La ora zece va fi acasă în Chester Terrace, 
la 10,30 va pleca de acolo cu Eloisa la Sao Paulo şi cascadele de 
la Iguasu, frontiera va fi uşor de trecut, apoi va traversa în taxi 
Paraguayul ca să ajungă în Uruguay care va fi, probabil sfârşitul 
călătoriei pentru Eloisa, pentru el şi pentru o bună parte din cele 
o sută cincizeci de milioane de dolari în aur care ajunseseră 
acolo înaintea lor. 

XXXII 
ELOISA 


Pentru a treia oară în acea dimineaţă, Eloisa dădu. La o parte 
colțul perdelei. Cele două maşini se apropiaseră; prima aştepta 
lângă uşa casei, cealaltă la vreo câteva sute de metri de casă. 
Eloisa zărise nişte oameni în fiecare maşină. Unul dintre cei din 
cea mai îndepărtată tocmai ieşise din maşină şi venea în susul 
străzii. Nu mai putea fi nici o îndoială: era un filipinez. 

Păcat, gândi Eloisa. Ar fi dorit atât de mult să-l ţină pe Giani în 
braţe, să-i arate cât de mult îl iubeşte. Să se folosească de tot ce 
ştia ea ca să şteargă ultimele şase luni din viaţa lor. Se simţea în 
stare să-l facă să înţeleagă adevărata ei dragoste, cea pe care i-o 
oferise într-o anume seară de vară la vila lui de Arano. Acea 
iubire pe care O'Reilly nici nu şi-ar fi putut-o măcar imagina. Dar 
această iubire nu era oare puerilă în comparaţie cu ceea ce 
făcuse ea pentru Giani? Oare nu mai degrabă din dragoste 
pentru Doamna Marcos? O străbătu un fior. Işi dădea seama de 
unde venea acea melancolie: şi Giani se putea gândi la D-na 
Marcos. Atunci îşi retrăi violul. Se vedea stând peste corpul 
senatorului şi contemplându-i sexul. În fond, acela fusese scopul 
vieţii ei şi sfârşitul unui fragment din ea. 

Işi dădea seama că nimic din educaţia pe care o primise nu o 
pregătise pentru mai mult decât ceea ce făcuse. Işi îndeplinise 
misiunea iar acum nu mai rămăsese nimic. Viaţa ei trebuia să se 
sfârşească. Până aici o programase D-na Marcos, nu şi pentru 
mai departe. Aici se oprea drumul ei. 

Se duse spre baie. Astăzi trebuia să fie frumoasă. Foarte 
frumoasă şi asta foarte repede, căci Giani putea să ajungă mai 
devreme... 

Cincisprezece minute mai târziu, îşi mai dădu o dată cu ruj ca 
să retuşeze conturul buzelor, îşi dădu cu un strop de parfum 
după ureche şi îşi îndreptă fusta cu palmele. 

Era gata. 


Giancarlo se uită la ceas. Era ora zece. Deja zărea primii arbori 
din parc. În cinci minute va fi acasă. Eloisa îi va deschide uşa, iar 
el nu-i va da răgaz nici o secundă ca să protesteze. Nu va avea 

timp decât să-şi pregătească geanta de voiaj, cea pe care o 
purtase ea când se întâlniseră prima dată şi peste trei ore vor fi 
unul lângă altul în avionul de Rio. După aceea va avea tot timpul 
la dispoziţie ca să dramatizeze fuga. Va trebui să fie convinsă că 
erau căutaţi, ca nu cumva să se gândească să fugă şi să-l 
părăsească. In urma celor petrecute, era convins că ea îl detesta 
şi îi va trebui mult timp ca să-i arate cât de mult o iubeşte, ca s-o 
facă să uite şi să-i ierte vorbele grele pe care i le spusese în 
Italia. Hăituiala care va urma, avea să-i unească pentru 
totdeauna. 

Giancarlo se uită pe fereastra portierei. Acum, taxiul mergea 
pe strada din exterior şi trecea prin faţa casei lui înainte de a coti 
la dreapta ca să intre pe aleea din faţă, de la intrare. Uşa casei 
se deschidea şi Eloisa ieşea pe scări. Era splendidă. Părul ei lung 
şi buclat îi cădea în valuri pe umerii acoperiţi de o bluză albă... 
Dar de ce nu îmbrăcase un montou? 

Eloisa cobora treptele încet şi se îndrepta spre mica alee care 
mergea de-a lungul străzii în contrasens. 

— Opreşte, urlă Giancarlo la şoferul taxiului. 

Tocmai se pregătea să sară din maşină, când Eloisa renunţă 
să mai traverseze şi o luă pe mijlocul aleii, în aceeaşi clipă, o 
maşină neagră se desprinse de lângă trotuar şi acceleră. Ingrozit, 
Giancarlo văzu cum maşina ia viteză şi abia avu timp să strige, 
când mica pată albă care era Eloisa se întorcea cu faţa spre 
vehicolul care se năpustea spre ea. Eloisa ridică un braţ ca şi 
cum ar fi salutat pe cineva şi fu aruncată în aer ca o marionetă, 
apoi se zdrobi de macadam... 

Giancarlo, lipit de fereastra portierei taxiului, continua să ţipe, 
mâinile sale băteau nebuneşte în portieră şi nu reuşea deloc să 
priceapă ce se petrecea. Eloisa dispăruse de pe stradă iar pe 
alee nu mai era nimic. El nu mai era în taxi, capul i se bălăbănea 
de la stângă la dreapta şi de sus în jos, în căutarea unei realităţi. 
Preţ de o clipă îl străfulgeră gândul că şi el era mort. 

XXXIII 
TREZIREA 


Soneria continua să ţârâie. Zăpăcit, Giancarlo îşi privi mâinile. 
Nu mai erau agăţate de fereastra taxiului ci de balustrada scării 
care ducea în salonul lui. Îl apucară frisoanele. Vântul care 
spulbera zăpada din parc, îi biciuia faţa şi în acelaşi timp, sunetul 
soneriei, strident, nemilos, îl împiedică să se concentreze. „Vin 
îndată, ce dracu!”. 

Se năpusti spre intrare, apucă clanţa şi deschise uşa atât de 
năprasnic încât aproape că o smulse din ţâţâni. 

— Pentru numele lui Dumnezeu, ce este, ce...? 

Giancarlo se opri brusc. Doi ochi mov, imenşi, îl priveau. 

— Bună ziua! Imi pare tare rău că vă deranjez aşa devreme 
tocmai într-o sâmbătă dimineaţa dar avionul meu a aterizat tot 
aşa de devreme şi nu prea ştiam unde să mă duc ca să treacă 
timpul. Şi apoi, D-na Preşedintă m-a sfătuit insistent să vin direct 
la dumneavoastră acasă. 

Tânăra se opri din vorbit. Pe faţă i se citea limpede că nu 
înţelege atitudinea italianului care părea complet aiurit. Apoi 
Eloisa începu să roşească. 

— Scuzaţi-mă, cred că am făcut o gafă. Mai bine. Plec şi mă 
întorc mai târziu. 

— Domnişoară! 

— Da? 

— Spuneai că tocmai ai ajuns? 

— Intr-adevăr asta am spus. 

— De unde? 

— De la Manilla, bineînţeles. 

Fata începu să se uite la el într-un fel ciudat. 

— Dar avionul de Manilla soseşte sâmbătă? 

— Tocmai asta am spus şi eu. 

— Dar azi e vineri. 

— Doar dacă avionul de Manilla n-a dat timpul înapoi, altfel vă 
pot asigura că azi e sâmbătă toată ziua. Cred că am să revin mai 
târziu! 

— Ştiu că vi se pare puţin ciudat, dar îmi puteţi spune în cât 
suntem azi şi în ce lună? 

— Sâmbătă, 30 martie, răspunse fata care se întreba dacă nu 
cumva avea de-a face cu un nebun. 

Neliniştită, Eloisa îi propuse: 

— Cred că e mai bine să vin mai târziu. 

— A! Nu, asta în nici un caz, răspunse Giancarlo trăgând-o pe 
Eloisa în vestibul. 

— Tu, pe tine te păstrez. Prietena noastră comună nu s-a 
înşelat. Nu va şti niciodată cât îi sunt de recunoscător... Zău... 

Giancarlo aruncă o privire rapidă spre micuța tavă de argint 
pe care stăteau de obicei invitaţiile din fiecare săptămână. Nu 
era decât una singură, bogat gravată cu blazonul lui Lord 
Seligman. 

In timp ce o împingea pe fată pe scări în sus, Giancarlo spuse: 

— O ultimă întrebare, domnişoară, înainte de a vă invita să 
faceţi o baie caldă. Aveţi cu ce să vă îmbrăcaţi pentru o serată 
elegantă? 

Mirată, Eloisa se întoarse spre el: 

— Vreau să spun că abia am avut timp să-mi pun câteva rochii 
de vară în sacul ăsta de voiaj ca un cârnat şi... pentru o serată s- 
ar putea să fie puţin cam... 

Giancarlo o împinse din nou în susul scării care ducea la 
camera de oaspeţi. Incepu să vorbească repede: 

— Nu-ţi fă griji din pricina asta. Mai întâi ai să faci o baie bună 
şi ne ocupăm de asta mai târziu. 

— La urma urmelor, îşi spuse Giancarlo cu glas tare, alegerile 
prezidenţiale au loc abia în noiembrie 88. Data apoteozei! 

— Vezi tu, draga mea copilă, una peste alta, „ei” vor face ceea 
ce am visat eu că vor face, singuri singurei, ca nişte mari oameni 
ce sunt. Dolarul va scădea faţă de francul elveţian. De la 1,70, 
dolarul va cobori zglobiu la 1,50 până atunci şi după aceea şi mai 
mult încă, dacă... Obligaţiunile de stat, o catastrofă! Deci 
presiunile asupra japonezilor... Ah ce spectacol frumos! O micuță 
combinaţie ici, o alta colo, vor juca toţi ping-pong într-o canoe 
şi... 

Se opri la jumătatea scării şi, înainte de a continua, se uită la 
fata care-l privea complet uluită: 

— Poate chiar un mic brânci... Te-ai prins? Un bold şi un balon 
uite-aşa de mare... tot nu te prinzi? Nu? Nu-i nimic. Vom şti să 
fim suficient de vulgari ca să reuşim. 

Şi începu să urce din nou scările mormăind: 

— Timpul, mititico, timpul e cel ce contează. Şi nu le mai 

rămâne mult. lar timpul, mititico, este cheia şansei şi a averii! 

FUM VERDE 

Un conte italian, un adevărat 
moștenitor al lui Machiavelli și al lui 
“Cassanova, împreună cu fascinanta lui 
complice hotărăsc să dea cuvintelor 
adevăratul lor sens și declanșează una 
dintre cele mai mari operațiuni 
speculative la bursă ale secolului nostru... 


„+++. Şi cu toate că nu ai comis nici 
un delict în Statele Unite, ai cîștigat deja prea mult. Vînătoarea 
de vrăjitoare nu va întîrzia să înceapă. Pentru moment, nu vor 
şti de unde să înceapă cercetările, nici de la cine anume... Dar 
simt deja în aer mirosul fumului de rug... Un fum verde, frumos 
şi îmbătător, chiar aţițător...“ 


Cartea scrisă de ROBERT LUDLUM antrenează cititorul 
într-un vîrtej nebun, din apartamentele D-nei Marcos, din 
Filipine, pînă pe culoarele tăcute ale marilor bănci, din culisele 
Congresului american pînă la obscurele manevre ale Federal 
Reserve... . , 

Un thriller în care perversitatea, ambiția şi lașitatea se 
îngemănează pentru a duce la prăbușirea unui edificiu financiar, 
cel occidental. Lucru valabil acum opt sau nouă ani. 

